
Aniversare 


ŢARA  ÎNTREAGA  ÎŞI  OMAGIAZĂ  CONDUCĂTORUL  IUBIT 

Poporul  român  a  ştiut  întotdeauna,  de-a  lungul  istoriei  sale,  să-şi 
cinstească,  după  cuviinţă,  pe  cei  care  au  fost  chemaţi  să-l  conducă  spre 
izbînzi  şi  fericire.  Epoca  noastră  nu  face  excepţie  omagiindu-1  pe  Domnul 
Preşedinte  Nicolae  Ceauşescu  —  Omul  de  omenie  care  întruchipează 
astăzi  devenirea  noastră  spre  mai  bine  şi  mai  înalt. 

Ziua  de  26  ianuarie  a  devenit  o  zi  deosebit  de  scumpă  —  în  calen¬ 
darul  de  inimă  al  poporului  român  —  pentru  cugetul  şi  simţirea  româ¬ 
nească,  este  ziua  de  naştere  a  celui  mai  iubit  fiu  şi  mai  cutezător  expo¬ 
nent  al  naţiunii  noastre  Domnul  Nicolae  Ceauşescu  —  Preşedintele 
României.  Astfel,  luna  ianuarie  ne  prilejuieşte  un  eveniment  de  o  deose¬ 
bită  semnificaţie:  aniversarea  Preşedintelui  Republicii  noastre  —  eminent 
conducător  şi  personalitate  politică  de  mare  prestigiu  a  lumii  con¬ 
temporane. 

întregul  nostru  popor,  harnic  şi  muncitor,  aduce  —  la  aniversarea 
zilei  de  naştere  şi  a  îndelungatei  şi  eroicei  activităţi  revoluţionare  — 
un  fierbinte  omagiu  celui  care  de  peste  două  decenii  se  află  la  cîrma 
destinelor  Patriei  şi  conduce  neamul  nostru  spre  culmi  tot  mai  înalte 
de  civilizaţie  şi  progres.  Naţiunea  română  omagiază  în  aceste  zile  pe 
patriotul  înflăcărat  —  Domnul  Nicolae  Ceauşescu  —  care  prin  persona¬ 
litatea  sa  proeminentă,  prin  clarviziune,  dăruire  în  înfăptuirea  celor  mai 
nobile  idealuri  ale  umanităţii,  în  apărarea  intereselor  supreme  ale  po¬ 
porului  nostru  şi  deopotrivă  ale  celorlalte  popoare,  a  făcut  ca  numele 
României  să  fie  înconjurat  cu  înaltă  stimă,  cu  deosebit  respect  pe  toate 
meridianele  lumii.  Omagiul  pe  care  poporul  îl  aduce,  an  de  an,  în  ani¬ 
versarul  ianuarie,  este  prinosul  recunoştinţei  pentru  tot  ceea  ce  s-a  înăl¬ 
ţat  sub  conducerea  sa  în  ultimele  două  decenii,  şi  exprimă  încrederea  în 
înfăptuirile  viitoare  pe  care  le  întrezărim,  de  pe  acum,  cu  ochii  minţii. 

Conducătorul  Patriei  noastre,  care  a  dat  o  nouă  demnitate  şi  o  stră¬ 
lucire  deplină  muncii  şi  vieţii  noastre,  iar  României  în  lume  un  prestigiu 
fără  egal  în  trecut,  ne-a  învăţat  prin  înaltul  său  exemplu  de  viaţă  şi 
de  luptă  revoluţionară  că  dezvoltarea  societăţii  umane,  înfăptuirea  noii 
societăţi,  edificarea  unei  noi  personalităţi  umane,  noua  dimensiune  a 
conştiinţei  omului  nou  înseamnă  înainte  de  toate  starea  de  permanenţă, 
de  torţă  vie  a  spiritului  jertfelnic  în  acţiune. 

Pentru  întreaga  activitate  a  Preşedintelui  Nicolae  Ceauşescu  sînt 
emblematice  cuvintele  prin  care  Domnia  sa  îndemna:  „Să  clădim  mer- 

gînd  pînă  la  jertfă,  fericirea  patriei  şi  poporului  român“.  Anul  19 Bl  — 
cînd  conducerea  ţării  a  fost  încredinţată  celui  mai  iubit  fiu  al  naţiunii 
noastre  —  este  un  an  crucial  în  istoria  României  contemporane,  căci 
reprezintă  momentul  de  început  al  renaşterii  ţării  noastre,  al  intrării  ei 
într-o  nouă  şi  deosebită  perioadă  pe  care  astăzi  o  identificăm  ca  un 
simbol  înnobilat,  cu  numele  intrat  in  istorie,  al  Preşedintelui  ţării.  Epoca 
inaugurată  în  urmă  cu  două  decenii  a  înscris  cu  litere  de  aur  in  isioria 
contemporană  românească  cele  mai  mari  fapte  şi  izbînzi  de  muncă  ale 
poporului  nostru. 

Prin  strădaniile  Preşedintelui  ţării  şi  prin  munca  neobosită  a  în¬ 
tregului  popor,  ţara  noastră  a  obţinut  în  această  perioadă  realizări  însem¬ 
nate  pe  toate  tărîmurile,  ceea  ce  a  dus  la  conturarea  unui  nou  chip  al 
patriei  şi  la  creşterea  prestigiului  ei  pe  arena  internaţională.  Multe  din 
înfăptuirile  şi  realizările  fără  precedent  —  care  s-au  obţinut  în  aceste 
două  decenii  —  erau  de  neconceput  în  urmă  cu  citeva  decenii:  bătrînul 
Danubiu  a  fost  zăgăzuit  în  două  locuri  cu  baraje  şi  construcţii  măreţe: 
Porţile  de  Fier  I  şi  II;  de  asemenea,  apele  lui  au  fost  dirijate  de  braţele 
harnicilor  constructori  pe  o  nouă  albie:  Dunăre — Marea  Neagră:  alte 
rîuri  ale  patriei  au  fost  'împodobite  cu  multe  hidrocentrale,  adevărate 
bijuterii  tehnice;  s-au  înălţat  noi  cetăţi  ale  industriei  care  au  incorporat 
ultimele  cuceriri  ale  revoluţiei  tehnico-ştiinţifice.  Harnicele  braţe  ale 
poporului  au  cucerit  măreţele  piscuri  ale  Munţilor  Făgăraş  legînd  pe 
incă  un  drum  Ţara  Românească  de  Transilvania;  tot  ele  au  creat  şi  noua 
construcţie  a  metroului  bucureştean.  Tot  ce  s-a  înfăptuit  in  aceste  două 
decenii  pe  cuprinsul  întregii  Patrii  este  indisolubil  legat  de  activitatea 
prodigioasă  desfăşurată  de  Domnul  Preşedinte  Nicolae  Ceauşescu,  este 
rodul  materializării  vastei  activităţi  teoretice  şi  practice  strălucit  desfă¬ 
şurate  de  Conducătorul  iubit. 

Domnul  Preşedinte  Nicolae  Ceauşescu  cu  stilul  său  personal  de 
lucru  menţine  un  contact  direct  şi  permanent  cu  poporul  —  supunînd 
dezbaterii  publice  problemele  care  vizează  progresul  material  şi  spiritual 
al  ţării.  „Subliniez  —  spunea  Domnia  sa  —  necesitatea  de  a  conduce 
nu  din  birou,  nu  prin  intermediul  hîrtiilor,  ci  prin  contactul  nemijlocit, 
viu  cu  oamenii  rezolvînd  în  mod  operativ  şi  direct  problemele  ce  se 
ridică  în  munca  unităţilor  economice  şi  social-culturale;  nu  de  hîrtii  este 
nevoie,  ci  de  o  activitate  concretă  pentru  soluţionarea  problemelor 
practice“.  în  anul  1985,  de  exemplu,  Domnul  Nicolae  Ceauşescu  a  efec¬ 
tuat  20  de  vizite  în  judeţele  ţării  şi  în  Capitală,  fiind  primit  cu  profunde 
sentimente  de  dragoste  şi  aleasă  stimă  şi  preţuire  în  105  unităţi  econo¬ 
mice,  social-culturale,  de  învăţămînt  şi  ştiinţifice.  Nu  există  domeniu 
de  activitate  asupra  căruia  Domnia  sa  să  nu-şi  fi  îndreptat  permanent 
atenţia  pătrunsă  de  grijă,  oferind  cu  generozitate,  înaltă  competenţă  şi 
dăruire  îndrumări,  indicaţii  şi  sfaturi  nepreţuite,  de  inestimabilă  valoare 
teoretică  şi  practică. 

Zecile  de  volume  din  opera  ştiinţifică  a  Domnului  Preşedinte,  apă¬ 
rute  pe  toate  meridianele  planetei  sînt  o  mărturie  vie  a  excepţionalei 
valori  filozofice,  politice,  social-economice  a  gîndirii  sale,  sînt  o  dovadă 

peremptorie  a  preţuirii  şi  respectului  unanim  generate  de  originalitatea, 
umanismul,  viziunea  optimistă  asupra  viitorului. 

Domnul  Nicolae  Ceauşescu  a  devenit  ctitorul  României  socialiste  şi 
arhitectul  întregii  politici  interne  şi  externe  a  Statului  nostru.  Activita¬ 
tea  internaţională  a  României  socialiste  se  înscrie  azi  în  conştiinţa 
oamenilor  ca  o  permanentă  mărturie  a  eforturilor  nedezminţite  pentru 
înţelegere,  colaborare,  pace  şi  progres,  eforturi  ce  poartă  pecetea  con¬ 
cepţiei,  a  acţiunilor  neobosite  ale  Domnului  Preşedinte  Nicolae  Ceauşescu. 
Iată  doar  cîteva  dintre  aprecierile  ce  însoţesc  pretutindeni  numele  Pre¬ 
şedintelui  Românei:  „Erou  al  păcii",  „Campion  al  păcii",  „Om  al  păcii"; 
aceste  aprecia  i  izvorăsc  din  convingerea  că  demersurile  sale  reprezintă 
o  contribuţie  de  inestimabilă  valoare  la  cauza  libertăţii  şi  independenţei 
popoarelor,  la  promovarea  păcii  şi  a  propăşirii.  Prin  propuneri  şi  idei 
novatoare,  prin  ample  demersuri  pentru  promovarea  cauzei  dezarmării, 
pentru  asigurarea  dreptului  suprem  al  popoarelor  la  pace  şi  viaţă,  Dom¬ 
nia  sa  este  apreciat  ca  un  „deschizător  de  drumuri"  în  acest  domeniu 
de  importanţă  vitală  pentru  întreaga  omenire. 

La  început  de  an,  la  început  de  cincinal  nou,  care  este  menit  să  ma¬ 
terializeze,  pe  baza  acţiunilor  factorilor  intensiv-calitativi,  obiectivele  unei 
etape  superioare  în  dezvoltarea  României,  sărbătorim  ziua  de  naştere  a 
Conducătorului  ţării. 

Slujitorii  şi  credincioşii  Bisericii  strămoşeşti  —  în  această  zi  sărbă¬ 
torească  —  îşi  aduc  prinosul  sentimentelor  de  aleasă  preţuire,  dragoste 
şi  recunoştinţă  celui  mai  iubit  fiu  al  Patriei. 

Domnul  Preşedinte  Nicolae  Ceauşescu,  în  calitatea  pe  care  o  deţine 
de  conducător  al  destinelor  poporului  nostru,  a  promovat  o  politică 
înţeleaptă  şi  faţă  de  cultele  religioase,  garantîndu-le  libertatea,  con¬ 
sfinţită  în  Constituţie  şi  legile  ţării,  apreciind  cum  se  cuvine  activitatea 
tuturor  cultelor  recunoscute  de  Stat  pentru  sprijinirea  acţiunilor  dedi¬ 
cate  păcii,  progresului  şi  fericirii  întregului  popor  român.  In  Marea  Adu¬ 
nare  Naţională  şi  în  alte  foruri  de  conducere  ale  ţării  sînt  şi  reprezentanţi 
ai  cultelor  religioase. 

Domnia  sa  spunea  că  „Politica  statului  nostru,  întreaga  viaţă  socială 
se  întemeiază  pe  respectul  credinţei  oamenilor,  pe  libertatea  de  conşti¬ 
inţă,  pe  manifestarea  liberă  a  cultelor  în  cadrul  legilor  Statului,  por¬ 
nind  de  la  faptul  că,  indiferent  de  credinţa  sa  religioasă,  fiecare  cetă¬ 
ţean,  fiecare  slujitor  al  unui  cult  sau  altul,  trebuie  să  respecte  legile 
orînduirii  socialiste  din  România". 

Biserica  Ortodoxă  Română  s-a  bucurat  din  plin  de  roadele  bogate 
ale  noii  orînduiri  şi  în  special  ale  ultimelor  două  decenii,  aceasta  însem- 
nînd  pentru  ea:  dotarea  cu  noi  locaşuri  de  cult  şi  împodobirea  multora 
cu  pictură  nouă,  restaurarea  minunatelor  monumente  istorice  şi  de  artă 
bisericească.  S-au  tipărit  mai  multe  cărţi  teologice:  cursuri,  manuale, 
cărţi  de  cult,  cărţi  de  rugăciuni,  trei  ediţii  ale  Sf.  Scripturi,  două  ediţii  ale 
Noului  Testament  ş.  a. 

Invăţămîntul  teologic  şi-a  putut  desfăşura  în  condiţii  bune  activi¬ 
tatea  sa  de  formare  a  noilor  generaţii  de  slujitori  ai  altarelor. 

Ierarhii,  preoţii  şi  credincioşii  Bisericii  noastre  strămoşeşti  —  în 
unitate  deplină  de  gînd  şi  de  simţire  cu  întregul  nostru  popor  —  îşi  aduc 
omagiul  lor  respectuos  Preşedintelui  ţârii,  asigurîndu-1  că  vor  sprijini 
cu  mijloacele  lor  specifice  şi  de  pe  poziţii  proprii  eforturile  şi  aspiraţiile 
poporului  nostru  de  propăşire,  pace  şi  înţelegere  în  întreaga  lume. 

în  această  zi  de  înaltă  sărbătoare  pentru  toţi  fiii  naţiunii,  credin¬ 
cioşii  şi  slujitorii  Bisericii  Ortodoxe  Române  adresează  din  adîncul  inimii, 
după  datina  străbună,  urări  de  sănătate,  putere  de  muncă,  ani  mulţi  şi 
fericiţi  Preşedintelui  Ţării,  ctitorul  unei  epoci  noi  al  cărui  ideal  îl  con¬ 
stituie  fericirea  patriei,  binele  fiecărui  locuitor  al  acestui  străvechi  pâ- 
mînt  românesc. 


Redacţia 


Moment  de  seamă  in  istoria  poporului  român 


UNIREA  PRINCIPATELOR  —  EVENIMENT  ÎNSEMNAT 
IN  EVOLUŢIA  SOCIETĂŢII  ROMÂNEŞTI 


Ziua  de  24  Ianuarie  1859  a  intrat  triumfal  şi  definitiv  în  cartea  de 
aur  a  neamului  românesc.  Această  memorabilă  zi  a  fost  „ziua  supremei 
înţelepciuni  româneşti4*,  ea  reprezintă  „certificatul  de  naştere  al  Româ¬ 
niei  moderne4*  —  cum  o  numea  evocativ  înalt  Prea  Sfinţitul  nostru 
Mitropolit  Dr.  Antonie  Plămădeală.  Unirea  Moldovei  cu  Muntenia  la 
24  Ianuarie  1859  a  constituit  un  moment  de  excepţională  însemnătate  în 
procesul  multisecular  de  evoluţie  a  societăţii  româneşti  spre  făurirea 
statului  naţional  unitar  şi  independent.  24  Ianuarie  1859  reprezintă  în 
devenirea  noastră  istorică  împlinirea  unui  vis  multisecular. 

Neamul  nostru  a  avut  conştiinţa  unităţii  sale  etnice  din  veacuri 
străvechi.  Păstorii  transilvăneni,  în  transhumanţa  lor,  ajungînd  în  ţinu¬ 
turile  extracarpatice,  In  cimpia  Dunării  sau  spre  ţărmul  mării  auzeau 
aceeaşi  limbă  şi  vedeau  aceleaşi  obiceiuri;  la  fel  pescarii  de  la  „baltă** 
ducînd  peşte  spre  Braşov,  Sibiu,  Bistriţa  şi  mai  departe  îşi  dădeau  seama 
că  merg  la  nişte  fraţi  de  sînge,  de  limbă  şi  de  lege,  că  ei  sînt  acelaşi 
popor.  Neamul  nostru  trăise  în  permanenţa  mai  multor  secole  cu  dorinţa 
fierbinte  a  restituirii  unităţii  ancestrale  trăită  şi  cultivată  de  strămoşii 
îndepărtaţi  Burebista  şi  Decebal.  Aspiraţia  spre  unitate  este,  în  istoria 
românilor,  o  permanenţă,  ideea  unităţii  naţionale  a  fost  păstrată  de 
neamul  nostru  în  adîncul  inimii  sale. 

Vicisitudinile  istoriei,  suferinţele  şi  multele  jertfe  aduse  pe  altarul 
Patriei  n-au  îngenuncheat  poporul  nostru,  ci  l-au  oţelit,  i-au  călit  viaţa, 
i-au  înmulţit  dragostea  de  ţară  şi  de  neam.  Conştiinţa  şi  sentimentul  uni¬ 
tăţii  naţionale  au  depăşit  şi  au  desfiinţat,  din  inimile  şi  minţile  români¬ 
lor,  graniţele  artificiale  rînduite  de  marile  imperii  care  ne  înconjurau. 

Biserica  strămoşească  —  este  important  să  reţinem  —  în  istoria  sa 
la  fel  de  veche  ca  şi  a  poporului  român  care  s-a  născut  în  acelaşi  timp 
ca  neam  şi  creştin,  a  fost  un  factor  deosebit  de  important  care  a  contri¬ 
buit  la  menţinerea  şi  amplificarea  conştiinţei  de  unitate  naţională  a  tutu¬ 
ror  românilor.  Introducerea  limbii  române  în  cultul  nostru  bisericesc 
a  constituit  un  aport  hotărîtor  în  opera  de  unificare  culturală  şi  spirituală 
a  românilor  de  pretutindeni.  Este  apoi  suficient  să  mai  amintim  că  în 
prefeţele  cărţilor  de  cult  s-a  consemnat  de  mai  multe  ori  unitatea  de 
neam,  de  limbă  şi  de  credinţă  a  românilor.  Aceste  cărţi  nu  erau  limitate 
de  graniţele  artificiale  ale  celor  trei  provincii  româneşti  şi  de  aceea  se 
adresau  „către  toată  seminţia  românească44,  ele  erau  scrise  „în  aşa  chip** 
încît  să  înţeleagă  toţi  românii. 

Acestei  conştiinţe  a  unităţii  de  neam  i-au  dat  glas  şi  cărturarii 
români.  Cronicarul  Grigorie  Ureche  scria  că  moldovenii  şi  muntenii  „s-au 
tras  de  la  un  izvod“  precizînd  că  ,, românii  cîţi  se  află  locuitori  în  ţara 
ungurească  şi  la  Ardeal  şi  la  Maramureş,  de  la  un  loc  sînt  cu  moldovenii, 
şi  toţi  de  la  Râm  se  trag“.  Eruditul  domn  moldovean  Dimitrie  Cantemir 
a  fost  primul  care  a  incercat  să  scrie  o  istorie  a  tuturor  românilor,  cu 
titlul  „Hronicul  vechimei  a  romano-moldo-vlahilor44. 

Conştiinţa  unităţii  de  neam  —  materializată  pentru  puţin  timp  de 
Mihai  Viteazul  în  1600,  devenită  un  simbol  strălucit  şi  insufleţitor  pentru 
generaţiile  următoare  —  s-a  transformat  treptat  în  prima  jumătate  a 
secolului  XIX  într-o  cuprinzătoare  conştiinţă  naţională.  In  această  vreme 
imaginea  Daciei  vechi,  a  ţării  lui  Burebista  şi  Decebal  se  întindea  pe 
ambele  versante  ale  Carpaţilor  şi  domina  spiritele.  Publicaţiile  aveau 
titluri  semnificative  în  acest  sens:  Dionisie  Fotino  publică  în  1818  „Isto¬ 
ria  vechii  Dacii14,  Mihail  Kogălniceanu  scoate  la  Iaşi  în  1840  „Dacia 
literară4*,  iar  transilvăneanul  August  Treboniu  Laurian  cu  munteanul 
Nicolae  Bălcescu  în  1845,  la  Bucureşti,  oferă  în  cinci  volume  „Maga¬ 
zinul  istoric  pentru  Dacia44. 

Unirea  Principatelor  figura  între  obiectivele  principale  ale  revolu¬ 
ţiei  de  la  1848.  Miile  de  ţărani  prezenţi  la  Adunarea  naţională  de  la  Blaj 
în  3/15  mai  1848  îşi  exprimau  adeziunea  la  ideea  unităţii  prin  formula 
pe  cît  de  lapidară,  pe  atît  de  semnificativă:  „Noi  vrem  să  ne  unim  cu 
ţara!41  Intervenţia  străină  împiedicase  temporar  împlinirea  dezideratelor 
de  la  1848.  Dar  la  numai  11  ani,  poporul  român  dădu  replica  celor  ce 
îi  reprimaseră  şi  îi  neglijaseră  dezideratele  lui  legitime. 

Este  adevărat  că  războiul  Crimeii  a  creat  un  cadru  prielnic  pentru 
afirmarea  doleanţelor  româneşti,  dar  ar  fi  profund  greşit  să  se  creadă 
că  Unirea  din  1859  ar  fi  fost  darul  generos  făcut  poporului  român  de 
către  puterile  europene.  Chiar  acelea  dintre  ele  care  erau  favorabile  aspi¬ 
raţiilor  de  unitate  ale  poporului  român  nu  au  sprijinit  pînă  la  capăt 
această  revendicare,  înscrisă  pe  primul  loc  de  Adunările  ad-hoc  de  la 
Iaşi  şi  Bucureşti.  Convenţia  de  la  Paris  prevăzută  de  tratatul  din  capitala 
Franţei  hotărîse  să  fie  cîte  un  domn  în  fiecare  ţară;  nu  precizase  însă 
că  nu  poate  fi  una  şi  aceeaşi  persoană.  Atunci  înaintaşii  noştri  au  ştiut 
să  împace  textul  Convenţiei  cu  dorinţa  întregii  ţări. 

Alexandru  Ioan  Cuza,  unul  dintre  fruntaşii  revoluţiei  de  la  1848. 
fapt  pentru  care  a  suferit  închisoare  şi  a  fost  exilat  o  vreme,  dovedind 
în  acea  vreme  şi  în  cei  11  ani  care  urmaseră  că  este  un  patriot  luminat 
cu  idei  democratice,  a  fost  ales  la  5  ianuarie  1859  de  către  Adunarea 
electivă  de  la  Iaşi  ca  Domn  al  Moldovei.  Cu  acel  prilej  marele  patriot 
Mihail  Kogălniceanu  îl  felicită  în  numele  Adunării  elective  cu  alese 
cuvinte  care  au  rămas  ca  un  adevărat  monument  de  oratorie  românească, 
din  care  redăm  cîteva  cuvinte:  „Alegindu-te  pe  tine  Domn  în  Ţara 
Noastră,  noi  am  voit  să  arătăm  lumii  ceea  ce  toată  ţara  doreşte:  la  legi 
noi,  om  nou  ...  Fii  dar  omul  epocii;  fă  ca  legea  să  înlocuiască  arbitrariul, 
fă  ca  legea  să  fie  tare;  iar  Tu,  Măria  Ta,  ca  domn,  fii  bun  şi  blînd,  fii 
bun  mai  ales  pentru  aceia  pentru  care  mai  toţi  domnii  au  fost  nepăsători 

sau  răi . . .  Fii  simplu  Măria  Ta,  fii  bun  . . .  urechea  Ta  să  fie  deschisă 
pururea  la  adevăr  şi  închisă  la  minciună  şi  linguşire.  Porţi  un  frumos 
şi  scump  nume.  Numele  lui  Alexandru  cel  Bun  ...  să  mai  putem  ajunge 
la  acele  timpuri  glorioase  ale  naţiei  noastre,  cînd  Alexandru  cel  Bun 
zicea  ambasadorilor  împăratului  din  Bizanţ  că  «România  nu  are  alt  ocro¬ 
titor  decît  pe  Dumnezeu  şi  Sabia  Sa!»44 

Domnitorul  Al.  Ioan  Cuza  răspunde  cu  un  adevărat  jurămînt  de  cre¬ 
dinţă  în  faţa  poporului,  prin  cuvinte  rămase  memorabile:  „Jur  în  numele 
Prea  Sfintei  Treimi  şi  în  faţa  ţării  mele,  că  voi  păzi  cu  sfinţenie  drep¬ 
turile  şi  interesele  Patriei  la  respectarea  Constituţiei  în  textul  şi  spiri¬ 
tul  ei,  că  în  toată  domnia  mea  voi  priveghea  la  respectarea  legilor  pentru 
toţi  şi  în  toate  . . .  neavînd  înaintea  ochilor  mei  decît  binele  şi  fericirea 
naţiei  române.  Aşa  Dumnezeu  şi  compatrioţii  mei  să-mi  fie  întru  aju- 
tor!“  (Telegraful  Român  nr.  5  din  1859,  p.  19). 

In  ziua  de  24  Ianuarie  1859  Adunarea  electivă  de  la  Bucureşti  avea 
înscris  pe  cele  64  de  buletine  de  vot  numele  lui  Alexandru  Ioan  Cuza. 
Anunţarea  rezultatului  a  produs  în  rîndul  poporului  un  entuziasm  de  ne- 
descris.  Un  participant  la  evenimente  relatează  că  „Tot  Bucureştiul  era 
în  picioare  de  la  Filaret  la  Dealul  Mitropoliei,  pînă  la  Băneasa“  şi  din 
piepturile  tuturor  răsunau  strigătele:  „Trăiască  Unirea!  Trăiască  Cuza! 
Trăiască  România  una  şi  nedespărţită!4*  Aşa  s-a  împlinit  dorinţa  unanimă 
a  poporului  român,  astfel  s-a  realizat  „cheia  boitei,  fără  care  s-ar  fi  pră¬ 
buşit  tot  edificiul  naţional44. 

Actul  Unirii  Moldovei  cu  Muntenia  —  piatra  de  temelie  a  formării 
statului  naţional  român  —  realizat  prin  lupta  moldovenilor  cu  muntenii 
a  avut  un  răsunet  larg  şi  în  acele  părţi  ale  neamului  românesc  care  se 
aflau  temporar  sub  stăpînire  străină.  Alexandru  Papiu-Ilarian  consemna 
atunci  că:  „Atunci  cînd  s-a  ales  Cuza  domn,  entuziasmul  la  românii  din 
Transilvania  era  mai  mare  decît  în  Principate.  Un  lucru  mi  se  pare  mai 
mult  decît  sigur:  că  românii  de  peste  Carpaţi,  bărbaţi  şi  femei,  bătrîni  şi 
tineri,  toţi  ar  fi  gata  de  a  muri  pentru  domnul  Cuza“.  Unirea  dintre  cele 
două  principate  surori  a  deschis  în  inimile  transilvănenilor  încrederea 
că  visul  unirii  tuturor  românilor  este  realizabil.  Bucuria  cu  care  a  fost 
primită  dubla  alegere  a  lui  Cuza  în  ţinuturile  intracarpatice  se  întemeia 
pe  convingerea  —  pe  cît  de  fermă  pe  atît  de  corectă  şi  reală  —  că  Unirea 
din  1859  vestea  apropierea  Unirii  celei  mari,  care  avea  să-i  aducă  şi  pe 
ei  în  fruntariile  statului  naţional  român.  Această  Unire  s-a  făcut  ca  un 
act  energic  al  întregii  naţiuni  române  „într-un  cuget,  în  numele  unui 
viitor  mai  bun“.  Publicaţiile  transilvănene:  „Gazeta  Transilvaniei44,  „Foaie 
pentru  minte,  inimă  şi  literatură44,  ca  şi  „Telegraful  Român44  de  la  Sibiu 
(nr.  3,  5,  6,  7,  9  din  anul  1859)  au  descris  pe  larg  evenimentele  petrecute 
la  Iaşi  şi  Bucureşti.  Publicaţia  maghiară  clujeană  „Koloszvâri  Kozlony44 
definea  hotărîrea  de  la  24  ianuarie  1859  ca  „  . . .  demonstraţie  care  face 
cinste  poporului  român,  o  victorie  rar  întîlnită  în  istorie44,  iar  Kossuth 
Lajos  comenta  alegerea  lui  Cuza  şi  la  Bucureşti  astfel:  „Un  aşa  spirit 
este  necesar  ca  un  popor  să  întemeieze  o  patrie  sau  dacă  a  pierdut-o,  să 
şi-o  recîştige  . . 

Unirea  de  la  24  ianuarie  1859  reprezenta  numai  o  primă  etapă  a  unui 
proces  istoric  care  urma  să  fie  desăvîrşit.  In  vara  anului  1878,  după  ce 
s-a  cucerit  independenţa  cu  mari  jertfe,  străvechiul  pămînt  românesc 
dintre  Dunăre  şi  Mare  —  Dobrogea  —  a  fost  reunit  ţării  noastre,  iar 
după  patru  decenii,  la  1  Decembrie  1918  la  Alba  Iulia  s-a  pecetluit  pentru 
totdeauna  Transilvania  la  trupul  Ţării-Mame. 

Strălucita  biruinţă  de  la  24  ianuarie  1859  a  fost  rodul  acţiunii  eroice 
a  întregului  popor,  a  statorniciei  cu  care  a  militat  pentru  îndeplinirea 
legitimelor  sale  aspiraţii,  a  dreptului  său  de  a  trăi  liber  în  vatra  stră¬ 
moşească.  Neamul  nostru  a  avut  adînc  întipărit  în  conştiinţa  sa  adevărul 
că  un  popor  care  nu  precupeţeşte  nici  un  efort  şi  nici  o  jertfă  pentru 
împlinirea  dreptelor  sale  idealuri  este  de  nebiruit. 


Biserica  Ortodoxă  Română  —  prin  reprezentanţii  ei  înţelepţi  —  a 
fost,  ca  întotdeauna  de  altfel,  şi  in  aceste  momente  alături  de  popor. 
Clerul  ortodox  român  s-a  alăturat  cu  entuziasm  partidei  unioniste,  spriji- 
nindu-i  cu  căldură  toate  acţiunile.  Mitropoliţii  Sofronie  Miclescu  al  Mol¬ 
dovei  şi  Nifon  al  Ungrovlahiei  au  fost  preşedinţi  ai  Adunărilor  ad-hoc 
şi  ai  Adunărilor  elective,  care  au  ales  domn  pe  Al.  Ioan  Cuza.  Toţi  epis¬ 
copii  eparhioţi,  cîte  doi  reprezentanţi  ai  cinului  monahal  şi  cîte  un  preot 
de  mir  din  fiecare  eparhie  au  fost  aleşi  ca  deputaţi  în  Adunările  ad-hoc. 
în  mod  deosebit  s-au  remarcat  intre  ei  episcopii  Filotei  de  la  Buzău  şi 
Calinic  cel  Sfint  de  la  Rimnic,  arhimandriţii  Neofit  Scriban  de  la  Iaşi 
şi  Melchisedec  Ştefănescu  de  la  Huşi,  arhiereul  Filaret  Scriban  de  la 
Iaşi,  preotul  Dimitrie  Matcaş  din  Roman,  protopopul  Gheorghe  Dimi- 
triu  din  Tecuci. 

Slujitorii  Bisericii  străbune  au  fost  pătrunşi  de  conştiinţa  respon¬ 
sabilităţii  faţă  de  poporul  român;  astfel  îi  îndemna  arhimandritul  Neofit 
Scriban  pe  deputaţii  care  aveau  să  aleagă  noul  domn,  in  urma  unei  Sf. 
Liturghii  solemne  din  Biserica  Sf.  Nicolae  din  Iaşi:  ,,Fie  dar  ca  alesul 
vostru  de  astăzi  să  fie  acela,  pe  care  îl  aşteaptă  naţia  română!  Fie  ca  el 
să  vindece  ranele  ei,  şi  să  realizeze  dorinţele  ei.  Dumnezeu  şi  lumea  vă 
aşteaptă,  Biserica  vă  binecuvintează,  Românimea  întreagă  vă  aşteaptă!" 
(Cf.  Telegraful  Român  p.  19/1859).  Tot  cu  acel  prilej  Neofit  Scriban  arăta: 
„Credinţa  naţiei  române  nu  a  fost,  nu  este  şi  nu  va  fi  decît  unirea  Româ¬ 
nilor  într-un  singur  stat,  singura  ancoră  a  mîntuirii  sale,  singurul  port 
in  care  poate  scăpa  corabia  sa  naţională  de  furtuna  valurilor  ce  o  îm¬ 
presoară". 

Episcopul  Rimnicului  —  Sfintul  Calinic  —  cu  cîteva  zile  înainte  de 
24  ianuarie  a  dat  o  circulară  tuturor  preoţilor  şi  credincioşilor  săi  să 
se  roage  „pentru  unirea  Românilor  într-o  singură  voinţă  şi  cuget  ca  să 
ceară  pe  cale  legiuită  viaţa  patriei  lor“.  Unii  dintre  slujitorii  bisericeşti 
au  rostit  cuvîntări  prin  care  îndemnau  poporul  să  sprijine  unirea,  iar 
ierarhii  au  trimis  pastorale  în  acest  sens.  Aşa  a  înţeles  să  fie  clerul  Bise¬ 
ricii  strămoşeşti  alături  de  poporul  cu  care  şi-a  împletit  istoria  sa  de 
două  ori  milenară. 

Ecouri  ale  rugăciunii  rostite  de  Mitropolitul  Neofit  la  Bucureşti  după 
alegerea  lui  Cuza  au  ajuns  pînă  la  noi  prin  puterea  lor  de  înrîurire  asu¬ 
pra  sufletelor  fiilor  Bisericii  şi  Patriei  noastre:  „Doamne  Dumnezeul 
nostru  .  . .  uneşte  pe  toţi  într-o  cugetare,  şi  într-o  simţire  şi  fă  ca  inimile 
tuturor  să  aibă  aceeaşi  bătaie44.  în  acest  sens  se  poate  afirma  că  actul 
Unirii  Principatelor  este  deopotrivă  şi  rod  al  eforturilor  Bisericii  noastre 
Ortodoxe  strămoşeşti. 

Cu  aceste  alese  gînduri,  la  împlinirea  a  127  de  ani  de  la  Unirea  Prin¬ 
cipatelor,  fiii  Bisericii  Ortodoxe  Române,  alături  de  întregul  nostru  popor 
iubitor  de  pace  şi  făuritor  de  viaţă  nouă,  îşi  omagiază  cu  recunoştinţă 
înaintaşii,  care  şi-au  sacrificat  viaţa  pe  altarul  celor  mai  nobile  idealuri 
în  devenirea  noastră  istorică. 


Pr.  Asist.  Nicolae  Dura 


Studii  şi  articole 


O  RESPONSABILITATE  BISERICEASCA  MAJORA: 
GRIJA  PENTRU  FORMAREA  VIITORILOR  PREOŢI 


Instituţiile  de  învăţămhit  teologic  îşi  au  rostul  lor  bine  definit  în 
viaţa  Bisericii  noastre.  Ele  sînt  menite  sâ  asigure  pregătirea  viitorilor 
preoţi,  spre  a  corespunde  întru  totul  înaltei  lor  chemări  de  slujitori  ai 
lui  Dumnezeu  şi  ai  oamenilor. 

înfăptuirea  acestui  deziderat  impune  o  armonioasă  desfăşurare  a 
întregului  proces  instructiv-educativ.  Trebuie  evitat  intelectualismul  uni¬ 
lateral  şi  acordată  atenţia  cuvenită  educaţiei  şi  formării  duhovniceşti  a 
studenţilor  teologi.  Ca  şi  în  trecut,  Biserica  are  nevoie  şi  astăzi  de 
preoţi  instruiţi,  care  sâ  cunoască  temeinic  învăţătura  de  credinţă,  dar 
să  fie,  în  acelaşi  timp,  şi  trăitori  profunzi  ai  ei.  Teologia  fără  teofilie 
şi  fără  filantropie  este  o  teorie  stearpă  şi  ineficientă.1  Slujitorul  bisericesc 
care  posedă  cunoştinţe  vaste  despre  Dumnezeu,  dar  este  străin  complet 
de  cer,  prin  gîndurile  şi  faptele  sale,  nu  se  bucură  de  preţuire  în  rîndurile 
credincioşilor.  Aceştia  preferă  un  preot  cu  o  adîncă  trăire  religioasă, 
cumpănit  întru  toate,  plin  de  înţelepciune  şi  cu  comportare  aleasă. 

Formarea  unor  astfel  de  caractere  este  datoria  de  căpătîi  a  tuturor 
cadrelor  didactice  şi  a  celorlalţi  factori  educativi,  din  partea  cărora  se 
pretind  calităţi  deosebite,  mult  tact  şi  o  pregătire  serioasă. 

Intr-adevăr,  spre  a  putea  răspunde  acestei  grele  sarcini,  profesorii 
de  teologie  trebuie  să  fie  însufleţiţi  de  idealul  evanghelic  al  vieţii  de 
sfinţenie,  să  ardă  de  focul  sacru  al  dragostei  pentru  misiunea  preoţească. 
Nu  este  îngăduit  ca  ei  să  întruchipeze  doar  imaginea  teologului  erudit 
de  la  catedră  şi  să  neglijeze  a  doua  calitate  pe  care  o  au:  duhovnicia.  Indi¬ 
ferent  de  disciplina  pe  care  o  predă,  fiecare  dintre  ei  împărtăşeşte  o 
învăţătură  care  nu  este  a  sa  ci  a  lui  Hristos.  Această  învăţătură  este 
,,duh  şi  viaţă4*  şi  de  aceea  se  cade  să  fie  astfel  expusă  încit  să  insufle 
studenţilor  cele  mai  ferme  convingeri.  Lipsa  de  elan,  de  patos  şi  căldură 
in  predarea  orelor  de  curs  determină  indiferenţă,  sărăcie  duhovnicească 
şi  chiar  îndoială  în  sufletele  studenţilor.  în  faţa  conştiinţei  cadrelor  di¬ 
dactice  trebuie  să  se  afle  mereu  vie  pilda  Mintuitorului.  în  răstimpul 
celor  mai  bine  de  trei  ani  de  activitate  misionară,  El  s-a  preocupat  insis¬ 
tent  de  pregătirea  ucenicilor  Săi.  Le-a  vorbit  de  fiecare  dată  cu  atîta 


1  Prof.  Dr.  Gr.  Cristescu.  Pentru  înviorarea  entuziasmului  pastoral,  Sibiu. 
1926,  p.  8. 

putere  şi  i-a  înconjurat  cu  atita  dragoste,  încît  i-a  cîştigat  pentru  tot¬ 
deauna  pentru  Sine  şi  pentru  Evanghelie.  Intrebindu-i  într-un  moment 
de  cumpănă,  cînd  alţii  s-au  smintit  întru  El,  dacă  nu  vor  şi  ei  să-L  pără¬ 
sească,  i-au  răspuns  copleşiţi  de  emoţie:  „Doamne,  la  cine  ne  vom  duce? 
Tu  ai  cuvintele  vieţii  veşnice41  (In.  6,  68).  O  astfel  de  simţire  trebuie  să 
se  sălăşluiască  şi  în  inimile  tinerilor  pe  care  îi  formăm  în  institutele 
noastre.  Din  gura  dascălilor  trebuie  să  se  reverse  spre  ei  neîncetat 
cuvîntul  cel  viu  şi  lucrător  al  lui  Dumnezeu,  care  să-i  întărească  şi 
să-i  înflăcăreze. 

Dar  activitatea  de  formare  duhovnicească  este  necesar  să  se  prelun¬ 
gească  şi  dincolo  de  orele  de  curs.  Sînt  atîtea  alte  ocazii  în  care  profesorii 
au  posibilitatea  să  continue  opera  de  zidire  sufletească  a  tinerilor  teologi. 
Un  efect  deosebit  îl  are  prezenţa  lor,  alături  de  ei,  la  programul  zilnic 
de  rugăciune  şi  mai  ales  la  Sfînta  Liturghie  din  zilele  de  Duminică  şi 
sărbători.  Studenţii  dobîndesc,  în  astfel  de  împrejurări,  încredinţarea  că 
cei  pe  care  i-au  auzit  vorbindu-le  de  la  catedră,  nu  sînt  reci  sufleteşte,  ci 
au  o  pronunţată  viaţă  religioasă,  fiind  stăpîniţi  de  evlavie  şi  respect 
pentru  rînduielile  şi  datinile  creştine.  împărtăşirea  din  acelaşi  potir 
este  nu  numai  un  semn  vizibil  al  comuniunii  cu  ei  în  dragostea  lui  Hris- 
tos,  ci  şi  un  puternic  stimulent  pentru  credinţa  lor. 

Tot  în  scopul  acesta,  al  creării  climatului  propice  introspecţiei  şi 
'înviorării  duhovniceşti,  este  bine  să  fie  folosit  şi  răstimpul  posturilor  de 
peste  an,  cînd  profesorii  pot  face  apel,  prin  meditaţiile  rostite  în  ceasul 
rugăciunii  de  seară,  la  sensibilitatea  sufletească  a  studenţilor,  la  resur¬ 
sele  lor  lăuntrice  inepuizabile.  Dacă  ora  de  curs,  încadrată  inevitabil  în 
coordonatele  şi  în  ritmul  didacticismului  ei,  mişcă  mai  puţin  inima 
ascultătorului  din  bancă,  meditaţia  în  schimb,  liberă  de  orice  conve¬ 
nienţă  canonică,  are  darul  de  a  capta  atenţia  şi  a  predispune  la  rugă¬ 
ciune,  căinţă  şi  elevaţie  spirituală  pe  cel  care  se  află  în  faţa  altarului. 
Profesorii  pot  veni  acum  cu  exemple,  poveţe  şi  îndemnuri  a  căror  efi¬ 
cienţă  este  de  netăgăduit. 

Nu  trebuie  să  pierdem  din  vedere  nici  rolul  însemnat  al  orelor  de 
consultaţii  şi  al  convorbirilor  particulare  cu  studenţii.  Aceste  ore  sînt 
înscrise  în  program  şi  calculate  ca  parte  din  norma  didactică  a  fiecărui 
profesor,  dar,  din  păcate,  sînt  valorificate  foarte  puţin.  O  serie  de  alte 
obligaţii  răpesc  profesorilor  posibilitatea  de  a  fi  mai  mult  timp  disponibili 
pentru  convorbiri  mai  apropiate  şi  mai  deschise  cu  ucenicii  lor.  Ori, 
aceştia  simt  nevoia  de  a  se  destăinui,  de  a  vedea  interes  din  partea 
celor  care  îi  formează  pentru  problemele  şi  frămîntările  lor.  Distanţa,  in 
sensul  de  ignorare  a  lor  de  către  profesori,  îi  nemulţumeşte  şi  îi  înstrăi¬ 
nează,  iar  acest  lucru  este  foarte  păgubitor  pentru  educaţie. 

Mai  sînt  desigur  multe  alte  posibilităţi  şi  ocazii  prin  care  profesorii 
işi  pot  aduce  aportul  lor  la  formarea  duhovnicească  a  studenţilor.  Rolul 
lor  este,  în  orice  caz,  decisiv.  Dar,  alături  de  ei  şi  poate  chiar  înintea  lor, 
persoanele  chemate  să  se  ocupe  zi  de  zi  şi  în  mod  special  de  desăvîrşirea 
sufletească  a  candidaţilor  la  preoţie  sînt  duhovnicii.  între  aceştia  şi  stu¬ 
denţii  pe  care  îi  îndrumă  se  stabilesc  raporturi  de  mai  mare  apropiere 
de  cum  se  întîmplă  în  cazul  profesorilor.  Faţă  de  profesori,  studenţii  păs- 


14 


MITROPOLIA  ARDEALULUI 


trează  totuşi  o  oarecare  rezervă.  Ştiind  că  vor  fi  notaţi  pentru  răspun¬ 
surile  date  la  colocvii  şi  examene,  ei  sint  interesaţi  să-şi  dezvăluie 
înaintea  dascălilor  mai  ales  calităţile.  Nu  acelaşi  lucru  se  petrece  cînd 
este  vorba  de  duhovnici,  cărora  ei  le  încredinţează,  în  scaunul  mărturisirii, 
toată  taina  gîndului  şi  a  inimii.  Din  acest  punct  de  vedere,  duhovnicii 
sînt  mai  avantajaţi  decît  profesorii.  Dar  prin  aceasta  sporeşte  şi  mai 
mult  răspunderea  lor  înaintea  lui  Dumnezeu  şi  a  oamenilor.  Ei  vor  da 
seama  de  felul  în  care  contribuie  sau  nu  la  formarea  duhovnicească  a 
celor  care,  la  rîndul  lor,  vor  trebui  să  îndrume  şi  să  formeze  pe  alţii. 

Virtuţile  care  trebuie  să  împodobească  sufletul  îndrumătorilor  du¬ 
hovniceşti  direcţi  ai  viitorilor  preoţi  sînt:  iubirea,  răbdarea,  înţelepciunea. 
Pe  lingă  acestea  li  se  cere  tact  pastoral,  dar  oratoric  şi  ţinută  morală 
ireproşabilă.  Prezenţa  lor  în  mijlocul  tinerilor  trebuie  să  fie  continuă. 
Alături  de  ei,  studenţii  îşi  petrec  cele  mai  intime  clipe  din  programul 
lor  zilnic:  se  roagă  împreună,  primesc  din  mina  lor  Sfînta  împărtăşanie, 
servesc  masa  pe  care  ei  le-o  binecuvînteazâ.  De  la  duhovnici,  mai  ales. 
deprind  studenţii  şi  evlavia  şi  buna  rînduială  în  oficierea  slujbelor. 
Precum  îi  văd  pe  aceştia  că  se  comportă  la  sfîntul  altar,  tot  aşa  se  vor 
comporta  şi  ei  mîine,  cînd  vor  deveni  preoţi.  Iată  atîtea  motive  pentru 
care  atenţia  duhovnicilor  trebuie  să  fie  permanent  îndreptată  asupra 
lor  înşişi  spre  a  nu  fi  în  nici  o  împrejurare  pricină  de  sminteală. 

Un  aspect  delicat  al  muncii  duhovnicilor  în  institut  este  suprave¬ 
gherea  ordinei  şi  disciplinei.  întrebarea  se  pune  dacă  este  într-adevăr 
recomandat  şi  util  ca  ei  să  se  ocupe  de  această  latură  a  activităţii  instruc- 
tiv-educative.  Punctele  de  vedere  sînt  împărţite  asupra  acestei  pro¬ 
bleme.  După  opinia  unora  o  astfel  de  îndeletnicire  ar  fi  incompatibilă  cu 
funcţia  de  duhovnic.  Duhovnicul  trebuie  să  fie  blînd,  iertător,  interiorizat, 
legat  de  altar,  preocupat  în  exclusivitate  de  rugăciune  şi  de  antrenarea 
studenţilor  în  practicarea  unei  vieţi  spirituale  intense.  Ori,  angajarea 
sa  in  supravegherea  ordinei  şi  disciplinei  presupune  fermitate,  de  multe 
ori  severitate,  dojană  şi  chiar  adoptarea  de  sancţiuni  faţă  de  cei  care 
săvîrşesc  abateri.  Astfel  de  situaţii  i-ar  îndepărta  pe  studenţi  de  părin¬ 
tele  lor  duhovnicesc.  Ar  crea  obstacole  serioase  între  duhovnic  şi  ucenici. 

După  părerea  altora  însă,  şi  aici  am  dori  să  ne  includem  şi  pe  noi, 
participarea  duhovnicilor  la  instaurarea  unui  spirit  de  ordine  şi  disci¬ 
plină  nu  numai  că  ar  fi  păgubitoare  în  vreun  fel,  dar  este  chiar  nece¬ 
sară.  Nici  unul  dintre  factorii  educativi  nu  poate  fi  străin  de  o  preocu¬ 
pare  ca  aceasta.  Fermitatea,  în  cazul  manifestărilor  de  indisciplină,  nu 
vine  în  contradicţie  cu  bunătatea  de  care  trebuie  să  dea  dovadă  duhov¬ 
nicul  în  relaţiile  sale  cu  studenţii,  pentru  că  niciodată  bunătatea  nu  va 
putea  fi  confundată  cu  indiferenţa  sau  slăbiciunea  în  faţa  răului.  Ceea 
ce  ar  trebui  să  evite  insă  duhovnicul,  ar  fi  recurgerea  la  metode  de 
depistare  şi  sancţionare  a  celor  care  săvîrşesc  abateri,  improprii  cu  cali¬ 
tatea  sa  de  părinte  sufletesc.  Ne  gîndim  la  metode  şi  practici  care  dimi¬ 
nuează  demnitatea  celor  vizaţi  şi  deopotrivă  a  celor  care  se  lasă  ispitiţi 
să  le  utilizeze.  Duhovnicul  trebuie  să  procedeze  deschis,  făcînd  apel  la 
simţul  de  responsabilitate  al  tinerilor.  în  toate  cazurile  el  trebuie  să  fie 

sincer,  cinstit,  nepărtinitor  şi  in  egală  măsură  categoric  în  curmarea 
oricărui  rău. 

Profesori  şi  duhovnici,  în  unitate  deplină  şi  strînsă  colaborare  unii 
cu  alţii,  sînt  chemaţi  să  contribuie  pe  toate  căile,  cu  toate  mijloacele  şi 
cu  toată  dăruirea  la  formarea  duhovnicească  a  viitorilor  preoţi.  Teoretic 
au  de  ostenit  foarte  puţin  în  această  direcţie.  Practic  însă,  au  de  făcut 
totul  pentru  că  duhovnicia  este  ucenicie  şi  se  deprinde  prin  imitarea 
exemplului.  Astfel  a  fost  de  la  începuturile  creştinismului  şi  astfel  va 
rămîne  pentru  totdeauna.  Mîntuitorul  însuşi  ne-a  arătat  această  cale. 
El  s-a  oferit  pe  Sine  drept  pildă  vrednică  de  urmat,  adresîndu-se  uceni¬ 
cilor  Săi  şi  tuturor  celor  care  L-au  ascultat,  cu  cuvintele:  „Veniţi  după 
mine44  (Mc.  1,  17).  Apoi  iarăşi:  „învăţaţi  de  la  mine  că  sînt  blînd  şi  smerit 
cu  inima4*  (Mt.  11,  29).  Sfîntul  Apostol  Pavel,  la  rîndul  său,  a  socotit  că 
imitarea  exemplului  în  cele  duhovniceşti  poate  constitui  o  garanţie  şi  o 
pavăză  împotriva  rătăcirilor.  El  scrie  filipenilor:  „Fraţilor,  faceţi-vă 
următorii  mei  şi  uitaţi-vă  la  aceia  care  umblă  astfel  precum  aveţi  pildă 
de  la  noi“  (Filip.  3,  17).  Marii  trăitori  ai  virtuţilor  creştine  au  avut,  de 
asemenea,  ucenici  în  jurul  lor  pe  care  i-au  povăţuit  mai  mult  cu  pilda 
bună  a  vieţii  şi  mai  puţin  cu  cuvîntul.  Tot  astfel  trebuie  să  procedăm  şi 
noi  în  strădania  pe  care  o  depunem  pentru  îndrumarea  duhovnicească  a 
celor  încredinţaţi  nouă  spre  formare.  Prin  cuvintele,  faptele,  ţinuta 
noastră  cea  dinlăuntru  şi  cea  dinafară  să  ne  facem  pildă  bună  pentru 
ei,  călăuzindu-i  către  o  aleasă  vieţuire  creştină. 

Spre  a  putea  spera  în  încununarea  cu  succes  a  strădaniilor  noastre, 
nu  trebuie  să  pierdem  din  vedere  nici  partea  de  contribuţie  pe  care  tre¬ 
buie  să  şi-o  aducă  însăşi  candidaţii  la  preoţie.  Fără  receptivitatea  aces¬ 
tora  la  măsurile  pe  care  noi  le  preconizăm,  nu  se  pot  realiza  efectiv 
progrese  satisfăcătoare.  Preoţia  este  o  misiune  care  presupune  vocaţie 
din  partea  celor  care  o  îmbrăţişează.  Ori  este  ştiut  că  nu  toţi  tinerii  care 
bat  la  porţile  institutelor  noastre  sînt  posesori  ai  unui  astfel  de  dar 
ceresc.  Este  suficient  ca  numai  cîteva  elemente  fără  chemare  pentru 
slujirea  preoţească  să  fie  admise  în  cadrul  colectivului  de  tineri  pe  care 
îi  formăm  spre  a  crea  dificultăţi  şi  a  îngreuna  buna  desfăşurare  a  între¬ 
gului  program  de  educaţie  religios-morală.  Această  situaţie  impune  aten¬ 
ţie  maximă  în  selecţionarea  elementelor  care  doresc  să  urmeze  această 
cale  a  preoţiei.  La  examenul  de  admitere  sînt  puţine  şanse  să  se  reu¬ 
şească  întru  totul  în  această  privinţă.  Mai  mult  se  poate  realiza  înainte  şi 
după  acest  examen.  înainte,  prin  concursul  pe  care  îl  pot  oferi  preoţii 
din  parohiile  de  unde  vin  candidaţii,  iar  după  examen,  prin  verificările 
care  se  fac  în  primul  an  de  studiu.  Precum  se  ştie,  în  dosarul  candi¬ 
daţilor  la  examenul  de  admitere  se  află  o  recomandare  din  partea  oficiu¬ 
lui  parohial  pe  raza  căruia  domiciliază  tînărul.  Din  păcate,  o  bună  parte 
dintre  aceste  recomandări  nu  reflectă  nici  pe  departe  realitatea  de  fapt 
în  legătură  cu  candidatul.  Sînt  recomandări  eliberate  din  anumite  con¬ 
siderente,  toate  străine  de  interesul  major  al  Bisericii  de  a  ocupa  locul 
pe  care  îl  are  la  dispoziţie  cu  un  tînăr  promiţător  din  punctul  de  vedere 
al  vredniciei  sale  personale  şi  al  ataşamentului  faţă  de  instituţia  pe  care 
urmează  să  o  slujească.  Astfel  se  ajunge  să  fie  admişi  la  Teologie  tineri 

care  nu  simt  efectiv  nici  un  imbold  lăuntric  către  ceea  ce  ar  putea  fi 
în  viitor  misiunea  lor  de  o  viaţă  întreagă. 

Dar  situaţia  nu  este  încă  definitiv  pecetluită.  Urmează  primul  an  de 
studii  cînd  cei  admişi  urmează  să  dovedească  în  ce  măsură  simt  că  se 
află  în  mediul  despre  care  pot  afirma  cu  sinceritate  că  este  cel  căutat  şi 
dorit  de  ei  cu  ardoare.  Cînd  şi  cel  în  cauză  şi  cei  răspunzători  de  formarea 
lui  constată  contrariul,  este  indicat  să  se  recurgă  la  măsura  îndrumării 
lui  spre  o  altă  îndeletnicire.  Este  păgubitor  şi  pentru  Biserică  şi  pentru 
studentul  fără  chemare  să  se  amine  adoptarea  unei  astfel  de  măsuri,  în 
speranţa  unei  schimbări  care  ar  putea  surveni  cu  trecerea  vremii.  Sînt 
cunoscute  cazuri  în  care  schimbarea  aşteptată  nu  s-a  mai  produs  şi  astfel 
măsura  care  n-a  fost  luată  din  bună  vreme,  a  trebuit  adoptată  inevitabil 
la  sfîrşitul  studiilor  sau,  dacă  nu  s-a  mai  recurs  la  ea,  i  s-a  deschis 
cale  liberă  către  hirotonie  unui  om  care  nu  va  face  niciodată  cinste  tagmei 
sale  şi  nu  va  folosi  parohiei  în  care  va  fi  trimis  să  păstorească. 

Din  fericire  astfel  de  situaţii  sînt  totuşi  rare.  Dar,  într-un  domeniu 
cum  este  cel  al  preoţiei,  ar  fi  de  dorit  ca  ele  să  nu  existe  defel.  De  aceea, 
celor  investiţi  de  Biserică  cu  înalta  cinste  de  educatori  ai  noilor  greneraţii 
de  preoţi,  le  revine  această  responsabilitate  majoră  de  a  face  totul  ca  din¬ 
tre  cei  încredinţaţi  lor  spre  formare,  să  nu  se  piardă  nici  unul. 


Dat  fiind  faptul  că  după  tradiţia  ortodoxă  viitorii  candidaţi  la  preo¬ 
ţie  îşi  vor  îndeplini  misiunea  în  parohii  în  calitate  de  oameni  căsătoriţi, 
profesorilor  şi  duhovnicilor  le  revine  pe  lîngă  îndatorirea  formării  lor 
duhovniceşti  şi  o  altă  îndatorire  tot  atît  de  însemnată,  şi  anume:  să-i 
orienteze  pe  aceştia  către  întemeierea  unei  familii  sănătoase,  pentru  ca 
mai  tîrziu  să  nu  fie  prin  nimic  sminteală  pentru  păstoriţi.  Primul  pas 
pe  care  îl  vor  face  în  această  direcţie  va  fi  să  le  atragă  luarea  aminte 
asupra  faptului  că  şi  căsătoria  ca  şi  preoţia  este  tot  o  Sfîntă  Taină.  Pen¬ 
tru  primirea  ei,  fiecare  este  dator,  prin  urmare,  să  se  pregătească  şi  să 
arate  acelaşi  interes  ca  şi  pentru  preoţie.  Aceasta  cu  atît  mai  mult  cu 
cît  starea  de  căsătorie  nu  însemnează  numai  avantaje  şi  satisfacţii  ci 
ea  implică,  în  egală  măsură,  şi  foarte  multe  şi  neînchipuit  de  mari  răs¬ 
punderi  şi  obligaţii.  Ca  slujitor  al  lui  Dumnezeu,  preotul  este  dator  să-şi 
justifice  această  calitate  nu  numai  prin  vrednicia  sa  personală,  ci  şi  prin 
comportarea  membrilor  propriei  sale  familii.  Încă  în  Vechiul  Testament 
se  pretindea  preoţilor  să  ducă  o  viaţă  aleasă  şi  fără  prihană,  dimpreună 
cu  familiile  lor,  ca  unii  ce  îndeplineau  o  slujbă  atît  de  înaltă  de  mijlo¬ 
citori  între  Dumnezeu  şi  popor.  în  acest  sens,  la  Levitic  21,  6 — 8  citim: 
,. Preoţii  să  fie  sfinţi  ai  Dumnezeului  lor  şi  să  nu  pîngărească  numele 
Dumnezeului  lor,  că  ei  aduc  jertfă  Domnului  şi  pîine  Dumnezeului  lor, 
şi  de  aceea  să  fie  sfinţi.  Să  nu-şi  ia  de  soţie  femeie  desfrînatâ  sau  necin¬ 
stită;  nici  femeie  lepădată  de  bărbatul  ei,  căci  sînt  sfinţi  ai  Domnului 
Dumnezeului  lor.  Cinsteşte-i  ca  pe  sfinţi,  căci  ei  aduc  pîine  Dumnezeului 
tău;  sfinţi  să  vă  fie,  căci  eu.  Domnul,  cel  ce  vă  sfinţesc,  sînt  sfînt“. 

Obligativitatea  unei  atari  ţinute  morale  a  preotului  şi  a  tuturor  celor 
care  trăiesc  in  casă  cu  el  n-a  scăzut  nici  în  Noul  Testament,  ci  din  con¬ 
tră  a  sporit  şi  mai  mult.  Preotul  creştin  aduce  nu  numai  ofrandă  de 
pîine  şi  miros  de  tămiie  înaintea  Domnului,  ci  el  îl  jertfeşte  cu  mîinile 
sale  pe  însuşi  Mielul  lui  Dumnezeu,  care  ridică  păcatele  lumii.  în  Sfînta 
Euharistie,  preotul  se  întîlneşte  direct  cu  Stăpînul  cerului  şi  al  pămîn- 
tului,  intră  în  legătură  nemijlocită  cu  însuşi  Mîntuitorul.  De  la  Hristos 
primeşte  el  dreptul  şi  puterea  de  a  păstori  Biserica  şi  de  a-i  conduce  pe 
fiii  săi  duhovniceşti  la  mîntuire. 

Roadele  lucrării  sale  pastorale  trebuie  să  se  vadă  întii  în  propria 
sa  familie.  Dacă  aici  nu  va  izbuti,  sînt  puţine  speranţe  să  izbutească  în 
sinul  familiei  mai  mari  şi  mai  greu  de  condus,  care  este  parohia.  Cuvîn- 
tul  paulin  este  clar  în  această  privinţă:  „Se  cuvine  episcopului  (preotu¬ 
lui,  n.  n.)  să  fie  fără  de  prihană,  bărbat  ai  unei  femei,  treaz,  cuminte, 
cuviincios,  primitor  de  străini,  destoinic  să  înveţe  pe  alţii . . .,  bun  chiver- 
nisitor  în  ale  casei  lui,  avînd  copii  ascultători,  cu  toată  bunăcuviinţa.  Căci 
dacă  nu  ştie  cineva  să-şi  rînduiască  propria  sa  casă,  cum  va  purta  grijă 
de  Biserica  lui  Dumnezeu?*'  (I  Tim.  3,  2,  4 — 5). 

Pentru  ca  viitorul  preot  să  reuşească  intr-adevăr  să-şi  rînduiască 
bine  propria  sa  casă  este  necesar  să  se  preocupe  îndeaproape  de  întemeie¬ 
rea  ei  pe  cinste  şi  omenie.  El  mai  întîi  este  dator  să  rămînă  neîntinat 
trupeşte  şi  sufleteşte  pentru  momentul  solemn  al  cununiei.  Castitatea  îl 
va  ajuta  să  ducă  o  viaţă  fericită  în  familie.  Pentru  păstrarea  ei,  tînărul 
teolog  trebuie  să  înfrîngă  toate  ispitele.  Să-şi  păzească  ochiul,  urechea 
şi  inima,  să  se  roage  cu  ardoare  şi  să  se  împărtăşească  cît  mai  des. 
Rolul  duhovnicilor  este  deosebit  de  important  în  această  privinţă.  Cu 
tactul  şi  discreţia  specifice  calităţii  pe  care  o  au,  ei  vor  supraveghea 
buna  rînduială  şi  sănătatea  morală  a  vieţii  de  internat,  îşi  vor  intensifica 
preocupările  în  jurul  studenţilor  care  prezintă  unele  semne  de  delăsare 
şi  încălcare  a  disciplinei,  vor  căuta  să  le  insufle  tuturor  convingerea  că 
preoţia  impune  o  viaţă  de  curăţenie  şi  frumuseţe  morală. 

O  altă  condiţie  de  care  depinde  buna  reuşită  în  viaţa  de  familie  este 
alegerea  soţiei  alături  de  care  viitorii  preoţi  îşi  vor  desfăşura  întreaga 
lor  activitate  misionară.  Profesorii  şi  duhovnicii  sînt  datori  să  le  atragă, 
cu  seriozitate,  luarea  aminte  asupra  acestei  însemnate  decizii.  Aceasta  cu 
atît  mai  mult  cu  cît,  de  la  o  vreme,  se  înregistrează  un  fenomen  îngrijo¬ 
rător  de  instabilitate  şi  chiar  eşec  în  familiile  multor  preoţi  tineri.  Gre¬ 
şelile  care  se  comit  acum  sînt  de  cele  mai  multe  ori,  ireparabile.  O 
căsătorie  nereuşită  înseamnă  pentru  preot  o  mare  piedică  de  care  se  va 
lovi  mereu  în  îndeplinirea  obligaţiilor  sale  pastorale. 

Este  absolut  cert  că,  după  cum  nu  orice  tînăr  are  chemare  să  devină 
preot,  tot  astfel  nu  orice  tînără  este  vrednică  să  devină  preoteasă.  Şi 
soţiile  de  preoţi  trebuie  să  întrunească  anumite  calităţi  fără  de  care  este 
de  neînchipuit  un  cămin  fericit  şi  mai  ales  o  viaţă  închinată  înaltelor 
rosturi  ale  slujirii  Bisericii.  Iată  pentru  ce  studenţii  teologi  vor  trebui 
povăţuiţi  să  ţină  cont  de  o  serie  de  factori  care  pot  fi  hotărîtori  în  pri¬ 
vinţa  caracterului,  moralităţii  şi  vredniciei  unei  tinere  menită  să  devină 
preoteasă.  Aceasta  nu  va  putea  proveni  decît  dintr-o  familie  evlavioasă. 

Părinţii  şi  in  special  mama  imprimă  felul  lor  de  a  fi  propriilor  lor 
copii.  Dar,  în  ultimă  instanţă,  tînăra  însăşi  trebuie  să  posede  acele  însu¬ 
şiri  care  s-o  recomande  ca  demnă  de  a  fi  soţie  de  preot.  Ea  trebuie  să 
fie  evlavioasă,  harnică,  modestă,  cumpănită  întru  toate,  cinstită  şi  sănă¬ 
toasă.  Nici  intr-un  caz,  alegerea  ei  nu  trebuie  făcută  în  funcţie  de  anumite 
avantaje  materiale,  relaţii  de  ordin  social  sau  alte  considerente  care 
intră  la  capitolul  calcule  şi  interese.  Mulţi  tineri  care  s-au  lăsat  ademe¬ 
niţi  de  astfel  de  situaţii,  au  suportat  mai  tîrziu  consecinţele  propriei  lor 
imprudenţe. 

Important  este  şi  un  anumit  grad  de  cultură  şi  educaţie  al  viitoarei 
preotese.  Lipsa  de  pregătire  intelectuală  a  soţiei  îl  va  afecta  mai  tîrziu 
pe  preot  in  activitatea  sa.  Dar  acest  capitol  nu  mai  constituie  totuşi  astăzi 
o  problemă,  de  vreme  ce  majoritatea  tinerilor  sînt  cuprinşi  in  procesul 
de  învăţămînt,  cel  puţin  de  gradul  mediu. 

O  recomandare  specială  care  trebuie  făcută  studenţilor  este  alege¬ 
rea  soţiei  pe  cît  posibil,  din  locurile  lor  natale  sau  din  părţile  unde 
urmează  să  păstorească.  Sînt  atîtea  temeiuri  care  pledează  în  favorul 
acestei  opţiuni.  în  primul  rînd,  au  astfel  posibilitatea  să  le  cunoască 
mai  bine.  Apoi,  vor  fi  scutiţi  de  surpriza  neplăcută  de  a  întîmpina  difi¬ 
cultăţi  cînd  se  va  pune  problema  stabilirii  în  parohiile  ce  le  vor  fi 
repartizate.  în  general,  oamenii  sînt  legaţi  de  familie,  rudenii  şi  locurile 
de  baştină.  Cu  greu  se  va  desprinde  o  tînără  de  părinţii  şi  cei  apropiaţi 
ai  ei  spre  a-1  urma  pe  soţul  repartizat  intr-o  parohie  la  mare  distanţă 
de  aşezarea  unde  a  crescut.  Au  existat  şi  există  cazuri  de  absolvenţi  in 
teologie,  care  căsătoriţi  in  perioada  anilor  de  studii,  cu  fete  din  localităţi 
de  pe  raza  altor  eparhii  decît  aceea  din  care  fac  parte,  sau  chiar  din 
oraşul  unde  au  studiat,  s-au  văzut  puşi  in  situaţia  de  a  fi  nevoiţi  să 
abandoneze  gîndul  la  hirotonie  pe  motiv  că  soţia  refuză  să-i  urmeze 
acolo  unde  pot  şi  sînt  datori  să  meargă  şi  să  slujească. 

Este  bine  şi  din  alte  puncte  de  vedere  ca  cei  doi  soţi  să  fie  de  pe 
aceleaşi  meleaguri.  Unitatea  lor  sufletească  poate  fi  mai  trainică  şi  prin 
amintirile,  impresiile  şi  dorurile  comune  legate  de  acelaşi  loc  de  naştere. 

Lucrul  cel  mai  însemnat  însă,  in  baza  căruia  viitorul  preot  va  trebui 
să  facă  importantul  pas  al  căsătoriei,  este  iubirea  curată  şi  dezinteresată 
pentru  cea  aleasă  să-i  fie  soţie.  Nu  este  vorba  deci  de  un  sentiment  inspi¬ 
rat  doar  de  frumuseţea  chipului,  ci  mai  ales  de  podoaba  şi  farmecul 
sufletului,  de  tăria  de  caracter  şi  alesele  însuşiri  morale  pe  care  ea  le 
posedă.  Iubirea  reciprocă  îi  va  ajuta  pe  cei  doi  să  treacă  mai  tîrziu  peste 
greutăţile  şi  necazurile  inerente  ale  vieţii. 

* 

Formarea  duhovnicească  a  studenţilor  teologi  şi  pregătirea  lor  pen¬ 
tru  viaţa  de  familie  sînt  doar  două  aspecte  ale  unui  întreg  proces  edu¬ 
cativ  care  vizează  conturarea  cît  mai  deplină  a  personalităţii  lor.  întru- 
cît  însă  ei  sînt  în  prezent  şi  vor  continua  să  rămînă  şi  după  absolvire 
membri  ai  societăţii  româneşti  contemporane,  este  firesc  să  vorbim  şi  des¬ 
pre  necesitatea  pregătirii  în  această  direcţie.  Idealul  de  viaţă  pe  care  ei 
vor  trebui  să-l  întruchipeze  este  slujirea  cu  credinţă  şi  devotament  a 
Bisericii  strămoşeşti,  a  patriei  şi  poporului.  Nu  este  vorba  de  o  îndato- 

rire  dictată  de  unele  împrejurări  speciale  ale  momentului,  ci  de  o  tradiţie 
de  totdeauna  a  Ortodoxiei  româneşti.  In  toate  timpurile,  preoţimea  noastră 
a  fost  stăpînită  de  conştiinţa  responsabilităţii  cetăţeneşti.  Ea  a  luat  parte 
activă  la  toate  marile  evenimente  pe  care  le-a  trăit  poporul.  A  pătimit 
împreună  cu  el  şi  s-a  bucurat  de  izbînzile  lui.  Pe  această  linie  se  men¬ 
ţine  ea  şi  în  timpurile  noastre.  Constatarea  este  nu  numai  îmbucurătoare, 
ci  şi  stimulatoare  pentru  o  participare  şi  mai  plenară  în  viitor  a  preo¬ 
ţilor  la  viaţa  socială  şi  la  opera  de  dezvoltare  şi  progres  multilateral  al 
ţării.  Instituţiilor  de  învăţămînt  religios  le  revine  sarcina  de  a  trimite 
în  pastoraţie  cadre  bine  pregătite,  devotate  cauzei  naţiunii  noastre,  cu 
o  ţinută  morw..ă  pilduitoare.  De  aceea,  încă  de  pe  băncile  şcolii,  studenţii 
teologi  trebuie  îndrumaţi  să  se  încadreze  în  atmosfera  generală  de  muncă, 
onestitate  şi  echitate  care  există  în  ţara  noastră.  Profesorii  îi  vor  ajuta 
cu  multă  grijă  să  cunoască  legile  şi  să  le  respecte  întru  totul;  să  se  supună 
regulamentului  şi  să  se  comporte  civilizat  în  institut,  în  localităţile  unde 
îşi  petrec  vacanţele  şi  în  general  în  societate.  Ei  provin  cu  toţii  din 
familii  sănătoase  şi  devotate  frumoaselor  noastre  tradiţii  moştenite  de  la 
înaintaşi.  Este  o  datorie  a  noastră  să-i  redăm  societăţii  mai  buni  şi  mai 
vrednici.  Pentru  aceasta  nu  vom  precupeţi  nici  un  efort  şi  nu  vom  re¬ 
nunţa  la  nici  o  metodă  sau  mijloc  care  ar  putea  fi  util,  pentru  a  insufla 
sentimente  patriotice  profunde.  Orele  de  educaţie  patriotică-cetâţenească 
sînt  de  real  folos,  dar  preocupările  noastre  trebuie  lărgite  şi  spre  alte 
posibilităţi  care  ne  stau  la  îndemînă.  Este  necesar  să  acordăm  atenţie 
încadrării  lor  în  procesul  unei  munci  stăruitoare,  apoi,  o  atenţie  sporită 
în  ceea  ce  priveşte  ţinuta,  frecvenţa  regulată  la  cursuri,  achitării  ono¬ 
rabile  de  toate  obligaţiile  cetăţeneşti,  cum  ar  fi:  participarea  la  muncile 
de  folos  obştesc,  păstrarea  bunurilor  comune. 

Rezultatele  vor  fi  în  funcţie  de  unitatea  noastră  de  acţiune  şi  de 
interesul  manifestat  de  fiecare  cadru  didactic  în  parte. 

Pr.  prof.  D.  Abrudan 

BIBLIOGRAFIE  SELECTIVA 

1.  Pr.  Nicodim  Belea,  Calea  către  preoţie ,  Sibiu,  1946. 

2.  Pr.  prof.  Ene  Branişte,  Cîteva  din  virtuţile  necesare  preotului  ca  păstor  şi  om, 
în  „Glasul  Bisericii*1,  nr.  8 — 9/1956,  p.  473 — 483. 

3.  Idem,  Din  înţelepciunea  şi  experienţa  duhovnicilor  de  odinioară,  in  „Biserica 
Ortodoxă  Română4*,  nr.  1 — 2/1960.  p.  141 — 161. 

4.  Idem,  Preoţia  şi  chipul  preotului  după  Sfînta  Scriptură,  în  „Biserica  Ortodoxă 
Română4*,  nr.  5—6/1965,  p.  483—502. 

5.  Idem,  „Preoţii  Tăi,  Doamne,  se  vor  îmbrăca  întru  dreptate..."  (Ps.  131,  9). 
Despre  viaţa  morală  a  preotului,  în  „Glasul  Bisericii44,  nr.  6 — 7/1958,  p.  531 — 542. 

6.  Idem.  Sfaturi  şi  îndemnuri  pentru  duhovnici  în  vechile  cărţi  româneşti  de 
învăţătură  pentru  preoţi,  în  „Mitropolia  Olteniei44,  nr.  10 — 12/1956,  p.  616 — 627. 

7.  Idem,  Vocaţia  pentru  preoţie ,  în  „Ortodoxia4*,  nr.  2/1979,  p.  313 — 332. 

8.  Prof.  dr.  Gr.  Cristescu,  Pentru  înviorarea  entuziasmului  pastoral.  Sibiu,  1926. 

9.  Asist.  Constantin  C.  Pavel,  Familia  preotului,  în  „Glasul  Bisericii**,  nr.  1 — 2/1960, 
p.  79—86. 

10.  Prof.  Teodor  M.  Popescu,  Familia  preotului,  in  „Mitropolia  Olteniei44,  nr.  7 — 9/ 
1955,  p.  429 — 435. 

11.  Pr.  prof.  D.  Stăniloae,  Sublimitatea  preoţiei  şi  îndatoririle  preotului,  în  „Mi¬ 
tropolia  Olteniei**,  nr.  S— 6/1957,  p.  298—312. 

12.  Pr.  Petre  Vintilescu,  Preotul  în  faţa  chemării  sale  de  păstor  al  sufletelor ,  Bucu¬ 
reşti,  1934. 


2* 


IERURGIILE  ŞI  IMPORTANŢA  LOR  ÎN  VIAŢA  MORALA 

A  CREŞTINILOR 


Plăsmuind  cu  mîinile  Sale  cea  mai  superioară  creatură,  omul  (Ps. 
118,  73),  pe  care  l-a  înzestrat  cu  raţiune  şi  libertate,  fâcîndu-1  după  chipul 
şi  asemănarea  Sa  (Gen.  1,  26 — 27),  Creatorul  i-a  dat  acestuia  un  scop 
cu  totul  deosebit  de  al  celorlalte  creaturi  neînsufleţite.  Căci  spre  deosebire 
de  acestea,  valoarea  inestimabilă  a  omului  este  şi  rămîne  legată  de 
suflet,  prin  acesta  fiind  nu  numai  ceva  deosebit  de  ele,  ci  fiind  mai 
ales  ,, cineva*4. 1  Iar  sufletul  care  îl  face  pe  om  ,,cineva“  şi  care-i  asi¬ 
gură  unicitatea  lui  între  creaturi  este  ,, acest  substrat  înzestrat  cu  conşti¬ 
inţă  şi  cu  capacitatea  de  reacţii  conştiente  şi  libere44.2 

Dar  omul,  în  calitate  de  chip  al  lui  Dumnezeu  —  şi  fără  îndoială 
că  acest  chip  este  legat  de  suflet  —  se  află  într-o  relaţie  permanentă  cu 
Creatorul  Său,  Dumnezeu,  tinzind  spre  El  şi  arătînd  astfel  înrudirea  sa 
după  suflet  cu  Dumnezeu.  însă  in  această  relaţie  cu  Dumnezeu,  „omul 
se  menţine  ca  chip  neslăbit  al  lui  Dumnezeu  numai  dacă,  pe  baza  acestei 
Înrudiri,  se  menţine  între  el  şi  Dumnezeu  o  relaţie  vie,  o  comuniune 
continuă,  în  care  activ  e  nu  numai  Dumnezeu,  ci  şi  omul4*.3 4 5  în  felul 
acesta,  omul,  ca  chip  al  lui  Dumnezeu,  tinde  spre  asemănarea  cu  Dum- 
mezeu,  spre  ,,indumnezeirea“  lui.  După  chipul  — •  spune  Sf.  Ioan  Da- 
maschin  —  , /înseamnă  raţiunea  şi  libertatea,  iar  după  asemănarea  în¬ 
seamnă  asemănarea  lui  cu  Dumnezeu  prin  virtute,  pe  cît  e  cu  putinţă".4 

Vorbind  îndeosebi  despre  scopul  sau  destinaţia  omului  în  raport  cu 
Dumnezeu  ca  urmare  a  faptului  că  este  chip  al  lui  Dumnezeu,  omul 
trebuie  să  se  menţină  într-o  permanentă  comuniune  cu  Creatorul  său. 
deci  să  tindă  continuu  spre  a  dezvolta  chipul  său  in  asemănarea  cu  Dum¬ 
nezeu,  să-L  preamărească  neîncetat  pe  Dumnezeu,  să  trăiască  pentru 
Dumnezeu,  menţinindu-se  într-o  legătură  morală  cu  El.'  Rezultă  deci  că 
scopul  primar  al  omului  este  preamărirea  lui  Dumnezeu.  în  acest  sens. 
înţeleptul  Iisus  Sirah  zice:  ,,Cu  ştiinţa  înţelegerii  i-a  umplut  pe  oameni  şi 
bune  şi  rele  le-a  arătat.  Pus-a  ochiul  Său  peste  inimile  lor,  ca  să  le  arate 
măreţia  lucrurilor  Sale.  Şi  numele  Său  cel  sfînt  vor  lăuda,  ca  să  grăiască 
mărimea  lucrurilor  Lui.  Pusu-le-a  ştiinţă  şi  legea  vieţii  le-a  dat-o  moş- 


1  Pr.  Prof.  D.  Stâniloae.  Teologia  Dogmatica  Ortodoxă,  voi.  I.  Bucureşti, 
1978.  p.  375. 

2  Ibid . 

3  Idem ,  p.  390. 

4  Sf.  Ioan  Damaschin.  Dogmatica ,  1.  II,  c.  12,  P.  G.  94,  col.  920. 

5  Macarie,  Teologia  Dogmatică  Ortodoxă,  traci.  rom.  de  Arhim.  Gherasim 
Timuş.  voi.  I.  Bucureşti,  1886,  p.  584 

tenire.  Legătură  veşnică  a  făcut  cu  ei  şi  judecăţile  Sale  le-a  arătat"  (Is. 
Sir.  17,  6 — 10).  Însuşi  Mîntuitorul  spune  în  Predica  de  pe  Munte:  „Fiţi 
dar  desăvîrşiţi,  precum  şi  Tatăl  vostru  cel  din  ceruri  desăvîrşit  este" 
(Mt.  5,  48),  iar  Sf.  Ap.  Pavel  zice:  „Ori  de  mîncaţi,  ori  de  beţi,  ori  alt¬ 
ceva  de  faceţi,  toate  spre  mărirea  lui  Dumnezeu  să  le  faceţi"  (I  Cor. 
10,  31). 

In  raport  cu  sine  însuşi,  scopul  omului  este  desâvîrşirea  propriei 
sale  fiinţe,  printr-o  viaţă  în  conformitate  cu  voia  lui  Dumnezeu,  spre  a 
putea  ajunge  la  asemănarea  cu  Dumnezeu.  Este  tocmai  chemarea  pe  care 
Domnul  o  face  poporului  evreu:  „Fiţi  sfinţi,  pentru  că  Eu  sînt  sfînt" 
(Lev.  11,  44;  19,  2;  20,  7),  îndemn  pe  care  şi  nouă  creştinilor  ni-1  dă  Sf. 
Apostol  Petru:  „Ci,  după  Sfîntul  care  v-a  chemat,  fiţi  şi  voi  sfinţi  in  toată 
purtarea  voastră,  căci  scris  este:  Fiţi  sfinţi,  pentru  că  Eu  sînt  sfînt" 
(I  Petru  1,  15,  16).  Desigur,  cele  două  scopuri  ale  omului  nu  sînt  nici 
eterogene,  nici  deosebite,  ci  mai  degrabă  complementare,  în  realitate  ele 
fiind  două  aspecte  ale  unuia  şi  aceluiaşi  scop,  căci  noi  nu  putem  preamări 
mai  bine  şi  mai  deplin  pe  Dumnezeu  decît  prin  viaţa  şi  faptele  noastre, 
iar  preamărindu-L  astfel,  noi  ne  dobîndim  desâvîrşirea,  asemănarea  cu 
Dumnezeu  şi  prin  aceasta  mîntuirea  sau  fericirea  veşnică.  De  altfel, 
faptele  noastre  cele  bune  sint  pentru  semenii  noştri  un  motiv  şi  un 
exemplu  care-i  îndeamnă  ca  şi  ei,  la  rîndul  lor,  să  preamărească  pe 
Dumnezeu  prin  viaţa  şi  faptele  lor  bune:  „Aşa  să  lumineze  lumina  voas¬ 
tră  înaintea  oamenilor,  ca  văzînd  ei  faptele  voastre  cele  bune,  să  prea¬ 
mărească  pe  Tatăl  vostru  care  este  în  ceruri"  (Mt.  5,  16). 

Pe  de  altă  parte,  scopul  omului  trebuie  privit  şi  în  raport  cu  natura, 
care  i-a  fost  dată  de  Dumnezeu  ca  suport  al  existenţei  sale:  „Creşteţi 
şi  vă  înmulţiţi,  umpleţi  pămîntul  şi-l  stăpîniţi  pe  el . . (Gen.  1,  28). 
Numeroşi  Sfinţi  Părinţi  afirmă  că  lumea  a  fost  creată  pentru  om,  iar 
omul  pentru  Dumnezeu.  Dogmatistul  Macarie  spune  că  omul,  ca  chip  al 
lui  Dumnezeu,  ca  fiu  şi  moştenitor  în  casa  Părintelui  ceresc,  într-o  anu¬ 
mită  măsură  are  rolul  de  a  servi  ca  mijlocitor  între  Creator  şi  celelalte 
creaturi,  urmînd  să  fie  pentru  ele  profet,  care  să  le  vestească  în  cuvinte 
şi  fapte,  înţeleaptă  voinţă  a  lui  Dumnezeu.  El  este  un  mare  arhiereu, 
încredinţat  să  aducă  lui  Dumnezeu,  în  numele  tuturor  fiinţelor  pămîn- 
teşti,  jertfe  de  laudă  şi  mulţumire,  cerînd  de  la  El  binecuvîntări  cereşti. 
De  asemenea,  el  este  căpetenie  şi  rege,  care  să  poată  reuni  toate  cu  Dum¬ 
nezeu,  concentrînd  în  fiinţa  sa  scopurile  tuturor  fiinţelor  văzute,  menţi- 
nînd  astfel  legătura  creaturilor  pămînteşti  într-o  unitate  şi  armonie 
perfectă.6 

Dar  pentru  ca  omul  să-şi  poată  împlini  întreitul  său  scop,  deci  să 
poată  înainta  pe  calea  desăvîrşirii,  Dumnezeu  i-a  acordat  harul  şi  aju¬ 
torul  Său  încă  în  starea  paradisiacă,  fără  de  care  omului  —  chiar  în 
starea  de  nevinovăţie  originară  —  i-ar  fi  fost  cu  neputinţă  să  se  desâ- 
vîrşească.  In  această  stare,  harul  divin  era  pentru  protopărinţii  noştri 
ca  un  veşmînt  cu  care  ei  erau  îmbrăcaţi,  cum  spun  unii  Sfinţi  Părinţi,7 


6  Idem ,  p.  589. 

7  Asemenea  afirmaţii  fac  Sf.  Irineu,  Sf.  Ioan  Gură  de  Aur,  Fer.  Augustin, 
Sf.  Ioan  Damaschin,  cf.  Macarie,  op.  cit.,  p.  596,  nota  2. 


22 


MITROPOLIA  ARDEALULUI 


ca  un  aer  pe  care  ei  îl  respirau  permanent,  ca  o  atmosferă  care  îi  în  cn- 
jura.  Prin  harul  divin  cei  dinţii  oameni  nu  numai  că  se  puteau  menţine 
intr-o  permanentă  comuniune  cu  Dumnezeu,  dar  şi  puterile  cu  caro  îi 
înzestrase  Creatorul  aveau  să  dobîndească  o  tărie  şi  statornicie  din  ce  în 
ce  mai  mare.  Pomul  vieţii  din  grădina  Edenului  era  mijlocitorul  harului 
dumnezeiesc,  din  care  mincînd  protopărinţii  noştri,  puteau  dobîndi  chiar 
nemurirea  trupească  (Gen.  3,  22). 

Starea  primordială  a  protopărinţilor  noştri  n-a  durat  mult,  ca  fiind 
curmată  de  călcarea  poruncii  dumnezeieşti  (Gen.  3,  6),  printr-un  act  for¬ 
mal  de  neascultare,  datorită  amăgirii  diavolului.  Prin  aceasta  însă  omul 
a  rupt  comuniunea  cu  Dumnezeu,  închizîndu-se  în  sine  şi  devenind  din 
stăpîn  propriul  său  sclav.  Astfel,  prin  protopărinţii  noştri  a  intrat  păcatul 
in  lume  şi  prin  păcat  moartea,  ,,prin  acela  în  care  toţi  au  păcătuit“ 
(Rom.  5.  12).  Dar  prin  păcatul  lui  Adam  întreg  pămîntul  a  fost  întinat  şi 
contaminat,  natura  fiind  supusă  stricăciunii  odată  cu  pierderea  harului 
divin  de  către  protopărinţii  noştri  (Rom.  8,  20).  Pierzînd  harul  divin, 
urmaşii  lui  Adam  au  rămas  în  robia  păcatului  şi  a  morţii,  pînă  la  „pli¬ 
nirea  vremii4*  (Galat.  4,  4). 

Cuvintele  Sfîntului  Apostol  Pavel:  „Iar  cînd  a  venit  plinirea  vremii, 
a  trimis  Dumnezeu  pe  Fiul  Său  cel  născut  din  femeie,  care  s-a  făcut 
sub  lege,  ca  pe  cei  de  sub  lege  să-i  răscumpere  .  .  .“  (Galat.  4,  4 — 5),  indică 
momentul  în  care  Dumnezeu  a  binevoit  să  trimită  în  lume  pe  Cel  ce 
avea  să  scoată  din  robia  păcatului  şi  a  morţii  pe  toţi  cei  ce,  de  la  Adam 
încoace,  aşteptau  izbăvirea  prin  Mesia  cel  prezis  de  prooroci.  Această 
izbăvire,  ca  roadă  a  Celui  care  a  luat  asupra  Lui  păcatele  noastre  „şi 
prin  rănile  Lui  noi  toţi  ne-am  vindecat44  (Tsaia  53,  4 — 5),  imnologul  creştin 
o  exprimă  astfel:  „Răscumpăratu-ne-ai  pe  noi  din  blestemul  legii  cu 
scump  sîngele  Tău.  pe  cruce  pironindu-Te  şi  cu  suliţa  împungîndu-Te; 
nemurire  ai  izvorît  oamenilor,  Mîntuitorul  nostru,  slavă  Ţie“  (Troparul 
Sf.  Patimi,  Triod,  ed.  1946,  p.  682). 

Astfel,  prin  jertfa  de  pe  cruce  a  Mîntuitorului  Hristos  s-a  realizat 
mîntuirea  obiectivă,  răscumpărarea  sau  împăcarea  omului  cu  Dumnezeu. 
Fără  această  răscumpărare  sau  mîntuire,  neamul  omenesc  ar  fi  rămas 
pururea  in  această  robie,  deoarece  „precum  printr-un  om  a  intrat  păcatul 
in  lume  şi  prin  păcat  moartea,  tot  astfel  moartea  a  trecut  la  toţi  oamenii 
prin  cel  în  care  toţi  am  păcătuit44  (Rom.  5,  12).  Dar  prin  harul  redobîndit 
in  Iisus  Hristos  (Ioan  1,  17),  „cei  ce  au  luat  prisosinţa  harului  şi  darului 
îndreptării,  vor  împărăţi  în  viaţă  prin  cel  unul  Iisus  Hristos4*  (Rom.  5.  17). 

Rezultă  deci  că  din  jertfa  pe  cruce  a  Mîntuitorului  Hristos  izvorăşte 
pentru  toţi  cei  ce  cred  o  putere  nemărginită,  căci  „cuvîntul  crucii .  . . 
pentru  noi  cei  ce  ne  mîntuim  este  puterea  lui  Dumnezeu44  (I  Cor.  1,  18). 
Această  putere  care  îndreptează  şi  sfinţeşte  pe  credincioşi,  dîndu-le  posi¬ 
bilitatea  de  a  se  ridica  la  o  nouă  viaţă:  viaţa  în  Hristos,  precum  şi  dis¬ 
poziţia  necesară  de  a  putea  progresa  în  această  nouă  viaţă,  este  harul 
divin ,  pierdut  odată  cu  păcatul  strămoşesc  de  către  protopărinţii  noştri, 
dar  redobîndit  prin  jertfa  de  pe  cruce  a  Mîntuitorului  (Ioan  1,  17). 

îndreptarea  sau  sfinţirea  omului  nu  se  realizează  însă  izolat,  ci  se 
înfăptuieşte  în  comunitatea  Bisericii,  aşezămînt  întemeiat  de  Mîntuitorul 

Hristos  şi  înzestrat  cu  puterea  de  a  împărtăşi  credincioşilor  mîntuirea 
obiectivă  sau  răscumpărarea,  cîştigată  de  Mîntuitorul  prin  jertfa  de  pe 
cruce.  Această  putere  sau  energie  dumnezeiască  ce  izvorăşte  din  jertfa 
de  pe  cruce,  care  îndreptează  şi  sfinţeşte  pe  credincioşi,  nu  lucrează  însă 
asupra  acestora  în  mod  nemijlocit,  ci  este  legată  de  anumite  semne  şi 
lucrări  văzute,  care  sînt  organele  purtătoare  sau  transmiţătoare  ale  haru¬ 
lui  divin,  deci  sînt  mijloace  de  mîntuire  şi  sfinţire  a  credincioşilor; 
acestea  sînt  Sfintele  Taine  ale  Bisericii. 

Tainele  sînt  lucrări  sfinte,  văzute,  instituite  de  Mîntuitorul  Hristos 
şi  incredinţate  Sfintei  Sale  Biserici,  prin  care  se  împărtăşeşte  celor  ce 
le  primesc  harul  nevăzut  al  Duhului  Sfînt,  iar  scopul  lor  este  mîntuirea 
şi  sfinţirea  celor  ce  le  primesc,  prin  harul  sfinţitor  pe  care  ele  îl  revarsă 
asupra  acestora.  Izvorul  Sfintelor  Taine  este  deci  jertfa  de  pe  cruce  a 
lui  Iisus  Hristos,  care  devine  rîu  aducător  de  har  prin  Duhul  Sfînt.8 

Prin  faptul  că  harul  care  se  împărtăşeşte  prin  Sfintele  Taine  este 
harul  mîntuitor  sau  sfinţitor,  prin  aceasta  Tainele  se  deosebesc  esenţial 
de  toate  celelalte  acte,  slujbe  sau  lucrări  sfinte  ale  Bisericii,  deoarece 
prin  ele  Iisus  Hristos,  in  Duhul  Sfînt,  este  prezent  viu  şi  activ  în  mod 
permanent  în  Biserică  şi  în  credincioşii  acesteia.  ,,Prin  ele  (adică  prin 
Sfintele  Taine),  spune  un  cunoscut  teolog  român,  Biserica  sfinţeşte 
pe  credincioşi  şi  desăvîrşeşte  viaţa  religioasă  şi  morală;  prin  ele,  adică, 
Domnul  îşi  extinde,  în  Duhul  Sfînt,  viaţa  Sa  în  Trupul  Lui  tainic  şi  în 
mădularele  acestuia;  prin  ele  viaţa  Bisericii,  în  Duhul  Sfînt,  se  uneşte 
cu  viaţa  Capului  ei  nevăzut,  care,  prin  Sfintele  Taine,  îşi  asimilează 
treptat  şi  actual  pe  credincioşi,  după  ce  şi  i-a  încorporat  virtual  la  întru¬ 
pare44.9  Precum  spune  Nicolae  Cabasila,  prin  Sfintele  Taine,  ,,noi  ne 
facem  una  cu  Cel  ce  s-a  întrupat  şi  s-a  îndumnezeit,  cu  Cel  ce  a  murit 
şi  a  înviat  pentru  noi'4.10 

Fiind  mijloace  de  împărtăşire  a  harului  divin,  necesitatea  Sfintelor 
Taine  pentru  mîntuire  e  strîns  legată  de  necesitatea  harului:  ele  sînt 
absolut  necesare  sau  indispensabile  pentru  mîntuire,  fapt  ce  explică 
indeajuns  locul  şi  importanţa  pe  care  Tainele  le  au  în  viaţa  Bisericii. 

Dar  alături  şi  pe  lîngă  Sfintele  Taine  ca  mijloace  absolut  necesare 
pentru  mîntuire,  instituite  de  Mîntuitorul  Hristos,  Biserica  posedă,  după 
propria  ei  rînduială,  acte,  lucrări  sau  sfinte  slujbe,  pe  care  ea  le-a  insti¬ 
tuit  pe  temeiul  puterii  încredinţate  ei  de  către  Mîntuitorul  Hristos  şi 
urmînd  exemplul  Lui,  prin  care  ea  binecuvintează  şi  sfinţeşte  persoane, 
obiecte  sau  lucruri  şi  locuri  folositoare  sau  chiar  necesare  vieţii  ome¬ 
neşti.  Aceste  lucrări  sfinte  se  numesc  ierurgii  (  tepoopYta  -lucrare  sfîntă). 
învăţătura  de  Credinţă  Creştină  Ortodoxă  defineşte  aceste  lucrări  ast¬ 
fel:  „Ierurgiile  sînt  rugăciuni  pentru  binecuvîntarea  şi  sfinţirea  omului 
în  diferite  momente  şi  împrejurări  ale  vieţii,  precum  şi  pentru  binecuvîn- 


8  Vasile  Coman,  Episcop  al  Oradiei,  Lucrarea  Duhului  Sfînt  in  Liturghie,  in 
„Mitropolia  Ardealului*',  an.  XXVI  (1981),  nr.  4 — 6.  p.  266. 

9  Pr.  prof.  Dr.  Isidor  Todoran,  Sfintele  Taine  şi  ierurgii,  în  „Mitropolia  Ardea¬ 
lului",  an.  X  (1965),  nr.  1 — 3,  p.  101. 

10  Nicolae  Cabasila,  Despre  viaţa  în  Hristos ,  trad.  rom.  de  Pr.  Prof.  Dr. 
Teodor  Bodogae,  Sibiu,  1946,  p.  27. 

tarea  şi  sfinţirea  firii  înconjurătoare  şi  a  diferitelor  obiecte  sau  lucruri 
de  folos  omului44. 11 

Păcatul  primilor  oameni  răsfrîngîndu-se  şi  asupra  naturii  (Rom.  8, 
20),  a  adus  stricăciune  şi  nefericire  nu  numai  în  viaţa  omenească,  ci  a 
tulburat  şi  armonia  originară  a  naturii  înconjurătoare,  în  care  toate 
cele  ieşite  din  mina  Creatorului  erau  ,, foarte  bune“  (Gen.  1,  31).  întreaga 
fire  suferă  sentinţa  de  pedeapsă  a  Creatorului:  „  . . .  blestemat  va  fi  pă- 
mîntul  pentru  tine!  Spini  şi  pălămidă  va  rodi  el  ţie  .  .  .  întru  sudoarea 
feţii  tale  îţi  vei  mlnca  plinea  ta  . .  (Gen.  3,  17 — 18).  Aceasta  a  făcut 
ca  întreaga  fire  înconjurătoare  să  sufere  împreună  cu  omul  şi  în  acelaşi 
timp  să  dorească  şi  să  aştepte  şi  ea  izbăvirea  din  stricăciune:  .,Căci 
făptura  a  fost  supusă  deşertăciunii  nu  de  voia  ei,  ci  din  cauza  aceluia 
care  a  supus-o,  cu  nădejdea  că  făptura  însăşi  se  va  izbăvi  din  robia 
stricăciunii,  ca  să  se  bucure  de  libertatea  măririi  fiilor  lui  Dumnezeu. 
Căci  ştim  că  toată  făptura  împreună  suspină  şi  împreună  are  dureri  pînâ 
acum4*  (Rom.  8,  20 — 22). 

Prin  venirea  Mîntuitorului,  firea  cea  căzută  sub  puterea  şi  influenţa 
celui  rău  prin  păcatul  protopărinţilor  a  primit,  odată  cu  omul,  posibi¬ 
litatea  de  a  fi  restaurată  în  starea  şi  armonia  originară.  Asumîndu-şi 
firea  omenească  în  propriul  Său  ipostas  divin,  sfinţind  şi  îndumnezeind 
această  fire,  Mîntuitorul  a  lăsat  Apostolilor  Săi  şi  puterea  de  a  sfinţi 
firea  înconjurătoare  şi  de  a  o  scoate  de  sub  influenţa  şi  stăpînirea 
diavolului,  de  a  o  renaşte  iarăşi  sub  influenţa  harului  dumnezeiesc, 
spre  slava  lui  Dumnezeu  şi  spre  folosul  omului.12  Acesta  a  fost  deci  moti¬ 
vul  pentru  care  Biserica  a  instituit  unele  dintre  ierurgiile  ei:  scoaterea 
naturii  înconjurătoare  de  sub  puterea  celui  rău  şi  reaşezarea  ei  sub 
influenţa  harului  divin. 

Biserica  a  instituit  deci  ierurgiile  pe  temeiul  puterii  date  de  Mîntui¬ 
torul  Hristos  Sfinţilor  Apostoli  ca  urmaşi  ai  Săi,  pe  de  o  parte,  spre 
a  îndepărta  puterile  răului  de  la  natura  înconjurătoare  şi  de  la  oameni, 
spre  a  feri  şi  ocroti  persoanele,  locurile  şi  lucrurile  folositoare  oame¬ 
nilor  de  acţiunile  dăunătoare  ale  acestora,  iar  pe  de  alta,  de  a  sfinţi 
sau  consacra  unele  lucruri,  locuri,  persoane  şi  momente  din  viaţa  oame¬ 
nilor.  Instituind  ierurgiile,  Biserica  a  urmat  exemplul  Mîntuitorului 
Hristos,  care  a  binecuvîntat  copiii  (Mt.  19,  15);  a  binecuvîntat  pîinile 
şi  peştii  (Mt.  14,  9;  15,  36);  a  poruncit  Apostolilor  să  binecuvînteze  casele 
în  care  vor  fi  primiţi,  de  asemenea  El  însuşi  a  făcut  numeroase  vindecări 
minunate  sau  alungări  şi  scoateri  de  duhuri  rele  din  oameni  (Mt.  10,  12: 
Mc.  10,  16;  Mt.  7,  22;  Mc.  3,  22;  9,  38;  16,  17 — 18  etc.).  Sf.  Scriptură  ne 
oferă  şi  alte  temeiuri  în  favoarea  ierurgiilor,  precum:  Lc.  9,  1;  10,  5; 
F.  Ap.  5,  15;  19,  12  şi  altele.  Dar  cel  mai  semnificativ  temei  în  favoarea 
ierurgiilor  este  textul  din  I  Timotei  4,  4 — 5:  ,, Pentru  că  toată  făptura  lui 
Dumnezeu  este  bună  şi  nimic  nu  este  de  lepădat  dacă  se  ia  cu  mulţu¬ 
mită,  căci  se  sfinţeşte  prin  cuvîntul  lui  Dumnezeu  şi  prin  rugăciune44. 


11  învăţătura  de  Credinţă  Creştină  Ortodoxă ,  Editura  Institutului  Biblic  şi 
de  Misiune  Ortodoxă,  Bucureşti,  1952,  p.  308. 

12  Nicolae  Cabasila,  op.  cit.,  p.  128. 

Urmînd  aceleiaşi  porunci  şi  puteri  primite  de  la  Mîntuitorul,  Bise¬ 
rica  a  instituit  şi  rînduit  încă  de  la  început  unele  ierurgii,  pe  unele  din 
ele  stabilindu-le  pozitiv  şi  determinat,  iar  pe  altele  acceptindu-le  in  forma 
în  care  au  apărut  în  practică  rînd  pe  rînd,  după  nevoile  şi  împrejurările 
diferite  în  care  s-au  aflat  creştinii.  Atît  mărturiile  Sfinţilor  Părinţi, 
cît  şi  cele  mai  vechi  cărţi  de  ritual  ne  oferă  suficiente  dovezi  privitoare 
la  vechimea  celor  mai  multe  dintre  ierurgii.13 

în  ceea  ce  priveşte  împărţirea  ori  clasificarea  ierurgiilor,  criteriul 
obişnuit  este  obiectul  asupra  cărora  se  fac.  Astfel,  unele  dintre  ele  se 
săvîrşesc  asupra  persoanelor,  altele  asupra  lucrurilor,  iar  altele  asupra 
locurilor.  Dintre  ierurgiile  săvîrşite  asupra  persoanelor  amintim:  tun¬ 
derea  în  monahism,  diferite  hirotesii,  slujba  parastasului,  care  urmează 
slujbei  înmormîntării  etc.  Dintre  cele  asupra  lucrurilor  şi  locurilor 
amintim  slujbele  care  conţin  diferite  exorcisme,  dar  cea  mai  cunoscută 
şi  mai  des  întrebuinţată  este  sfinţirea  apei  sau  aghiazma  mică,  iar  cea 
mai  solemnă  sfinţirea  sau  tîrnosirea  bisericii.14  La  acestea  pot  fi  adău¬ 
gate:  sfinţirea  diferitelor  obiecte  necesare  cultului  divin,  sfinţirea  case¬ 
lor,  a  fîntînilor,  a  cimitirului,  a  ţarinelor  etc. 

Altă  împărţire  a  ierurgiilor  este  în:  1.  exorcisme;  2.  binecuvîntări; 
3.  sfinţiri .  Exorcismele  sînt  slujbe  pentru  slobozirea  oamenilor  şi  a  lucru¬ 
rilor  ori  locurilor,  şi  a  fiinţelor  neînsufleţite  de  sub  influenţa  şi  puterea 
diavolului.  Binecuvîntările  sînt  rugăciuni  sau  slujbe  pentru  dobîndirea 
ajutorului  dumnezeiesc  a  celor  ce  se  află  în  necazuri  şi  nevoi,  iar 
sfinţirile  sau  consacrările  sînt  slujbe  mai  solemne  prin  care  persoane, 
locuri  sau  lucruri  se  destinează  unor  scopuri  sfinte  (cultice),  fiind  scoase 
din  întrebuinţarea  comună  (de  exemplu:  consacrarea  monahilor,  hirote- 
siile,  tîrnosirea  bisericii,  sfinţirile  de  obiecte  liturgice,  sfinţirea  cimitiru¬ 
lui,  a  troiţelor  etc.). 

De  remarcat  este  faptul  că  unele  ierurgii  se  fac  împreunate  cu  unele 
dintre  Sfintele  Taine,  ca  lucrări  premergătoare  sau  pregătitoare  ale 
acestora  (de  exemplu:  exorcismele  dinaintea  Botezului,  sfinţirea  apei 
Botezului,  ungerea  cu  untdelemn  înainte  de  Botez,  logodna  premergă¬ 
toare  Cununiei,  sfinţirea  untdelemnului  la  Maslu  etc.),  în  timp  ce  majori¬ 
tatea  dintre  ele  se  săvîrşesc  ca  slujbe  aparte  (de  exemplu:  sfinţirea  apei, 
înmormîntarea,  parastasul,  sfinţirile  de  persoane,  locuri  şi  lucruri  etc.). 

Precum  remarcă  Andrutsos,15  fără  să  aibă  caracter  de  taine  şi  fără 
să  fie  numai  acte  sau  ceremonii  care  simbolizează  anume  învăţături  sau 
conţinuturi  de  credinţă,  ierurgiile  nu  sînt  nici  numai  simple  rugăciuni 
pe  care  le  poate  face  oricare  credincios,  deoarece  faptul  că  ele  pot  fi 
săvîrşite  numai  de  către  slujitorii  sfinţiţi  ai  Bisericii:  episcopi  şi  preoţi, 
e  o  dovadă  că  prin  ele  se  împărtăşeşte  celor  ce  le  primesc  cu  credinţă 
un  ajutor  dumnezeiesc  deosebit,  fiind  instituite  tocmai  în  acest  scop. 

Deosebirea  dintre  Sfintele  Taine  şi  ierurgii.  Multă  vreme  nu  s-a  făcut 
distincţie  de  numire  între  Sfintele  Taine  şi  ierurgii  atît  în  Biserica  de 


13  Pr.  Prof.  Dr.  Isidor  Todoran,  op.  cit.,  p.  104. 

14  Învăţătura  de  Credinţă  Creştină  Ortodoxă ,  p.  312. 

15  Hristu  Andrutsos,  Dogmatica  Bisericii  Ortodoxe  Răsăntene,  trad.  rom.  de 
Pr.  Prof.  Dr.  Dumitru  Stâniloae,  Sibiu,  1930,  p.  340. 

Răsărit,  cît  şi  în  cea  de  Apus,  la  aceasta  contribuind  mai  ales  asemănarea 
dintre  ele  ca  formă  şi  ritual.  Astfel,  Tertulian  numeşte  sacramentum , 
adică  taină  binecuvîntarea  dată  de  Iacob  fiilor  lui  Iosif  (Gen.  48,  14 — 15). 
iar  mai  tîrziu,  Dionisie  Ps.  Areopagitul,  sub  numele  de  fioar^pLoc  şi  icpa 
<ji»(xpoXa  înşiră  nu  numai  Sfintele  Taine,  ci  şi  sfinţirea  mirului,  a  altarului, 
consacrarea  monahilor,  slujba  înmormintării  şi  altele.  La  fel.  mult  mai 
tîrziu,  Sf.  Simeon  Arhiepiscopul  Tesalonicului,  sub  numele  de  uoaT^pia 
include  şi  unele  ierurgii,  ca:  sfinţirea  mirului  şi  a  altarului,  a  bisericii, 
ungerea  împăratului  ş.  a.16 

Aceasta  nu  înseamnă  însă  decît  confuzie  de  terminologie,  deoarece 
in  acele  vremi  noţiunea  de  taină  în  sens  restrlns  nu  era  precis  delimitată, 
sub  numele  de  pLixrT^pia  înţelegîndu-se  şi  alte  lucrări  sfinte  sau  ierurgii. 
Dar  cu  toate  acestea,  Sfintele  Taine  ca  mijloace  de  împărtăşire  reală  a 
harului  divin  credincioşilor,  n-au  fost  confundate  nicicînd  cu  alte  lucrări 
sfinte  care  nu  împărtăşesc  harul  divin  asemenea  tainelor.17 

Astfel,  cu  toate  că  după  aspectul  lor  exterior  şi  după  rinduiala  săvir- 
şirii  lor  ierurgiile  se  aseamănă  cu  Sfintele  Taine,  după  opinia  celor  mai 
mulţi  teologi  mai  vechi  şi  mai  noi,  ele  se  deosebesc  esenţial  de  Sf.  Taine 
prin  următoarele  note  sau  trăsături  caracteristice:1* 

1.  Ierurgiile  sint  instituite  de  către  Biserică,  după  exemplul  Mintui- 
torului,  pe  cînd  Sf.  Taine  sint  instituite  de  Mîntuitorul  Hristos  însuşi. 
Dar  chiar  dacă  admitem  că  unele  taine  au  fost  instituite  numai  indirect 
de  către  Mîntuitorul,  iar  direct  de  către  Sfinţii  Apostoli,  importanţa  şi 
valoarea  lor  rămîne  neschimbată,  deoarece  izvorul  lor  rămîne  tot  Domnul 
Iisus  Hristos.  Din  acest  motiv,  ierurgiile  pot  fi  modificate  sau  schimbate 
în  raport  cu  nevoile  credincioşilor,  mărindu-se  sau  micşorîndu-se  numă¬ 
rul  lor,  după  dreapta  socotinţă  a  Bisericii. 

2.  Prin  ierurgii  se  binecuvintează  şi  se  sfinţeşte  întreaga  făptură 
(omul  în  diferite  momente  din  viaţă  ori  chiar  după  moarte:  pămîntul  cu 
roadele  lui;  apele  şi  văzduhul;  plantele  şi  animalele;  diferite  lucruri 
folositoare  omului  etc.),  pe  cînd  prin  Sfintele  Taine  se  împărtăşeşte  harul 
divin  numai  oamenilor  vii.  Astfel,  sfera  ierurgiilor  este  mai  cuprinzătoare, 
in  ele  rugăciunea  Bisericii  cuprinzînd  omul  şi  întreaga  fire  înconjurătoare, 
în  scopul  de  a  se  ridica  spre  Dumnezeu  ca  omagiu  de  adorare,  dăruire 
şi  mulţumire,  iubire  şi  încredere,  precum  şi  pentru  primire  de  ajutor 
datorită  neajunsurilor  făpturii  decăzute  ca  urmare  a  păcatului,  dar  pur¬ 
tată  în  nădejdea  „măritei  slobozenii  a  fiilor  lui  Dumnezeu14  (Rom.  8,  21). 

Astfel,  prin  ierurgii  făptura  solidară  cu  omul  atît  în  cădere  cît  şi  în 
ridicare,  prin  rugăciunile  Bisericii  se  împărtăşeşte  şi  ea  de  ajutorul 
divin,  spre  a  fi  slobozită  din  stricăciune  şi  ridicată  întru  mărire. 

3.  Ierurgiile  nu  împărtăşesc  credincioşilor  harul  sfinţitor  sau  mîntui- 
tor  în  sens  propriu,  ci  numai  ajutor  sau  asistenţă  dumnezeiască  în  dife- 


16  Jugie,  Theol.  Dogm.  Christ.  Orient.,  t.  III,  p.  9;  vezi  şi  A.  Michel,  Sacra- 
mentales,  în  D.  T.  C.  Tome  XIV-&me,  p.  I,  col.  465. 

17.  Arhid.  Prof.  Dr.  Ioan  Zăgrean,  Sfintele  Taine,  în  ,, Mitropolia  Ardealului" . 
an.  XVI  (1971),  nr.  3-^L  p.  280. 

18  Pr.  Prof.  Dr.  Isidor  Todoran,  op.  cit.,  p.  106. 

rite  ocazii  sau  împrejurări  de  viaţă  în  care  el  se  află  în  raport  cu  sine 
însuşi,  cu  semenii  săi  sau  cu  natura  înconjurătoare.  Acest  ajutor  sau 
asistenţă  poate  fi  numit  har  —  cum  adeseori  se  întîmplă  —  numai  în 
sensul  în  care  putem  numi  har  orice  binefacere  sau  orice  dar  pe  care 
creştinul  îl  primeşte  de  la  Dumnezeu. H 

4.  Harul  pe  care  creştinul  îl  primeşte  prin  Sfintele  Taine  este  absolut 
indispensabil  sau  necesar  pentru  mîntuire,  pe  cînd  ajutorul  dumnezeiesc 
primit  prin  ierurgii  nu  aduce  o  schimbare  de  natură  a  stării  harice  în 
care  se  află  primitorul  lor,  ci  numai  înlesneşte  sau  uşurează  dobîndirea 
mîntuirii,  făcînd  mai  lucrător  harul  dobîndit  prin  Sfintele  Taine  şi  uşu- 
rîndu-i  creştinului  urcuşul  duhovnicesc  pe  calea  desăvîrşirii  sale  morale. 

5.  In  Sfintele  Taine  harul  divin  lucrează  asupra  primitorului  în  mod 
direct  şi  necesar,  prin  puterea  dată  lor  de  către  Mîntuitorul  Hristos,  adică 
lucrează  ,,ex  opere  operato"  (după  cunoscuta  expresie  scolastică),  în 
timp  ce  eficacitatea  ierurgiilor  rezultă  din  rugăciunea  Bisericii,  iar  efectul 
lor  depinde  de  starea  şi  pregătirea  morală  a  celor  ce  le  primesc.  Se 
poate  deci  spune  că  lucrarea  adică  efectul  ierurgiilor  depinde  sau  este 
în  funcţie  de  conştiinţa  şi  voinţa  celui  ce  le  primeşte,  iar  a  celor  săvîr- 
şite  asupra  lucrurilor  din  natură  de  asemenea  stă  în  legătură  cu  conştiinţa 
şi  voinţa  persoanelor  spre  folosul  cărora  s-au  săvîrşit  aceste  lucrări 
sfinte.20 

Cu  toată  poziţia  lor  inferioară  faţă  de  Sfintele  Taine,  ierurgiile  nu 
sînt  nici  simple  simboluri  referitoare  la  anumite  adevăruri  de  credinţă 
sau  la  unele  făgăduinţe,  nici  numai  simple  rugăciuni  pentru  diferite 
nevoi  ale  credincioşilor,  ci  sînt  mijloace  reale  de  dobîndire  a  ajutorului 
dumnezeiesc  sau  a  unor  daruri  de  către  cei  ce  le  primesc  cu  conştiinţă 
şi  voinţă  corespunzătoare,  adică  de  către  cci  ce  au  o  pregătire  morală 
pentru  aceasta.  Ele  sînt  de  un  real  folos  în  viaţa  credincioşilor,  deoarece 
îmbogăţesc  viaţa  religios-morală  a  creştinilor,  uşurîndu-le  paşii  spre 
..muntele  Domnului",  adică  îi  ajută  în  urcuşul  duhovnicesc  al  desăvîr¬ 
şirii  şi  mîntuirii  în  Hristos.21 

Ierurgiile  in  concepţia  romano-catolică.  In  Biserica  romano-catolică 
ierurgiile  poartă  numele  de  sacramentalii  (sacramentalia),  datorită  asemă¬ 
nării  lor  cu  tainele  (sacramenta),  semnificaţia  lor  originară  fiind  cea  de 
rituri  sau  lucrări  instituite  de  Biserică  chiar  în  şi  pentru  administrarea 
tainelor.  După  Fr.  Suarez,  Mîntuitorul  Iisus  Hristos,  instituind  tainele, 
n-a  stabilit  în  administrarea  acestora  rituri  detaliate,  de  aceea  Biserica 
a  găsit  de  cuviinţă  să  stabilească  şi  să  fixeze  aceste  rituri.  Asemenea  rituri 
ar  fi:  apa  turnată  în  vinul  euharistie;  întreita  cufundare  la  Botez;  unge¬ 
rea  cu  untdelemn  sfinţit;  exorcismele;  binecuvîntarea  untdelemnului  la 
maslu  şi  altele.22 

19  Se  pare  că  in  acelaşi  sens  e  luat  termenul  har  şi  în  învăţătura  de  Credinţă 
Creştină  Ortodoxă ,  Bucureşti.  1952,  în  răspunsul  la  întrebarea  230  şi  următoa¬ 
rele.  pag.  311. 

20  Pr.  Prof.  Dr.  Isidor  Todoran,  op.  cit.f  p.  106 — 107. 

21  Idem ,  p.  107. 

22  A.  Michel,  Sacramentales,  in  D.  T.  C.,  Tome  XIV-6me,  p.  I,  col.  465. 

Teologii  romano-catolici  recunosc  că  aceste  ceremonii  pe  care  Biserica 
le-a  adăugat  la  ritul  sacramental  esenţial  nu  sint  indispensabile  pentru 
validitatea  tainei  sau  a  jertfei  euharistice,  dar  marea  lor  utilitate  vine  din 
ajutorul  pe  care  ele  il  aduc  naturii  omeneşti,  căreia  ii  este  greu,  fără 
acest  ajutor,  să  inţeleagă  înalta  demnitate  a  tainelor  şi  a  jertfei,  de  ase¬ 
menea,  din  faptul  că  îl  dispun  îndeajuns  pe  creştin  să  perceapă  roadele 
tainelor.  Aceasta  o  subliniază  Conciliul  Tridentin,  vorbind  despre  atari 
ceremonii:  „Natura  umană  e  astfel  întocmită,  incit  fără  ajutor  dinafară 
ea  nu  s-ar  putea  ridica  decît  greu  la  înţelegerea  lucrurilor  divine.  în 
consecinţă,  Biserica  a  instituit  anumite  rituri  .  .  .  transmise  din  tradiţia 
şi  disciplina  apostolică  ...  în  scopul  de  a  imprima  sufletului  sentimentul 
majestăţii  ...  şi  a  incita  sufletele  .  .  .  Sfinţenia  şi  înălţimea  tainelor  cer 
ca  Biserica  să  le  acorde  un  ornament ,  o  ţinută  liturgică  corespunzătoare44. 
După  unii  autori,  ierurgiile  sint  mijloace  pentru  dovedirea  divinităţii  tai¬ 
nelor,  ca  şi  pentru  apărarea  şi  protejarea  acestora  faţă  de  orice  atacuri: 
„Ceremoniile  aşa  de  pline  de  o  înaltă  semnificaţie,  atestînd  divinitatea 
şi  demnitatea  tainelor,  le  apără  şi  le  protejează  pe  acestea;  ele  deşteaptă 
în  sufletele  credincioşilor  sentimente  de  stimă,  de  evlavie  şi  de  respect 
pentru  aceste  admirabile  mistere.  Pentru  a  reaminti  credincioşilor  exce¬ 
lenţa  tainelor,  un  act  solemn  este  tot  atît  de  necesar  ca  şi  actul  esenţial 
instituit  de  Iisus  Hristos".2* 

Precum  rezultă  din  cele  mai  sus.  ierurgiile  nu  sint  decît  haina  sau 
fastul  exterior  in  care  se  îmbracă  tainele  instituite  de  Mintuitorul,  în 
scopul  de  a  trezi  in  sufletele  credincioşilor  ginduri  şi  sentimente  cores¬ 
punzătoare  înaltei  demnităţi  a  tainelor.  Remarcăm  însă  că  această  semni¬ 
ficaţie  poate  fi  acordată  numai  ierurgiilor  legate  de  Sf.  Taine,  care  fac 
parte  integrantă  din  ritul  acestora. 

Teologii  romano-catolici  recunosc  însă  că  Biserica  nu  s-a  oprit  aici 
cu  instituirea  ierurgiilor,  ci  a  mers  mai  departe,  în  dorinţa  de  a  deştepta 
sufletele  credincioşilor  la  binefacerile  răscumpărării.  De  aceea,  ea  a 
instituit  şi  alte  rituri  sau  semne  sfinte  (sacramentalia),  pe  care  le  între¬ 
buinţează  în  afara  tainelor,  spre  a  obţine  efecte  spirituale  în  favoarea 
credincioşilor.  în  scopul  de  a  conferi  lucrurilor  folositoare  din  viaţa 
materială  a  credincioşilor  un  sens  referitor  la  viaţa  morală,  Biserica  a 
imitat  şi  a  dezvoltat  ceea  ce  a  făcut  însuşi  Mintuitorul.  Astfel  de  semne 
sfinte,  rituri,  binecuvîntări,  rugăciuni,  ceremonii  şi  altele  —  spune 
Sertillanges  —  sint  semne  sensibile  sau  simboluri,  care  însă  nu  conferă 
harul  divin  ca  tainele.24 

Teologii  romano-catolici  remarcă  faptul  că  şi  în  Occident  şi  in 
Orient,  pînă  in  veacurile  XII — XIII,  a  existat  o  terminologie  confuză  in 
ce  priveşte  tainele  şi  ierurgiile,  numele  de  taine  (sacramental  fiind  date 
şi  unora  dintre  ierurgii  (sacramentalia).  în  epoca  modernă  însă,  afirmă 
ei,  ideea  de  sacramentalii,  legată  la  început  de  riturile  accesorii  tainelor, 
iar  apoi  transferată  şi  altor  numeroase  forme  de  ceremonii  religioase,  a 
obligat  oarecum  pe  teologii  apuseni  să  dea  ierurgiilor  un  înţeles  şi  o  defi- 

f  -  ■  - 

23  N.  Gihr,  Les  sacramerits  de  L'Eqlise  catholique,  troisieme  pârtie.  Paris. 
1901,  p.  345. 

24  A.  Michel,  op.  cit.,  col.  466. 

niţie  cît  mai  adecvată.  Aceasta  a  devenit  necesară  cu  atît  mai  mult,  cu 
cît  unii  înţelegeau  prin  sacramentalii  numai  riturile  folosite  în  adminis¬ 
trarea  tainelor,  alţii  binecuvîntările  extrasacramentale,  deci  riturile  sepa¬ 
rate  de  taine,  alţii  lucrurile  sau  obiectele  binecuvîntate  şi,  în  sfîrşit,  alţii 
unele  lucrări  evlavioase  în  favoarea  credincioşilor.  Numeroşi  teologi  au 
încercat  să  dea  definiţii  care  să  includă  toate  aceste  lucrări  sau  rituri  la 
un  loc,  fără  însă  a  reuşi  pe  deplin.  Una  dintre  aceste  definiţii  este  cea 
a  lui  Lehmkuhl:  „Sacramentaliile  sînt  rituri  sau  ceremonii  sacre,  instituite 
de  Biserică,  sau  lucruri  sfinţite  şi  binecuvîntate  de  ea,  destinate  spre  folo¬ 
sul  pios  şi  salutar  al  credincioşilor4*.25  însă  multe  dintre  definiţii  exclud 
ceremoniile  din  numirea  de  sacramentalii,  păstrînd-o  numai  pentru  lucru¬ 
rile  binecuvîntate. 

în  spiritul  juridismului  romano-catolic,  Codex  Juris  Canonici,  în  ca¬ 
nonul  1144,  dă  următoarea  definiţie:  ,, Sacramentaliile  sînt  lucruri  sau 
acţiuni  pe  care  Biserica,  printr-un  fel  de  imitare  externă  a  tainelor, 
obişnuieşte  să  le  folosească  spre  a  obţine,  prin  intervenţia  sa,  îndeosebi 
efecte  spirituale  asupra  celor  ce  le  primesc".26  Dar  precum  uşor  se  poate 
vedea,  această  definiţie  se  referă  numai  la  aspectul  exterior  al  ierurgiilor, 
fără  să  arate  ce  împărtăşesc  ele  credincioşilor  sau  prin  ce  ajută  ele  pe 
credincioşi,  pentru  ca  aceştia  să  obţină  efectele  spirituale  despre  care 
vorbeşte  definiţia. 

Deşi  între  Biserica  Ortodoxă  şi  cea  Romano-Catolică  există  deose¬ 
biri  în  modul  de  a  concepe  ierurgiile,  putem  spune  însă  că  ele  se  află 
în  deplin  acord  cu  privire  la  deosebirea  esenţială  dintre  Sf.  Taine  şi 
ierurgii.  în  Sfintele  Taine,  eficacitatea  lucrării  sau  a  semnului  practic 
vine  din  insâşi  voinţa  lui  Hristos,  care  conferă  riturilor  instituite  de 
El,  deplin  împlinite  de  săvirşitor  şi  primite  de  credincios,  puterea  de 
a  produce  efectul  semnificat  prin  ele,  pe  cînd  în  ierurgii,  rugăciunea 
Bisericii  este  cea  care  intervine  spre  a  obţine  de  la  Dumnezeu  binefaceri 
în  favoarea  celor  ce  le  primesc,  iar  efectul  acestei  rugăciuni  este  în  func¬ 
ţie  şi  de  anumite  condiţii  subiective  ale  primitorului.  De  aceea,  ierur¬ 
giile  nu  împărtăşesc  har  sfinţilor,  sau,  după  cum  se  exprimă  teologii 
rcmano-catolici,  nu  produc  ca  efect  graţia  spirituală. 

Cît  priveşte  pe  protestanţi.  în  general  ei  consideră  ierurgiile  numai 
ca  semne  sau  simboluri  spre  a  întări  credinţa  sau  făgăduinţele  divine,  de 
aceea  ei  nu  le  acordă  vreo  importanţă  pentru  mîntuire.  Cu  toate  acestea, 
textul  din  I.  Tim.  4,  4 — 5:  „Pentru  că  toată  făptura  lui  Dumnezeu  este 
bună  şi  nimic  nu  este  de  lepădat  dacă  se  ia  cu  mulţumită,  căci  se  sfin¬ 
ţeşte  prin  cuvîntul  lui  Dumnezeu  şi  prin  rugăciune"  e  folosit  adeseori 
ca  temei  pentru  unele  acte  simbolice  de  care  ei  se  folosesc.27 

Lucrarea  dumnezeiasc'i  in  ierurgii.  Deşi  în  general  se  spune  că  pen¬ 
tru  eficacitatea  ierurgiilor  nu  este  de-ajuns  din  partea  primitorilor 


25  Idem,  col.  471. 

26  Ibid. 

27  Arhid.  Prof.  Dr.  Ioan  Zâgrean,  Sfintele  Taine,  conferinţa  a  Il-a,  ţinută  la 
Cursurile  de  Îndrumare  Misionară  şi  Socială  a  preoţilor  din  Patriarhia  Română, 
în  anul  1981,  manuscris  dactilografiat,  p.  13. 

numai  o  „receptivitate  pasivă*4  2K  ca  la  Sfintele  Taine,  ci  este  necesară 
o  anumită  dispoziţie  activă  şi  o  pregătire  din  partea  celor  ce  le  primesc 
şi  anume:  curăţenia  cugetului,  recunoaşterea  păcătoşeniei  şi  a  nevoii  de 
ajutor  de  la  Dumnezeu,  credinţa  in  eficacitatea  ierurgiei,  dorinţa  de 
indreptare,  iubirea  faţă  de  Dumnezeu  şi  de  aproapele,  teologia  romano- 
catolică  a  incercat  să  explice  modul  în  care  acestea,  adică  ierurgiile, 
lucrează  asupra  celor  ce  le  primesc,  potrivit  felului  specific  al  acestor 
ierurgii.  Astfel,  în  cazul  binecuvintărilor  de  persoane  şi  de  lucruri,  sacra- 
mentaliile  lucrează  asupra  obiectului  lor  ,,ex  opere  operato11,  deoarece 
ele  nu  aduc  obiectului  sau  persoanei  binecuvintate  decit  o  sfinţenie  sau 
demnitate  exterioară,  care  nu  e  asemănătoare  cu  sfinţenia  interioară  pe 
care  o  conferă  tainele.21'  în  ceea  ce  priveşte  celelalte  ierurgii,  precum 
exorcismele  şi  consacrările,  teologii  romano-catolici  afirmă  că  eficacita¬ 
tea  acestora  depinde  atît  de  ,,ex  opere  operato1*,  cît  şi  de  ,,ex  opere 
operantis*1  şi  anume:  ,,ex  opere  operato*1,  deoarece  in  ele  este  prezentă 
totdeauna  intervenţia  Bisericii,  iar  „ex  opere  operantis11,  deoarece  această 
intervenţie  a  Bisericii  işi  are  efectul  datorită  pregătirii  atît  a  celor  ce  le 
săvîrşesc,  cît  şi  a  celor  ce  le  primesc.  „Fără  îndoială,  afirmă  un  teolog 
catolic,  rugăciunea  sau  intervenţia  Bisericii  are  putere  pe  lingă  Dumne¬ 
zeu,  deoarece  ea  cuprinde  toate  condiţiile  cerute  pentru  ca,  în  virtutea 
făgăduinţelor  făcute  de  Iisus  Hristos,  ea  să  fie  deplin  eficace.  Cu  toate 
acestea,  trebuie  să  ţinem  seama  că  rugăciunile  Bisericii  oricît  ar  fi  ele 
c!e  eficace  prin  natura  lor,  nu  sînt  totdeauna  ascultate14.30  Şi,  desigur, 
ascultarea  lor  e  în  funcţie  atît  de  necesitatea  celor  cerute  în  ele  pentru 
viaţa  spirituală  a  credincioşilor,  cît  şi  de  starea  morală  şi  de  pregătirea 
acestora. 

In  ceea  ce  priveşte  efectele  şi  foioasele  pe  care  ierurgiile  le  aduc 
celor  ce  le  primesc,  teologia  romano-catolică  afirmă,  in  general,  că 
acestea  stau  în  strinsă  legătură  cu  eficacitatea  rugăciunii  Bisericii,  efec¬ 
tele  lor  putînd  fi  definite  prin  însuşi  obiectul  acestei  rugăciuni.  Pe  dc 
altă  parte,  există  şi  părerea  că  sacramentaliile  n-au  un  obiect  special  de¬ 
terminat,  ele  fiind  instituite  de  Biserică  numai  pentru  a  inspira  un  mai 
mare  respect  tainelor,  precum  şi  pentru  a  trezi  în  credincioşi  dispoziţii 
mai  potrivite  ca  să  sesizeze  mai  bine  importanţa  şi  valoarea  tainelor. 
Astfel,  în  acest  caz  se  poate  vorbi  numai  de  un  efect  general  al  lor.31 

Deşi  teologii  ortodocşi  nu  s-au  ocupat  în  mod  special  de  lucrarea 
Duhului  în  ierurgii,  vorbind  numai  de  efectele  şi  roadele  lor  in  viaţa 
morală  a  creştinilor,  atenţia  lor  fiind  îndreptată  îndeosebi  asupra  Sf. 
Taine,  iar  ierurgiile  fiind  considerate  un  fel  de  anexă  şi  completare  a 
tainelor  prin  diferite  daruri  pe  care  le  conferă  credincioşilor,  deosebite 
de  darul  sfinţitor  al  tainelor,  totuşi  unii  dintre  ei  afirmă  că  şi  ierurgiile 
împărtăşesc  har  dumnezeiesc,  fără  însă  să  precizeze  ce  anume  har,  ori 
înţelegînd  prin  har  orice  ajutor  sau  dar  pe  care  creştinul  il  primeşte 


28  Hristu  Andrutsos,  op.  cit.,  p.  332. 

29  A.  Michel,  op.  cit.,  col.  476. 

30  Idem,  col.  477. 

31  Idem,  col.  478. 

de  la  Dumnezeu.  însă  după  opinia  celor  mai  mulţi  teologi,  aceste  lucrări 
sfinte  deşi  sînt  folositoare  creştinilor  pentru  progresul  în  viaţa  lor  morală, 
nu  sînt  însă  indispensabile  pentru  mîntuire  precum  sînt  tainele,  iar 
eficacitatea  lor  asupra  vieţii  morale  a  credincioşilor  este  în  funcţie  de 
anumite  condiţii  subiective  ale  primitorilor,  de  asemenea  sînt  specifice 
fiecărei  ierurgii. 

Motivele  pentru  care  teologii  de  care  am  amintit  susţin  că  şi  ierur- 
giile  împărtăşesc  har  divin  (unii  dintre  ei  susţin  că  asemenea  tainelor) 
trebuie  căutate  în  faptul  că  majoritatea  ierurgiilor  au  rînduieli  asemănă¬ 
toare  Sfintelor  Taine,  cuprinzînd  invocări  asemănătoare  celor  din  rîn- 
duiala  Tainelor  pentru  trimiterea  Duhului  Sfînt,  iar  ecteniile  şi  rugăciu¬ 
nile  conţin  cereri  asemănătoare  celor  de  la  taine;  în  acest  fel,  atît  tainele 
cît  şi  ierurgiile  au  fost  socotite  drept  mijloace  de  împărtăşire  a  harului 
divin,  acordîndu-se  tainelor  prioritate  numai  prin  faptul  că  ele  sînt  lucră¬ 
rile  cele  mai  importante  prin  care  Biserica  îşi  manifestă  puterea  ei  sacra¬ 
mentală.  în  acest  sens,  S.  Bulgakoff,  vorbind  despre  ierurgii,  spune: 
„Toate  aceste  rituri  (sfinţirea  bisericii,  apei,  pîinii,  fructelor,  obiectelor 
etc.),  precum  şi  altele,  ca:  sfinţirea  crucilor  şi  icoanelor,  nu  se  deosebesc 
de  cele  şapte  Taine  în  ceea  ce  priveşte  puterea  lor  activă,  căci  ele  conferă 
harul  Sfîntului  Duh  tot  atît  de  bine,  atîta  vreme  cît  se  respectă  anumite 
forme  exterioare.  „Cele  şapte  Taineu  nu  sînt  decît  manifestările  cele 
mai  importante  ale  puterii  sacramentale  inerente  Bisericii".32  Acelaşi 
teolog,  vorbind  despre  cultul  Bisericii,  afirmă:  „în  afară  de  aceste  şapte 
Taine,  viaţa  în  har  a  Bisericii  cuprinde  multe  acte  de  sfinţire  şi  multe 
rituri  care  posedă  o  putere  sacramentală;  se  poate  spune  că  toate  actele 
serviciului  divin  sînt  de  acest  fel  . . .  Să  arătăm  numai  că  prin  ele,  prin 
materiile  pămînteşti  şi  sub  forme  diverse,  harul  Sfîntului  Duh  se  revarsă 
fără  încetare  peste  lume;  acest  har  prepară  cosmosul  pentru  transfigu¬ 
rarea  viitoare,  pentru  crearea  unui  cer  nou  şi  a  unui  pămînt  nou.  Un 
ajutor  de  har  este  oferit  omului,  după  trebuinţele  sale  personale,  prin- 
tr-o  binecuvîntare,  o  rugăciune,  o  slujbă.  Puterea  care  sfinţeşte  şi  rea¬ 
lizează  este  numele  lui  Dumnezeu".33 

în  acelaşi  sens  vorbesc  şi  unii  teologi  români:  „Deci  toată  viaţa 
creştinului  se  bazează  pe  harul  divin,  revărsat  prin  Sfintele  Taine  şi 
Ierurgii,  care  îl  naşte  la  o  viaţă  nouă,  îl  pătrunde,  îl  transformă,  îl  desă- 
vîrşeşte,  care  îi  dă  forţele  morale  necesare  unei  vieţuiri  morale  după 
asemănarea  lui  Hristos,  cu  condiţia  ca  el  să  le  fructifice,  într-o  perma¬ 
nentă  colaborare  cu  harul44.34  In  cunoscutul  său  tratat  de  Liturgică, 
V.  Mitrofanovici  de  asemenea  afirmă  că  harul  sau  graţia  divină  ce  izvo¬ 
răşte  din  jertfa  de  pe  cruce  a  Mîntuitorului,  ni  se  împărtăşeşte  şi  prin 
ierurgii,  pe  care  le  defineşte  drept  acte  ale  Bisericii,  prin  care  ea  îşi 
extinde  puterea  de  binecuvîntare  şi  sfinţire,  predată  ei  de  către  Cel  ce 
a  întemeiat-o,  de  asemenea,  drept  acte  ale  cultului  divin  pe  care  ea  le-a 


32  S.  Bulgakoff,  Ortodoxia,  trad.  rom.  de  N.  Grosu,  Sibiu,  1933,  p.  141 — 142. 

33  Ibid.,  p.  146. 

34  Nicolae  Mladin,  Mitropolitul  Ardealului,  Valoarea  morală  a  Sfintelor  Taine , 
în  „Studii  de  Teologie  morală44.  Sibiu,  1969,  p.  284. 

instituit  cu  puterea  dată  de  Hristos,  spre  a  mijloci  omului  pentru  el  şi 
chiar  naturii  neînsufleţite,  binecuvintarea  şi  graţia  dumnezeiască.3"' 

Cu  toate  că  in  concepţia  ortodoxă  ierurgiile  sînt  privite  intr-un 
cadru  mai  general  ca  lucrări  sfinţitoare  prin  care  omul,  solidar  cu  natura, 
este  sfinţit  dimpreună  cu  aceasta  şi  scos  de  sub  puterea  celui  rău, 
incit  prin  ele  creştinul  se  menţine  într-o  permanentă  relaţie  cu  Dumne¬ 
zeu,  spre  a  primi  de  la  el  ajutorul  şi  darurile  de  care  are  nevoie  in 
diferite  imprejurâri  ale  vieţii,  totuşi  ajutorul  şi  darurile  pe  care  creşti¬ 
nul  le  primeşte  prin  ierurgii  nu  trebuie  confundate  nicidecum  cu  harul 
primit  prin  Sfintele  Taine.  De  aceea,  noi  ne  menţinem  pe  poziţia  ex¬ 
primată  mai  înainte,  cind  am  stabilit  o  deosebire  evidentă  între  Sf. 
Taine  şi  ierurgii.  Şi  este  incontestabil  că  şi  ierurgiile  conferă  creşti¬ 
nului  ajutor  dumnezeiesc  folositor  progresului  său  duhovnicesc,  dar  nu 
conferă  însuşi  harul  divin.  Astăzi  această  distincţie  intre  Taine  şi  ierur¬ 
gii  este  cu  atît  mai  necesară,  cu  cit  în  dialogul  ecumenic  cu  protes¬ 
tanţii,  Biserica  noastră  se  menţine  pe  poziţia  că  Sfintele  Taine  sînt 
mijloace  transmiţătoare  şi  mijlocitoare  ale  harului  şi  aceasta  în  alt 
fel  şi  într-o  măsură  mai  mare  decit  cuvîntul  lui  Dumnezeu,  pe  care 
confesiunile  Reformei  îl  consideră  drept  purtător  de  har  cel  puţin  in 
măsura  Tainelor,  dacă  nu  chiar  mai  mult. 

Recunoscînd  importanţa  deosebită  a  Sfintelor  Taine  ca  mijloace  de 
împărtăşire  reală  a  harului  divin  credincioşilor  şi  afirmind  că  ierurgiile 
nu  împărtăşesc  harul  divin  asemenea  Tainelor,  ci  numai  un  ajutor  dum¬ 
nezeiesc,  se  impune  să  răspundem  la  următoarea  întrebare:  Ce  impor¬ 
tanţă  au  atunci  ierurgiile  în  viaţa  morală  a  creştinilor? 

Răspunsul  la  această  intrebare  se  poate  rezuma  in  următoarele: 

1.  Avînd  o  extindere  mult  mai  mare  decit  cea  a  Sfintelor  Taine,  care 
se  administrează  numai  oamenilor  vii,  in  timp  ce  ierurgiile  sînt  mij¬ 
loace  de  binecuvîntare  şi  sfinţire  a  întregii  creaturi,  în  centrul  căreia  se 
află  omul:  pâmîntul,  ţarinile,  lanurile,  livezile,  cîmpiile,  apele,  văzduhul, 
pomii,  viile,  roadele  pămîntului  de  tot  felul,  mâncărurile,  băuturile,  ca¬ 
sele,  aşezările  omeneşti  şi  locuitorii  lor,  animalele  cu  adăposturile  lor, 
inceputul  şi  sfîrşitul  diferitelor  lucrări,  lucruri  sau  obiecte  destinate 
unor  scopuri  sacre  sau  profane,  momentele  şi  evenimentele  mai  însem¬ 
nate  din  viaţa  omului  de  la  naştere  pînă  după  moarte,  de  asemenea  se 
exorcizează  toate  lucrările  şi  uneltirile  cele  dăunătoare  ale  celui  viclean 
asupra  omului,  a  fiinţelor  şi  lucrurilor  înconjurătoare,  aceasta  înseamnă 
că  prin  ierurgii  se  menţine  şi  se  întăreşte  în  om  concepţia  pancos- 
mismului  universal,  deoarece  prin  ele  Biserica  binecuvintează 
şi  sfinţeşte  nu  numai  pe  om,  ci  întreaga  creatură,  al  cărei  destin  este 
legat  de  cel  al  omului.  , .Această  sfinţire  a  elementelor  naturii  şi  a  diferi¬ 
telor  obiecte  exprimă  ideea  că  acţiunea  sfinţitoare  a  Duhului  Sfînt  se 
răspîndeşte  prin  Biserică  asupra  întregii  naturi.  Destinele  acesteia  sînt 
legate  de  soarta  omului:  natura  coruptă  din  cauza  omului  aşteaptă  de  la 
el  vindecarea*1.'6 


35  Dr.  Vasile  Mitrofanovici,  Dr.  T.  Tarnavschi,  Dr.  Nectarie  Cotlarciuc,  Litur¬ 
gica  Bisericii  Ortodoxe,  cursuri  universitare.  Cernăuţi,  1929,  p.  855. 

36  S.  Bulgakoff,  op.  cit.,  p.  172. 

Această  idee  de  restabilire  a  întregului  cosmos  în  Iisus  Hristos,  care 
contribuie  la  formarea  şi  adoptarea  unei  noi  atitudini  a  creştinului  faţă 
de  natură,  întărind  conştiinţa  lui  în  împlinirea  datoriilor  faţă  de  aceasta, 
o  găsim  astfel  înfăţişată  la  Sf.  Grigore  de  Nissa:  „Suma  tuturor  bunurilor 
noastre  este  supunerea  faţă  de  Dumnezeu,  cînd  întreaga  făptură  devine 
armonioasă  în  ea  însăşi  şi  tot  genunchiul  I  se  va  pleca,  al  celor  cereşti 
şi  al  celor  pămînteşti  şi  al  celor  dedesubt  şi  toată  limba  va  mărturisi  că 
Domn  este  Iisus  Hristos  (Filip.  2,  10 — 11).  Atunci  întreaga  făptură 
fiind  un  singur  trup  şi  toate,  prin  supunere,  reunindu-se  într-însul  unele 
cu  altele,  El  aduce  în  Sine  însuşi  supunerea  propriului  Său  trup  faţă 
de  Tatăl".37 

Aşadar,  în  ierurgii,  rugăciunea  Bisericii  cuprinzînd  în  cercul  ei 
întreaga  existenţă  umană  şi  firea  înconjurătoare,  urcă  spre  Dumnezeu, 
ca  un  omagiu  de  preamărire  şi  adorare,  cu  mulţumire  şi  iubire,  ca  încre¬ 
dere  şi  f iască  cerere  de  ajutor  pentru  toate  neajunsurile  făpturii,  care 
au  apărut  ca  urmări  ale  păcatului,  purtate  însă  în  nădejdea  că  se  vor 
bucura  de  mărita  libertate  a  fiilor  lui  Dumnezeu.3S  Astfel,  făptura  supusă 
stricăciunii  din  pricina  celui  ce  a  supus-o  (Rom.  8,  20),  aşteaptă  izbăvirea 
din  robia  acesteia,  spre  a  se  bucura  împreună  cu  omul  de  slobozenia 
după  care  suspină  (Rom.  8,  22).  Solidară  cu  omul  şi  în  cădere  şi  în 
mîntuire,  întreaga  făptură,  prin  ierurgiile  Bisericii,  se  împărtăşeşte 
şi  ea,  asemenea  omului,  de  ajutor  dumnezeiesc,  spre  a  se  ridica  la  starea 
din  care  căzuse*  în  acest  sens,  prin  opera  mântuitoare  a  Fiului  lui  Dum¬ 
nezeu  cel  întrupat,  „toată  făptura  lui  pumnezeu  este  bună  şi  nimic  nu 
este  de  lepădat,  dacă  se  ia  cu  mulţumită,  căci  se  sfinţeşte  prin  cuvîntul 
lui  Dumnezeu  şi  prin  rugăciune"  (I  Tim.  4,  4 — 5). 

Dar,  desigur,  această  sfinţire  a  făpturii  „prin  cuvîntul  lui  Dum¬ 
nezeu  şi  prin  rugăciune"  nu  se  operează  exclusiv  şi  independent  de 
credinţa  şi  evlavia  creştinului.  De  aceea,  efectul  sfinţirii  obiective  a 
naturii  şi  a  lucrurilor  şi  fiinţelor  din  ea  de  către  Biserică,  spre  a  servi 
nevoilor  omului,  este  în  funcţie  de  pregătirea  interioară  a  celui  pentru 
care  se  oficiază  ierurgia.  Acesta  trebuie  să  aibă  conştiinţa  insuficienţei 
şi  neputinţei  lui,  să  aibă  credinţa  în  eficacitatea  ierurgiei,  să  aibă  nă¬ 
dejdea  şi  încrederea  că  Dumnezeu  nu-1  va  lipsi  de  ajutorul  pe  care-1 
cere  şi  să  fie  convins  că  cere  „cele  bune  şi  de  folos"  care  să-i  trezească 
şi  întărească  forţele  morale  din  el,  spre  a  duce  o  viaţă  bineplăcută 
lui  Dumnezeu. 

2.  Ierurgiile  premergătoare  sau  însoţitoare  ale  Sfintelor  Taine  au 
un  rol  deosebit  cu  privire  la  efectele  acestora  asupra  celor  ce  le  primesc. 
Prin  atmosfera  solemnă  pe  care  o  pregătesc,  ele  sporesc  în  sufletele  pri¬ 
mitorilor  credinţa  în  eficacitatea  tainei  pe  care  o  vor  primi,  pregătind 
astfel  pe  credincioşi  pentru  luarea  cu  vrednicie  a  acesteia  (I  Cor.  11,  28). 
De  asemenea,  ele  sporesc  în  creştin  dragostea  faţă  de  Dumnezeu  şi 
dorinţa  de  a  urma  în  viaţă  voia  Lui  preasfîntă,  iar  prin  întărirea  con¬ 
ştiinţei  păcătoşeniei  celor  ce  le  primesc,  ele  devin  mijloace  de  conver- 


37  Sf.  Grigore  de  Nissa,  la  Pr.  Prof.  Petre  Vintilescu,  Liturghiile  bizantine 
privite  istoric  în  structura  şi  rînduiala  lor,  Bucureşti,  1943,  p.  130 — 131. 

38  Pr.  Prof.  Dr.  Isidor  Todoran,  op.  cit.,  p.  106. 

tire  şi  întărire  in  noua  viaţă  pe  care  o  vor  dobîndi  prin  Sf.  Taine.  Dis- 
punînd  sufletele  creştinilor  pentru  primirea  cu  vrednicie  a  harului  Sfin¬ 
telor  Taine,  ele  ajută  la  întreţinerea  în  credincioşi  a  stării  de  curăţenie 
şi  sfinţenie  morală  şi  după  primirea  acestui  har,  păstrîndu-se  astfel  în 
ei  roadele  vieţii  duhovniceşti  dobindite  prin  Sfintele  Taine.39 

Respingem  însă  concepţia  unor  teologi  romano-catolici  care  consi¬ 
deră  ierurgiile  numai  ca  un  ornament  sau  un  cadru  festiv  pentru  Sfin¬ 
tele  Taine,  spre  a  deştepta  în  sufletele  credincioşilor  sentimente  de  stimă, 
evlavie  şi  respect  faţă  de  acestea. 

3.  Prin  varietatea  cererilor  cuprinse  in  ecteniile  şi  rugăciunile  din 
ierurgii,  ele  au  un  efect  considerabil  asupra  stării  psihice  a  primitorilor 
şi  asupra  influenţei  acesteia  în  viaţa  morală  a  lor.  Amintindu-ne  prin 
conţinutul  lor  că  întreaga  noastră  viaţă  se  află  sub  purtarea  de  grijă 
şi  ocrotirea  Părintelui  ceresc  şi  că  El  ascultă  rugăciunile  izvorîte  din 
credinţă  şi  dragoste  faţă  de  El  şi  împlineşte  cererile  cele  bune  şi  de  folos, 
ierurgiile  trezesc  în  sufletele  credincioşilor  evlavie,  nădejde,  încredere, 
tăria  de  a  suporta  încercările  venite  asupra  lor  şi  în  cele  din  urmă 
convingerea  că  prin  ajutorul  lui  Dumnezeu  pe  care-1  vor  primi,  vor 
putea  birui  toate  încercările  şi  greutăţile  întîmpinate  în  viaţă.  Aceste 
sentimente  se  întăresc  în  sufletele  credincioşilor  şi  prin  exemplele  din 
Sf.  Scriptură  pe  care  le  cuprind  rugăciunile  ierurgiilor,  exemple  care  au 
un  efect  pozitiv  asupra  credinţei  în  eficacitatea  lor.  De  asemenea,  ierur¬ 
giile  trezesc  în  sufletele  credincioşilor  şi  imperativul  moral  de  a  împlini 
voia  Domnului,  dorinţa  de  a  se  ridica  mereu  spre  El  prin  pocăinţă, 
rugăciune,  post,  fapte  de  milostenie  etc. 

Prin  felurimea  şi  bogăţia  lor,  ierurgiile,  fără  a  fi  indispensabile 
pentru  mîntuire,  revarsă  ajutor,  daruri  şi  binecuvîntări  de  la  Dumnezeu 
asupra  credincioşilor  şi  asupra  naturii  înconjurătoare,  iar  primirea  lor 
cu  vrednicie  nu  numai  că  întăreşte  forţele  lor  morale,  dar  face  ca  roadele 
harului  Sfintelor  Taine  să  sporească  în  mod  continuu  în  credincioşii 
care  le  primesc.  De  altfel,  prezenţa  lor  atît  de  bogată  şi  constantă  în  cul¬ 
tul  divin  este  o  dovadă  în  plus  despre  importanţa  pe  care  Biserica  le-o 
acordă  în  viaţa  religios-morală  a  credincioşilor.  Fără  să  împărtăşească 
har  sfinţitor  sau  mîntuitor,  ierurgiile  prin  numărul,  varietatea  şi  frumu¬ 
seţea  lor  îmbogăţesc  trăirea  religios-morală  în  viaţa  creştinilor,  înles- 
nindu-le  şi  uşurîndu-le  urcuşul  duhovnicesc  pe  calea  desăvîrşirii  şi  mîn- 
tuirii,  pe  care  trebuie  să  rămînem  necontenit,  după  cuvîntul  Mîntuito- 
rului:  „Fiţi  desăvîrşiţi  precum  şi  Tatăl  vostru  cel  din  ceruri  desăvîrşit 
este**  (Mt.  5,  48). 

Date  fiind  deosebirile  dintre  Sfintele  Taine  şi  ierurgii,  desigur, 
importanţa  şi  valoarea  celor  din  urmă  în  viaţa  morală  a  credincioşilor 
nu  poate  fi  egală  cu  a  celor  dintîi.  De  aceea,  chiar  şi  teologii  care 
consideră  ierurgiile  ca  purtătoare  sau  conferitoare  de  har  sau  de  haruri 
speciale,  în  marea  lor  majoritate  nu  le  socotesc  în  această  privinţă  ca 
egale  sau  identice  cu  Sfintele  Taine,  acordînd  prioritate  celor  dintîi.  Cît 
priveşte  pe  cei  care  fac  deosebire  între  Taine  şi  ierurgii  în  sensul  arătat 


39  Idem ,  p.  107. 

de  noi,  deşi  aceştia  afirmă  că  ierurgiile  nu  sînt  necesare  pentru  mîntuire 
ca  Tainele,  recunosc  totuşi  importanţa  şi  valoarea  lor,  deoarece  folosirea 
şi  primirea  lor  cu  vrednicie  de  către  credincioşi  sporesc  roadele  harului 
divin  primit  de  aceştia  prin  Sfintele  Taine.  ,,în  acest  sens,  se  poate  vorbi 
despre  o  relativă  necesitate  a  ierurgiilor  în  viaţa  credincioşilor,  fapt  pen¬ 
tru  care  ele  ocupă  o  parte  importantă  în  cultul  divin44.40 

încheind  consideraţiile  noastre  asupra  ierurgiilor  şi  importanţei  lor 
în  viaţa  morală  a  creştinilor,  facem  preoţilor  şi  credincioşilor  Bisericii 
noastre  recomandarea:  celor  dintîi,  să  îndemne  pe  credincioşi  să  acorde 
ierurgiilor  consideraţia  cuvenită,  iar  ei  să  le  săvîrşească  cu  toată  atenţia 
şi  luarea  aminte,  iar  celor  din  urmă  să  se  folosească  de  ele  cît  mai  des, 
însă  numai  după  o  prealabilă  pregătire  pentru  primirea  lor.  De  aseme¬ 
nea,  le  recomandăm  credincioşilor  să  nu  solicite  preotului  săvîrşirea 
ierurgiilor  numai  cînd  se  află  în  necazuri  şi  nevoi,  ci  şi  spre  a  da  slavă 
şi  mulţumită  lui  Dumnezeu  pentru  binefacerile  revărsate  asupra  lor.  în 
felul  acesta,  ei  vor  putea  dobîndi,  prin  mijlocirea  lor,  puteri  morale 
înnoitoare,  spre  a  înainta  pe  cale  desăvîrşirii. 

Arhid.  Prof.  loan  Zăgrean 


40  Ibid. 


CUI  NE  RUGAM? 


Sau  cum  ne  imaginăm  pe  Dumnezeu  în  timp  ce  ne  rugăm?  (Ne 
referim  la  realizarea  rugăciunilor  obişnuite,  după  textele  din  cărţile  de 
rugăciuni,  din  Molitvelnic,  Liturghier  etc.  Nu  avem  în  vedere  „rugă¬ 
ciunea  curată44,  în  care,  de  la  un  timp,  cel  ce  se  roagă  se  poate  dispensa 
de  imagini,  concepte,  cuvinte  .  . .).  E  posibilă  realizarea  unei  rugăciuni 
fără  să  ne  imaginăm  nicicum  pe  Cel  Căruia  I  ne  rugăm?  Imaginai  să 
avem  în  minte  numai  ceea  ce  cerem  şi  cele  pentru  care  mulţumim? 
Să  ne  rugăm  în  vid?  Sau,  cel  mult,  unor  nume?  Căci  după  cum  spune 
Scriptura,  „pe  Dumnezeu  nimeni  nu  L-a  văzut  vreodată*4  (Ioan  1,  18). 
Iar  în  slujba  înmormîntării  cîntăm:  „Pe  Dumnezeu  a-L  vedea  nu  este  cu 
putinţă  oamenilor44.  Deci  nici  a-L  reprezenta. 

într-adevăr,  „Dumnezeu  este  Duh44  (Ioan  4,  24).  Iar  duhul  (suflul) 
nu-1  putem  vedea;  prin  urmare  este  şi  neimaginabil.  Nici  chiar  suflul 
atmosferic.  Pe  acesta  îl  simţim,  îi  putem  cunoaşte  efectele,  dar  nu-1 
vedem.  Cu  atît  mai  puţin  suflul  existenţial.  Căci  acesta  este  duhul  divin: 
Suflul  Tripersonal  al  supraexistării;  Energia  ontică  Tripersonală,  abso¬ 
lută.  Deducem  acest  adevăr  din  însuşi  citatul  ioaneic  precedent  asociat 
cu  Autonumele  lui  Dumnezeu:  „Eu  sînt44  (Ieşirea  3,  14).  Pronumele  „Eu44, 
conjugat  cu  „Să  facem44  (Facerea  1,  26),  indică  Treimea  personală  divină, 
iar  „sînt44  semnifică  însăşi  Existarea,  suflul  Ei.  (De  fapt  Supraexistarea. 
Căci  Dumnezeu  există  într-un  mod  inexprimabil  superior  creaturilor.) 

Totuşi,  într-un  fel  sau  altul,  în  rugăciune  e  necesar  să-L  intuim  pe 
Dumnezeu  şi  să-I  simţim  prezenţa.  Sfîntul  Ioan  Scărarul  scrie:  „Dacă 
ai  vedea  (s.  n.)  vreodată  Soarele,  cum  se  cuvine,  ai  putea  să  vorbeşti  cu 
El,  după  cuviinţă.  Iar  de  nu,  cum  poţi  să  te  apropii  de  El  în  chip  nemin- 
cinos,  odată  ce  nu-L  vezi?  (Filocalia,  9,  pag.  407,  trad.  pr.  prof.  Dr.  D. 
Stăniioae).  Evident,  „Soarele44  cu  care  putem  vorbi  este  Dumnezeu,  iar 
vorbirea  cu  El,  rugăciunea.  Deci  e  necesar  să  vedem  —  cumva  —  „Soa¬ 
rele4*.  (Toate  citatele  din  Filocaiie  le  vom  face  după  aceeaşi  traducere.) 

Insă,  după  cum  am  recunoscut  la  început,  nu  ne  este  cu  putinţă 
să  aducem  în  conştiinţă  o  imagine  propriu-zisă  (autentică)  a  „Soarelui44, 
adică  a  lui  Dumnezeu.  Atunci  ce  putem  face  ca  totuşi  să  avem  senti¬ 
mentul  şi  certitudinea  că  ne  rugăm  cu  adevărat?  Putem  conştientiza 
numele  lui  Dumnezeu  şi  simboluri  imaginate;  ne  putem  ruga  lui  Dum¬ 
nezeu  „ sălăşluit  intru  noiu  (conform  rugăciunii  „împărate  ceresc44  . . .), 
şi  lui  Iisus  Hristos  „om  şi  Dumnezeu  adevărat44  (Simb.  Cred.). 

Este  rugăciunea  onomalatrie? 

Răspundem:  nu  ...  şi  da.  Nu,  pentru  că  în  toate  rugăciunile  numele 
lui  Dumnezeu  este  asociat  de  o  Persoană  Treimică,  sau  de  întreaga  Sfîntă 
Treime.  Chiar  şi  în  rugăciunea  (cîntată)  „Fie  numele  Domnului  bine- 
cuvîntat44  (Ps.  112,  2)  se  are  în  vedere  Persoana:  Domnul.  Numele  este 
al  Domnului.  Nu  cîntăm:  Fie  numele  divin  binecuvîntat.  Deşi  chiar  şi 
în  această  formă,  atributul  „divin“  ar  numi  —  indirect  —  Divinitatea 
Tripersonală.  Căci  Ea  îl  face  să  fie  divin;  este  al  Divinităţii. 

In  Sfînta  Scriptură  aflăm  numeroase  locuri  din  care  putem  cu¬ 
noaşte  că  Dumnezeu  acceptă  să  fie  reprezentat  în  conştiinţa  noastră  prin 
numele  Său.  în  multe  dintre  aceste  locuri  asocierea  numelui  de  Per¬ 
soana  divină  este  foarte  vizibilă.  Să  luăm  un  exemplu:  „Bine  este  a 
lăuda  pe  Domnul  şi  a  cînta  numele  Tău,  Preaînalte44  (Ps.  91,  1).  Deci, 
mai  întîi  „Domnul41,  Persoana  şi  numai  după  aceea  numele. 

Dar  chiar  şi  locurile  care  se  referă  la  invocarea  şi  preamărirea  direct 
a  numelui,  dacă  le  interpretăm  în  context,  ne  dăm  seama  că  acestea 
vizează  Persoana.  De  exemplu,  versetul:  . . .  „şi  se  slăvea  numele  Dom¬ 
nului  Iisus44  (Fapte  19,  17).  El  trebuie  interpretat  în  contextul  întregului 
capitol.  în  centrul  acestui  capitol  se  află  Sfîntul  Pavel  ca  apostol  al  lui 
Iisus  şi,  numai  indirect,  ca  apostol  al  numelui  Lui.  Deci  se  slăvea  Iisus, 
Persoana,  deşi  se  spune  că  în  forma  slăvirii  numelui  Persoanei. 

Chiar  şi  despre  o  rugăciune  de  tip  mai  avansat  se  poate  afirma  că 
„aceasta  e  propriu-zis  o  pomenire,  tot  mai  neîncetată  a  numelui  lui 
Dumnezeu “  (s.  n.)  (Pr.  prof.  Dr.  Dumitru  Stăniloae,  Teologia  Morală 
Ortodoxă,  voi.  III,  pag.  213.)  Deci  numele  este  al  „lui  Dumnezeu41;  al 
Persoanei  (Persoanelor).  Nu  zice  că  rugăciunea  constă  în  pomenirea  unui 
nume  divin;  nu  a  unui  nume-idol. 

în  întunericul  determinat  de  absenţa  în  mintea  noastră  a  oricărei 
imagini  directe  a  Aceluia  Căruia  ne  rugăm,  numele  („numirile44)  Persoa¬ 
nelor  divine  ne  luminează;  se  afirmă  ca  pline  de  înţeles  despre  o  sfin¬ 
ţenie  unică.  Mai  mult,  aduc  în  noi  o  doză  de  eficienţă  a  acestei  sfinţenii. 
Rostite  sonor,  sau  numai  mintal,  dar  conştientizate  în  ambele  cazuri, 
numele  (numirile)  lui  Dumnezeu  creează  în  noi  putinţa  intuirii  şi  simţirii 
că  ele  indică  spre  o  entitate  supraomenească,  unică.  în  noi  aceste  numiri 
sfinte  devin  vehicule  spre  funcţiuni  şi  atribute  deţinute  exclusiv  de 
Dumnezeu. 

Numele  lui  Dumnezeu  are  putere,  e  dinamic.  De  exemplu,  sinonimul 
„Stăpîne44.  (Suflul  supraexistenţial  Tripersonal.  Cel  ce,  supraexistînd, 
stai  pe,  stă-pî-neşti  toate  cele  existente).  Deşi  ne  este  cu  neputinţă  să 
intuim  şi  să  experiem  cît  de  puternică  este  stăpînia  lui  Dumnezeu  şi  cît 
de  extinsă  în  exerciţiul  ei  (de  fapt  supraextinsă),  totuşi  acest  nume  (Stă¬ 
pîne),  primit  cu  credinţă  în  Purtătorul  lui  şi  dragoste  faţă  de  El,  ne  poate 
da  puterea  să  întrezărim  că  stăpînia  divină  este  de  dimensiuni  unice. 
Mintea  noastră  nu  poate  cuprinde  supradimensionalitatea  stăpîniei  lui 
Dumnezeu.  Dar,  cunoscînd  din  lumea  creată  înţelesul  stăpîniei,  poate 
încerca  să  lărgească  acest  înţeles  spre  super-maximum.  Deşi  numai  spre, 
totuşi  facultatea  de  a  ne  direcţiona  astfel  constituie  un  mare  dar  de  Sus. 

înseamnă  că  depăşim  pericolul  de  a  ne  orienta  fals,  şi  că  ne  orientăm 
autentic:  „în  Sus.“ 

Orice  nume  presupune  un  purtător  al  lui.  Pentru  omul  credincios 
conştientizarea  numelui  Dumnezeu  constituie  un  canal  sigur  de  a  primi 
pe  Purtătorul  acestui  nume,  eficienţa  puterii  Lui.  Căci,  cum  am  mai 
afirmat,  numele  Dumnezeu  trimite  spre  o  entitate  unică,  neconfunda¬ 
bilă.  Oricare  altă  entitate  are  corespondente.  Dumnezeu  nu  are  pereche: 
numele  Său  este  propriu  în  sens  absolut,  exclusiv. 

Acest  adevăr  îl  exprimă  însăşi  expresia  ,,EU  sint“,  Autonumele  lui 
Dumnezeu  (Ieşirea  3,  14).  Adică  Existarea  Absolută,  Supraexistarea  Per¬ 
sonală.  Este  un  nume  care  nu  poate  fi  multiplicat;  care  nu  are  plural 
obiectiv.  „Dumnezeii14  din  expresia  biblică  „Dumnezeul  dumnezeilor44  (Ps. 
135,  2)  sînt  falşi,  ireali,  nu  sînt.  Expresia  biblică  la  care  ne  referim  este 
doar  o  formă  literară  de  a  exprima  supremaţia  fără  egal  a  lui  Dumnezeu, 
absolutitatea  Lui.  Iar  diferitele  nume  prin  care  îl  invocăm  in  rugăciuni 
sînt  variante  mai  accesibile,  derivate  din  „Eu  sînt44:  Dumnezeu  (Dominus 
Deus,  Domn  al  existării  universale);  împărat  (supraexistent)  (al  tuturor 
celor  existente);  Duh  Sfînt  (al  adevărului  ontologic);  Tatăl  nostru  (Suflu- 
Cauză  al  tuturor  entităţilor  create)  etc.  Dumnezeu,  împăratul,  Duhul. 
Tatăl  etc.  „sînt“. 

Cu  toate  că  e  mai  ducător  la  scop  ca  intr-o  rugăciune  să-L  invocăm 
pe  Dumnezeu,  adresîndu-I  un  singur  nume,  totuşi  „multe  sînt  numele 
Lui*4,  ale  Celui  mai  presus  de  orice  nume  de  felul  celor  care  se  dau 
creaturilor.  Dionisie  Areopagitul  aminteşte  destule  nume  care  se  pot  da 
lui  Dumnezeu,  în  scop  pedagogic ,  conducînd  spre  Dumnezeu.  (Despre 
numele  divine,  traducere  de  Cicerone  Iordăchescu  şi  Theofil  Simenschi.) 
însă,  după  cum  am  văzut,  sînt  derivate  sau  derivabile  din  „Eu  sînt44. 
Căci,  de  exemplu,  întreabă  şi  răspunde  Evagrie  Monahul:  „Ce  este  binele, 
dacă  nu  Dumnezeu?44  (Filocalia,  voi.  I,  pag.  78).  Sau,  cum  precizează 
Dionisie  Areopagitul:  „nu  e  altceva  binele44  (ontic)  „şi  altceva  existenţa*4. 
(Pr.  prof.  Dr.  D.  Stăniloae,  Teologia  Dogmatică  Ortodoxă,  I,  pag.  161.) 
Iar  „existenţa44  (Existarea)  (Supraexistarea)  îl  numeşte  pe  Dumnezeu. 

Poate  nu-i  de  prisos  să  repetăm,  de  data  aceasta  cu  cuvinte  autori¬ 
zate,  că  diferitele  nume  date  lui  Dumnezeu  nu  pot  exprima  „fiinţa  cea 
mai  presus  de  fiinţă44  (a  Lui)  .  . .  „ci  numai  ieşirea  cea  de-fiinţă-făcă- 
toare“  (adică  numai  lucrări  ale  lui  Dumnezeu).  Sau,  cum  afirmă  tot 
Dionisie:  „numirile  dumnezeieşti  doresc  să  laude  manifestările  proniei44 
(Ibid.,  pag.  160). 

Deşi  „laudă*4  numai  „ieşirea44  şi  „manifestările”,  totuşi  avînd  aceste 
mari  valenţe,  numirile  divine  ne  sînt  de  un  imens  sprijin  în  rugăciune. 

Am  putea  spune  că  rugăciunile  în  care  Persoana  divină  apare  gra¬ 
matical  la  cazul  vocativ,  sau  se  depune  insistenţă  asupra  Ei,  sau  se 
situează  in  prim-plan  prin  alte  modalităţi,  aceste  rugăciuni  nu  au  carac¬ 
ter  de  închinare  numelui.  De  exemplu,  predomină  Persoana  —  chiar 
formal  —  în:  „Bine  este  a  lăuda  pe  Domnul  şi  a  lăuda  numele  Tău, 
Preainalte44  (Ps.  91,  1).  Aici  se  insistă  asupra  Persoanei,  prin  trecerea 
gramaticală  de  la  persoana  a  treia,  la  persoana  a  doua,  procedeu  carac¬ 
teristic  poeticii  veterotestamentare.  Sau:  „să  laud  prea  sfînt  numele 

Tău44  (Rugăciunea  1,  de  dimineaţă,  a  Sf.  Macarie  cel  Mare).  Aici  Pose¬ 
sorul  numelui  este  numit  chiar  de  la  început,  la  persoana  a  doua:  „Tău44; 
ceea  ce,  de  asemeni,  ni-L  apropie  şi  formal  în  planul  prim  al  intuirii. 
Aceste  texte  nu  au  caracter  onomalatric. 

Insă  rugăciunile  în  care  substantivul  „ numele “  are  funcţie  grama¬ 
ticală  de  subiect  sau  complement  direct ,  aceste  rugăciuni  au  şi  caracter 
onomalatric.  Exemplu:  „Fie  numele  Domnului  binecuvînat44  . . .  Aici 
„numele*4  are  funcţie  de  subiect.  Deci  se  impune  formal.  Sau:  „toate 
cele  dinlăuntrul  meu*4  (lăudaţi)  „numele  cel  sfînt  al  Lui44  (Ps.  102,  1). 
Aici  „numele4*  este  complement  direct.  In  sensul  acesta,  de  situare  a 
numelui  divin  în  prim-plan  se  înscrie  şi  asigurarea  Mîntuitorului:  „Dacă 
veţi  cere  ceva  în  numele  Meu,  Eu  voi  face*4  (Ioan  14,  14).  In  realitate 
trebuie  să  înţelegem:  dacă  îmi  veţi  cere  Mie.  Totuşi  zice:  „Dacă  veţi 
cere  ceva  în  numele  Meu44  . . .  pentru  că  dintre  toate  simbolurile  sfinte, 
cel  care  ni-1  poate  aduce  în  suflet  pe  Dumnezeu  (eficienţa  prezenţei 
Sale)  este  numele  Său;  în  sufletul  credinciosului  are  această  putere.  în 
nici  un  caz  nu  se  poate  trece  cu  uşurinţă  peste  puterea  teoforă  în  noi 
a  numelui  divin. 

Simbolurile  imaginale,  mijloace  ajutătoare  în  rugăciune 

Numele  acestor  simboluri  sînt  totodată  nume  divine;  însă  cu  trăsă¬ 
turi  mai  ilustrative,  concrete.  De  fapt  nu  există  delimitări  riguroase 
între  numele  divine  şi  simbolurile  prin  care  II  putem  reprezenta  pe 
Dumnezeu.  In  conştiinţa  credincioşilor  însuşi  numele  lui  Dumnezeu  are 
funcţie  simbolică:  nu  este  Dumnezeu  el  însuşi,  numele;  dar  ni-L  aduce 
în  suflet  pe  Dumnezeu,  eficienţa  Puterii-Dumnezeu. 

In  general,  simbolurile  imaginale  au  ceva  comun  cu  entităţile  pe 
care  le  simbolizează.  Făclia  aprinsă  poate  simboliza  Ştiinţa,  pentru  că 
ambele  luminează:  una  fizic,  cealaltă,  spiritual.  De  aceea  lumina  fizică 
poate  fi  şi  simbol  al  lui  Dumnezeu,  pentru  că  „Dumnezeu  este  lumină44 
(I  Ioan  1,  5).  Sau  chipul  unui  împărat  pămîntean  cu  sceptrul  în  mînă 
poate  fi  simbol  al  „împăratului  tuturor44;  pentru  că,  deşi  la  niveluri 
total  diferite,  ambii  împărăţesc.  De  aceea,  pentru  acest  ceva  comun  al 
simbolului  cu  ceea  ce  simbolizează,  semnificaţia  simbolică  are  şi  valoare 
obiectivă. 

Imaginea  simbolului  material  ne  poate  ajuta  să  cunoaştem  realităţi 
superioare. 

Referindu-se  la  sufletul  care  „se  roagă  lui  Dumnezeu  să-i  apară  El 
însuşi44,  Păr.  prof.  Dr.  Dumitru  Stăniloae  afirmă  că,  cele  atinse  pe  par¬ 
cursul  unei  rugăciuni  de  nivel  superior  „sînt  mereu  simboluri,  sau  chipuri 
ale  arhetipului  spre  a  cărui  cunoaştere  tinde  necontenit44.  Iar  „simbolurile 
de  bază  sînt  lucrurile  lumii;  ele  se  străluminează  mereu  de  sensuri  mai 
înalte**  (Teologia  Dogmatică  Ortodoxă,  I,  pag.  129).  Or,  rugăciunea  obiş¬ 
nuită  fiind  şi  proces  de  cunoaştere  (teologică)  se  străluminează  şi  ea, 
într-o  oarecare  măsură,  de  sensuri  mai  înalte,  între  alţi  adjuvanţi,  prin 
mijlocirea  simbolurilor. 

Sfînta  Scriptură  menţionează  destul  de  frecvent:  fiinţe,  lucruri,  feno¬ 
mene  naturale  şi  lucrări,  simbolizînd  entităţi  divine:  Persoane,  atribute 

etc.  Dumnezeu-Tatăl  este  numit  „Cel  vechi  de  zile"  (Daniel  7,  22).  De 
aici  posibilitatea  ca  în  rugăciune  să  putem  simboliza  pe  Dumnezeu  Cel 
veşnic,  cu  un  om  bătrîn,  simbol  adjuvant  în  efortul  minţii  de  a  între¬ 
zări  genul  veşniciei,  deşi  nu  însăşi  veşnicia. 

Vechime  de  zile  poate  avea  numai  omul,  nu  Dumnezeu  cel  veşnic. 
Dar  vechimea  de  zile  nelimitată,  poate  sugera  veşnicia.  De  aici  expresia 
„Cel  vechi  de  zileu,  numind  simbolic  pe  Dumnezeu. 

Tot  Sfînta  Scriptură  relatează  că  la  Botezul  Domnului,  Duhul 
(Suflul)  Sfînt  a  fost  prezent  şi  simbolic,  sesizabil  prin  suflul  aripilor 
unui  porumbel. 

In  ce  priveşte  şansele  luminii,  mai  ales  ale  celei  spirituale,  de  a 
simboliza  lumina  lui  Dumnezeu,  îl  putem  menţiona  pe  Psalmistul  David, 
care  exclamă:  „întru  lumina  Ta  vom  vedea  lumină"  (Ps.  35,  9).  însă 
această  efuziune  poetico-teologică  face  posibilă  şi  o  interpretare  în  ordine 
inversă:  experiind  lumina  adevărului,  putem  înainta  spre  „lumina  Ta“ 
cea  dumnezeiască. 

Pentru  faptul  că  în  Sine  Dumnezeu  ne  este  total  necunoscut,  (de¬ 
păşeşte  cognoscibilul)  Dionisie  Areopagitul  îl  numeşte  (simbolic)  şi  „în¬ 
tuneric".  Dar  tot  el  afirmă  că  „întunericul  dumnezeiesc  este  lumina 
neapropiată"  (După  pr.  prof.  Dumitru  Stăniloae,  Teologia  Dogmatică 
Ortodoxă,  I,  pag.  134).  „Neapropiată",  totuşi  cu  reflexe  luminoase. 

Un  alt  simbol  scripturistic  al  lui  Dumnezeu,  după  cum  am  şi  văzut 
la  începutul  acestui  capitol,  este  împăratul ,  omul  împărat.  Proorocul 
David  imploră:  „Ia  aminte  la  glasul  rugăciunii  mele,  împăratul  meu  şi 
Dumnezeul  meu"  (Ps.  5,  2).  însă  nu  imploră  simbolul,  ci  pe  Cel  simbo¬ 
lizat.  De  aceea  adaugă:  „şi  Dumnezeul  meu". 

în  Sfînta  Scriptură  există  şi  locuri  care,  în  general,  aparent  interzic 
oamenilor  imaginarea  lui  Dumnezeu,  implicit  în  rugăciune.  Locul  clasic 
îl  constituie  cel  care  cuprinde  cunoscuta  poruncă:  „Să  nu-ţi  faci  chip 
cioplit  şi  nici  un  fel  de  asemănare  ...  Să  nu  te  închini  lor"  (Ieşirea  20, 
4 — 5).  Dar  această  poruncă  înseamnă  numai  că  în  chipul  „cioplit"  şi  în 
asemănarea  simbolică  să  nu  identifici  pe  Dumnezeu.  De  aceea  şi  preci¬ 
zează:  „Să  nu  te  închini  lor."  La  nici  un  caz  nu  avem  aici  o  interdicţie 
sculpturală  propriu-zisă.  Scriptura  nu  se  contrazice  cînd,  pe  de  o  parte 
face  loc  acestei  porunci  din  Decalog,  iar  pe  de  alta,  aseamănă  pe  Dum¬ 
nezeu  Cel  veşnic  cu  un  bătrîn  „vechi  de  zile". 

Expresia  „Cel  vechi  de  zile"  are  semnificaţie  simbolică,  căci  zilele 
propriu-zise  le  asociem  oamenilor  şi  creaţiei,  în  general.  Dumnezeu  se 
situează  deasupra  zilelor.  De  aceea  expresia  biblică  „cel  vechi  de  zile" 
raportată  la  Dumnezeu  Cel  veşnic,  primeşte  semnificaţie  simbolică. 

Cît  priveşte  textele  rugăciunilor  bisericeşti  clasice,  ele  sînt  bogate 
în  imagini  simbolice  care  trimit  spre  Dumnezeu,  sau  chiar  îl  numesc. 
Astfel:  „ împărate  a  toată  făptură"  (Rugăciunea  Sf.  Macarie  cel  Mare 
către  Dumnezeu-Tatăl);  „ Ziditorul  meu"  (Rugăciunea  de  duminică); 
„ Doctorul  sufletelor  şi  al  trupurilor"  (Rugăciunea  ce  se  citeşte  la  toată 
neputinţa)  etc.  (Sublinierile  noastre). 

Totuşi,  ca  în  Biblie,  unele  locuri  din  literatura  patristică  par  să 
infirme  —  şi  ele  —  utilizarea  imaginilor  în  rugăciune,  inclusiv  a  celor 

simbolice.  Astfel:  „Nu  căuta  nicidecum  să  primeşti  vreun  chip  sau  vreo 
înfăţişare  în  vremea  rugăciunii,  din  dorul  de  a  vedea  faţa  Tatălui.44 
(Evagrie  Monahul,  din  Filocalie,  I,  pag.  83.)  Dar  aici  Evagrie  vrea  să 
spună:  să  nu  rîvneşti  vederea  unor  imagini  revelate  ţie  personal,  ci  să 
te  mulţumeşti  cu  sensul  imaginii  simbolice  pe  care  ţi-o  oferă  textul 
rugăciunii.  Cheia  înţelegerii  acestui  citat  stă  în  primele  cuvinte,  „Nu 
căuta44  . . . 

Mai  categoric  antisimbolist  imaginai  pare  să  fie  Evagrie  Monahul 
(Ponticul)  în  recomandarea:  „Rugîndu-te,  să  nu  dai  vreun  chip  lui  Dum¬ 
nezeu  în  tine,  nici  să  îngădui  minţii  tale  să  se  modeleze  după  vreo  formă, 
ci  apropie-te  în  chip  nematerial  de  cel  nematerial  şi  vei  înţelege44  (Filo- 
calia,  I,  pag.  82,  §  66).  Dar  aici  Evagrie  Ponticul  numai  atenţionează 
asupra  pericolului  de  a-ţi  deveni  intimă  („în  tine44)  vreo  imagine;  pre¬ 
vine  să  nu  te  absoarbă  imaginea.  Nu  opreşte  ca  la  început  mintea  să 
recurgă  la  serviciile  vectoare  ale  imaginii  unei  entităţi  materiale,  ci 
atrage  atenţia  asupra  pericolului  „modelării44  după  forma  unei  entităţi 
materiale,  prin  prea  mare  ataşare  de  materia  ei.  De  aceea  şi  zice:  „apro- 
pie-te  în  chip  nematerial44  . . .  Dovada  că  Evagrie  nu  interzice  simbolul 
imaginai  în  realizarea  rugăciunii  o  constituie  paragraful  65.  Aici  asea¬ 
mănă  pe  Dumnezeu  c-un  împreună-călâtor  în  urcuşul  duhovnicesc  al 
rugăciunii  noastre:  „ca  Dumnezeu,  apropiindu-Se,  să  călătorească  împre¬ 
ună  cu  tine.44 

Cum  am  mai  afirmat,  nu  ne  rugăm  simbolurilor;  ele  sînt  numai 
vectoare  preţioase  în  direcţionarea  spre  Dumnezeu,  la  începutul  rugă¬ 
ciunii.  Să  luăm,  de  exemplu,  posibilitatea  realizării  rugăciunii  „Tatăl 
nostru44.  Cum  să  ni-L  imaginăm  pe  Tatăl  ceresc?  Dar  iată  că  înseşi  pri¬ 
mele  cuvinte  ne  obligă  să  avem  în  minte  mai  întîi  imaginea  unui  om. 
Căci,  propriu-zis,  nu  cunoaştem  decît  taţi  oameni;  în  acest  mod  ni  s-a 
format  conceptul  tată.  Desigur  ştim  că  Tatăl  Căruia  ne  rugăm  nu  este 
om;  depăşeşte  inexprimabil  modul  susţinător  şi  ocrotitor  al  unui  tată  om. 
Dar  este  Tată;  „făcătorul44  şi  susţinătorul  tuturor  celor  vizibile  şi  invi¬ 
zibile.  Astfel,  de  la  imaginea  generală  a  unui  tată  omenesc,  cu  senti¬ 
mentul  cunoaşterii  unui  asemenea  tată,  ne  ridicăm  spre  Tatăl-Dumnezeu. 

De  asemeni,  pentru  început,  cuvintele  „în  ceruri44  ne  amintesc  ima¬ 
ginea  cerurilor  astrale.  Ea  însă  ne  este  de  ajutor  ca  să  ne  direcţionăm 
în  sus;  ne  antrenează  într-o  asemenea  direcţionare.  La  început  mai  curînd 
spre  un  sus  fizic;  dar,  translaţionîndu-ne  apoi  spre  un  „sus44  spiritual, 
ne  aţintim  spre  „cerurile44  sfinţeniei  lui  Dumnezeu.  în  rugăciune,  această 
mişcare  spirituală  de  translaţie  extrapolantă  are  loc  în  legătură  cu  ori¬ 
care  imagine  simbolică  adecvată;  de  la  semnificant,  spre  semnificat,  de 
la  simboluri  sfinte,  spre  realităţi  dumnezeieşti,  spre  Tatăl  nostru. 

Dumnezeu  ne  transcende  şi  în  rugăciune ,  dar  ni  se  face  intim. 

Sau,  în  timp  ce  mintea  numai  îl  caută  pe  Dumnezeu,  inima  îl  şi  află. 

în  experienţa  religioasă  a  rugăciunii  mai  avantajat  din  punct  de 
vedere  receptiv  este  lăuntrul  nostru,  predominînd  cînd  adîncul  afectiv, 
iubitor.  Dumnezeu  fiind  „iubire44  (I  Ioan  4,  8),  cînd  profunzimea  cu¬ 
noaşterii  contemplative,  Dumnezeu  fiind  şi  „lumină44  (I  Ioan  1,  5).  De 

fapt,  in  rugăciune  se  realizează  un  proces  de  la  iubire  la  lumină,  de 
la  „inimă44  la  minte. 

In  acest  sens  Proorocul  David  se  roagă  astfel:  „Ţie  a  zis  inima  mea: 
Pe  Domnul  voi  căuta44  ...  (Ps.  26,  11).  Deci  dialogul  inimii  cu  Domnul 
a  precedat  „căutarea44.  însuşi  Mîntuitorul,  care  —  în  alt  context  —  în¬ 
deamnă:  „Căutaţi  mai  întii  împărăţia  lui  Dumnezeu44  .  . .  (Mat.  6,  33), 
ne  asigură:  „Iată  împărăţia  lui  Dumnezeu  este  înlăuntrul  vostru44  (Luca 
17,  21).  Deci  îndeamnă  la  căutarea  a  ceea  ce  se  află  dinainte,  spre  a  se 
afla  apoi  tot  mai  apropiat.  Şi,  fireşte,  „împărăţia44  este  vizată,  împreună 
cu  Împăratul  ei.  De  aceea  şi  Sfîntul  Apostol  Pavel  poate  afirma  între- 
bind:  „Nu  ştiţi  oare  ...  că  Duhul  lui  Dumnezeu  locuieşte  în  voi?44  (I  Cor. 
3,  16).  O  locuire  mai  ales  în  inimă;  după  cum  acelaşi  sfînt  apostol  scrie: 
„Şi  Hristos  să  se  sălăşluiască,  prin  credinţă,  în  inimile  voastre44  (Efes. 
3,  17). 

Desigur  că,  rugindu-ne,  experierea  aceasta  religioasă  are  şi  caracter 
de  cunoaştere  teologică,  apofatică.  Deci  se  potriveşte  şi  aici  ceea  ce 
afirmă  pr.  prof.  Dumitru  Stăniloae:  „cunoaşterea  aceasta  are  în  ea  şi  o 
anumită  experienţă  de  Dumnezeu,  ca  o  presiune  a  prezenţei  Lui  per¬ 
sonale  asupra  persoanei  omului44  (Teologia  Dogmatică  Ortodoxă,  I,  pag. 
138).  Dacă  nu  ar  fi  aşa,  de  la  un  timp  credinciosul  şi-ar  da  seama  că 
devine  subiectul  unei  autosugestii  şi  nu  ar  repeta  să  se  roage. 

îndeosebi  experierea  afectivă  a  eficienţei  Puterii-Dumnezeu  (expe¬ 
rierea  harului  divin)  constituie  un  prim  răspuns  dat  dorinţei  noastre  de 
a  ne  apropia  de  Stăpînul  ceresc.  Răspunsul  acesta  ne  încredinţează  că 
Dumnezeu  este.  că  „presează44  real  în  noi,  adică  îşi  face  intens  simţită 
prezenţa  mai  ales  înlăuntrul  nostru  afectiv.  Iar  „informaţiile44  primite 
astfel  sînt  comunicate  apoi  adecvat  şi  minţii. 

Fără  îndoială  nu  ne  rugăm  acestei  experieri,  ci  Tricinuitorului  ei; 
nu  nouă,  ci  lui  Dumnezeu. 


In  minte  cu  chipul  lui  Iisus  Hristos ,  spre  Sfînta  Treime 

Rugăciunile  către  Persoana  a  Doua  din  Sfînta  Treime  le  putem 
realiza  cu  mai  multe  şanse,  pentru  că  Dumnezeu-Fiul  S-a  întrupat.  Şi-a 
„cioplit44  chip  vizibil.  Deci  ne  este  cu  putinţă  să  aducem  în  minte  ima¬ 
ginea  unui  bărbat  tînăr  cu  o  expresie  a  feţei  care  să  vădească  blîndeţe 
şi  puritate  morală  —  ambele  —  de  grad  unic.  Chiar  dacă  în  ce  priveşte 
trăsăturile  fizice,  chipul  lui  Iisus  adus  in  conştiinţă,  de  pe  o  icoană  nu 
corespunde  celui  avut  în  realitate. 

Insă  în  rugăciune  noi  ne  adresăm  Persoanei ,  nu  unui  chip  corporal 
omenesc.  Iar  Persoana,  chiar  cea  umană,  este  spirituală,  invizibilă  şi 
prin  urmare  nereprezentabilă  imaginai.  Totuşi  o  persoană  omenească 
poate  fi  cunoscută  —  relativ  —  din  expresia  feţei,  din  privire  şi  din 
manifestări.  Aşa  fiind,  ne-ar  fi  destul  de  accesibil  să  vedem  pe  faţa  lui 
Iisus  expresia  însuşirilor  Sale  omeneşti.  Dar  a  celor  dumnezeieşti?  Ele 
sînt  inefabile  şi  cu  atît  mai  puţin  imaginabile  de  pe  faţa  pămînteană  a 
lui  Iisus,  deşi  în  El,  în  Persoană,  are  loc  o  comunicare  tainică  a  însu¬ 
şirilor  omeneşti  şi  dumnezeieşti. 

Apoi  însăşi  omenitatea  Fiului  nu  mai  este  cea  din  timpul  vieţuirii 
Sale  pe  pămînt.  La  înviere  Ea  s-a  „pnevmatizat",  iar  la  înălţare  s-a 
„pnevmatizat  culminant"  (Conform  ibid.,  pag.  185).  De  fapt,  înălţarea 
trebuie  considerată  ca  îndumnezeirea  omenităţii  lui  Iisus.  De  acum  „uma¬ 
nitatea  Sa  e  plină  de  slava  dumnezeiască"  (Cf.  ibid.,  p.  186). 

în  aceste  condiţii  rămîne  să  ne  mulţumim  cu  chipul  omenesc,  pămîn- 
tean  al  lui  Iisus,  chip  căruia,  prin  credinţă,  să-i  asociem  atributele  ome¬ 
neşti  şi  dumnezeieşti  ale  Persoanei.  Iar  credinţa  în  deofiinţimea  Fiului 
cu  Tatăl  şi  Duhul,  ca  şi  fiorii  de  evlavie  care  ni-i  produce  această  cre¬ 
dinţă,  ne  înaripează  spre  Sfînta  Treime.  Nu  spre  Ea  în  Sine;  (ne-ar  fi 
şi  imposibil,  căci  Dumnezeu  există  cu  totul  altfel  decît  noi),  ci  spre  Sfînta 
Treime  revelată,  deşi  Aceeaşi. 

însuşi  Mîntuitorul  asigură  că  cine  II  vede  spiritual,  aşa  cum  S-a 
revelat,  poate  vedea  şi  pe  Tatăl  (Conform  Ioan  14,  9).  Acum  cînd  cre¬ 
dem  în  unitatea  Persoanelor  Treimice,  putem  „vedea"  şi  pe  Duhul. 

Concluziv  la  toate  capitolele,  putem  afirma  că:  numele  divine,  sim¬ 
bolurile  imaginale  sfinte,  chipul  lui  Iisus  şi  mai  cu  seamă  experierea 
intimă  a  eficienţei  prezenţei  lui  Dumnezeu  ne  pot  ajuta  mult  în  rugă¬ 
ciune.  De  fapt,  această  experiere  constituie  o  fază  avansată  a  realizării 
rugăciunii,  un  indiciu  —  primit  în  dar  şi  cucerit  —  că  rugăciunea  prinde 
aripi.  Totul  trebuie  înţeles  şi  realizat  sinergetic,  uman  şi  divin. 

De  aceea  este  necesară  şi  o  prerugăciune,  o  rugăciune  a  rugăciunii, 
însăşi  formula:  „In  numele  Tatălui  şi  al  Fiului .  . ."  să  aibă  şi  această 
funcţie.  Cel  puţin  printr-un  gînd  să  cerem  ajutor  şi  sfinţilor,  spre  a  ne 
putea  ruga  —  mai  cu  seamă  Maicii  Domnului.  Şi  să  nu  uităm  că  cele 
mai  multe  şanse  de  realizare  le  au  rugăciunile  pentru  alţii,  pentru  toată 
lumea. 


Gheorghe  Şoima 


Din  Sfinţii  Părinţi 


SF.  MAXIM  MĂRTURISITORUL 
EPISTOLE  MORALE  ŞI  DE  SPIRITUALITATE 

(ep.  5  şi  4) 

—  prezentare  şi  traducere  — 

I. 

Scrisă  la  o  dată  imposibil  de  precizat  mai  îndeaproape,  foarte  probabil  însă 
înainte  de  plecarea  şi  exilul  lui  de  zeci  de  ani  în  Africa  proconsulară  —  survenit 
după  626,  şi  la  care  nu  se  face  în  ea  nici  o  referinţă  —  deci  pe  cînd  se  găsea  încă 
ca  monah  la  Chrysopolis  (cc.  614 — 624)  sau  Cyzik  (cc.  624 — 626),  Epistola  5  (P.  G.  91, 
420  C — 424  C),1  din  colecţia  celor  45  de  scrisori  conservate  ale  Sf.  Maxim  Mărtu¬ 
risitorul  (580 — 662),  este  adresată  unui  oarecare  nobil  bizantin  Constantin.  Cunoştinţă 
probabil  cu  Maxim,  ca  şi  Ioan  Cubicularul,  de  pe  vremea  cind  Maxim  fusese 
secretar  imperial,  el  este  altfel  cu  totul  necunoscut.2  în  ce  priveşte  conţinutul 
ideatic,  ea  reprezintă  un  mic  dar  excelent  tratat  despre  patimi  şi  virtuţi,  ce  ilus¬ 
trează  fidel  modul  şi  gradul  in  care  spiritualitatea  patristică  —  riguros  fidelă 
etosului  originar  al  Evangheliei  lui  Hristos,  ca  etos  al  eliberării  omului  din  robia 
păcatului  şi  a  morţii  —  a  asimilat  şi  integrat  în  fundamentarea  ei  teoretică  psiho¬ 
logia  şi  teoria  elină  antică  a  virtuţilor  de  origine  platonică. 

Explicitînd  riguros  şi  sistematic  exigenţa  eliberării  spirituale  a  omului  ca 
persoană,  constitutivă  mesajului  evanghelic,  etica  şi  spiritualitatea  maximiană  por¬ 
neşte  de  la  o  dublă  constatare:  pe  de  o  parte  de  la  structura  dihotomică  psiho- 
fizicâ,  spiritual-materialâ,  a  naturii  umane  şi  de  la  vocaţia  şi  destinul  lui  spiritual 
etern  ca  relaţie  de  comuniune  inter-personală  în  iubire  şi  libertate  cu  Dumnezeu, 
Persoana  spirituală  divină  creatoare;  iar  pe  de  alta,  de  la  realitatea  dură,  profund 
tragică,  a  căderii  omului  din  viaţa  sa  spiritual-personală,  divină  şi  eternă.  Prin 
deturnarea  iraţională  a  capacităţii  sale  de  dăruire  şi  bucurie  spiritul-comunitară 
exclusiv  înspre  aspectul  sensibil,  fizic-corporal  al  naturii  sale  şi  al  lumii  condiţia 
umană  decăzută  se  prezintă  sub  forma  unei  necontenite  goane  împătimite  după 
plăcerea  (hedone)  senzuală  voluntară  şi  a  unei  neîncetate  fugi  de  durere  (odyne) 
involuntară  împlîntată  de  Providenţa  şi  Judecata  divină  în  miezul  plăcerii  ca  o 
stavilă  şi  pedeapsă  pentru  ruina  şi  dezechilibrul  periculos  introdus  în  existenţa 
şi  însăşi  natura  umană,  ca  urmare  a  pornirii  neînfrînate  după  plăcere  şi  a  fugii 
obstinate  şi  evitării  cu  orice  preţ  a  durerii.  Prin  dezintegrarea  introdusă  în  func¬ 
ţiile  fundamentale  ale  psihicului  şi  naturii  fizice  umane,  alergarea  nestăvilită 
după  plăcere  şi  fuga  nestăpînită  de  durere  au  produs  slăbirea,  destrămarea  şi  stri¬ 
căciunea  interioară  a  naturii  umane  şi  supunerea  ei  în  cele  din  urmă  legii  tiranice 
generale  a  generării  şi  corupţiei  (gânsis  kăi  phtoră),  a  naşterii  şi  morţii.3  Din 


1  P.  Sherwood,  An  Annotated  Date-list  of  the  Works  of  Maximus  the  Con- 
fessor.  (Studia  Anselmiana  30),  Roma,  1952,  p.  24  (nr.  1). 

2  Cf.  nota  (h)  a  lui  Fr.  Combefis,  col.  419:  „frusta  sit  divinare  quis  hic  Con- 
stantinus,  cum  ejus  noscendi  nullas  Maximus  peculiares  notas  aperiat;  quam  quod 
ejus  libens  documenta  haberet  illisque  proficeret;  scribentem  ad  eum  Maximo, 
cum  forte  in  Africa  versaretur,  et  Constantinus  in  aula  ageret,  sive  alias  illi 
absens  esset'*. 

3  Pe  larg  cf.  Quaestiones  ad  Thalassium ,  prooemium  şi  qu.  43,  P.  G.  90,  253 — 
261,  412 — 413;  trad.  rom.  pr.  prof.  D.  Stăniloae,  Filocalia  românească  III,  Sibiu, 
1947,  p.  8—16,  149—152. 

această  sclavie  natura  umană  a  fost  eliberată  şi  reîntărită  numai  asumată  fiind  în 
Persoana  divină  a  lui  Iisus  Hristos,  Fiul  lui  Dumnezeu  întrupat,  Care  Ln  Iconomia 
Sa  a  restaurat-o  şi  refortificat-o  interior,  pe  de  o  parte,  prin  respingerea  voluntară 
a  plăcerii  în  cursul  Ispitelor  din  Pustie,  iar  pe  de  alta,  prin  acceptarea  liberă  a 
durerii  în  încercările  supreme  din  vremea  Patimilor  şi  Morţii  Sale  pe  Cruce,4  prin 
care  a  recîştigat  în  înviere  şi  Preamărire  întregii  umanităţi  nemurirea  vieţii  la 
care  aspiră  vocaţia  ei  spirituală  şi  divină  originară. 

In  mod  similar,  tot  creştinul  este  chemat  să  împlinească  liber  şi  personal  în 
existenţa  sa  în  şi  cu  Hristos,  tot  ceea  ce  Hristos  a  împlinit  în  natura  Sa  umană 
împropriimdu-şi  etic-ascetic,  activ,  eliberarea  adusă  de  El  întru  Sine  şi  oferită 
în  med  sacramental-eclesial  întregii  umanităţi.  De  aceea  lucrările  lui  fundamentale 
în  acest  sens  sînt,  pe  de  o  parte,  Infrînarea  (enkrateia)  de  la  patimile  sau  pasiu¬ 
nile  care  ispitesc  cu  plăcerea  şi  care  stau  în  puterea  şi  voia  noastră  a  le  accepta 
sau  respinge,  iar,  pe  de  alta,  Răbdarea  (hypomone)  pătimirilor  sau  necazurilor 
care  ne  încearcă  prin  dureri  ce  nu  sînt  în  puterea  şi  voia  noastră.  „Infrînarea  de 
plăceri  şi  răbdarea  durerii  departe  de  a  fi  ceva  negativ-pasiv  şi  de  a  slăbi  firea, 
o  întăresc  şi  întărirea  aceasta  înseamnă  spiritualizare  sau  aşezarea  spiritului  în 
rostul  lui  de  conducător** ,5  „înseamnă  o  biruinţă  a  voinţei  ca  factor  spiritual  asupra 
sensibilităţii  biologice  şi  peste  tot  o  copleşire  a  biologicului  prin  spiritual".6  „Prin 
înfrînarea  de  plăceri  am  făcut  primul  pas  spre  forţa  spirituală  a  nepâtimirii,  prin 
răbdarea  supărărilor  şi  necazurilor  l-am  făcut  pe  al  doilea  şi  cel  mai  decisiv'*.7 8 
Infrînarea  deci,  respingînd  ispitele  plăcerii,  se  referă  cu  precădere  la  patimile  pof¬ 
tei  (epithymîa)  adică  ale  facultăţii  concupiscibile  a  psihicului  uman,  răbdarea, 
suportînd  încercările  durerii,  se  raportează  îndeosebi  la  patimile  mîniei  (thymos) 
sau  ale  facultăţii  irascibile  a  sufletului  omenesc,  iar  spiritul,  prin  care  se  împli¬ 
neşte  înfrînarea  plăcerilor  şi  răbdarea  durerilor,  corespunde  raţiunii  (logos)  sau 
facultăţii  raţionale  a  acestuia. 

Stabilite  fiind  aceste  corespondenţe,  Maxim  poate  recupera  şi  utiliza  fără 
dificultăţi  în  textul  epistolei  de  faţă  celebra  imagine  a  sufletului  uman  din  dialo¬ 
gul  „ Phaidros “  al  lud  Platon  potrivit  căreia  raţiunea  (td  logistikon ),  partea  activă 
şi  nemuritoare  a  sufletului  apare  ca  şi  conducătorul  sau  vizitiul  (heniochos)  caru¬ 
lui  părţii  lui  pasionale  şi  iraţionale  pus  în  mişcare  de  cei  doi  cai  înjugaţi  ai  facul¬ 
tăţilor  pasionale:  irascibilitatea  (td  thymoeîdes)  şi  concupiscibilitatea  (td  epithyme - 
tikdn)*  Pe  baza  acestei  diviziuni  tripartite  a  funcţiilor  naturale  ale  psihicului  uman, 
Platon  formulase  în  celebrul  dialog  „ Republica "  sau  „ Statul “  şi  sistemul  natural  al 
virtuţilor  şi  viciilor  generate  de  întrebuinţarea  bună  sau  rea  a  facultăţilor  psihice: 
viciile  printr-o  satisfacere  exagerată  în  exces  sau  lipsă  şi  dezintegratoare,  iar 
virtuţile  prin  funcţionarea  lor  echilibrată,  sublimată  şi  integrată.  Astfel  ia  naştere 
celebra  tetradă  platonică  a  Virtuţilor  naturale  cardinale:  înţelepciunea  (phronesis) 
corespunzătoare  raţiunii,  Curajul  (andreia)  corespunzător  irascibilitâţii  sau  iuţimii, 
Cumpătarea  (sophrosyne)  referitoare  la  concupiscenţă  sau  poftă,  şi  Dreptatea  ( dikai - 
soyne),  ca  virtute  supremă  care  unifică  armonios  şi  integrează  unitar  în  platonism 
întreg  sistemul  facultăţilor  psihice  în  funcţionarea  lor  adecvată  reprezentată  de 
virtuţi.9 


4  Cf.  pe  larg  extraordinarele  analize  soteriologice  din  Quaest.  ad  Thal.,  qu.  2, 
42,  61;  P.  G.  90,  p.  312 — 316,  405 — 409,  628 — 645;  trad.  rom.  Filoc.  rom.  III ,  p.  62 — 69, 
46—149,  333—348. 

5  Pr.  prof.  D.  Stăniloae,  Spiritualitatea  Ortodoxă  (Teologia  Morală  Ortodoxă 
III),  Bucureşti,  1981,  p.  139. 

6  Ibid.,  p.  140. 

7  Ibidem. 

8  Phaidros,  246  a,  253  cd. 

9  Politeia  (Republica),  428  b — 429  a,  429  a — 430  c;  430  c — 432  b;  435  cd. 

Pentru  o  analiză  detailată  a  psihologiei  şi  teoriei  despre  patimi  şi  virtuţi  pe 
fundalul  întregii  tradiţii  filozofice  şi  patristice  eline  pînă  la  el,  vezi  masiva  teză 
a  lui  Lars  Thunberg,  Microcosmos  and  Mediator.  The  Theological  Antropology  of 
Maximus  the  Confessor.  (Acta  Seminarii  Neotestamentiei  Upsaliensis  25)  Lund, 
1965,  p.  179 — 220  respectiv  244 — 351;  pentru  aprofundări  moderne  pe  o  bază  patris¬ 
tică  mai  amplă  vezi  şi  D.  Stâniloae,  op.  cit.,  p.  71 — 83,  61 — 71  şi  91 — 156. 

Acceptind  din  platonism  celor  4  virtuţi  cardinale  naturale,  orientate  esenţial- 
mente  social  şi  politic,  Maxim  le  alătură  un  catalog  de  alte  12  virtuţi  specific 
creştine,  şi  ele  prin  excelenţă  comunitare,  începind  cu  Smerita  —  cugetare  ( tapei - 
nophrosyne),  continuînd  cu  Condescendenţa  (synkatâbasis).  Modestia  (metriotes), 
Indelungâ-râbdarea  (mukrothymia).  Clemenţa  ( hemdrotes ),  Blîndeţea  (pradtes),  îm¬ 
părtăşirea  bunurilor  ( metădosis ),  Iubirea  de  străini  (philoxenîa),  Iubirea  de  fraţi 
(philadelphia),  Iubirea  de  oameni  (philanthropia),  şi  Pacea  (eirdne),  culminînd  toate 
in  Iubirea  agapicâ  (agape)  intru  care  se  cuprind  toate  şi  care  concentrează  toate 
bunurile  dăruite  de  Dumnezeu  (theothen  dedoremena  agathă)  oamenilor. 

In  finalul  epistolei,  în  autentic  spirit  evanghelic  şi  diferenţă  radicală  de  plato¬ 
nism  ca  etică  simplu  naturală,  motivaţia  fundamentală  a  împlinirii  virtuţilor  harice 
superioare,  ce  corespund  pildei  şi  unor  porunci  exprese  ale  lui  Hristos-Dumnezeu, 
apare  ca  una  fundamental  eshatologicâ.  Legat  de  responsabilitatea  personală  a 
omului  faţă  de  un  Dumnezeu  în  perspectiva  nemuririi  sufletului,  învierii  trupurilor 
şi  judecăţii  finale,  şi  depăşind  în  exigenţele  şi  rigorile  sale  spirituale  natura 
umană  pur  şi  simplu  şi  revendicările  ei,  etosul  evanghelic  şi  patristic  se  actualizează 
şi  împlineşte  în  orizontul  eshatologic  plin  de  gravitate  şi  măreţie  aJ  morţii  şi  vieţii 
veşnice  deschise  lumii  de  revelaţia  şi  tensiunea  iminenţei  manifestării  întru  ea  a 
împărăţiei  lui  Dumnezeu  (cf.  apelul  final  la  veghe  şi  trezvie  —  „ndpsomen  kai  gre- 
goresomen  —  I  Tes.  5,  6). 

Epistola  4,  despre  întristarea  după  Dumnezeu  ( peri  tes  kată  Theou  lypes) 
(P.  G.  91,  413 — 420),10  poartă  suprascrierea  stereotipă  „a  aceluiaşi  către  acelaşi**. 
Urmind  în  unele  manuscrise  după  epistola  3,  către  Ioan  Cubiculaml,  este  în  genere 
socotită  a  fi  adresată  acestui  înalt  demnitar  imperial  bizantin  cu  care  Maxim  a 
întreţinut  în  timp  o  Întinsă  corespondenţă  (ep.  2,  3,  10,  12,  27,  43,  44,  45).  Cunoscind 
şi  alte  manuscrise,  Fr.  Combefis,  primul  editor  al  operei  lui  Maxim  (Paris,  1674), 
declară  incertă  persoana  adresantului  epistolei  4.n  Intrucît  însă,  adresantul  este 
numit  şi  în  ep.  4  exact  la  fel  ca  şi  în  ep.  5  cu  formula  de  reverenţă  ..binecuvân¬ 
tatul  meu  stâpîn“  (eulogemânos  mou  despdtes),':  şi,  în  ce  priveşte  conţinutul,  ep.  4 
pare  amplificarea  unor  aspecte  ale  moralei  evanghelice  menţionate  deja  în  ep.  5, 
înclinăm  să  opinăm  că  epistola  4  este  adresată  la  o  dată  apropiată  de  cea  a  ep.  5 
aceluiaşi  personaj  ca  şi  ep.  5.  deci  cu  probabilitate  aceluiaşi  necunoscut  nobil 
bizantin  Constantin. 

In  ce  priveşte  tema  „întristării  după  Dumnezeu**,  ea  este  sistematic  dezvoltată 
de  Maxim  —  în  jurul  anilor  630 — 633,  sub  forma  unei  exegeze  spirituale  la  I  Pt.  1.  6 
—  în  răspunsul  58  către  Talasie**.13  Acolo  arată  că,  în  conformitate  cu  dubla  activi¬ 
tate  spiritual-sensibilâ  a  omului  ca  fiinţă  compusă,  există  2  întristări  provenite 
din  chinul  (pdnos)  rezultat  ca  urmare  a  activării  energiilor  unei  facultăţi  naturale, 
printr-o  întrebuinţare  abuzivă  contrar  naturii:  una  a  sufletului,  urmare  a  plăcerii 
sau  a  intensei  activităţi  iraţional  exagerate  a  simţurilor,  şi  alta  a  trupului,  urmare 
a  bucuriei  născute  în  suflet  de  o  intensă  activitate  spirituală  şi  făcute  cu  putinţa 
de  înfrînarea  plăcerilor  după  voie  şi  de  răbdarea  durerilor  fără  de  voie.  „Dacă  deci 
întristarea  ( lype )  sau  chinul  (pdnos)  sufletului  este  produs  de  plăcerea  din  simţire, 
iar  întristarea  sau  chinul  simţirii  de  plăcerea  din  suflet,  pe  drept  cuvînt  cel  ce 
doreşte  şi  nădăjduieşte  viaţa  „păstrată  în  cer  spre  moştenire  inestricăcioasâ,  ne¬ 
prihănită  şi  neveştejită  prin  învierea  din  morţi  a  Dumnezeului  şi  Mîntuitorului 
nostru  Iisus  Hristos**  (I  Pt.  1,  3),  are  in  suflet  veselie  şi  bucurie  negrăită,  bucu- 
rindu-se  neîncetat  de  bucuria  bunurilor  viitoare,  dar  în  trup  poartă  întristarea 
sau  ostenelele  cauzate  simţirii  de  felurite  încercări  şi  de  durerile  prilejuite  de  ele. 
Căci  orice  virtute  (arete)  este  însoţită  de  plăcere  ( hedone )  şi  chin  (pdnos),  chin 
pentru  trupul  care  se  lipseşte  de  simţirea  (aisthesis)  cea  dulce  şi  lină  şi  plăcere 
pentru  sufletul  care  se  desfată  în  duh  de  raţiunile  (Idgous)  lucrurilor  curăţate  de 


10  Cf.  P.  Sherwood,  op.  cit.,  p.  25  (nr.  8). 

11  Cf.  nota  (g)  a  lui  Combefis,  col.  413:  „ pros  tdn  auton M  Dufrenii  codex  et 

Venet.  desiderant  quod  ita  Regius  habet:  ex  quibus  incertum  videatur,  fueritne 

haec  ad  eumdem  loannem  Cubicularium,  an  ad  alium  saecularis  militiae  virum,  data 
epistola.  Sed,  sive  illi,  sive  alli  scripta  sit,  parum  est  Gravissime  hic  Maximo 
tractatum  de  tristita  secundum  Deum". 

12  Cf.  col.  420  C  şi  421  D,  respectiv  413  A. 

13  Qu.  ad  Thal.  58,  P.  G.  90,  592 — 604;  trad.  rom.  „Filoc.  rom.u ,  III.  p.  300 — 310. 

tot  ceea  ce  cade  sub  simţuri.  Se  cuvine  deci  ca  mintea  (nous),  întristîndu-ne  in  viaţa 
aceasta  cu  trupul  pentru  multele  strîmtorâri  ce-i  vin  din  încercările  pentru  virtute, 
să  se  bucure  şi  să  se  veselească  cu  sufletul  pururea  pentru  nădejdea  bunurilor  veş¬ 
nice  chiar  dacă  simţirea  este  apăsată  de  durere.  „Căci  nu  sînt  vrednice  pătimirile 
timpului  de  acum  de  slava  viitoare  ce  se  va  descoperi  nouă“,  zice  Apostolul  (Rom. 
8,  18).  In  felul  acesta  se  poate  omul  bucura,  după  părerea  mea,  pentru  ceea  ce  se 
întristează.  Căci  întristîndu-se  cu  trupul  prin  virtute  din  pricina  chinurilor  oste¬ 
nelilor,  se  bucură  cu  sufletul  întru  aceeaşi  virtute  privind  ila  frumuseţea  celor 
viitoare  ca  la  ceva  prezent.  Pentru  care  frumuseţe  cel  ce  se  înnoieşte  necontenit 
prin  naşterea  sufletului  în  duh,  moare  în  fiecare  zi,  asemenea  marelui  David 
(Ps.  43,  24;  I  Cor.  15,  31)  prin  renunţarea  prin  voinţa  personală  (după  gnome) 
la  trup,  avînd  atît  plăcerea  mîntuitoare  cît  şi  întristarea  folositoare**.14 

In  ep.  4,  conform  II  Cor.  7,  10,  cele  două  întristări  apar  sub  forma  întristării 
după  Dumnezeu  (kată  Thedn)  şi  după  lume  (kată,  kâsmon).  In  opoziţie  cu  întristarea 
după  lume  ce  produce  moartea  sufletului,  întristarea  după  Dumnezeu  este  numită 
„lăudabilă**  (epainete)  şi  „mîntuitoare4*  (soterios),  întrucît  împiedică  ataşarea  sufle¬ 
tului  contrar  naturii  sale  de  cele  stricăcioase  (ta  phteirâmena),  ataşare  care. 
sâlăşluind  în  suflet  confuzia  patimilor,  subjugă  ( hypozeuxanta )  activitatea  spirituală 
superioară  a  minţii  (nous)  în  mod  contrar  naturii  impulsurilor  dezordonate  ale 
irascibilitâţii  şi  concupiscenţei  (taîs  tou  thymou  kai  tes  epithymias  atăktois  ormais). 
Pentru  aceasta  ea  este  stăpînâ  (despdina)  asupra  patimilor  şi  mamă  (meter)  slăvită 
a  virtuţilor,  ca  una  ce  smulge  acul  păcatului  (în  continuare  se  enumeră  8  efecte 
speciale  ale  întristării  mîntuitoare  asupra  sufletului).  Ea  este  creată  (demiourgeîn) 
în  suflet  de  venirea  Duhului  Sfint  ca  o  sămînţă  (sperma)  divină  ce  aduce  drept 
roadă  (karpân)  veselia  bunurilor  veşnice  nâscînd  bucuria  (charâ)  împărăţiei  cerurilor. 
Ea  este  înnoită  de  înţelegerea  celor  trăite  de  noi  în  viaţă,  este  alăptată  de  citirea 
greşelilor  noastre  în  cartea  conştiinţei,  este  păstrată  de  amintirea  morţii  (mnâme 
thanâtou)  şi  a  chinului  sufletului  la  ieşirea  lui,  este  păzită  de  reprezentarea  mintală 
a  cercetării  (ereuna)  înfricoşate  a  sufletului  de  către  duhurile  răutăţii  în  văzduh 
ce  urmează  morţii,  este  hrănită  de  închipuirea  stării  sufletelor  din  iad,  şi  susţinută 
de  nădejdea  învierii,  de  măreţia  înfricoşatei  Parusii  a  lui  Hristos  şi  de  înfricoşata 
zi  a  Judecăţii. 

Drept  odraslă  (gennema)  întristarea  după  Dumnezeu  are  Smerita-cugetare 
(tapeinophrosyne),  virtute  fundamentală  în  creştinism  pentru  care  reprezintă  binele 
suprem  intre  oameni;  drept  meterez  (probolâ)  are  Blîndeţea  (pradtes),  deprindere 
(hâxis)  care,  respingînd  mişcările  contrare  naturii  ale  irascibilităţii  şi  concupiscen¬ 
ţei,  oferă  omului  asemănarea  cu  îngerii  la  care  nu  există  decît  raţiunea  care 
deţine  întreaga  putere  pe  care  o  conduce  spre  Raţiunea  divină  supremă;  drept  roadă 
(karpds)  are  Iubirea  agapică  (agâpe)  prin  care,  unindu-ne  cu  Dumnezeu  şi  întreo- 
Laltă,  ne  îngrijim  unii  de  alţii  după  modelul  lui  Dumnezeu,  miluitorul  a  toate; 
iar  drept  sfîrşit  (telos)  are  împărăţia  cerurilor  (basileia  tdn  ourandn)  şi  desfătarea 
bunurilor  dumnezeieşti  (tdn  theion  agathdn  he  apdlausis)  de  acolo.  După  enumerarea 
succintă  a  principalelor  caractere  distinctive  ( gnorismata )  ale  acestei  întristări  mîn¬ 
tuitoare,  concentrate  în  exigenţa  prefacerii  (metarrythmisomen)  duhovniceşti  a  în¬ 
tregii  noastre  fiinţe,  a  sufletului  ca  şi  a  trupului,  epistola  se  încheie  semnificativ 
cu  o  scurtă  şi  vibrantă  exhortaţie  la  cîştigarea  sîrguincioasă  a  tuturor  acestor  vir¬ 
tuţi  ascetice  eliberatoare  spiritual  ale  omului  ca  persoană  şi  un  cald  apel  la  mani¬ 
festarea  şi  practica  lor  soaial-comunitară  efectivă  sub  forma  diaconiei  în  iubire  a 
cărei  disponibilitate  interioară  o  creează  virtuţile  şi  nevoinţele  ascetice:  „Să  ne 
facem  tuturor  toate  (panta  păşi  gendmetha  —  cf.  I  Cor.  9,  22).  Căci  fără  acestea 
enumerate  mai  sus  nu  există  pentru  nimeni  absolut  nici  o  speranţă  de  mîntuire** 
(420  A).  întrucît,  pentru  a  intra  în  mărirea  şi  împărăţia  la  care  ne-a  chemat  Hristos 
(cf.  I  Tes.  2,  12),  trebuie  să  ne  arătăfrn  făcători  (poietâs),  nu  numai  auzitori  (cf.  Rom. 
2,  13  sq.)  sau  grăitori  (akroatăs  e  lektas ),  ai  tuturor  cuvintelor  dumnezeieşti. 

In  concluzie,  putem  afirma  cu  deplină  îndreptăţire  că  şi  lectura  acestor  admi¬ 
rabile  epistole  maximiene  —  adevărate  schiţe  şi  fragmente  de  tratat  moral  — , 
evidenţiind  tensiunea  echilibrată  din  interiorul  etosului  evanghelic  între  cele  două 
dimensiuni  constitutive  ale  lui,  eshatologică  şi  prezentă:  eliberarea  personală  şi 
dn-aconia  comunitară,  demonstrează  pregnant  că  exigenţele  şi  valorile  morale  ale 


14  Ibid.,  597  B--600  A;  tr.  rom.  p.  305—306. 

spiritualităţii  nu  sînt,  „o  chestiune  de  viaţă  particulară,  ci  una  care  interesează  în 
cel  mai  inalt  grad  destinul  obştesc  al  colectivităţii.  Ea  poate  contribui  în  măsură 
mai  mare  încă  la  realizarea  unei  lumi  mai  înfrăţite,  dacă  ea  mistuie  treptat  egois¬ 
mul  şi  sporeşte  cheagul  dragostei.  Ea  poate  contribui  în  mare  măsură  la  înfăptui¬ 
rea  unei  solidarităţi  reale,  lăuntrice  şi  durabile  între  mădularele  colectivităţii 
umane4*, 15  la  realizarea  efectivă  a  dreptăţii  şi  păcii  în  viaţa  indivizilor  şi  popoarelor. 


II. 

EPISTOLA  5 

A  aceluiaşi  către  Constantin 

Dacă  binecuvântatul  meu  stăpîn  s-a  bucurat  cu  adevărat  intîlnindu-se  cu  mine 
prin  scrisori,  ca  şi  cum  aş  fi  de  faţă,  precum  a  şi  scris,  e9te  evident  că  s-a  bucurat 
ca  imul  ce  primeşte  cuvintele  mele.  Primirea  cuvintelor  însă  este  dispoziţia  (inte¬ 
rioară)  a  celui  ce  primeşte  cuvintele,  conformă  cu  cuvintele  (primite).  Iar  dovada 
riguroasă  a  acestei  dispoziţii  este  opera  puterii  cuprinse  în  cuvinte.  Să-mi  dea, 
deci,  stâpînul  meu  ca  arvună,  preavrednică  de  crezare  a  îndemnului  la  grâire 
rivna  lui  de  a  face  cele  grăite,  şi  nicicind  nu  voi  opri  buzele  mele,  după  cum  este 
scris  (Ps.  39,  10),  de  la  a  grăi  către  el  cele  ce  pot  fi  folositoare  şi  ţie  şi  mie  şi  altora, 
pe  cit  sînt  în  putere  a  primi  de  la  Dumnezeu,  „Cel  ce  dăruie  tuturor  în  chip  simplu, 
şi  nu  infruntă*4  (Iac.  1,  5),  harul  de  a  înţelege  cu  pricepere  şi  grăi  cu  evlavie  cele 
înţelese. 

Să  devenim  aşadar,  iubitule,  făcători  plini  de  rîvnă  ai  faptelor  conforme 
poruncii  (dumnezeieşti),  să  fugim  de  rătăcirea  veacului  acestuia,  şi  să  nu  ne  legăm 
sufletul  de  nimic  din  cele  socotite  plăcute  întru  el,  căci  lumea  trece  şi  toate  cele 
dintru  ea  se  veştejesc,  fiind  prin  fire  risipiri  ale  stricăciunii.  Iar  semne  ce  dove¬ 
desc  această  rîvnă  pentru  cele  dumnezeieşti  a  celor  ce  doresc  mîntuirea  sînt  nu 
numai  ura  faţă  de  păcat  şi  lăsarea  de  risipiri,  sau  înstrăinarea  de  bărbaţii  per¬ 
verşi  şi  pierderea  dispoziţiei  (interioare)  faţă  de  toate  cele  ce  corup  sufletul,  sau 
dispreţul  trupului  pentru  virtute  şi  înfrînarea  tare  şi  fermă  faţă  de  toate  cele  ce 
dezmiardă  sufletul  cu  înşelăciune  prin  simţuri,  prin  care  veştejim  toate  Poftele 
neînfrînate  şi  potolim  mişcările  dezordonate  ale  Iuţimii,  neîngăduind  ca  Raţiunea 
să  fie  dusă  şi  ea  împreună  cu  acestea  în  sclavie  şi  să  fie  purtată  de  acestea  în 
prăpăstii,  ca  un  conducător  de  care  tîrît  cu  forţa  de  cai  neîmblînziţi,  nefiind  nimeni 
cine  să  pună  ordine  şi  să  poată  stăvili  imboldul  iraţional  al  celor  înjugaţi  la  car; 
ci  şi  răbdarea  şi  tăria  faţă  de  toate  ispitele  cele  fără  de  voie,  prin  care,  chiar  dacă 
suferim  trupeşte,  rămînem  nepătimitori  şi  nebiruiţi  cu  sufletul,  nefiind  doborîţi  de 
nimic  din  cele  ce  ne  zdruncină.  Iar  încercaţi  fiind  prin  amindouâ  acestea,  adică 
prin  înfrinarea  patimilor  ce  stă  în  puterea  (şi  libertatea  voii)  noastre,  şi  prin 
Răbdarea  celor  ce  nu  stau  în  puterea  (şi  libertatea  voii)  noastre  vom  aduce  drept 
roade  plăcute  la  vedere  şi  coapte  la  bună  vreme  ale  unei  insâmînţâri  preadumne- 
zeieşti  a  poruncilor:  Virtuţile,  ca  de  pildă  înţelepciunea  cunoscătoare  potrivnică 
ignoranţei  şi  superstiţiei,  Curajul  potrivnic  fricii  şi  indrâznelii  cutezătoare,  Cum¬ 
pătarea  potrivnică  neînfrînării  şi  tîmpeniei.  Dreptatea  potrivnică  nedreptăţii,  adică 
faptului  de  a  poseda  mai  mult  sau  mai  puţin,  luptind  cu  Smerita-cugetare  împo¬ 
triva  trufiei,  aducînd  condescendenţa  împotriva  înălţării  (orgolioase),  Modestia 
impotriva  părerii  de  sine,  Indelungă-răbdarea  împotriva  puţinătăţii  de  suflet,  ata- 
şîndu-ne  faţă  de  toţi  de  Bunătate,  de  Blîndeţe  şi  împărţirea  cu  veselie  către  toţi 
cei  in  nevoie,  îngrijindu-ne  cu  sîrguinţâ  de  Iubirea  de  străini,  de  Iubirea  de  fraţi 
şi  de  Iubirea  de  oameni,  şi  urmărind  Pacea  şi  Iubirea  agapicâ,  (Iubire)  întru  care 
se  concentrează  şi  păzesc,  ca  într-un  vas  (ce  cuprinde)  cele  frumoase,  toate  lucrurile 
bune  dăruite  oamenilor  de  Dumnezeu.  % 

Pe  acestea,  stâpîne  al  meu  binecuvintate,  se  îngrijeşte  să  le  facă  şi  păzească 
după  putere,  în  genere,  oricine  iubeşte  împărăţia  cerurilor  şi  zoreşte  să  *fugă  de 
cercarea  pedepselor  celor  veşnice  hărăzite  celor  ce  păcătuiesc,  avînd  drepn  ajutor 
în  paza  unora  ca  acestora  amintirea  de  neuitat  a  morţii,  a  (nesiguranţei  clipei) 


15  D.  Stăniloae,  op.  cit.,  p.  113. 

arătării  şi  a  pustiirii  sufletului  după  ieşirea  lui  (din  trup),  cînd  nu  mai  are  cine 
să-l  însoţească  decît  conştiinţa  stigmatizată  de  relele  făptuite  de  el,  gîndul  la  cer¬ 
cetarea  înfricoşată  ce  se  face  asupra  lui  în  văzduh  de  către  duhurile  cele  rele, 
reflecţia  la  întemniţarea  amară  şi  întunecoasă  a  sufletelor  acum  în  Iad,  aştep¬ 
tarea  ruşinii  celei  faţă  de  dreptul  Judecător  şi  Puterile  cereşti  la  arătarea  celor 
ascunse  şi  a  (ruşinii)  mai  grave  încă  a  pedepselor  revărsate  asupra  celor  păcătoşi. 

Acestea,  şi  mai  mult  decît  acestea,  le-am  scris  deja  după  putere  şi  nu  voi 
înceta  scriind  pe  cît  îmi  este  cu  putinţă,  avînd  ca  executant  <al  unor  astfel  de 
cuvinte,  dorul  faţă  de  stăpînul  meu  iubit. 

Să  fim  dară  cu  trezvie  şi  să  veghem  (I  Tes.  5,  6)  o  binecuvîntate,  la  paza  de  noi 
înşine  ca  să  nu  ne  osîndim  mai  mult,  zicînd  şi  auzind  numai  la  întîmplare  şi  în 
zadar  cele  dumnezeieşti,  pentru  că  şi  pentru  aceste  cuvinte  vom  da  cuvînt  (de  răs¬ 
puns)  lui  Dumnezeu  în  ziua  Judecăţii,  atît  eu  cel  ce  grăieşte  acestea  cît  şi  cei  ce 
ie  ascultă,  dacă  le  vom  lăsa  cu  totul  nelucrate  şi  lipsite  de  roade.  Fie  însă  mai 
degrabă  ca  noi  toţi  să  ne  veselim  de  toate  cuvintele  lui  Dumnezeu  şi  să  ne  arătăm 
făcători  ai  voinţelor  dumnezeieşti  şi  mîntuitoare  (cuprinse)  în  ele,  cu  rugăciunile 
şi  solirile  preamăritei  şi  preasfintei  Stăpînei  noastre  de  Dumnezeu  Născătoarei 
şi  pururea  Fecioarei  Maria  şi  ale  tuturor  Sfinţilor.  Amin. 


EPISTOLA  4 

A  aceluiaşi  către  acelaşi 

despre  Întristarea  după  dumnezeu 

Mă  bucur  şi  mă  veselesc  găsind  în  întreaga  (lui)  scrisoare  pe  binecuvântatul 
meu  stăpîn  întristat  de  întristarea  cea  lăudabilă,  căci  cunosc  că  „întristarea  cea 
după  Dumnezeu  lucrează  pocăinţă  fără  părere  de  rău  spre  mîntuire“  (II  Cor.  7,  10) 
celor  ce  prin  frica  dumnezeiască  au  concentrată  în  ei  înşişi  întreagă  puterea  lor, 
şi  nu  îngăduie  ca  sufletul  să  se  întoarcă  de  la  judecăţile  dumnezeieşti  şi  să  se 
dispună  (interior)  contrar  firii  (lui)  spre  cele  stricăcioase;  prin  care,  celor  ce-şi  fac 
fără  de  grijă  alergarea  acestei  vieţi,  amestecul  rău  al  patimilor  sălăşluit  (în  el) 
pregăteşte  prinderea  Minţii  nenorocite  în  plasele  diavolului  şi  o  face  pe  drept 
cuvînt  dascăl  al  întregii  răutăţi,  ca  una  ce-şi  subjugă  acum  lucrarea  potrivit  firii 
impulsurilor  dezordonate  ale  Iuţimii  şi  Poftei;  căci  sufletul  ce  şi-a  legat  odată  prin 
amăgire  puterea  spirituală  de  cele  materiale  este  sprinten  şi  foarte  ingenios  numai 
în  născocirea  de  lucruri  ticăloase.  De  aceea  noaptea  şi  ziua  fără  încetare  mă  voi 
ruga,  măcar  că  sînt  îngreunat  de  multe  păcate,  să-i  fie  păstrată  binecuvîntatului  meu 
stăpîn  această  întristare  mîntuitoare,  ce  este  cu  adevărat  stăpînă  aspră  asupra 
patimilor  şi  maică  venerabilă  şi  slăvită  a  virtuţilor,  ca  străjuit  fiind  de  ea,  să  fie 
smuls  acul  păcatului.  Căci  nici  unul  care  o  închide  în  adîncul  inimii  nu  mai  este 
atins  de  proiectilele  diavolului.  Nici  unul  care  o  cultivă  nevăzut  în  suflet  nu  se 
mai  teme  de  atacurile  cele  de  multe  feluri  ale  demonilor.  Nici  unul  oare  şi-a  ales 
convieţuirea  cu  ea  nu  se  va  mai  alipi  vreodată  de  cele  văzute.  Nici  unul  care  o 
are  întipărită  în  viaţa  sa  nu  va  mai  fi  întinat  cu  murdăriile  lucrurilor  stricăcioase. 
Nici  unul  care  şi-a  legat-o  în  mod  indisolubil  de  gîndurile  sale  nu  mai  îngăduie 
ca  simţurile  să  fie  purtate  în  mod  dezordonat  spre  cele  ce  nu  se  cade.  Nici  unul 
care  şi-a  înzestrat  sufletul  cu  ea  nu  se  mai  poate  socoti  pe  sine  însuşi  mai  mare 
decît  altul,  ci  dimpotrivă,  va  crede  mai  degrabă  şi  că  este  socotit  şi  că  este  în  reali¬ 
tate  mai  mic  decît  toţi.  Nici  unul  care  şi-a  încins  mintea  cu  ea  nu  va  mai  aluneca 
din  înţelegerea  celor  dumnezeieşti.  Nici  unul  care  a  potrivit -o  în  întregime  sieşi 
nu  va  mai  ignora  convenienţele  conduitei  dumnezeieşti.  Pe  aceasta  o  creează  Duhul 
Sfînt  venind  în  inimile  celor  vrednici.  Pe  aceasta  singură  o  ştiu  eu  fiind  născătoare 
a  bucuriei  în  împărăţia  cerurilor.  Căci  întristarea  după  Dumnezeu  este  în  mod 
limpede  sămînţă  dumnezeiască  care  aduce  drept  roadă  coaptă  la  bună  vreme 
veselia  bunurilor  veşnice. 

Pe  aceasta  o  reînnoieşte  reluarea  exactă  în  minte  a  celor  trăite  în  viaţă.  Pe 
aceasta  o  alăptează  cartea  greşelilor  noastre  din  conştiinţa  citită  cu  asiduitate.  Pe 
aceasta  o  face  să  sporească  amintirea  morţii  şi  chinul  cel  prea  amar  aşteptat 


4 


50 


MITROPOLIA  ARDEALULUI 


necontenit  sâ  fie  asupra  sufletului  la  ieşirea  lui  (din  trup).  Pe  aceasta  o  păzeşte 
cu  totul  nestinsă,  cind  este  configurată  in  minte,  cercetarea  înfricoşătoare  şi  nemi¬ 
loasă  exercitată  de  duhurile  răutăţilor  asupra  sufletului  in  văzduh.  Căci  cine,  iubite, 
fiind  stigmatizat  ca  şi  mine  cu  murdăriile  păcatelor,  nu  se  teme  de  starea  impreju- 
rului  lui  a  sfinţilor  îngeri?  de  către  care,  primind  capătul  vieţii  sale  prezente 
potrivit  hotăririi  dumnezeieşti,  este  scos  afară  cu  minie  şi  cu  forţa  din  trup, 
măcar  că  el  nu  vrea.  Cine  ducînd  cu  sine  conştiinţa  întinată  nu  se  înfricoşează 
de  asaltul  sălbatic  şi  nâpraznic  al  demonilor  celor  răi,  fiecare  (din  ei)  trâgînd  la 
sine  cu  cruzime  nenorocitul  suflet  după  ieşirea  iui  în  văzduh  prin  intermediul 
patimii  lui,  ruşinîndu-1  cu  dovada  celor  făcute  de  el  şi  producând  în  el  disperarea 
de  orice  nădejde  în  bunurile  cele  viitoare?  Această  întristare  o  hrăneşte  in  conti¬ 
nuare  în  mod  mântuitor  închipuirea  exactă  a  condiţiei  sufletelor  în  iad  după  cerceta¬ 
rea  (diagnoza)  făcută  asupra  lui  în  văzduh  faţă  de  duhurile  răutăţii,  cum  sînt  con¬ 
duse  în  adine  întunecos  şi  tăcere  prea-grea,  avînd  drept  hrană  gemetele  prea-amare, 
lacrimile  şi  descurajarea  pentru  acestea,  nemaiaşteptînd  nimic  altceva  decît  osînda 
cea  dreaptă  prin  dumnezeiască  hotărîre.  Această  întristare  o  susţine  nădejdea 
Învierii,  măreţia  înfricoşătoarei  şi  preaslâvitei  a  doua  Veniri  a  lui  Hristos,  ziua  prea 
înfricoşată  a  Judecăţii  meditată  continuu  în  minte,  „în  care  cerul  şi  pământul" 
şi  toată  podoaba  celor  văzute  „vor  pieri  cu  vuiet  mare“  (II  Pt.  3,  10)  stihiile  arzînd 
şi  desfăcîndu-se  în  focul  nemăsurat  care  purifică  creaţia  întinată  de  către  noi 
pentru  apropierea  Celui  curat;  întru  care  se  pun  înainte  tronurile  (Dan.  6.  9)  şi 
se  va  aşeza  Cel  vechi  de  zile  iar  cetele  cele  nesfîrşite  ale  îngerilor  şi  Arhanghelilor 
vor  sta  în  preajmă  liturgic  cu  frică  şi  cutremur  şi  întreaga  fire  (a  oamenilor)  este 
adusă  la  cercetare;  se  deschid  cărţile  faptelor,  cuvintelor  şi  gândurilor  noastre 
care  au  in  ele  cele  însorise  cu  toată  exactitatea,  şi  prin  care  se  face  dezgolirea 
celor  făcute  de  noi  asupra  întregii  creaţii  incit  într-atît  ne  vom  cunoaşte  întreolaltă 
toate  păcatele  pe  cit  (le  cunoaşte)  fiecare  pe  ale  sale  citind  fără  greşeală  cartea 
conştiinţei  lui;  potrivit  căreia,  unii,  stînd  de-a  dreapta  Judecătorului,  vor  primi 
făgăduinţele  bunătăţilor  negrăite,  iar  ceilalţi,  hârâzindu-M-se  starea  de-a  stînga.  vor 
primi  focul  cel  veşnic,  întunericul  cel  din  afară  şi  viermele  cel  neadormit,  scriş- 
nirea  dinţilor,  lacrimile  neîncetate  şi  ruşinea  fără  hotar,  (ruşine)  de  care  va  suferi 
tot  cel  osîndit  la  chinul  cel  nesfîrşit  in  veci  mai  mult  decît  de  toate  celelalte 
forme  de  pedeapsă.  Aceste  lucruri  şi  nume  cu  adevărat  înfricoşătoare  nu  le  uită 
nicidecum  cel  ce  are  întristarea  după  Dumnezeu,  ci  dispoziţia  sa  (lăuntrică)  va  fi 
ca  a  unuia  ce  pururea  vede  pe  Judecătorul  şi  este  văzut  de  El,  petreeîndu-şi 
viaţa  prezentă  cu  evlavie  şi  dreptate,  nefăcînd,  nezicînd  sau  gîndind  nimic  din 
cele  străine  de  harul  şi  chemarea  (lui)  dumnezeiască. 

Odrasla  acestei  lăudate  întristări,  binele  suprem  intre  oameni,  este  Smerita  — 
cugetare  prin  care  cel  evlavios  şi  iubitor  de  Dumnezeu  se  va  socoti  pe  sine  după 
adevăr  mai  mic  decît  toţi,  chiar  dacă  ar  avea  demnitatea  de  împărat,  făcîndu-şi 
drept  regulă  a  cunoaşterii  sale  slăbiciunea  după  fire,  sub  care  sfîrşesc  in  mod  egal 
toţi  cei  ce  împărtăşesc  aceeaşi  fire,  şi  nepurtînd  nicidecum  din  pricina  demnităţii 
(deţinute)  gîndul  lui  împotriva  raţiunii  firii.  Meterezul  acesteia  îl  reprezintă  Blîn- 
deţea  care  este  o  deprindere  ce  respinge  mişcările  contrare  firii,  ale  Iuţimii  şi 
Poftei,  şi  prin  care  omul  primeşte  asemănarea  cu  îngerii  la  care  nu  este  nici 
Iuţimea  ce  rage  şi  latră  cu  necuviinţă  pe  cei  de  o  rudenie  (după  umanitate  cu 
noi),  nici  Pofta  ce  dizolvă  elanurile  spirituale  şi  trage  dorinţa  spre  materie,  ci 
numai  Raţiunea  ce  are  întreaga  putere  şi  conduce  cu  ardoare  potrivit  Minţii  spre 
Raţiunea  cea  mai  presus  de  cauză  şi  de  fire.  Iar  roada  acesteia  este  Iubirea 
agapică  prin  care,  unindu-ne  cu  Dumnezeu  şi  întreolaltă,  într-atît  ne  preocupăm 
de  bunăvoie  unii  de  alţii  pe  cît  de  ataşat  de  toţi  este  Dumnezeu  ca  un  miluitor 
(a  toate).  Iar  sfîrşitul  acesteia  este  împărăţia  cerurilor  şi  desfătarea  bunătăţilor 
celor  dumnezeieşti  de  acolo;  căci  spre  acest  hotar  ii  conduce  întristarea  după  Dum¬ 
nezeu  pe  cei  ce  o  îmbrăţişează  şi  păzesc  pe  ea. 

Iar  semne  distincte  ale  acestei  întristări  sânt:  a  obişnui  ochii  să  vadă  creatura 
numai  spre  mărirea  Creatorului,  a  privi  asupra  celor  ale  aproapelui  fără  invidie 
şi  gelozie,  a  avea  urechile  gata  numai  spre  primirea  cuvintelor  lui  Dumnezeu  şi 
rugăminţile  celor  ce  au  nevoie  de  noi  dar  a  le  avea  închise  cu  sîrguinţă  faţă  de 
toată  injuria  şi  obscenitatea  cuvintelor  ruşinoase,  a  avea  limba  sfinţită  cu  grâirile 
de  bine  ale  altora  şi  nicidecum  întinată  cu  injuriile  şi  ocările  împotriva  altora. 
Şi  simplu-zis,  ca  să  vorbesc  concis,  să  prefacem  toate  mădularele  sufletului  şi  trupu- 

lui  după  ceea  ce  pare  bineplăcut  Duhului  şi  să  se  împlinească  întru  noi  întreg 
scopul  urmărit  de  evlavie  (religie). 

Acestea,  o  binecuvîntate.  cercetîndu-le  în  noi  înşine  cu  toată  rigoarea,  dacă 
ne  vom  găsi  avîndu-le,  să  le  păzim  cu  purtare  de  grijă,  iar  dacă  nu  posedăm 
nimic  din  ele,  să  ne  nevoim  a  le  cîştiga  cu  iubire  de  trudă  şi  sîrgudnţă,  smerindu-ne 
ca  nişte  oameni  tuturor  oamenilor  pentru  Dumnezeu  şi  firea  (noastră)  umană 

comună,  rămînînd  blînzi  şi  buni  faţă  de  cele  ce  se  întîmplă  împotriva  voii  (gnome) 

noastre,  darnici  faţă  de  cei  săraci,  primitori  faţă  de  străini,  gata  de  a  ocroti  după 
putere  pe  cei  ce  au  nevoie  de  apărare,  avînd  acelaşi  suflet  şi  aceleaşi  opinii  faţă  de 
prieteni,  fiind  întru  toate  amabili  faţă  de  cunoscuţi,  apropiaţi  faţă  de  cei  umili, 
compătimitori  şi  omenoşi  faţă  de  cei  neputincioşi,  îndelung- răbdători  faţă  de  cei 
porniţi  cu  furie,  iertători  faţă  de  cei  ce  greşesc  şi  făcîndu-ne  încurajare  celor 
întristaţi.  Şi  si  .  piu-zis,  să  ne  facem  tuturor  toate  (cf.  I  Cor.  9,  22),  pentru  frica 
de  Dumnezeu  şi  ameninţarea  aşteptată  a  judecăţii  viitoare.  Căci  fără  acestea  enume¬ 
rate  (mai  sus)  nu  este  pentru  nimeni  absolut  nici  o  speranţă  de  mîntuire. 

Aceste  lucruri  şi  mai  multe  decît  acestea  mă  sileşte  să  le  grăiesc  dorul  faţă 
de  tine.  Căci  nu  am  cum  să-l  măsor,  ca  pe  unul  ce  face  să  te  închipui  şi  să  dialo¬ 
ghez  cu  tine  întotdeauna  ca  şi  cum  ai  fi  prezent  şi  fiind  absent,  sileşte  a  ne  da 

întîlnire  prin  scrisori.  Ci  să  nu  primim  superficial  puterea  celor  zise,  pentru  că, 
împreună  cu  celelalte  (lucruri),  şi  acest  fel  de  cuvinte  le  vom  avea,  atît  eu,  cel  ce 
le  grăieşte,  cît  şi  cei  ce  le  ascultă,  în  ziua  înfricoşătoare  a  judecăţii  fie  ca  avocaţi, 
fie  ca  acuzatori,  după  ce  fel  de  dispoziţie  am  manifestat  faţă  de  ele.  Fie  însă  ca 
ţnoi  toţi,  şi  cei  ce  grăiesc  ceva  din  cele  ce  se  cuvin,  şi  cei  ce  le  ascultă,  să  ne 
arătăm  făcători  ai  tuturor  cuvintelor  dumnezeieşti  şi  nu  numai  auzitori  (cf.  Rom. 
2,  13  sq.)  sau  grăitori,  cu  harul  lui  Hristos,  Dumnezeul  şi  Mîntuitorul  nostru  Care 
ne-a  chemat  la  mărirea  şi  Împărăţia  Lui  (cf.  I  Tes.  2,  12). 

Traducere  şi  prezentare  Drd.  loan  1.  Ică 

îndrumări  omilctice 


predica  la  duminica  a  xxvii-a  după  rusalii 


Poporul  evreiesc  ţinea  cu  multă  sfinţenie  ziua  de  sîmbâtă.  Şi  socotea  ca  o 
datorie  sacră  de  a  merge  sîmbâtoa  1a  sinagogă,  unde  se  făceau  rugăciuni,  cîntări 
şi  explicări  din  Sfînta  Scriptură. 

La  o  anumită  sinagogă,  intr-o  oarecare  sîmbătă,  se  intîlneşte  Mântuitorul 
cu  mai-marele  sinagogii.  Şi  pe  motivul  că  Mîntuitorul  făcuse  în  aceeaşi  zi  în  acel 
loc  o  minune,  se  naşte  o  discuţie  între  ei. 

Mîntuitorul  iubea  sănătatea  oamenilor,  vindecîndu-le  neputinţele.  Vede  şi  de 
data  aceasta  o  femeie  gîrbovă,  care  suferea  de  această  neputinţă  de  optsprezece 
ani.  Mîntuitorul  o  tămăduieşte,  iar  mai-marele  sinagogii  îşi  descoperă  mînia  prin 
cuvinte  jignitoare  la  adresa  Mântuitorului,  ocărind  în  acelaşi  timp  mulţimea  prin 
cuvintele:  „Şase  zile  sînt  în  săptămînâ,  atunci  să  veniţi  să  vă  vindecaţi,  nu  în  zi  de 
sîmbătă*4.  Ştiind  Mîntuitorul  că  aceste  apostrofări  sînt  de  fapt  adresate  Lui,  îi  zice: 
„Făţarnicilor!  Fiecare  dintre  voi  nu  dezleagă,  oare,  sîmbăta  boul  său  sau  asinul 
de  la  iesle,  şi  nu-1  duce  să-l  adape?  Dar  aceasta,  fiică  a  lui  Avraam  fiind,  pe  care 
a  legat-o  satana,  iată  de  optsprezece  ani,  nu  se  cuvenea,  oare,  să  fie  dezlegată 
de  legătura  aceasta,  in  ziua  sîmbetei?**  (Luca  13,  15 — 16). 

Din  această  Evanghelie  putem  învăţa  multe  lucruri  bune  şi  folositoare.  Dar 
de  data  aceasta  voiesc  să  mă  opresc  asupra  a  două  chestiuni,  şi  anume: 

1.  Asupra  bunătăţii  şi  milostivirii  lui  Iisus  Hristos,  şi 

2.  Asupra  răutăţii  şi  vicleşugului  făţarnicilor. 

I.  Bunătatea  şi  milostivirea  lui  Iisus  Hristos 

Scopul  minunilor  lui  Iisus  are  o  dublă  semnificaţie.  Mai  întîi  urmăreşte  vin¬ 
decarea  suferinţelor  şi  ajutorarea  oamenilor,  iar  în  al  doilea  rînd  arată  dovada 
dumnezeirii  Sale. 

Bunătatea  lui  Iisus  Hristos  se  vede  foarte  limpede  şi  din  sfînta  Evanghelie 
de  astăzi. 

Cauza  bolilor  izvorăşte  din  trei  pricini:  slăbirea  unei  regiuni  a  organismului. 
Precum  mecanismele  unei  maşini  se  pot  uza  şi  în  consecinţă  nu  funcţionează  în¬ 
treaga  maşină,  tot  astfel  pot  slăbi  sau  şubrezi  anumite  părţi  ale  corpului  omenesc 
şi  atunci  întreg  organismul  suferă. 

Socotesc  că  maşina  cea  mai  complicată  din  întreaga  lume  este  organismul 
omului;  piesele  lui  odată  slăbite,  nu  se  mai  pot  înlocui  ca  acelea  ale  unei  maşini. 
Constatarea  aceasta  ne  îngăduie  să  mai  descoperim  un  adevăr:  că  organismul  atît 
de  complicat  şi  de  perfect  al  omului  nu  poate  fi  o  creaţie  întâmplătoare,  ci  este 
creaţia  lui  Dumnezeu. 

Al  doilea  izvor  al  bolilor  poate  proveni  ca  urmare  a  unei  pedepse  a  lui  Dum¬ 
nezeu  sau  o  încercare  a  credinţei.  Boala  ca  încercare  a  credinţei  apare  cel  mai  clar 
în  Noul  Testament,  la  Sfîntul  Apostol  Pavel  (II  Cor.  12,  7 — 8),  unde  citim:  „Datu- 
mi-s-a  mie  un  ghimpe  în  trup,  un  înger  al  satanei,  să  mă  bată  peste  obraz . . .“ 

Pentru  anumite  păcate  mai  grele.  Dumnezeu  ne  pedepseşte  cu  scop  de  îndrep¬ 
tare.  Exemple  întîlnim  chiar  la  poporul  ales  de  Dumnezeu.  Să  ne  amintim  de  cele 
două  mari  robii  ale  sale:  robia  egipteană  şi  cea  babilonică. 

O  a  treia  cauză  a  bolilor  poate  să  fie  însăşi  o  lucrare  a  diavolului.  Sfînta 
Scriptură  ne  arată  suferinţele  pricinuite  dreptului  Iov  de  către  diavol,  precum  şi 

numeroasele  cazuri  de  oameni  stăpîniţi  de  diavol,  şi  care  au  fost  vindecaţi  de 
Mîntuitorul. 

Ce  zice  Mîntuitorul  în  Evanghelia  de  astăzi?  „Pe  care  o  legase  satana  de 
optsprezece  and'1.  Din  cuprinsul  acestei  Evanghelii  se  observă  şi  marea  bunătate  a 
lui  Iisus.  Nu  femeia  Ii  cere  scăpare  de  această  neputinţă,  căci  ea  nici  nu  putea 
să-L  vadă  pe  Iisus,  de  gîrbovă  ce  era,  ci  numai  II  auzea  vorbind.  Ce  se  petrecea 
însă  în  sufletul  ei,  nu  putem  şti.  Poate  să  fi  avut  o  credinţă  mare  în  bunătatea 
şi  puterea  lui  Dumnezeu;  poate  că  se  resemnase  în  neputinţa  ei.  socotind  că  pentru 
păcatele  ei  este  pedepsită.  Un  lucru  însă  este  sigur.  Că  Mntuitoruil  a  văzut 
într-însa  ceea  ce  nu  a  văzut  nimenea.  Chiar  de  va  fi  săvîrşit  păcate  şi  neputinţa 
ei  era  o  pedeapsă  dumnezeiască,  optsprezece  ani  de  grea  suferinţă  vor  fi  făcut-o 
vrednică  de  milă. 

Prin  minunile  ce  le  săvîrşea,  Mîntuitorul  îşi  dovedea  şi  dumnezeirea,  înţe¬ 
lepciunea  şi  lipsa  oricărui  păcat.  Lumea  II  vedea  pe  Iisus  ca  pe  un  om  asemănător 
celorlalţi  oameni.  Dar  El  făcea  minuni  pe  care  nu  le  putea  face  o  omenire  întreagă: 
vindeca  îndrăciţii  de  care  toţi  se  temeau,  tămăduia  orbii,  curăţa  leproşii,  dădea 
sănătate  surzilor,  muţilor,  şchiopilor,  paralizaţilor;  într-un  cuvînt:  orice  fel  de 
îboală  sau  neputinţă,  cu  toate  că  oamenii  vedeau  în  El  doar  pe  fiul  teslarului 
Iosif  şi  al  Măriei. 

Iisus  Hristos  dădea  dovadă  şi  de  o  înţelepciune  nepămînteană.  Deşi  nu  învă¬ 
ţase  la  nici  o  şcoală  de-a  lor,  era  mai  înţelept  decît  toţi  oamenii.  Adeseori,  adver¬ 
sarii  Lui,  voind  să-L  pună  în  încurcătură,  îi  puneau  întrebări  grele  şi  meşteşugite, 
astfel  încît  oricum  va  răspunde  să-L  poată  învinui.  Exemple:  cu  banul  dajdiei; 
cu  problema  femeii  căsătorită  pe  rînd  cu  şapte  fraţi;  cu  originea  puterii  cu  care 
face  minuni  şi  altele. 

Iisus  era  şi  fără  păcat.  Singur  El  a  putut  să  spună  vrăjmaşilor  Săi:  „Cine 
Mă  vădeşte  pe  Mine  de  păcat?“  Această  întrebare  nici  o  fiinţă  omenească  nu  o 
poate  pune. 


II.  Răutatea  şi  vicleşugul  făţarnicilor 

Făţărnicia  este  fiica  duşmăniei  şi  a  mîndriei.  Mîntuitorul  ura  atît  de  mult 
păcatul  acesta,  biciuindu-1  şi  condamnîndfu-d.  Il  auzim  de  atît  ea  ori  pe  Iisus  zicînd: 
„Vai  vouă,  fariseilor  făţarnici!**  Ne  putem  întreba  din  ce  cauză  Mîntuitorul  avea 
atîta  împotrivire  faţă  de  păcatul  acesta.  Dumnezeu  este  iubire.  Şi  din  iubirea  Sa 
faţă  de  om  voieşte  ca  purtările  noastre  să  fie  cinstite  şi  sincere,  iar  nu  una  să 
gîndim  şi  alta  să  vorbim  şi  alta  să  înfăptuim.  Făţărnicia  este  meşteşug  diavolesc. 
Diavolul  a  luat  chipul  şarpelui  pentru  a-1  ademeni  pe  om,  precum  se  preface  făţar¬ 
nicul  luînd  chip  binevoitor.  Dar  prin  făţărnicia  diavolului  în  chip  de  şarpe,  care 
•1-a  minţit  pe  om  zicîndu-i:  „Nu  vei  muri“,  s-a  lovit  în  virtutea  dragostei  şi  s-a 
aprins  minciuna,  duplicitatea,  neîncrederea. 

Făţarnicul  îţi  iese  înainte  ca  prieten,  dar  în  spate  te  sapă,  te  duşmăneşte,  îţi 
vrea  răul.  Din  această  pricină  se  iscă  atîtea  neîncrederi  şi  neînţelegeri  între  soţi, 
între  fraţi,  între  prieteni;  fiindcă  în  loc  de  „da“  este  „nu“,  iar  în  loc  de  „nu“ 
este  „da“. 

Să  fugim  de  făţărnicie  şi  să  grăim  adevărul.  Trist  este  să  ajungem  la  con¬ 
cluzia  că  prin  adevăr  şi  dreptate  mulţi  consideră  că  nu  se  poate  trăi,  dar  şi  mai 
dureroasă  este  constatarea  asupra  consecinţelor  minciunii. 

Făţărnicia  o  vedem  cel  mai  bine  în  comportarea  lui  Iuda.  Mintea  lui  urzea 
şi  cugeta  vînzarea  lui  Iisus.  Inima  lui  nesăţioasă  dorea  argintul.  Dar  limba  lui 
rostea  despre  ajutorarea  săracilor.  Dacă  am  fi  dat  crezare  cuvintelor  lui,  am  fi 
putut  exclama:  Ce  om  bun  este  acesta  faţă  de  cei  săraci! 

Mîntuitorul  a  numit  păcatul  ipocriziei  „aluat**,  zicînd  ucenicilor  Săi:  „fe¬ 
riţi- vă  de  aluatul  fariseilor,  care  este  făţărnicia*'.  Adevărat  este  că  precum  aluatul 
dospeşte  toată  frămîntâtura,  tot  aşa  şi  făţărnicia  strică  mintea,  limba,  cuvântul, 
sufletul  omului. 

Mîntuitorul  ne  îndeamnă  şi  ne  spune:  De  tot  cuvîntul  deşert  vom  da  seamă 
tn  ziua  judecăţii.  De  n-ar  fi  spus-o  Însuşi  Mîntuitorul,  nu  am  crede  că  aşa  este. 

Cuvintele  le  putem  împărţi  în  trei  categorii: 

1.  Cuvinte  bune.  folositoare,  spuse  spre  slava  lui  Dumnezeu  şi  spre  binele 
aproapelui. 

2.  Cuvinte  rele,  care  aduc  mare  jignire  bunătăţii  lui  Dumnezeu  şi  supărare 
aproapelui  nostru. 

3.  Cuvinte  ce  nu  produc  nici  binele  nici  răul.  Proorocul  David  se  roagă  lui 
Dumnezeu  zicînd:  „Pune,  Doamne,  pază  gurii  mele  şi  uşă  de  îngrădire,  împrejurul 
buzelor  mele'*  (Psalm  140,  3).  Şi  în  continuare:  „Să  nu  abaţi  inima  mea  spre 
cuvinte  de  vicleşug  ca  să-mi  dezvinovăţesc  păcatele  mele44  (Id.  4). 

Ni  se  spune  că  în  iad,  între  alte  chinuri,  va  fi  plîngerea  şi  sorîşnirea  dinţilor. 
Această  suferinţă  se  va  datora  pentru  că  şi  cu  gura,  cu  limba,  cu  cuvîntul  se 
poate  păcătui  neiertat. 

Să  ne  ferim  deci  de  păcatul  urît  al  făţărniciei  şi  să  fim  cu  sinceritate  şi 
fără  vicleşug  faţă  de  aproapele  nostru,  ca  să  ne  aflăm  vrednici  de  a  primi  răsplata 
vredniciilor  noastre  în  ceruri,  după  cuvîntul  Mîntuitorului:  „Fericiţi  cei  curaţi  cu 
inima,  că  aceia  vor  vedea  pe  Dumnezeu4*  (Matei  5,  8). 

Arhim.  Serafim  Man 


LA  ŞCOALA  INAINTE-MERGÂTORULUI  1 

I 

Pericopa  ascultată  azi  e  de  la  Marcu  (1,  1 — 8).  Dar  o  găsim  şi  la  ceilalţi  doi 
sinoptici,  la  Matei  şi  Luca. 

în  completarea  primilor  doi  evanghelişti,  Sf.  Luca  ne  dă  şi  cadrul  istoric  în 
care  Inainte-mergâtorul  Ioan  îşi  începe  activitatea  sa.  La  Roma,  ne  informează 
evanghelistul,  stăpînea  în  zilele  acelea.  Cezarul  Tiberiu:  în  Iudeea  guverna  Ponţiu 
Pilat.  iar  ca  arhierei  erau  Anna  şi  Caiafa  (Lc.  3,  1 — 3).  Informaţiile  sînt  de  cea  mai 
mare  importanţă,  ele  constituind  o  dovadă  că  oamenii  şi  faptele  despre  care  ne 
vorbeşte  pericopa  nu  sînt  născociri  ale  închipuirii,  ci  realităţi  legate  de  un  anumit 
spaţiu  şi  un  anumit  timp  istoric.  Cînd  Sf.  Ioan  îşi  începe  activitatea,  patria  sa  era 
lipsită  de  independenţă.  Privarea  aceasta  de  libertate  a  Palestinei  era  mai  veche. 
După  întoarcerea  din  robia  babilonică,  iudeii  n-au  mai  cunoscut  libertatea  decît 
pentru  un  scurt  timp,  ei  trecind  cînd  sub  o  stâpînire  străină,  cînd  sub  alta,  ultima 
fiind  aceea  a  romanilor. 

Împrejurările  acestea  vitrege  au  determinat  in  sinul  poporului  credincios 
un  curent  axat  pe  ideea  că  viitorul  Mesia  nu  va  avea  de  împlinit  o  misiune  reli- 
gios-spiritualâ  —  aşa  cum  preziseră  cu  sute  de  ani  înainte  proorocii  — ,  ci  una  de 
natură  politică,  şi  anume  misiunea  de  eliberator  al  poporului  iudeu  de  sub  dominaţia 
străină  şi  în  acelaşi  timp  de  promovator  al  lui  la  rang  de  conducător  în  împărăţia 
pâmîntească  in  care  aveau  să  fie  cuprinse  toate  popoarele  lumii. 

Apariţia  Sf.  Ioan  a  avut  rostul  de  a  reaprinde  în  sufletele  conaţionalilor 
vechea  credinţă  într-un  Mesia  cu  misiune  religios-spirituală.  Şi  mai  presus  de 
toate,  Ioan  se  simţea  trimis  să-şi  pregătească  semenii  pentru  primirea  lui  Mesia, 
a  Mîntuitorului* 


II 

Pentru  ca  cineva  să  fie  îndrumătorul  cuiva  e  necesar  ca  mai  întîi  să  fie  el 
însuşi  pregătit  pentru  asemenea  misiune. 

Ca  fiu  de  preot.  Ioan  a  primit  dintru  început  o  temeinică  iniţiere  în  cele 
duhovniceşti.  Cît  timp  a  locuit  cu  părinţii,  aceştia  l-au  învăluit  în  dragostea  lor  şi 
l-au  ocrotit  în  rugăciunile  lor.  Cu  atît  mai  mult  cu  cit  ei  erau  conştienţi  de  înalta 
misiune,  căreia  pruncul  îi  era  destinat  de  Sus  în  acea  vreme  de  început  a  epocii 
mesianice. 

Retras  apoi  intr-un  ţinut  relativ  pustiu,  spre  apus  de  Marea  Moartă  şi  gurile 
Iordanului,  Ioan  şi-a  continuat  pregătirea  sub  călăuzirea  tainică  dar  reală  a  lui 
Dumnezeu.  Aici  el  s-a  îndeletnicit  cu  citirea  Scripturilor  Sfinte,  cu  rugăciunea  şi 
cu  meditaţia  în  susurul  vîntului  şi  sub  sclipetul  misterios  al  veşnicelor  stele. 


1  La  Duminica  dinaintea  Bobotezei. 

Viaţa  în  locuri  retrase,  în  permanent  dialog  cu  Dumnezeu  şi  intr-o  oarecare 
măsură  şi  cu  semenii,  l-a  ajutat  să  se  lămurească  deplin  asupra  misiunii  ce  avea 
de  îndeplinit,  l-a  ajutat  să-şi  dobîndească  echilibrul  interior  şi  o  perspectivă  clară. 

La  porunca  de  sus  (Lc.  3,  2),  loan  işi  începe  activitatea  în  slujba  semenilor. 
Toată  lumina,  toată  agonisita  virtuţilor,  toată  tăria  sufletească  le  împărtăşeşte  cu 
generozitate  şi  cu  dragoste  semenilor  săi. 

Ca  prooroc  chemat  să  facă  joncţiunea  dintre  Vechiul  şi  Noul  Aşezămînt, 
loan  a  slujit  semenilor  în  primul  rind  în  sfera  religios -morală.  Şi  anume,  el  a 
lucrat  pentru  ridicarea  ascultătorilor  prin  propovâduirea  pocăinţei,  prin  administra¬ 
rea  botezului  şi  prin  exemplul  personal. 

„Pocăiţi-vă  că  s-a  apropiat  împărăţia  cerurilor**  (Mt.  3,  2).  Aceasta  e  tema 
centrală  a  predicii  lui  loan. 

Pocăinţa  înseamnă  schimbarea  fundamentală  a  orientării  gindirii,  simţirii  şi 
voinţei  dinspre  păcat  înspre  virtute.  înseamnă  negarea  egoismului,  şi  acceptarea 
slujirii  lui  Dumnezeu  şi  a  oamenilor.  Căinţa  este  premisa  fără  de  care  nu  poate  fi 
afirmată  şi  înfăptuită  o  viaţă  nouă,  o  viaţă  în  acord  ou  cerinţele  fundamentale  ale 
firii  umane  şi  cu  cele  ale  poruncilor  lui  Dumnezeu. 

împărăţia  cerurilor  despre  oare  vorbeşte  proorocul  este  Mesia  însuşi.  Este 
împărăţia  Aceluia  care  era  pe  punctul  de  a-şi  începe  public  activitatea  menită  să-i 
asigure  stăpînirea  spirituală  asupra  credincioşilor,  asupra  întregii  lumi. 

In  strinsă  legătură  cu  chemarea  la  pocăinţă,  loan  administra  botezul  prin 
care  cei  ce-1  primeau  se  recunoşteau  angajaţi  pe  calea  schimbării  fundamentale 
de  orientare  şi  viaţă. 

Botezul  lui  loan  nu  conferea  Harul  Sfinţitor  pentru  că  nu  avusese  încă  loc 
jertfa  Mîntuitorului.  Botezul  lui  loan  avea  doar  un  caracter  pregătitor.  Cînd 
evanghelistul  spune  că  botezul  lui  loan  era  un  „botez  al  pocăinţii  spre  iertarea 
păcatelor4*  (Mc.  1,  4),  el  vrea  să  spună  că  proorocul  urmărea  să  determine  pe  ascul¬ 
tători  la  căinţă  pentru  a  le  deschide  astfel  sufletele  în  vederea  primirii  lui  Mesia, 
singurul  care  le  putea  conferi  iertarea  păcatelor.  Căinţa  înseamnă  stingerea  orgo¬ 
liului  şi  asigurarea  accesului  liber  la  Hristos,  vistiernicul  tuturor  harurilor. 

Se  cuvine  să  ne  amintim  apoi  că  Botezătorul  însuşi  a  făcut  clară  distincţie 
între  botezul  său  şi  Botezul  Mîntuitorului.  „Eu  vă  botez  cu  apă . . .  iar  cel  ce  va 
veni  după  mine...  vă  va  boteza  cu  Duh  Sfînt  şi  cu  foc“  (Mt.  3,  11;  Mc.  1,  8).  Bote¬ 
zul  lui  loan  care,  deşi  prooroc,  e  totuşi  numai  om,  e  un  botez  cu  apă,  adică  e  un 
botez  care  simbolizează  numai,  Harul,  fără  să-l  confere;  Botezul  lui  Hristos  însă 
care  e  nu  numai  Om.  ci  şi  Dumnezeu,  simbolizează  şi  în  acelaşi  timp  conferă  Harul 
care  ca  un  foc  purifică  fiinţa  primitorului. 

Cei  ce  primeau  botezul  lui  loan  mărturiseau  că  sînt  angajaţi  în  procesul 
căinţei.  Cei  angajaţi  în  căinţă  se  arătau  prin  însuşi  acest  fapt  doritori  de  primirea 
Mîntuitorului,  a  Celui  ce  perfecta  căinţa  credincioşilor  prin  acordarea  Harului 
sfinţitor. 

Dar  loan  îşi  pregătea  ascultătorii  şi  prin  exemplul  său  personal,  prin  ţinuta  şi 
comportamentul  său. 

Fiziceşte  proorocul  contura  un  chip  care  oricui  îl  privea  îi  lăsa  impresia  de 
neşters  a  unui  om  de  o  neobişnuită  tărie  şi  măreţie  sufletească.  Trup  subţiat  de 
asceză,  faţa  suptă,  ochii  limpezi  şi  adinei,  degete  lungi  diafanizate  vădeau  pe  omul 
al  cărui  centru  de  gravitaţie  era  mutat  din  afară  spre  zona  adîncă  a  vieţii  du¬ 
hovniceşti. 

întreaga  făptură  a  sfîntului  respira  linişte,  stăpînire  'de  sine,  un  calm  deplin 
şi  radia  unda  învăluitoare  a  celui  deprins  să  trăiască  în  vecinătatea  ilui  Dumnezeu. 

Intr-o  anumită  măsură  şi  înfăţişarea  aceasta  fizică  neobişnuită  a  sfîntului  a 
făcut  dintr-însul  un  centru  de  atracţie  pentru  credincioşi. 

Şi  mai  mult  a  trezit  curiozitatea  şi  interesul  credincioşilor  felul  de  a  pro¬ 
povădui  *al  proorocului.  Cuvîntul  său  era  blînd  dar  şi  energic;  mustrător  dar  şi 
încurajator;  aspru  dar  şi  plin  de  căldură  şi  înţelegere;  răscolitor  dar  şi  liniştitor  şi 
totdeauna  subordonat  unui  înalt  ideal,  acela  de  a  înlătura  din  suflete  prejudecăţi 
religioase  şi  obstacole  de  ordin  moral,  pe  de  o  parte,  iar  pe  de  alta  de  a  le  deschide 
pentru  primirea  lui  Mesia,  pentru  participarea  la  viaţa  cea  nouă  care  avea  să 
constituie  conţinutul  epocii  mesianice. 

Dar  ceea  ce  a  determinat  şi  mai  mult  pe  credincioşi  să-»l  frecventeze  pe  Inainte- 
mergătorui  a  fost  exemplul  său  personal. 

Ioan  predica  nu  numai  cu  cuvintul,  nu  numai  cu  o  parte  a  persoanei,  ci  cu 
întreaga  sa  fiinţă.  El  cerea  ascultătorilor  căinţă.  O  făcea  însă  ca  unul  care-şi  tre¬ 
cuse  propria  făptură  prin  flacăra  purificatoare  a  căinţei. 

Mulţimii  care-1  întreba:  Ce  să  facă  pentru  a  se  căi,  el  îi  răspundea:  „Cel  ce 
are  două  haine  să  dea  celui  ce  n-are,  şi  cel  ce  are  bucate  asemenea  să  facă“  (Lc. 
3,  11).  Dar  Ioan  pusese  mai  întîi  el  însuşi  în  practică  această  învăţătură.  Căci 
irenunţînd  la  traiul  comod  din  sinul  familiei,  el  şi-a  ales  drept  locuinţă  un  ţinut 
nepopulat  şi  necultivat,  unde  a  purtat  o  îmbrăcăminte  aspră,  sărăcăcioasă  şi  s-a 
hrănit  ani  de-a  rindul  cu  lăcuste  şi  miere  sălbatică  (Mc.  1,  6). 

Vameşilor  le  cerea  să  nu  ia  nimic  mai  mult  decît  ceea  ce  le  era  rînduit  (Lc. 
3,  13).  In  aplicarea  acestei  învăţături  proorocul  a  mers  şi  mai  departe.  Nu  numai  că 
n-a  primit  nimic  peste  ce  era  drept,  dar  nu  a  primit  nici  ceea  ce  credincioşii  îi 
vor  fi  adus  ca  o  plată  dreaptă  pentru  activitatea  lui  duhovnicească. 

Soldaţilor  de  asemenea  le  atrăgea  atenţia  să  nu  asuprească  pe  nimeni,  să  nu 
pîrască  pe  nedrept,  şi  să  se  rezume  la  ceea  ce  li  se  plăteşte  (Lc.  3,  14).  Nu  e  greu 
de  văzut  că  asemenea  virtuţi  recomandate  altora  străluceau  de  mult  —  şi  încă  cu 
ce  intensitate!  —  în  aureola  sfîntului  însuşi. 

Se  cuvine  să  amintim  fie  şi  numai  în  treacăt,  şi  despre  atitudinea  proorocului 
faţă  de  farisei  şi  saduchei.  Deşi  le-a  adresat  cuvinte  de  aspră  mustrare  denunţîndu-le 
duplicitatea  şi  arătîndu-i  ca  pe  unii  care  voiau  să  pară  evlavioşi  fără  să  fie  în  reali¬ 
tate,  le-a  lăsat  totuşi,  şi  lor  o  portiţă  de  salvare,  îndemnîndu-i  să  facă  „roade 
vrednice  de  pocăinţă"  (Mt.  3,  8).  Asprimea  şi-a  temperat-o  cu  îndemnul  încuraja¬ 
tor  ca  aceia,  fariseii  şi  saducheii,  să  facă  efortul  de  a  ieşi  din  ipocrizia  şi  minciuna 
în  care  se  complăceau  şi  să  intre  în  rîndul  celor  ce  se  căiesc  pregătindu-se  astfel 
şi  ei  pentru  primirea  lui  Mesia.  Aşa  procedează  drepţii.  Ei  sînt  aspri  faţă  de  păcat, 
dar  plini  de  înţelegere  şi  dragoste  faţă  de  săvîrşitorii  lui.  Ei  suferă  pentru  cei  ce 
îndură  nedreptatea  dar  suferă  şi  mai  mult  pentru  cei  ce  săvîrşesc  nedreptatea. 
Căci  aceştia  sînt  mai  primejduiţi  în  faţa  lui  Dumnezeu  şi  a  oamenilor. 

Intr-un  mod  asemănător  a  procedat  şi  Sf.  Evanghelist  Matei  faţă  de  Irodiada, 
cea  care  şi-a  îndemnat  fiica  să  ceară  capul  Sf.  Ioan  Botezătorul.  în  loc  să-şi  verse 
Tnînia  în  expresii  dure  la  adresa  ei,  Evanghelistul  spune  simplu  că  mama  a  fost 
aceea  care  şi-a  îndemnat  fiica  să  ceară  decapitarea  proorocului  (Mt.  14,  8). 

Dar  întreaga  sa  activitate  de  propovăduitor  al  botezului  căinţei,  precum  şi 
cea  de  nevoitor  întru  împlinirea  prescripţiilor  Legii,  Sfîntul  Ioan  le-a  adus  în  strînsă 
legătură  cu  Mesia,  cu  Iisus  Hristos-Domnul. 

Ioan  s-a  străduit  să-şi  instruiască  ascultătorii  în  aşa  fel  ca  ei  să  fie  lămuriţi 
»că  botezul  şi  căinţa  propovăduite  de  el  n-au  valoare  decît  în  măsura  în  care 
•conduc  spre  Mesia.  Mesia  avea  să  vină  după  el  şi  avea  să  se  vădească  purtător 
•al  unor  puteri  infinit  mai  mari.  Botezul  mesianic  va  fi  un  Botez  cu  Duh  Sfînt  şi 
•  cu  foc,  va  conferi  adică  în  chip  real  iertarea  păcatelor  şi  va  infuza  în  fiinţa  primi¬ 
torilor  puterile  necesare  trăirii  efective  a  unei  vieţi  cu  adevărat  noi. 

Totodată  Mesia  se  va  arăta  şi  ca  purtător  al  puterii  judecătoreşti  în  temeiul 
căreia  la  vremea  potrivită,  El  va  face  separarea  între  cei  păcătoşi  şi  cei  drepţi, 
pentru  ca  pe  unii  să-i  pedepsească,  iar  pe  alţii  să-i  răsplătească  (Mt.  3,  12). 

Momentul  cînd  Sfîntul  Ioan  botează  pe  Domnul  în  rîul  Iordanului  marchează 
introducerea  solemnă  a  Mîntuitorului  în  oficiul  Său  mesianic.  E  momentul  cînd 
predica  lui  Ioan  despre  ce  Acesta  avea  să-ndeplinească  îşi  primeşte  confirmarea  în 
public  din  partea  celorlalte  persoane  ale  Sfintei  Treimi  (Mt.  3,  16 — 17). 

E  momentul  cînd  Inainte-mergătorul  începe  să  părăsească  scena,  aceasta  fiind 
umplută  tot  mai  mult  de  masiva  personalitate  a  Domnului  Iisus  Hristos  (In.  3,  30). 

III 

Pentru  noi  proorocul  Ioan  constituie  o  şcoală  înaltă  de  la  care  avem  multe 
de  învăţat. 

Mai  întîi  Inainte-mergătorul  ne  pune  la  îndemînă  pilda  unui  om  dintr-o 
bucată,  a  unui  om  care  ştie  ce  are  de  făcut  şi  care  nu  cunoaşte  şovăirea  în  calea 
ce  şi-a  ales.  Exemplul  lui  ne  arată  cît  e  de  necesară  pentru  viaţă  fixarea  unei  ţinte 
precise,  a  unui  ideal  înalt.  Opţiunea  pentru  un  ideal  aduce  ordine  în  sfera  sufle¬ 
tească,  împiedică  împrăştierea,  concentrează  puterile,  dă  linie  iniţiativelor  şi  acţiu- 

nilor.  Lipsa  unui  ideal  se  face  simţită  sub  forma  ezitărilor,  a  temerilor  şi  nelinişti¬ 
lor  paralizante,  a  opririi  la  mijlocul  drumului,  a  cheltuielilor  inutile  de  energie. 

Iată  de  ce  se  cuvine  ca  la  vremea  potrivită  să  ne  străduim  a  ne  hotărî  pentru 
un  scop  în  viaţă,  pentru  un  ideal  pe  măsura  puterilor  noastre.  Să  ne  fixăm  un 
ideal  care  să  ne  lumineze  şi  să  ne  încălzească  mereu  în  luptele  existenţei  noastre 
cotidiene  şi  care  să  ne  aducă  satisfacţia  de  a  participa  la  un  sens  înalt. 

In  al  doilea  rînd,  proorocul  Ioan  ne  pune  la  îndemînă  învăţătura  că  înfăp¬ 
tuirea  idealului  ales  nu  se  efectuează  în  mod  necesar.  Pentru  a  insera  un  ideal  în 
circuitul  vieţii  e  nevoie  de  o  temeinică  pregătire. 

Ioan  s-a  pregătit  pentru  misiunea  lui  timp  de  treizeci  de  ani.  Timp  de  trei 
decenii  cel  ce  avea  să  fie  Inainte-mergătorul  Domnului  a  cercetat,  a  învăţat,  a 
meditat,  s-a  rugat  convins  că  în  felul  acesta  îşi  va  putea  împlini  cu  bune  rezultate 
misiunea. 

E  bine,  e  necesar  să  avem  un  ideal  de  viaţă.  Dar  atît  nu  e  de-ajuns.  Rostul 
idealului  e  să  fie  înfăptuit.  Idealul  însă  nu  poate  fi  convertit  în  realitate,  decît 
printr-un  efort  îndîrjit  cu  luarea  în  ajutor  a  unei  cît  mai  temeinice  pregătiri. 

Pregătirea  are  caracter  permanent.  Ne  pregătim  în  şcoală,  dar  şi  după  ce  am 
terminat  şcoala.  Şi  mai  ales  azi  cînd  rapida  dezvoltare  a  ştiinţei  şi  tehnicii  ne  cere 
să  fim  mereu  cu  informaţiile  la  zi.  Altfel  rămînem  în  urmă,  ne-o  iau  alţii  înainte 
şi  putem  sfîrşi  prin  a  fi  aruncaţi  la  margine  ca  nişte  netrebnici. 

In  al  treilea  rînd,  să  avem  grijă  ca  idealul  pe  care  ni-1  alegem  să  fie  folosi¬ 
tor  nu  numai  pentru  noi  ci  şi,  mai  ales,  pentru  semenii  noştri. 

Proorocul  Ioan  a  cuprins  în  sfera  misiunii  sale  pe  toţi,  pe  toţi  cei  ce,  de  jos 
sau  de  sus,  se  apropiau  de  el.  Fără  duritate,  dar  cu  neînduplecată  fermitate  Ioan 
a  denunţat  egoismul,  orgoliul,  ipocrizia,  înfierîndu-le  ca  pe  o  gravă  abatere  de  la 
legea  sfîntă,  dar  şi  de  la  firescul  naturii  omeneşti.  In  locul  acestor  păcate,  Sfîntul 
s-a  străduit  să  reintroducă  în  dreptul  lor:  cumpătarea,  smerenia,  sinceritatea, 
dragostea. 

Un  ideal  individualist  îşi  pierde  caracterul  de  valoare  morală,  e  antisocial 
şi  antiuman. 

Dreptul  la  atenţia  şi  truda  noastră  nu-4  are  decît  idealul  menit  să  slujească 
şi  celorlalţi,  comunităţii,  Patriei.  Existenţa,  pregătirea  noastră  morală,  profesională 
le  datorăm  societăţii.  De  aceea  ei  se  cuvine  să-i  închinăm  idealul,  cunoştinţele, 
aptitudinile  şi  tot  ce  reprezentăm  noi  ca  energie  şi  pregătire. 

în  al  patrulea  rînd,  proorocul  Ioan  s-a  adus  atît  pe  sine  cit  şi  pe  ascultători 
în  strînsă  legătură  cu  Mesia,  cu  Hris tos- Domnul. 

Pentru  Ioan,  stăpînirea  asupra  firii  proprii,  asupra  tentaţiilor  pe  care  le 
prezintă  aceasta,  precum  şi  lumea  externă,  pentru  marele  prooroc,  căinţa,  lupta 
cu  şanse  de  izbîndă  durabilă  împotriva  păcatului,  a  egoismului,  nu  se  pot  efectua 
decît  prin  comuniunea  cu  Hristos. 

Stăpînirea  deplină  asupra  egoismului  şi  a  tentaţiilor  materiei  pe  de  o  parte, 
iar  pe  de  alta  reaşezarea  spiritului  la  rang  de  cîrmuitor  al  vieţii  nu  se  poate  în¬ 
făptui  cu  deplin  succes  decît  prin  ascultarea  de  Iisus  Mîntuitorul. 

Numai  în  comuniune  cu  Hristos  care  prin  focul  Harului  Său  arde  în  noi 
rădăcinile  egoismului  şi  ne  infuzează  viaţa  nouă  putem  deveni  cu  adevărat  dispo¬ 
nibili  pentru  slujirea  dezinteresată  a  semenilor,  a  oamenilor,  a  lumii. 


|  Pr.  D.  Belu  \ 


PREDICĂ  LA  DUMINICA  DUPĂ  BOTEZUL  DOMNULUI 

„S-a  apropiat  împărăţia  cerurilor “ 

(Mt.  4,  17) 

De  la  început  cuvintul  împărăţie  întipăreşte  pe  ecranul  imaginaţiei  noastre 
un  spaţiu  întins  şi  totodată  şi  o  putere.  Ne  putem  gîndi  la  împărăţia  lui  Alexandru 
Macedon,  împărăţia  de  tristă  amintire  austro-ungară,  sau  chiar  la  o  împărăţie  a 
cosmosului  cu  întinsele  spaţii  ale  galaxiilor  şi  marea  putere  a  atomilor. 

Textul  sfînt  ne  vorbeşte  însă  de  o  împărăţie  a  cerurilor  şi  că  această  împărăţie 
este  înlăuntrul  nostru.  Cu  adevărat  există  o  împărăţie  înlăuntrul  nostru.  Spaţiul? 

Nepătrunsul  spaţiu  al  gindurilor.  Puterea?  Nepâtrunsa  putere  a  simţâmintelor. 
Tainică  este  această  impârâţie  dinlâuntrul  nostru.  Versul  popular  ţine  să  semnaleze 
că:  „De  s-ar  afla  cineva  /  Să-mi  citească  inima,  /  Ar  tot  scrie  şi-ar  citi  /  Şi  tot 
n-ar  mai  isprăvi".  Iar  doctorul  Alexis  Carrel  l-a  denumit  pe  om  „fiinţă  necunos¬ 
cută".  Se  pare  că  pinâ  in  prezent  nici  nu  s-a  scris  o  antropologie  creştină.  Toate 
acestea  mărturisesc  despre  tainica  împărăţie  dinlâuntrul  nostru. 

Sintem  în  era  excursiilor.  Fiecare  vrea  să  călătorească,  pentru  ca  să  cunoască 
locuri  şi  spaţii,  fie  chiar  şi  spaţiile  cosmice. 

De  ce  nu  avem  aceeaşi  dorinţă  în  a  călători  in  noi  înşine?  Deşi  e  necesară 
această  excursie  în  cele  dinlăuntru  ale  noastre.  Avem  şi  îndemnul  încă  dat  de 
înţelepţii  antici:  „Cunoaşte-te  pe  tine  însuţi".  De  ce  nu  călătorim  în  noi  înşine? 
Se  e  frică  de  noi?  De  văgăunile  gîndurilor  negre  din  noi?  De  prăpăstiile  urîtelor 
simţăminte  ?  Şi  totuşi  să  îndrăznim  a  lua  toiagul  drumeţiei  lăuntrice,  că  pe  văgăuni 
şi  văi  prăpăstioase  mai  cresc  şi  floricele,  poate  vom  întîlni  chiar  şi  pajişti  cu  flori. 

Cu  adevărat,  la  primii  paşi  ai  drumeţiei  întîlnim  pe  cărările  împărăţiei 
dinlâuntrul  nostru  binele  şi  râul  în  aceeaşi  fiinţă.  Cum?  Să  nu  ne  mire  faptul. 
Chiar  din  grădina  raiului  „Pomul  cunoştinţei  binelui  şi  a  râului  era  în  mijlocul 
raiului"  (Fac.  2,  9). 

Constat  insă,  de  la  prima  întîlnire  cu  aceste  realităţi,  că  nu-mi  e  totuna 
a  sta  sub  razele  de  lumină  ale  binelui  sau  sub  furtunile  negre  ale  răului.  Dar  ce 

e  de  făcut?  Cum  aş  putea  să  fiu  mai  stâpînit  de  razele  binelui?  Constat  iarăşi, 

că  singur  nu  pot.  Dar  nu  descurajez.  Aşa  mi  s-a  spus:  „S-a  apropiat  împărăţia 
cerurilor".  Mai  mult  chiar,  s-a  apropiat  însăşi  Stâpînul  împărăţiei.  A  venit  să  mă 

ajute  să  temeinicesc  în  mine  împărăţia  cerurilor.  Ce  mare  ajutor!  Ce  mare  bine¬ 

facere!  Dar  mi  se  cere  şi  mie  un  efort,  o  trudă,  o  contribuţie,  o  împreună-lucrare. 
Cum? 

Ucenicul  întreabă  odată  pe  bâtrinul:  Părinte,  am  ginduri  rele  in  capul  meu, 
ce  să  fac?  Bâtrinul  îl  duce  afară  din  chilie,  îi  arată  un  stol  de  corbi  zburind  dea¬ 
supra  capului  său  şi-i  zice:  „Poţi  opri  acest  stol  de  corbi  să  nu  zboare  pe  deasupra 
capului  tău?  Iar  ucenicul  răspunde:  nu:  bâtrinul  continuă.  Dar  poţi  opri  aceşti  corbi 
să  nu-şi  facă  cuib  în  capul  tău?  Ucenicul  răspunde:  aceasta  o  pot.  Deci  îi  zise  din 
nou  bâtrinul:  Ia  aminte  să  nu-şi  facă  gîndurile  negre  cuib  de  aşezâmînt  în  capul  tău 
şi  nici  simţămintele  negre  cuib  de  aşezămînt  în  inima  ta".  Şi  atunci  a  înţeles  uce¬ 
nicul  care  este  contribuţia  lui  la  'împreuna  sa  lucrare  cu  Dumnezeu  pentru  creşterea 
împărăţiei  lui  Dumnezeu  înlâuntrul  său. 

Iată  pentru  ce  a  venit  la  noi  Stâpînul.  Pentru  a  ne  ajuta  ca  să  înfăptuim 
inlăuntrul  nostru  împărăţia,  adică  frumoasele  gînduri,  alesele  simţăminte  de  ori¬ 
gine  veşnică  din  împărăţia  lui  Dumnezeu.  Aşa  ca  să  devenim  stâpîni  peste  patimi 
şi  atunci  vom  fi  şi  noi  împăraţi  şi  regi,  după  cuvîntul  bătrînului  din  scrierile  filo- 
calice  şi  după  exemplul  atîtor  sfinţi  şi  mucenici  ai  Bisericii  creştine  şi  a  Bisericii 
noastre  româneşti. 

Să  mai  facem  un  pas  înainte.  Există  vreo  legătură  intre  împărăţia  dinlăun- 
trul  meu  şi  intre  împărăţia  cosmică?  Cu  siguranţă  că  există.  A  existat  de  la  început. 
Pâcâtuind  Adam  s-a  răzvrătit  făptura.  Veni  la  noi  stâpînul  făpturii  ca  s-o  elibereze 
şi  pe  ea,  care  „aştepta  oftînd  izbăvirea"  (Rom.  8,  20).  Strînsa  conlucrare  a  făpturii 
cu  Stâpînul  este  evidentă,  de  la  Naştere,  cînd  steaua  porneşte,  pină  la  Răstignire, 
cînd  soarele  nu  vrea  să-şi  mai  dea  lumina  „vâzind  pe  Stâpinul  râstignindu-se".  Şi 
de  asemenea  pămîntul  cutremurindu-^se  văzînd  atîta  nerecunoştinţa. 

Imnul  Acatist  are  o  strofă  în  care  se  spune:  „Iisuse,  înfrumuseţâtorul  tuturor 
făpturilor".  Deci  Stâpînul  făpturii  a  venit  să  ne  înfrumuseţeze  pe  noi  şi  făptura. 
Şi  noi?  Să  fim  cei  ce  urîţim  făptura,  ca  la  Hiroşima  şi  Nagasaki?  Să  medităm  serios 
la  aceste  realităţi. 

Dacă  Mîntuitorul  s-a  apropiat  de  noi,  ca  să  creştem  împreună  împărăţia 
cea  dinlâuntrul  nostru,  să  ne  străduim  şi  noi  spre  aceasta,  pentru  a  deveni  înfrumu- 
seţătorii  făpturii.  De  ne  vom  înfrumuseţa  pe  noi,  vom  fi  fericiţi  şi  noi  şi  făptura. 
Atunci  vom  putea  zice  cu  ecfonisul  Vecerniilor  noastre:  „Fie  stăpînirea  împărăţiei 
Tale  binecuvîntată  şi  preamărită  a  Tatălui  şi  a  Fiului  şi  a  Sf.  Duh".  Amin. 


Pr.  lector  loan  Mihdlţan 

DUMINICA  VAMEŞULUI  ŞI  A  FARISEULUI 

Adevărata  şi  falsa  rugăciune 

„Zic  vouă  că  acesta  (vameşul)  s-a 
coborît  mai  îndreptat  la  casa  sa  decit 
acela  (fariseul)"  (Lc.  18,  14). 

Incepind  cu  ziua  de  azi,  am  păşit  intr-un  nou  period  din  decursul  anului  bise¬ 
ricesc.  El  se  numeşte  periodul  Triodului  şi  se  extinde  pînă  în  Sîmbâta  patimilor, 
incheindu-se  cu  Sf.  Liturghie  a  Sf.  Vasile  cel  Mare,  care  se  săvîrşeşte  în  acea  zi. 

Perioada  aceasta,  de  70  de  zile,  a  fost  rînduită  de  Biserica  noastră  ca  timp  de 
intensă  pregătire  pentru  a  putea  întîmpina  si  sărbători,  cu  vrednicie,  marea  minune 
din  istoria  mîntuirii  neamului  omenesc  —  învierea  lui  lisus  din  Nazaret  —  Mesia 
cel  prezis  de  Dumnezeu,  prin  profeţi,  că  va  fi  trimis  în  lume,  pentru  mîntuirea 
întregului  neam  omenesc. 

Cîntările  şi  rugăciunile  din  această  perioadă,  pe  care  le  auzim  în  cadrul  cul¬ 
tului  divin,  au  un  conţinut  ce  exprimă  părere  de  rău  pentru  păcatele  săvirşite  şi 
de  dezaprobare  pentru  destinul  dat  de  omenire  Fiului  lui  Dumnezeu  întrupat 
—  răstignirea  pe  cruce  între  doi  tîlhari. 

Pentru  a  deveni  vrednici  să  serbăm  după  cuviinţă  acest  extraordinar  eveni¬ 
ment,  Sf.  noastră  Biserică  a  rînduit  ca,  în  mod  pedagogic,  să  ne  pregătească  şi 
să  ne  oonducă  pas  cu  pas.  oferindu-ne  în  fiecare  din  aceste  duminici  cîte  un  mij¬ 
loc  potrivit. 

Primul  mijloc  de  pregătire,  ce  îl  îmbie  Biserica,  în  această  duminică,  este  cel 
arătat  nouă  de  însuşi  Mîntuitorul  —  rugăciunea.  Rugăciunea  este  actul  de  convor¬ 
bire  al  creştinului  cu  Dumnezeu,  de  înălţare  a  sufletului  său  la  Tatăl  nostru  cel 
ceresc,  spre  a  primi  ajutorul  ce  reîmprospătează  şi  refortifică  puterile  sale.  Sufletul 
omenesc  nu  poate  vieţui  fără  această  comuniune  cu  Dumnezeu.  El  tînjeşte  şi  se 
îndreaptă  spre  creatorul  său,  aşa  după  cum  plantele  îşi  îndreaptă  frunzele  şi 
florile  după  lumina  şi  căldura  soarelui.  In  faţa  acestui  adevăr.  Fer.  Augustin  a 
exclamat:  „Ne-ai  făcut  pentru  tine.  Doamne,  şi  nefericită  este  inima  mea  pînă 
nu  se  va  odihni  întru  Tine!'4 

Dar,  a  ne  ruga  nu  este  un  lucru  prea  uşor  şi  prea  simplu.  Rugăciunea 
pretinde  o  jertfă,  jertfirea  egoismului  din  noi.  De  aceea  se  cuvine  să  învăţăm 
ca  să  ştim  cum  trebuie  şi  cum  nu  trebuie  să  ne  rugăm. 

Spre  a  ne  ilustra  adevărata  şi  falsa  rugăciune,  Mîntuitorul  a  rostit  parabola 
numită  a  Vameşului  şi  fariseului,  cuprinsă  în  pericopa  evanghelică  citită  azi  la  Sf. 
Liturghie. 

In  această  parabolă,  Mîntuitorul  ne  spune  că  doi  oameni  s-^au  urcat  la  templu 
să  se  roage.  A  ne  ruga  —  după  cum  am  amintit  —  este  un  lucru  firesc;  cei 
doi  se  îndreaptă  spre  locaşul  de  rugăciune  ca  să-şi  reîmprospăteze  puterile  sufle¬ 
teşti.  Mîntuitorul  precizează,  în  continuare,  că  unul  era  fariseu  iar  celălalt  vameş. 
Această  precizare  este  de  mare  importanţă,  fiindcă  fiecare  dintre  ei  este  repre¬ 
zentantul  unei  clase  sociale,  antagoniste  întreolaltâ. 

Fariseul  reprezintă  clasa  de  elită  a  poporului  evreu.  Acest  popor  a  fost 
ales  de  Dumnezeu  ca,  prin  intermediul  lui,  să  păstreze  în  mijlocul  omenirii  con¬ 
ştiinţa  trează  în  făgăduinţa  divină  a  trimiterii  unui  mîntuitor.  Dumnezeu,  prin 
poruncile  descoperite  patriarhilor  şi  profeţilor,  era  privit  drept  conducătorul  poporu¬ 
lui  evreu.  Iar  fariseii  erau  aceia  care  se  socoteau  împlinitorii  cei  mai  fideli  ai 
acestor  porunci. 

Vameşul  reprezintă  clasa  socială  cea  mai  decăzută  în  ochii  acestui  popor. 
De  ce?  Din  două  motive.  Primul:  Vameşii  erau  aceia  care  strîngeau  impozitele 
pentru  stăpînire.  Şi  în  această  funcţie  fiind,  mulţi  erau  necinstiţi.  Lacomi  pentru 
a  se  căpătui  cît  mai  rapid,  ei  încasau  mai  mult  decît  era  legal,  oropsind  mai  ales 
pe  sărmani  şi  pe  văduve.  Al  doilea  motiv:  Vameşii  se  aflau,  atunci,  în  slujba 
stăpînirii  romane,  faţă  de  care  poporul  evreu  nutrea  o  ură  de  neîmpăcat,  fiindcă 
aceasta,  de  la  anul  63  î.  Hr„  le-a  distrus  independenţa  de  stat.  Şi  a  fi  în  slujba  asu¬ 
pritorului  constituia  o  crimă  de  neiertat. 

Dar  în  ciuda  acestei  diferenţieri  sociale,  atît  fariseul  cît  şi  vameşul  simt 
nevoia  să  se  roage.  De  aceea  s-au  urcat  la  templul  din  Ierusalim  —  centrul  reli¬ 
gios  al  poporului  evreu. 

Să  urmărim  acum,  pe  fiecare  în  parte,  cum  se  roagă: 

Fariseul  înaintează  la  locul  de  frunte  din  templu  şi  se  roagă  astfel:  „Dum¬ 
nezeule,  Iţi  mulţumesc  că  nu  sint  ca  ceilalţi  oameni,  răpitori,  nedrepţi,  adulteri, 
sau  ca  şi  acest  vameş.  Postesc  de  două  ori  pe  săptămînă  şi  dau  zeciuială  din  toate 
cîte  cîştig". 

Auzind  aceste  cuvinte,  ne  întrebăm:  Oare,  într-adevăr,  s-a  rugat  fariseul? 

Pentru  a  răspunde  corect,  trebuie  să  facem  precizarea  că  o  adevărată  rugă¬ 
ciune  are  un  caracter  de  preamărire  a  lui  Dumnezeu,  pentru  înţelepciunea  cu  care 
a  creat  toate;  un  caracter  de  mulţumire  pentru  toate  darurile  ce  le  revarsă,  zil¬ 
nic,  asupra  noastră;  şi  un  caracter  de  cerere,  în  care  rugăm  pe  Dumnezeu,  ca  pe 
Tatăl  nostru,  să  ne  dăruiască  bunuri  spirituale  (înţelepciune,  putere,  sănătate)  şi 
bunuri  materiale  (binecuvîn tarea  strădaniilor  noastre  pentru  dobîndirea  celor  nece¬ 
sare  existenţei  noastre  pămînteşti).  Există,  deci,  rugăciune  de  preamărire,  de  mul¬ 
ţumire  şi  de  cerere.  In  care  dintre  acestea  poate  fi  încadrată  rugăciunea  fariseului? 
In  cea  de  preamărire?  Nu!  In  cea  de  cerere?  Nu,  fiindcă  nu  cere  nimic  de  la 
Dumnezeu.  Pentru  că  rugăciunea  lui  începe  cu  cuvintele  „Iţi  mulţumesc",  am  pu¬ 
tea  fi  tentaţi  să  o  considerăm  rugăciune  de  mulţumire.  Să  fie,  oare,  aşa?  Nu!  Şi 
iată  de  ce:  El  nu  mulţumeşte  lui  Dumnezeu  pentru  vreun  dar  primit,  ci  se  laudă 
în  faţa  Lui,  atrâgîndu-I  atenţia,  că  el  nu  este  ca  ceilalţi  oameni,  răpitori,  ne¬ 
drepţi,  adulteri,  sau  ca  acest  vameş.  Parcâ-1  vedem  cu  cît  dispreţ  a  aruncat  o 
privire  fugară  spre  confratele  său  de  rugăciune! 

Cuvintele  fariseului  nu  pot  fi  o  rugăciune  fiindcă,  prin  conţinutul  lor,  el 
desconsideră  nu  numai  pe  vameş  ci  şi  pe  Dumnezeu.  El  II  socoteşte  asemenea 
unui  despot  pămintean,  căruia  îi  place  să  audă  din  gura  subalternilor  vredniciile 
lor,  care  totdeauna  sînt  însoţite  de  linguşiri.  Dumnezeu  nu  are  nevoie  de  trîmbi- 
ţarea  faptelor  personale,  fiindcă  El  este  atotştiutor.  El  ştie  despre  fiecare  în  parte 
ce  a  realizat.  Iar  dacă  am  realizat  ceva,  nu  trebuie  să  ne  mîndrim  în  faţa  lui 
Dumnezeu  cu  faptele  noastre,  fiindcă  El  ne-a  dat  puterea  ca  să  le  săvîrşim,  şi 
datori  eram  ca  să  le  facem.  In  acest  sens,  însuşi  Mîntuitorul  ne  învaţă:  „Cînd  veţi 
face  toate  cele  poruncite  vouă,  să  ziceţi:  „Sîntem  slujitori  netrebnici,  pentru  că  am 
făcut  ceea  ce  eram  datori  să  facem“  (Lc.  17,  10).  De  aceea,  nu  preţuieşte  nimic 
în  faţa  lui  Dumnezeu  o  rugăciune  în  care  rugătorul  îşi  etalează  faptele  sale. 

Să  urmărim  acum  şi  felul  în  care  s-a  rugat  vameşul.  „Iar  vameşul,  departe 
stînd,  nu  voia  nici  ochii  să-i  ridice  spre  cer,  ci-şi  bâtea  pieptul  zicînd:  Dumne¬ 
zeule,  fii  milostiv  mie,  păcătosul.*4 

Faptul  că  vameşul  stătea  la  intrarea  în  templu  şi  nici  nu  îndrăznea  să-şi 
ridice  ochii  spre  cer  este  semnul  cel  mai  convingător  că  îi  părea  rău,  din  adîncul 
inimii,  pentru  fărădelegile  săvîrşite.  Prin  faţa  ochilor  minţii,  se  derula  filmul  ne¬ 
dreptăţilor  comise  în  calitatea  lui  de  vameş,  de  funcţionar  în  serviciul  unei  stă- 
pîniri  străine.  Pe  cîţi  nu-i  va  fi  oropsit  el?!  Cît  cîştig  necinstit  nu  va  fi  agonisit,  de 
la  cei  sărmani  şi  văduve,  pentru  a  se  îmbogăţi  şi  pentru  a-şi  menţine  această 
slujbă!  Pe  toţi  aceştia  îi  vede  acum.  cum,  cu  ochii  înlăcrimaţi  îi  cereau  îndurare, 
dar  el  nu  s-a  lăsat  înduplecat  de  rugăminţile  lor.  In  această  clipă  îi  pare  sincer 
rău  de  cele  săvîrşite  şi  nu  îndrăzneşte  decît  să  ceară  îndurare  de  la  Dumnezeu, 
zicînd:  „Dumnezeule,  fii  milostiv  mie,  păcătosul!**  Aceste  cîteva  cuvinte  constituie 
într-adevăr  o  rugăciune,  o  adevărată  rugăciune  de  cerere,  izvorîtă  dintr-o  inimă 
plină  de  căinţă.  O  astfel  de  rugăciune  este  primită  de  Dumnezeu  şi  aduce  roade 
pentru  cel  care  a  rostit-o.  De  aceea,  Mîntuitorul  ne  încredinţează  că  vameşul  s-a 
întors  mai  îndreptat  la  casa  sa  decît  fariseul. 

Se  pune  întrebarea:  De  ce,  oare,  Mîntuitorul  zice  că  vameşul  s-a  întors  la 
casa  sa  numai  mai  îndreptat  şi  nu  desâvirşit? 

Pentru  că  rugăciunea  este  doar  un  singur  pas  dintre  cei  importanţi  pe  calea 
ce  duce  la  desăvîrşire,  la  mîntuire.  Condiţiile  mîntuirii  sînt:  credinţa,  harul  divin 
şi  faptele  bune.  Rugăciunea  adevărată  este  un  dar  al  credinţei,  pentru  că  numai 
cine  se  străduieşte  să  aibă  o  credinţă  curată  poate  înălţa  o  rugăciune  adevărată. 
Iar  credinţa  ni  se  dăruieşte  prin  acceptarea  cuvîntului  divin  propovăduit  de  Biserică 
şi  se  întăreşte  prin  rugăciune,  iar  harul  sfinţitor  şi  mlntuitor  îl  primim  prin 

Sfintele  Taine.  Iar  pe  lingă  acestea,  Dumnezeu  pretinde  din  partea  noastră  şi  fapte 
creştine  pentru  a  ajunge  la  desăvîrşire.  Desăvîrşirea  presupune  o  trăire  activă  a 
Evangheliei,  aşa  cum  a  trăit-o  Mîntuitorul  nostru  Iisus  Hristos.  El  este  modelul 
nostru  permanent  după  care  să  ne  apreciem  faptele  şi  după  care  să  ne  orientăm 
viaţa.  Aşa  ne  învaţă  El  prin  cuvintele:  „Nu  oricine  îmi  zice:  Doamne,  Doamne,  va 
intra  în  împărăţia  cerurilor,  ci  cel  ce  face  voia  Tatălui  meu  celui  din  ceruri14 
(Mt.  7,  21). 


Prin  Evanghelia  de  azi,  Mîntuitorul  vrea  să  ne  înveţe  cum  trebuie  să  ne  rugăm. 
Şi  ne  încredinţează  că  o  rugăciune  trebuie  să  izvorască  dintr-o  inimă  sinceră,  dor¬ 
nică  să  ajungă  curată,  ca  să  poată  vedea  pe  Dumnezeu. 

Rugătorul  trebuie  să  dovedească  smerenie,  adică  să-şi  recunoască  scăderile  şi 
să-şi  aprecieze  faptele,  nu  luînd  drept  termen  de  oomparaţie  pe  semenul  său,  care  a 
fost,  probabil,  înzestrat  de  Dumnezeu  cu  mai  puţini  talanţi  —  cum  a  făcut  fari¬ 
seul  comparîndu-se  cu  vameşul  —  ci  să  se  compare  totdeauna  cu  Mîntuitorul  Iisus 
Hristos.  El  este  idealul  nostru  de  referinţă.  Creştinilor  din  veacul  apostolic,  cărora 
li  s-a  părut  că  a  imita  în  viaţa  lor  pe  Iisus  Hristos  ar  fi  un  lucru  aproape  imposi¬ 
bil,  Sf.  Apostol  Pavel  li  s-a  oferit  drept  exemplu,  îndemnîndu-i:  „Fiţi  mie  următori, 
precum  şi  eu  următor  sînt  al  lui  Hristos44  (I  Cor.  4,  16).  Sf.  Apostol  Pavel  a  fost 
om  asemenea  nouă  şi  a  reuşit  să-4  imite  pe  Mîntuitorul,  deşi  mărturiseşte  că  „cel 
dintîi  dintre  păcătoşi  sînt  eu41  (I  Tim.  1,  15). 

In  rugăciune  să  nu  cerem  altceva  de  la  Dumnezeu  decît  ceea  ce  priveşte  întă¬ 
rirea  străduinţei  noastre  spre  desăvîrşire.  Accentuăm  «acest  fapt  în  mod  deosebit, 
pentru  că  mulţi  creştini  cer  în  rugăciunile  lor,  pe  lingă  ajutor  personal,  blestem  şi 
pedeapsă  pentru  semenii  lor.  Şi  a  te  ruga  ca  Dumnezeu  să-ţi  dăruiască  toate  cele 
bune,  iar  semenului,  pe  care  îl  invidiezi  sau  ţi-a  greşit,  toate  cele  rele,  nu  este  o 
rugăciune,  ci  o  blasfemie  adusă  lui  Dumnezeu.  Iisus  Hristos  ne-a  învăţat  în  rugă¬ 
ciunea  Tatăl  nostru  să  ne  rugăm  ca  Dumnezeu  să  ne  ierte  păcatele  noastre,  aşa  cum 
iertăm  celor  ce  ne  greşesc  nouă.  Nu  cere,  oare,  un  asemenea  creştin,  prin  rugăciune, 
tocmai  condamnare  din  partea  lui  Dumnezeu? 

Ne-am  urcat  astăzi,  iubiţi  creştini,  în  casa  lui  Dumnezeu  ca  să  ne  rugăm. 
Să  ne  urcăm  şi  cu  sufletul  la  Dumnezeu,  prin  rugăciune,  ca  să  ne  întoarcem  mai 
îndreptaţi  la  casele  noastre,  însoţiţi  de  dorinţa  ca  să  împlinim  voia  Lui,  ca  vrednici 
să  ne  găsească  Mîntuitorul  nostru  Iisus  Hristos  la  serbarea  praznicului  învierii  sale 
şi  să  trăiască  în  veci  în  sufletele  noastre.  Amin. 

Pr.  Sebastian  Şebu 


PREDICĂ  LA  ÎNMORMÎNTAREA  UNEI  MAME 

„V-am  dat  vouă  pildă,  ca,  precum 
v-am  făcut  Eu  vouă,  să  faceţi  şi  voiu 

(Ioan  13,  15) 

In  casa  aceasta  s-a  stins  o  făclie  care  a  luminat  suflete  şi  a  sprijinit  viaţă 
din  viaţa  ei.  Pierde  familia  adormitei  în  Domnul  o  comoară  vie,  un  ajutor  de 
nepreţuit.  Căci  ce  poate  fi  mai  întăritor  pe  cărările  vieţii,  decît  o  mamă?  Ea  repre¬ 
zintă  un  bun  pe  care  nimeni  şi  nimic  nu-1  poate  înlocui.  Din  acest  motiv,  în  orice 
împrejurare,  despre  mamă  se  cuvine  să  vorbim  cu  cel  mai  adînc  respect. 

Pretutindeni  în  lume  mama  este  cea  dintîi  şi  ultima  chemare  a  iubirii  jert¬ 
felnice.  De  aceea,  prin  cuvîntu!  mamă  înţelegem  viaţă,  blîndeţe,  iertare,  devota¬ 
ment.  Viaţa  însăşi  începe  cu  acest  minunat  nume:  mama. 

Neistovitele  mîini  ale  mamei  sînt  leagănul  în  care  înfloreşte,  spre  rod  bogat, 
viaţa  noastră.  Degetele  ei  ne  mîngîie  obrazul  cînd  sîntem  trişti.  Zîmbetul  ei  este  leac 
care  ne  şterge  lacrimile.  In  orice  situaţie  ne  aflăm  pe  mamă  nicicînd  n-o  chemăm 
zadarnic.  Ea  ne  aude  de  aproape  şi  de  departe.  In  duhul  ei,  mama  ne  urmăreşte 
paşii,  ne  presimte  durerea,  se  află  în  tainic  dialog  cu  inima  noastră.  Aleargă  la 
noi  cînd  inima-i  spune  că  sufletul  ne  este  îndurerat.  De  ne  este  frig,  ea  ne  aduce 

soare.  De  ne  este  teamă,  ne  încurajează  şi  ne  întăreşte  prin  cuvinte  dătătoare  de 
nădejde.  Cînd  sîntem  în  necazuri,  tot  ea,  mama,  ne  intinde  mina  spre  ajutor.  Cu 
gîndul  şi  cu  fapta  ea  este  alături  de  noi,  ne  sondează  sufletul,  ca  nimeni  altul 
pe  lume. 

2.  De  unde  puterea  jertfelnicâ  a  mamei?  Din  iubire!  Forţa  mamei  este  data 
în  iubire.  Mama  experimentează,  mai  mult  decît  orice  om.  cuvintele:  „In  iubire  nu 
este  măsură".  Prin  iubire  mama  se  dăruieşte  şi  ne  dăruieşte  totul  fără  să  aştepte 
răsplată.  Cînd  fiul  se  bucură  şi  mama  se  bucură.  Cînd  fiul  se  întristează  mama 
aleargă  la  el  cu  durerea  iubirii.  Toate  ostenelile  mamei  pentru  binele  fiilor  izvorăsc 
din  iubire. 

Ostenind  din  zori  şi  pînâ-n  noapte,  mama  uită,  adeseori,  ce-i  odihna.  La  masă, 
de  obicei,  este  ultima.  La  muncă  este  cea  dinţii.  Nu-i  niciodată  libera.  Economiseşte 
din  orice!  Nu  aruncă  nimic  din  cele  ce  apreciază  că  ar  putea  fi  odată  spre  folo¬ 
sinţă.  Rareori  îşi  trimbiţeazâ  durerea.  Ea  se  consideră  şi  se  ştie,  necontenit,  sub 
ochiul  atoateştiutor  al  lui  Dumnezeu.  Ştie  că,  în  numele  lui  Dumnezeu,  suferinţa  nu 
poate  fi  decît  bună,  purificatoare,  mîntuitoare. 

3.  Iată,  acum,  fii,  nepoţi  şi  strănepoţi,  rudenii  ale  acestei  case  ne  aflăm  in 
jurul  sicriului  celei  ce,  ca  mamă  şi  bunică,  s-a  făcut  pildă  de  bunătate,  de  iertare 
şi  de  jertfelnicâ  iubire.  în  pioasă  durere  ne  reamintim  cu  cită  înţelepciune  şi  răbdare 
ne-a  sfătuit  pe  calea  binelui,  ne-a  condus  paşii  in  faţa  altarelor  străbune.  Peste 
creste,  peste  dealuri,  pe  cer  senin  şi  pe  vreme  înnourată,  ne-a  arătat  calea  creşterii 
noastre  în  Hristos-Domnul.  Prin  cuvinte  simple,  dar  convingătoare,  ne-a  explicat 
că  odată  cu  moartea  trupului  nu  moare  totul  in  făptura  omenească.  In  fiinţa  noas¬ 
tră  nu  moare  ceea  ce  ne-a  dăruit  Dumnezeu  prin  suflarea  Sa:  sufletul.  Acesta  odată 
cu  ultima  suflare  a  trupului,  este  primit  din  nou  la  Dumnezeu  de  unde-şi  are 
obîrşia. 

Dar  nu  numai  sufletul,  ci  şi  iubirea  mamei  este  nemuritoare.  Iubirea  ei  râmine 
cu  noi  şi  după  ce  sufletul  ei  s-a  despărţit  de  trup.  Râmîn  toate  jertfele  inimii  şi  ale 
mîinilor  ei.  Rămîne  toată  lacrima  izvorîtă  din  zbuciumul  sufletului  ei.  Cuvintele  ei, 
adresate  adeseori  ca  o  rugă  nouă,  nu  dispar.  Poate  că,  uneori,  uităm  de  bunele  sfa¬ 
turi  ale  mamei.  Odată  şi  odată  insă,  mai  cu  seamă  atunci  cînd  ne  este  dat  să  purtăm 
dureri  pentru  vina  de  a  nu  fi  urmat  stăruitoarele-i  îndrumări,  ne  aducem  totuşi 
aminte  de  cuvintele  mamei.  Această  aducere  aminte  împletită  cu  nostalgie,  ne  ustură 
obrazul  inimii  ca  să  ştim  că  nu-i  permis  să  uităm  de  simţirea  mamei  plină  de  com¬ 
pasiune  şi  grijă. 

4.  Prin  rostul  preoţiei  noastre,  adormita  dăruieşte  fiilor,  nepoţilor,  mii  de  bine- 
cuvîntări.  Odată  cu  ele  doreşte  să  înscrie,  în  inimile  celor  apropiaţi  ai  săi,  cuvinte 
şi  îndemnuri  sfinte  din  Scriptura  Noului  Testament:  „Să  vă  iubiţi  unul  pe  altul, 
precum  v-am  iubit  Eu"  (Ioan  15,  12).  „Zidiţi-vă  unul  pe  altul"  (I  Tes.  5,  11).  „Ţineţi 
ce  este  bine.  feriţi-vă  de  orice  înfăţişare  a  răului"  (I  Tes.  5,  21 — 22).  „Pildă  am  dat 
şi  Eu  vouă,  ca,  precum  am  făcut  Eu,  să  faceţi  şi  voi"  (Ioan  13,  15).  „împliniţi,  deci, 
bucuria  mea,  ca  să  gîndiţi  la  fel,  avînd  aceeaşi  iubire,  un  suflet  fiind,  una  cugetînd" 
(Filipeni  2,  2).  Vieţuind  astfel,  în  duhul  acestui  Testament  cu  adevărat  sfînt,  ..Dum¬ 
nezeul  dragostei  şi  al  păcii  va  fi  cu  voi"  (II  Cor.  13,  11). 

5.  Dăruieşte,  Doamne,  roabei  Tale  (N),  împărăţia  Ta  cea  neinserată.  Fâ-o 
părtaşă  veşnicelor  bucurii  în  care  se  află  toţi  bunii  ostenitori  în  numele  Tău,  în 
veci  de  veci.  Amin. 


Pr.  Gheorghe  Răţuleci 


Viaţa  bisericească 


LUCRĂRILE  ADUNĂRII  EPARHIALE  A  EPISCOPIEI  DE  ALBA  IUL1A 


In  ziua  de  24  noiembrie  1985  au  avut  loc  lucrările  Adunării  eparhiale  a 
Episcopiei  Ortodoxe  Române  de  Alba  Iulia,  la  sediul  Episcopiei. 

Cu  o  zi  înainte,  adică  în  23  noiembrie,  membrii  Consiliului  Eparhial  au  anali¬ 
zat  rapoartele  generale  ale  celor  trei  sectoare  de  activitate,  administrativ-bisericesc, 
economic  şi  cultural  şi  le-au  însuşit  şi  au  propus  să  fie  prezentate  spre  aprobare 
Adunării  Eparhiale,  sintetizate  în  cîte  un  referat  pe  sectorul  respectiv. 

Premerse  de  slujba  Te-Deumului,  lucrările  au  fost  prezidate  de  P.  S.  Episcop 
Emilian  al  Alba  Iuliei,  care  în  ouvîntul  de  deschidere  a  arătat  că  Adunarea  epar¬ 
hială  a  fost  convocată  pentru  a  se  analiza  munca  Eparhiei  desfăşurată  în  cursul  anu¬ 
lui  1985  şi  sarcinile  ce  revin  slujitorilor  sf.  altare  în  anul  1986. 

„Cu  acest  prilej  —  a  spus  P.  S.  Sa  —  poate  fără  să  vrem,  ne  vedem  siliţi  a 
arunca  o  privire  retrospectivă  şi  asupra  celor  zece  ani  de  activitate  a  Eparhiei  Alba 
Iuliei,  zece  ani  de  muncă  asiduă  în  cadrul  eparhiei  noastre,  de  slujire  a  credinţei 
străbune  şi  a  Patriei  noastre44. 

Arătînd  că  readucerea  la  viaţă  a  vechiului  scaun  vlâdicesc  de  la  Bălgrad  s-a 
făcut  în  anul  1975,  în  contextul  sărbătoresc  al  aniversării  a  375  de  ani  de  la  prima 
Unire  politică  a  ţărilor  române  sub  Mihai  Viteazul  şi  a  2000  de  ani  de  atestare  docu¬ 
mentară  a  oraşului  Alba  Iulia,  prin  grija  P.  F.  Părinte  Patriarh  şi  a  conducerii 
Statului  nostru,  P.  S.  Sa  a  spus: 

„Inţelegîndu-ne  chemarea  şi  rostul  la  cîrma  acestei  Eparhii  am  căutat  să 
reînnodăm  firul  istoriei  rupt  cu  275  de  ani  îin  urmă  de  vitregia  vremurilor,  să  ne 
facem  datoria  faţă  de  Biserica  noastră  Ortodoxă  şi  poporul  nostru  bimilenar,  de  a-i 
sublinia  credinţa,  experienţa  lui  de  veacuri,  vitejia  şi  spiritul  de  jertfă,  puterea  de 
luptă  şi  de  răbdare,  nobleţea  şi  tăria  lui  sufletească.  Am  căutat  să  scoatem  la  lumină 
trecutul  nostru  măreţ,  pentru  a  dobîndi  noi  puteri  în  viaţa  de  azi  şi  de  mrine . . . 

Biserica  îşi  are  locul  ei  bine  conturat  în  viaţa  societăţii  noastre  potrivit  cu 
învăţătura  Mîntuitorului  Idsus  Hristos,  întru  îndrumarea  credincioşilor  spre  mîntuire, 
spre  fericirea  lor  aici  pe  pămînt,  în  Patria  aceasta  şi  dincolo  în  ceruri.  In  această 
perspectivă,  ierarhii,  preoţii  şi  credincioşii  Bisericii  Ortodoxe  Române  se  înscriu  pe 
făgaşul  tradiţional  milenar  al  istoriei  noastre  bisericeşti  şi  naţionale44. 

Amintind  marile  evenimente  sărbătorite  în  acest  an  de  întreaga  ţară:  reale¬ 
gerea  Domnului  Nicolae  Ceauşescu  ca  Preşedinte  al  Republicii  (29  martie  1985); 
40  de  ani  de  la  victoria  asupra  fascismului  (9  mai  1945),  P.  S.  Sa  a  evocat  şi  eve¬ 
nimentele  sărbătorite  pe  plan  bisericesc  de  preoţii  şi  credincioşii  Eparhiei  de  Alba 
Iulia:  împlinirea  vîrstei  de  75  de  ani  a  P.  F.  Părinte  Patriarh  Iustin  (5  martie),  a 
100  de  ani  de  la  dobîndirea  autocefaliei  B.  O.  R.  şi  a  60  de  ani  de  la  ridicarea  Bise¬ 
ricii  Ortodoxe  Române  la  rangul  de  Patriarhie. 

„Tot  în  acest  an  am  fost  martori  ai  unor  strădanii  şi  acţiuni  obşteşti  menite  să 
aducă  un  spor  de  linişte  în  viaţa  noastră,  prin  căutarea  păcii  cu  noi  înşine,  cu 
semenii  noştri,  a  păcii  între  popoare  —  luînd  parte  activă  la  chemările  Apelului 
Frontului  Democraţiei  şi  Unităţii  Socialiste,  la  Conferinţa  pentru  pace  a  Cultelor 
din  R.  S.  România,  cît  şi  la  mitingurile  din  11,  16,  19  sept.  a.c.  din  reşedinţele  jude¬ 
ţelor  Alba,  Mureş  şi  Harghita*4. 

Paralel  cu  acestea,  Eparhia  noastră  şi-a  desfăşurat  activitatea,  prin  strădaniile 
credincioşilor,  preoţilor  şi  Centrului  Eparhial  in  păstrarea  unităţii  de  credinţă  în 
faţa  prozelitismului  sectar,  în  păstrarea  mărturiilor  trecutului  şi  pentru  angajarea 
tuturor  în  lucrarea  social -patriotică  şi  de  pace. 

Mulţumind  deputaţilor  eparhiei  şi  reprezentanţilor  Departamentului  Cultelor, 
P.  S.  Sa  a  declarat  deschise  lucrările  Adunării  Eparhiale. 

In  continuare  s-au  prezentat  referatele  pe  secţiuni:  P.  C.  prot.  Ilarie  Benchea  — 
referatul  Comisiei  administrativ-bisericeşti;  P.  C.  pr.  Doru  Gheaja  —  referatul  Co¬ 
misiei  economice  pe  anul  1985  şi  a  proiectului  de  plan  financiar  pe  anul  1986,  iar 
dr.  Pop  Zaharia  referatul  Comisiei  culturale. 

Pe  marginea  referatului  au  luat  cuvîntul  următorii  deputaţi  eparhiali:  d-1  dr. 
Traian  Mîrza  (Alba  Iulia);  P.  C.  prot.  Ilarie  Benchea  (Aiud);  d-1  Alex.  Galaftion  (Tg. 
Mureş);  P.  C.  prot.  Gh.  Benchea  (Cîmpeni);  d-1  dr.  Ioan  Berciu  (Alba  Iulia);  P.  C. 
prot.  Viorel  Porcar  (Alba  Iulia);  d-1  Grigore  Braic  (Topliţa);  P.  C.  Pr.  Ioan  Galaţă 
(Cut);  d-1  Vasile  Ghira  (Cisteiu  de  Mureş);  P.  C.  Pr.  Gheorghe  Cîmpean  (Boziaş)  şi 
P.  C.  Pr.  Prof.  pens.  Nicolae  Neaga  (Sibiu),  care  şi-au  arătat  acordul  cu  privire  la 
munca  desfăşurată  de  Eparhie  şi  cu  realizările  obţinute  în  cursul  anului  1985  şi  în 
cei  10  ani  de  la  refacerea  Eparhiei,  urînd  P.  S.  Episcop  Emilian  la  împlinirea  a 
10  ani  de  la  alegerea  sa  ca  prim-episcop  al  refăcutei  Eparhii  şi  cu  ocazia  zilei  de 
naştere,  noi  succese  in  activitatea  de  slujire  a  credinţei  străbune  şi  a  intereselor 
obşteşti  patriotice. 

S-a  reliefat,  de  vorbitori,  grija  Centrului  Eparhial  pentru  formarea  viitorilor 
preoţi  şi  întregirea  parohiilor  vacante  cu  preoţi  bine  pregătiţi,  atenţia  acordată  disci¬ 
plinei  clericale  şi  activităţii  pastoral-misionare,  social-patriotice  şi  economico-gospo- 
dăreşti  din  parohii,  avînd  ca  scop  păstrarea  şi  întărirea  credinţei  strămoşeşti  şi  tra¬ 
diţiilor  creştineşti  şi  româneşti,  apărîndu-i  pe  credincioşi  de  influenţele  străine  învă¬ 
ţăturii  tradiţionale  a  Bisericii. 

Vorbitorii  şi-au  arătat,  de  asemenea,  profunda  satisfacţie  pentru  rezultatele  obţi¬ 
nute  în  urma  eforturilor  depuse,  privind  ocrotirea,  restaurarea,  reconstrucţia  şi  repa¬ 
rarea  bisericilor  monumente  istorice,  a  măsurilor  luate  pentru  concentrarea,  recon- 
diţionarea  şi  conservarea  obiectelor  ce  fac  parte  din  Patrimoniul  Cultural  Naţional, 
mărturii  grăitoare  ale  credinţei  strămoşeşti,  ale  continuităţii  poporului  român  pe 
aceste  meleaguri,  dovezi  ale  creativităţii  poporului  nostru  în  decursul  veacurilor. 

De  asemenea,  s-a  evidenţiat  grija  Centrului  Eparhial,  personal  a  P.  S.  Episcop 
Emilian,  pentru  readucerea  la  lumină  în  ediţii  critice,  de  studii,  a  vechilor  tipă¬ 
rituri  apărute  la  Alba  Iulia:  Noul  Testament  —  1648  şi  Bucoavna  —  1699. 

Pentru  climatul  de  pace  în  care  ne-am  putut  desfăşura  activitatea,  membrii 
Adunării  Eparhiale  au  adus  respectuoase  mulţumiri  Domnului  Nicolae  Ceauşescu, 
preşedintele  României  printr-o  telegramă  omagială  semnată  de  P.  S.  Episcop  Emilian, 
în  care  se  spun  următoarele: 

„De  aici  din  Alba  Iulia,  străveche  vatră  de  istorie  şi  cultură  românească,  în 
numele  membrilor  Adunării  Eparhiale  a  Episcopiei  Ortodoxe  refăcută  acum  10  ani, 
întruniţi  azi,  24  noiembrie,  pentru  a  face  bilanţul  activităţii  depuse  în  anul  1985  şi 
adoptarea  unui  nou  plan  de  muncă  pentru  anul  1986,  vă  rugăm  să  ne  îngăduiţi  a  da 
glas  simţâmintelor  noastre  de  dragoste  şi  recunoştinţă  faţă  de  Domnia  Voastră, 
conducătorul  înţelept  al  destinelor  Patriei  noastre. 

încheierea  anului  1985  în  viaţa  ţârii  noastre  dobîndeşte  noi  semnificaţii  şi 
oferă  prilejul  de  a  evoca  înfăptuirile  care  sporesc  tot  mai  mult  zestrea  Patriei, 
realizate  sub  conducerea  Domniei  Voastre  în  cei  20  de  ani,  în  epoca  pe  care  cu 
îndreptăţită  mîndrie  o  numim  „Epoca  Ceauşescu'1,  epocă  care  constituie  cheia  de 
boltă  a  edificiului  măreţ  al  României  moderne  ce  poartă  pecetea  gîndirii  Domniei 
Voastre. 

Ne  socotim  o  datorie  de  conştiinţă  de  a  face  din  lucrarea  noastră  pastorală  şi 
socială  o  învederată  slujire  pentru  ca  fiecare,  de  la  locul  nostru  de  muncă,  să  ne 
împlinim  rosturile  de  buni  cetăţeni  ai  Patriei,  care  ne  aducem  contribuţia  la  zidirile 
noi  ale  ţării  în  noul  cincinal  1986 — 1990,  ce  va  fi  în  curînd  inaugurat,  străduindu-ne 
să  susţinem  strădaniile  pe  care  le  depuneţi  pentru  instaurarea  unui  climat  de  pace 
în  lume,  chezăşie  a  împlinirilor  de  mîine. 

Asigurîndu-vă  de  slujirea  loială  a  năzuinţelor  de  mai  bine  pentru  care  depu¬ 
neţi  eforturi  permanente,  vă  rugăm  să  primiţi  din  partea  noastră  cele  mai  bune 
urări  de  sănătate,  puteri  sporite  şi  viaţă  îndelungată,  pentru  a  conduce  poporul  şi 
Patria  noastră  scumpă  R.  S.  România,  spre  noi  culmi  de  înflorire  şi  pace“. 

In  încheiere  P.  S.  Episcop  Emilian  a  recomandat  celor  prezenţi  să  fie  propovă¬ 
duitori  şi  împlinitori  ai  păcii  în  mijlocul  credincioşilor,  participînd  la  tot  ce  se  între¬ 
prinde  pentru  bunăstarea  şi  fericirea  neamului  românesc,  să  păstreze  credinţa  neal¬ 
terată  în  Dumnezeu,  să  slujească  Biserica  străbună  cu  aceeaşi  dăruire. 

Diac.  Horea  Bordeăn 


VIAŢA  BISERICEASCA 

DIN  VIAŢA  BISERICEASCA  A  EPARHIEI  ORADIEI 

Binecuvîntări  de  biserici  şi  vizitaţii  canonice 


HOMORODUL  DE  MIJLOC.  După  cîţiva  ani  de  intense  lucrări  de  renovare 
interioară  şi  exterioară  ce  i  s-au  făcut  impunătoarei  biserici  din  parohia  Homo- 
rodul  de  Mijloc,  prot.  Cărei,  Duminică,  3  noiembrie  1985,  P.  S.  Episcop  Vasile  —  în 
mijlocul  unui  sobor  de  preoţi  şi  diaconi  —  a  săvîrşit  slujba  de  binecuvântare  a 
acestor  lucrări. 

Biserica,  având  hramul  „Sf.  Arh.  Mihail  şi  Gavrir,  a  fost  zidită  ân  anul  1910, 
fiind  sfinţită  ân  anul  1946,  după  ce  în  1935 — 1936  a  fost  zugrăvită  şi  înzestrată  cu 
iconostas. 

De-a  lungul  anilor,  i  s-au  făcut  reparaţiile  curente  de  întreţinere,  iar  din 
anul  1978  —  sub  păstorirea  vrednicului  preot  Mircea  Pintea,  ajutat  îndeaproape  de 
membrii  Consiliului  şi  Comitetului  parohial  şi  mai  ales  prin  exemplarul  spirit 
de  sacrificiu  al  bunilor  credincioşi,  i  s-au  făcut  însemnate  lucrări  de  înnoire  gene¬ 
rală.  In  exterior:  s-a  tencuit  în  terasit,  s-a  vopsit  tabla  de  pe  acoperiş  şi  turn, 
s-a  împrejmuit  (cuprinzând  şi  casa  parohială)  cu  gard  din  beton  şi  panouri  de 
de  sîrmă  şi  s-au  turnat  trotuare  din  beton.  In  interior:  vechea  tencuială  a  fost 
înlocuită  cu  una  nouă,  peste  care  a  fost  îmbrăcată  cu  o  frumoasă  şi  reuşită  pictură 
în  tempera  grasă,  executată  de  pictorul  Vasile  Răuţă  din  Tătărăşti,  jud.  Bacău. 
S-a  înzestrat  cu  un  iconostas  nou,  sculptat  în  lemn  de  stejar,  de  meşterul  Vasile 
Laver  din  Repedea,  jud.  Maramureş.  S-a  făcut  o  pardoseală  nouă  în  altar  şi  par¬ 
ţial  în  navă,  din  ciment  mozaicat.  S-au  confecţionat  uşi  noi  din  stejar  sculptat  şi 
s-a  revopsit  întreg  mobilierul.  De  asemenea,  a  fost  înzestrată  cu  odăjdii  noi  şi  cu 
alte  obiecte  de  cult.  In  aceeaşi  perioadă,  s-a  tencuit  şi  casa  parohială,  tot  în 
terasit. 

După  slujba  de  binecuvântare,  s-a  săvîrşit  Sf.  Liturghie,  în  curtea  bisericii, 
răspunsurile  fiind  date  de  mulţimea  credincioşilor. 

Predica  zilei  a  fost  ţinută  de  păr.  vicar  eparhial  Augustin  Lucian. 

Preotul-paroh  Mircea  Pintea,  pentru  rîvna  pastorală  şi  pentru  frumoasele  rea¬ 
lizări  gospodăreşti,  a  fost  distins  cu  rangul  de  iconom . 

Tot  acum,  a  fost  distins  şi  preotul  Ioan  Pădurean  din  parohia  vecină,  Homo- 
rodul  de  Sus,  cu  rangul  de  sachelar,  pentru  bunele  rezultate  duhovniceşti  şi  pen¬ 
tru  buna  întreţinere  a  bisericii  parohiale,  pe  care  chiriarhul  a  vizitat-o  în  drum 
spre  parohia  Homorodul  de  Mijloc. 

După  otpustul  Sf.  Liturghii,  păr.  prot.  Costache  Mirea  a  urat  bun  venit  P.  S. 
Sale,  iar  preotul  paroh  o  făcut  un  scurt  istoric  al  parohiei  şi  al  bisericii,  precum 
şi  un  cuprinzător  raport  despre  starea  religioasă  a  credincioşilor  şi  despre  lucrările 
efectuate  la  biserică  şi  casa  parohială,  aducînd  cuvenitele  mulţumiri  celor  în¬ 
dreptăţiţi. 

S-a  dat  citire  apoi  de  către  diaconul  Teodor  Savu  scrisorii  arhiereşti  de 
apreciere,  adresată  credincioşilor,  membrilor  Consiliului  şi  Comitetului  parohial, 
precum  şi  păstorului  lor  sufletesc. 

în  cuvîntul  de  învăţătură,  ierarhul  şi-a  exprimat  bucuria  că  se  află  de  două 
zile  în  mijlocul  bunilor  credincioşi  din  zona  Codrului,  zonă  care-şi  are  specificul 
ei,  aici  întîlnindu-se  dealurile  şi  pădurile  cu  holdele  pline  de  roade,  iar  în  sufle¬ 
tele  credincioşilor  s-a  păstrat  curată  credinţa  strămoşească  şi  dragostea  de  glia 
străbună.  Despre  acestea  dau  dovadă  şi  noile  lucrări  de  înfrumuseţare  a  măreţei 
biserici  din  această  parohie  fruntaşă,  ca  şi  a  celor  din  parohiile  vizitate  în  aceste 
zile,  Solduba  şi  Homorodul  de  Sus.  In  încheiere,  l-a  felicitat  pe  preot  pentru  zelul 
pastoral  şi  pentru  hărnicia  gospodărească,  iar  pe  credincioşi  pentru  statornicia  lor 
în  credinţa  strămoşească  şi  pentru  jertfelnicia  întru  înnoirea  sfîntului  locaş,  a 
cărui  frumoasă  pictură  contribuie  la  întărirea  unităţii  bisericeşti  şi  sufleteşti  a 
credincioşilor  noştri. 

SOLDUBA.  In  după-amiaza  zilei  de  2  noiembrie  1985,  chiriarhul  a  oficiat 
slujba  vecerniei  în  parohia  Solduba,  în  cadrul  căreia  l-a  distins  pe  preotul  paroh 

Viorel  Paşca  cu  rangul  de  sachelar,  pentru  zelul  pastoral  şi  pentru  înnoirea  exte¬ 
rioară  a  bisericii,  tencuită  în  terasit,  lucrare  pentru  care  ierarhul  i-a  felicitat  şi 
pe  credincioşi. 

LUNCA  VAŞCAULUI.  In  ziua  de  vineri,  8  noiembrie  1985,  de  sărbătoarea 
Sf.  Arh.  Mihail  şi  Gavril,  P.  S.  Episcop  Vasile  a  făcut  o  vizită  canonică  în  parohia 
Lunca  Vaşcâului,  prot.  Beiuş,  în  a  cărei  frumoasă  biserică  a  sâvîrşit  Sf.  Liturghie, 
la  care  răspunsurile  au  fost  date  cu  multă  evlavie  de  credincioşi. 

Predica  zilei  a  fost  rostită  de  păr.  secretar  eparhial  Liviu  Ungur. 

Cu  acest  prilej,  s-a  oficiat  şi  slujba  de  binecuvîntare  a  unui  foarte  frumos 
monument  de  marmură,  înălţat  în  curtea  bisericii,  din  jertfelnicia  bunilor  cre¬ 
dincioşi,  la  îndemnul  harnicului  lor  păstor  sufletesc,  preotul  Gavril  Popa.  intru 
amintirea  şi  cinstirea  celor  28  eroi  români  din  primul  război  mondial  şi  a  celor 
20  din  cel  de  al  doilea  război  mondial,  fii  ai  acestei  localităţi,  ca  şi  pentru  toţi 
eroii  români,  căzuţi  pentru  apărarea  Patriei,  întregirea  ţârii  şi  slava  Sfintei  noastre 
Biserici  strămoşeşti.  Intru  cinstirea  eroilor,  s-a  sâvîrşit  şi  un  parastas. 

Menţionăm  că  monumentul  a  fost  înălţat  în  anul  1984,  cu  prilejul  împlinirii 
a  40  de  ani  de  la  eliberarea  Patriei  de  sub  jugul  fascist. 

După  cuvîntul  de  bineventare  al  Păr.  prot.  Teodor  Cios,  adresat  ierarhului, 
după  cuvîntul  ocazional  al  fostului  paroh,  preotul  Axente  Nica,  şi  după  raportul 
de  activitate  al  actualului  paroh,  P.  S.  Episcop  Vasile  —  in  cuvîntul  de  învă¬ 
ţătură  —  a  adus  un  pios  omagiu  de  recunoştinţă  eroilor  români  şi  i-a  felicitat 
pe  credincioşi  şi  pe  preot  pentru  această  înfăptuire,  care  va  fi  un  îndemn  şi  pen¬ 
tru  alte  parohii.  De  asemenea,  ierarhul  şi-a  exprimat  satisfacţia  că  pomul  sădit, 
abia  de  cîţiva  ani,  tînârul  preot,  a  prins  rădăcini  adinei  şi  a  început  să  aducă 
roade  lăudabile. 

PAROHIA  RUTEANA  SATU  MARE.  Duminică,  8  decembrie  1985,  P.  S.  Epis¬ 
cop  Vasile  —  în  mijlocul  unui  sobor  de  preoţi  şi  diaconi,  în  frunte  cu  păr.  secretar 
eparhial  Liviu  Ungur  şi  în  prezenţa  unui  mare  număr  de  credincioşi  —  a  sâvîrşit 
slujba  de  binecuvîntare  a  bisericii  ortodoxe  rutene  din  Satu  Mare,  în  urma  lucră¬ 
rilor  de  înnoire  din  ultimii  ani. 

Biserica,  ce  poartă  hramul  „Sf.  Ierarh  Nicolae“,  a  fost  înălţată  pe  la  mijlocul 
secolului  al  XVIII-lea,  fiind  sfinţită  în  anul  1772.  Este  zidită  pe  locul  vechii 
biserici  de  lemn.  ce  data  din  anul  1612.  Actuala  formă  a  primit-o  însă  abia  in 
anul  1900.  De  atunci  i  s-au  făcut  numai  lucrări  curente  de  întreţinere. 

Din  anul  1971,  de  cînd  păstoreşte  actualul  paroh,  preotul  Edmund  Riederer, 
în  strînsă  colaborare  cu  membrii  Consiliului  şi  Comitetului  parohial  şi  mai  ales 
prin  jertfelnicia  bunilor  credincioşi,  i  s-au  făcut  mari  lucrări  de  renovare.  In  exte¬ 
rior,  s-a  tencuit  în  terasit  şi  s-a  amenajat  un  frumos  parc,  iar  în  interior  s-a 
împodobit  cu  o  frumoasă  zugrăveală  şi  cu  multe  scene  biblice  de  pictură  murală. 
La  fel,  a  fost  pardosită  cu  plăci  de  marmură  şi  a  fost  înzestrată  cu  iconostas  şi 
cu  diferite  cărţi  şi  obiecte  de  cult.  Tot  în  această  perioadă,  s-au  reparat  şi  casa 
parohială  şi  cea  cantorală,  fiind  tencuite  şi  acestea  în  terasit. 

După  slujba  de  binecuvîntare,  s-a  continuat  cu  Sf.  Liturghie,  răspunsurile 
fiind  date  de  credincioşi,  cu  multă  însufleţire. 

Preotul-paroh  Edmund  Riederer  —  pentru  îndelungata  şi  rodnica  activitate 
pastorală  şi  obştească,  pentru  strădania  întru  înnoirea  bisericii  şi  mai  ales  pentru 
readucerea  credincioşilor  la  altarul  Bisericii  lor  străbune  —  a  fost  distins  cu  ran¬ 
gul  de  iconom- stavrofor,  întru  care  a  primit  şi  hirotesia. 

La  sfîrşitul  Sf.  Liturghii,  aflîndu-se  în  preajma  sfintei  sărbători  a  Naşterii 
Domnului,  mulţimea  credincioşilor  a  intonat  mai  multe  colinde,  după  care  păr. 
prot.  Ioan  Ţolescu  a  urat  bun  venit  P.  S.  Sale,  iar  preotul  reformat  Abraham  Sa- 
muel,  în  spirit  ecumenist,  a  adus  salutul  credincioşilor  reformaţi  din  Satu  Mare 
şi  al  său  personal. 

Apoi  preotul  paroh  a  făcut  darea  de  seamă  asupra  lucrărilor  efectuate,  adu- 
cînd  mulţumirile  cuvenite  celor  îndreptăţiţi,  îndeosebi  P.  S.  Sale  pentru  distincţia 
acordată.  După  aceasta,  preotul  Alexandru  Ţincu  a  dat  citire  scrisorii  arhiereşti 
de  apreciere.  Ierarhul  a  înmînat  astfel  de  scrisori  epitropilor  K6nya  Andrei  şi 
Molnar  Iosif,  pentru  devotamentul  lor  în  slujba  Bisericii. 

In  cuvîntul  de  învăţătură,  ierarhul  i-a  felicitat  pe  credincioşi  şi  pe  membrii 
Consiliului  şi  Comitetului  parohial  pentru  jertfelnicia  lor,  pentru  statornicia  în 
dreapta  credinţă  şi  pentru  ataşamentul  faţă  de  Biserica  Ortodoxă  Română  şi  faţă 

de  Patria  comună,  Republica  Socialistă  România.  Subliniind  că  ne-am  rugat  îm¬ 
preună,  credincioşi  români  şi  ruteni,  a  arătat  că  toate  limbile  sînt  lăsate  de  Dum¬ 
nezeu,  dar  limba  comună  tuturor  oamenilor  este  aceea  a  dragostei  care  trebuie 
să  domnească  între  ei,  ca  fii  ai  aceluiaşi  Părinte  ceresc.  Exprimîndu-şi  bucuria  pen¬ 
tru  prezenţa  şi  cuvîntul  preotului  reformat,  ierarhul  i-a  îndemnat  pe  toţi  să  trăiască 
în  continuare  în  relaţii  de  armonie  cu  toţi  fiii  Patriei  noastre. 

SATU  MARE  I.  Potrivit  unei  tradiţii  de-a  lungul  celor  15  ani  de  arhipăsto- 
rire,  P.  S.  Episcop  Vasile  a  petrecut  cea  de  a  doua  zi  a  luminatului  praznic  al 
Naşterii  Domnului  din  acest  an  în  mijlocul  bunilor  credincioşi  din  oraşul  Satu 
Mare.  De  data  aceasta,  Sf.  Liturghia  a  fost  săvîrşită  în  biserica  „Adormirea  Maicii 
Domnului*4  a  parohiei  Satu  Mare  I,  prilejuită  şi  de  bucuria  binecuvîntării  lucrărilor 
de  înnoire  interioară  a  acestei  măreţe  catedrale,  a  cărei  înălţare  s-a  făcut  între 
1936 — 1939.  Ea  a  fost  construită  după  proiectul  arhitectului  Ion  Liteanu  din  Bucu¬ 
reşti,  în  timpul  păstoririi  preoţilor  Meletie  Râuţiu  (în  roşu)  şi  Ioan  Rujdea,  care 
a  finisat-o,  fiind  dată  cultului  în  1940.  A  fost  zugrăvită  şi  pictată  în  1954  de  către 
fraţii  Eugen  şi  Eremia  Profeta,  pictori  din  Bucureşti,  în  timpul  păstoririi  preo¬ 
tului  protopop-stavrofor  Cornel  Sava  şi  apoi  sfinţită  în  acelaşi  an,  la  28  noiembrie, 
de  către  Episcopul  Valerian  Zaharia  al  Oradiei,  împreună  cu  Mitropolitul  Sebastian 
Rusan  al  Moldovei  (fost  preot  al  acestei  biserici  şi  protopop  al  Sătmarului). 

Parohia  ortodoxă  română  din  Satu  Mare  a  fost  înfiinţată  la  25  noiembrie  1925, 
primul  preot  fiind  Meletie  Răuţiu  pînă  în  1938,  cînd  slujbele  religioase  s-au  săvîr- 
şit  într-o  sală  a  şcolii  de  meserii  şi  apoi  într-una  a  şcolii  profesionale  de  fete. 
Pe  timpul  ocupaţiei  horthyste,  preot-paroh  al  acestei  biserici  şi  protopop  al  pro¬ 
topopiatelor  Satu  Mare  şi  Cărei  a  fost  preotul-prof.  de  religie  Teodor  Rusu,  acum 
pensionar  în  Medieşul  Aurit,  jud.  Satu  Mare. 

De  la  1  februarie  1969,  de  cînd  păstoreşte  cu  multă  vrednicie  P.  C.  păr.  ico- 
nom-stavrofor  Ioan  Ţolescu,  protopop  al  Sătmarului,  în  strînsă  colaborare  cu  mem¬ 
brii  Consiliului  şi  Comitetului  parohial  şi  cu  deosebire  prin  jertfelnicia  pildui¬ 
toare  a  bunilor  credincioşi,  i  s-au  făcut  mari  şi  însemnate  lucrări  de  renovare 
exterioară  şi  interioară,  cea  mai  de  seamă  fiind  restaurarea  picturii  (1985)  de 
către  pictorul  Eremia  Profeta  din  Bucureşti  şi  de  aceeaşi  importanţă  şi  înzestrarea 
cu  o  foarte  frumoasă  tîmplă,  artistic  sculptată  in  lemn  de  stejar,  iar  icoanele  de 
pe  ea,  ca  şi  icoanele-prăznicare,  lucrate  cu  mult  simţ  artistic  de  pictorul  Bur- 
ghelea.  De  asemenea,  a  fost  înzestrată  cu  opt  rînduri  de  odăjdii  noi  şi  cu  alte 
obiecte  şi  cărţi  de  cult.  Tot  acum  a  fost  recondiţionat  întreg  mobilierul  şi  s-a 
făcut  instalaţia  de  încălzire  centrală.  In  ultimii  ani,  parohia  şi-a  construit  un 
apartament  cu  patru  camere,  în  blocul  înălţat  pe  vechiul  loc  al  sediului  parohial 
şi  protopopesc,  unde  s-au  amenajat  şi  birourile  protopopiatului  Satu  Mare. 

Răspunsurile  liturgice  au  fost  date  de  corul  bisericii  parohiale,  care  la  sfirşitul 
Sf.  Liturghii  a  executat  vreo  10  colinde,  sub  conducerea  pâr.  Vasile  Popa,  după 
care  păr.  inspector  eparhial  Dorel  Rus  a  dat  citire  hrisovului,  iar  păr.  prot.  Ioan 
Ţolescu  a  urat  bun  venit  P.  S.  Sale  şi  a  făcut  o  scurtă  dare  de  seamă  asupra 
lucrărilor  efectuate,  aducînd  mulţumiri  celor  îndreptăţiţi  şi  arătînd  că  această 
biserică  este  cea  de-a  38-a  sfinţită  sau  binecuvîntatâ  în  protopopiatul  Satu  Mare 
de  către  P.  S.  Sa.  Apoi  s-a  dat  citire  de  către  diaconul  Dr.  Teodor  Savu  scrisorii 
arhiereşti  de  apreciere. 

Intr-un  bogat  cuvînt  de  învăţătură,  ierarhul  a  vorbit  despre  însemnătatea 
întrupării  Fiului  lui  Dumnezeu  pentru  mîntuirea  noastră  sufletească  şi  a  adus 
laude  binemeritate  credincioşilor,  membrilor  Consiliului  şi  Comitetului  parohial, 
în  frunte  cu  păr.  prot.  Ioan  Ţolescu,  pentru  rodnica  activitate  pastorală  desfă¬ 
şurată  la  această  biserică,  unde-şi  dau  concursul,  cu  bune  roade,  şi  preoţii  Vasile 
Popa,  Alexandru  Ţincu  şi  Constantin  Bota.  îndeosebi  a  adus  cuvinte  de  apreciere 
pentru  lucrările  de  restaurare  a  picturii  şi  de  înzestrare  cu  un  nou  şi  frumos 
iconostas.  De  asemenea,  a  adus  cuvinte  de  laudă  corului,  pentru  frumoasele  co¬ 
linde  executate,  ca  şi  pentru  aportul  la  înfrumuseţarea  sfintelor  slujbe  de-a  lun¬ 
gul  anului. 

SATU  MARE  IV.  De  cînd  biserica  din  parohia  Satu  Mare  IV  a  fost  dată 
cultului,  slujba  Vecerniei  de  a  doua  zi  de  Crăciun,  în  fiecare  an,  a  fost  săvîrşită 
de  P.  S.  Episcop  Vasile  în  acest  locaş  de  închinăciune  şi  de  fiecare  dată  corul 
parohial,  de  sub  priceputa  conducere  a  păr.  Vasile  Popa,  a  oferit  un  reuşit  concert 

de  colinde.  Acelaşi  lucru  s-a  întîmplat  şi  în  acest  an,  cu  deosebirea  că  interpretarea 
programului  de  colinde,  din  punct  de  vedere  calitativ,  a  făcut  un  progres  vizibil, 
după  cum  şi  sub  raportul  lucrărilor  de  finisare  a  edificiului  bisericii  s-au  înre¬ 
gistrat  mari  paşi  înainte.  Preotul-paroh  Gheorghe  Miclăuş,  în  cuvîntul  de  în- 
tîmpinare,  a  raportat  chiriarhului  un  lucru  de  tot  îmbucurător,  anume  că,  în  pri¬ 
măvara  anului  1986,  se  vor  începe  lucrările  de  pictură. 

In  cuvîntul  de  învăţătură,  P.  S.  Episcop  Vasile  —  după  ce  a  felicitat  pe  corişti 
şi  pe  dirijor  pentru  frumosul  program  de  colinde  —  a  menţionat  că  a  ascultat  cu 
mare  atenţie  raportul  părintelui  Miclăuş,  privind  lucrările  efectuate  acestei  biserici 
în  cei  12  ani  de  la  punerea  pietrei  fundamentale.  Să  nu  disperăm,  a  subliniat 
vorbitorul,  căci  bisericile  mari  şi  frumoase  au  durat  zeci  şi  chiar  sute  de  ani  pînă 
la  înfăţişarea  lor  desăvîrşită.  De  asemenea,  a  remarcat  că  a  rămas  adînc  impre¬ 
sionat  de  jertfelnicia  credincioşilor,  exprimîndu-şi  convingerea  că  şi  în  continuare 
vor  da  dovadă  de  aceeaşi  puternică  jertfelnicie.  Felicitîndu-i  pe  toţi,  inclusiv 
pe  preoţii  lor,  pentru  tot  ce  s-a  făcut  pe  plan  duhovnicesc  şi  gospodăresc,  le-a 
urat  An  Nou  fericit  şi  succese  în  ducerea  lucrărilor  la  bun  sfîrşit.  Menţionăm 
că  în  cadrul  Vecerniei,  la  timpul  potrivit,  a  predicat  păr.  insp.  ep.  Dorel  Rus. 

CĂREI.  A  treia  zi  de  Crăciun,  de  sărbătoarea  Sf.  Arhid.  Ştefan,  ca  şi  în  anul 
precedent,  Ierarhul  a  făcut  un  popas  duhovnicesc  în  mijlocul  credincioşilor  din 
oraşul  Cărei,  jud.  Satu  Mare,  săvîrşind  Sf.  Liturghie  în  biserica  parohială  de  aici. 
Răspunsurile  au  fost  date  de  mulţimea  credincioşilor,  care  —  la  priceasnă  şi  la 
sfîrşitul  Sf.  Liturghii  —  au  cîntat  mai  multe  colinde,  fiind  felicitaţi  de  Arhipăstor. 

Predica  zilei  a  fost  ţinută  de  păr.  inspector  eparhial  Dorel  Rus. 

In  cuvîntul  de  învăţătură,  Chiriarhul  —  între  altele  —  a  arătat  că  praznicul 
Crăciunului  este  sărbătoarea  darurilor,  dar  nu  numai  pentru  copii,  ci  şi  pentru 
cei  mari,  pentru  că  şi  nouă  Dumnezeu  ne  dă  sănătate  şi  putere  de  a  ne  împlini 
rostul  in  viaţă,  în  viaţa  de  familie,  în  relaţiile  cu  semenii  noştri,  în  sînul  poporu¬ 
lui  şi  patriei  noastre,  ca  şi  în  al  întregului  neam  omenesc,  îndeosebi  pentru  sălă- 
şluirea  şi  întărirea  unui  climat  de  pace  continuă,  pentru  care  a  venit  în  lume 
Fiul  lui  Dumnezeu.  In  acest  sens,  a  urat  tuturor  un  An  Nou  fericit. 

ORADEA-OLOSIG.  Duminică,  29  decembrie  1985,  Ierarhul  a  săvîrşit  Sf.  Litur¬ 
ghie  in  biserica  parohială  Oradea-Olosig,  în  cadrul  căreia  păr.  vicar  eparhial 
Augustin  Lucian  a  rostit  predica  zilei,  iar  credincioşii  au  dat  răspunsurile  şi  au 
intonat  mai  multe  colinde. 

După  cuvîntul  de  bineventare,  adresat  chiriarhului  de  păr.  paroh  Dr.  Gheor¬ 
ghe  Liţiu,  P.  S.  Sa  a  ţinut  un  bogat  şi  ziditor  cuvînt  de  învăţătură,  exprimîndu-şi 
şi  satisfacţia  de  lucrările  ce  s-au  întreprins  pentru  împodobirea  bisericii  cu  pic¬ 
tură,  potrivit  vechii  tradiţii  bisericeşti  din  Ţările  Române,  fapt  pentru  care  îi 
felicită  pe  credincioşi  şi  pe  păstorul  lor  sufletesc,  urîndu-le  succes  deplin. 

ORADEA-VII.  Vecernia  din  Duminica  de  29  decembrie  1985  a  fost  oficiată 
de  P.  S.  Episcop  Vasile,  cu  un  sobor  de  preoţi  şi  diaconi,  în  frunte  cu  păr.  vicar 
eparhial  Augustin  Lucian,  în  frumoasa  biserică  din  cartierul  C.  F.  R.,  plină  de 
credincioşi  pînă  la  refuz.  Cei  doi  preoţi  slujitori,  Gheorghe  Nemeş  şi  Dumitru 
Megheşan,  au  pregătit  cu  un  mare  număr  de  credincioşi  un  foarte  bogat  program 
de  colinde,  poezii  religioase  şi  datini  de  Crăciun,  pe  care  le-au  prezentat  lîngă 
pomul  de  Crăciun,  în  această  seară.  Celor  mici  li  s-au  împărţit  daruri. 

Despre  frumuseţea  şi  rolul  colindelor  şi  al  datinilor  de  Crăciun  în  viaţa  reli¬ 
gioasă,  ca  şi  în  cea  culturală  a  poporului  român,  a  vorbit  temeluit  şi  cu  multă 
însufleţire  P.  S.  Episcop  Vasile,  lâudînd  acţiunea  slujitorilor  acestei  biserici  de  a 
reînviora  aceste  străvechi  datini  şi  a  îndemnat  pe  credincioşi  să  le  dea  tot  con¬ 
cursul.  In  încheiere,  a  urat  tuturor  un  An  Nou  fericit,  care  să  fie  într-adevăr  „Anul 
păcii4*,  întru  împlinirea  mesajului  ceresc:  „Mărire  întru  cei  de  sus  lui  Dumnezeu 
şi  pe  pâmint  pace,  intre  oameni  bunăvoire!44  (Luca  2,  14). 


Diacon  Dr.  Teodor  Savu 

Colinde  şi  datini  de  Crăciun 


Străbunele  datini  şi  obiceiuri  de  Crăciun  au  constituit  şi  în  acest  an  momente 
deosebite  de  bucurie  şi  trăire  duhovnicească  pentru  credincioşii  din  Eparhia  Ora¬ 
diei,  în  cuprinsul  căreia  aceste  datini  au  nu  numai  străvechi  obîrşii,  ci  şi  forme 
şi  conţinuturi  pline  de  sugestive  semnificaţii  pentru  viaţa  creştinească.  Sînt  locuri 
unde,  ca  şi  în  alte  zone  ale  ţării,  colindele  şi  obiceiurile  specifice  acestei  mari 
sărbători  au  darul  de  a  întări  în  credinţă,  de  a  îmbogăţi  sufleteşte  şi  de  a  apropia 
de  Dumnezeu  pe  cei  care  le  ascultă  sau  le  poartă,  după  datină,  din  casâ-n  casă. 

La  Oradea  şiragul  acestora  a  început  Duminică ,  22  decembrie  1985,  în  cate¬ 
drala  episcopală,  Biserica  cu  Lună,  unde,  în  prezenţa  Prea  Sfinţitului  Episcop  Va- 
sile  şi  a  unui  mare  număr  de  credincioşi,  după  Sfînta  Liturghie,  a  fost  înfăţişat 
un  răspîndit  obicei  de  Crăciun,  Viflaimul,  prin  care  evenimentele  sfinte  din  seara 
luminată,  cînd  a  venit  în  lume  Fiul  lui  Dumnezeu,  sînt  reconstituite  cu  fidelitate, 
aşa  cum  s-au  succedat,  purtînd  pecetea  însemnătăţii  fiecărui  moment  al  acestor 
evenimente  în  iconomia  mîntuirii  neamului  omenesc.  Textul  bogat,  stilul  adecvat 
şi  costumaţia  de  epocă  deosebit  de  reuşită  au  adus  multă  bucurie  şi  evlavie  în 
inimile  credincioşilor,  ca  un  binecuvîntat  prolog  al  Praznicului  Naşterii  Domnului. 

Luni,  23  decembrie,  Chiriarhul  a  fost  colindat  de  un  grup  de  20  de  credincioşi 
din  Deal,  jud.  Alba,  satul  natal  al  Prea  Sfinţiei  Sale.  îmbrăcaţi  în  frumoasele 
costume  populare  locale,  delurenii  au  avut  dorinţa  să  facă  o  plăcută  surpriză  P.  S. 
Episcop  Vasile,  născut  în  satul  lor  tocmai  într-o  preafrumoasă  seară  de  Crăciun. 
P.  S.  Sa  i-a  primit  cu  multă  bucurie  în  Paraclisul  episcopal,  unde  au  răsunat  duios 
colindele  ancestrale  din  satul  Deal,  ale  căror  rădăcini  au  adîncimi,  pe  firul  istoriei, 
pînă  la  strămoşii  noştri  daci,  spunînd  între  altele:  „Este  pentru  mine  o  mare  bucu¬ 
rie  că  la  Crăciunul  din  acest  an  i-am  avut  lîngă  mine  pe  consătenii  mei,  colin- 
dîndu-ne  vechile  şi  tradiţionalele  noastre  colinde  . . .  Colindele  din  satul  meu 
natal,  din  care  am  ascultat  în  seara  aceasta  o  mică  secvenţă,  sînt  foarte  bogate 
şi  numeroase,  învăluind  viaţa  satului  timp  de  două  săptămîni,  într-o  bucurie  şi  o 
petrecere  în  care  cele  cereşti  cu  cele  pămînteşti  se  unesc  şi  se  sfinţesc  deopotrivă. 
Bucuria  Naşterii  Domnului  nostru  Iisus  Hristos  este  aşa  de  mare  şi  aici,  încît 
cuprinde  toată  făptura.  Şi  pomii,  şi  pădurea,  şi  vitele,  şi  luna,  şi  soarele,  toate 
iau  parte  împreună  cu  oamenii  la  această  minune  şi  la  această  taină.44 

Marţi,  24  decembrie,  în  seara  de  Crăciun,  cele  două  coruri  ale  catedralelor 
orădene  au  susţinut  un  impresionant  concert  de  colinde  în  Paraclisul  episcopal, 
de  faţă  fiind  P.  S.  Episcop  Vasile,  colaboratorii  de  la  Centrul  eparhial  şi  un  mare 
număr  de  credincioşi  de  toate  vîrstele,  veniţi  şi  ei  să-l  colinde  pe  Arhipăstor  şi 
să-i  facă  urări  cu  ocazia  zilei  de  naştere.  In  cuvîntul  rostit  cu  acest  prilej,  Prea 
Sfinţia  Sa  a  evocat  semnificaţia  marelui  praznic  al  Naşterii  Domnului,  pe  care 
îl  actualizăm  an  de  an  în  sufletele  noastre  cu  mare  bucurie  şi  trăire  creştinească. 
Mulţumind  membrilor  corurilor  şi  tuturor  colindătorilor,  Ierarhul  le-a  oferit  daruri 
tradiţionale  de  Crăciun. 

Miercuri,  25  decembrie,  după  Vecernie,  P.  S.  Episcop  Vasile  a  asistat  în  cate¬ 
drala  a  II -a  la  concertul  de  colinde  susţinut  alternativ  de  către  corul  Bisericii  cu 
Lună,  condus  de  P.  C.  Preot  Traian  Codilă,  cel  al  bisericii  „Sf.  Nicolae44,  condus 
de  P.  C.  Pr.  Gh.  Pruteanu  şi  cel  al  bisericii  de  la  parohia  Oradea-Velenţa,  după 
care  a  urmat  „Viflaimul*4  şi  un  buchet  de  colinde  tradiţionale,  cîntate  „cu  o  gură 
şi  cu  o  inimă44  de  toţi  credincioşii  din  biserica  devenită  neîncăpătoare.  Mulţumind 
celor  trei  coruri  pentru  măiestria  şi  armonia  deosebită  cu  care  au  dat  glas  fru¬ 
moaselor  noastre  colinde  româneşti,  Chiriarhul  a  evidenţiat  faptul  că  sărbătoarea 
Naşterii  Domnului  este  un  praznic  al  păcii  şi  înfrăţirii  între  oameni,  drept  pentru 
care  mesajul  ceresc:  „Mărire  întru  cei  de  sus  lui  Dumnezeu  şi  pe  pămînt  pace, 
între  oameni  bunăvoire!44,  adus  de  îngeri  la  venirea  pe  pămînt  a  Domnului  păcii, 
este  însemnul  sub  care  noi  sărbătorim  Crăciunul. 

Joi,  26  decembrie,  cînd  P.  S.  Episcop  Vasile  a  binecuvîntat  lucrările  efectuate 
la  biserica  Satu  Mare  I,  corul  de  aici,  sub  conducerea  P.  C.  Preot  Vasile  Popa,  a 
dat  o  deosebit  de  reuşită  interpretare  unui  mănunchi  de  colinde,  într-o  primă 
parte  a  unui  concert,  partea  a  doua  avînd  loc  la  biserica  nouă,  Satu  Mare  IV. 
P.  S.  Sa  a  elogiat  frumoasa  activitate  a  corului  sătmărean  şi  a  felicitat  călduros 
pe  membrii  corului  şi  pe  inimosul  lui  dirijor. 


70 


MITROPOLIA  ARDEALULUI 


Vineri,  27  decembrie,  a  treia  zi  de  Crăciun,  Arhipâstorul  s-a  aflat  în  mijlocul 
credincioşilor  din  Cărei,  care,  după  Sfînta  Liturghie,  au  colindat  împreună,  într-o 
atmosferă  de  intensă  trăire  duhovnicească,  mărturisind  despre  statornicia  şi  dra¬ 
gostea  cu  care  sînt  păstrate  datinile  de  Crăciun  în  aceste  locuri. 

Pr.  Dorel  Rus 


Sesiunea  Adunării  eparhiale  a  Episcopiei  Oradiei 

Duminică,  10  noiembrie  1985,  s-au  desfăşurat  lucrările  sesiunii  Adunării  epar¬ 
hiale  din  acest  an.  înainte  de  şedinţă,  s-a  sâvîrşit,  în  Paraclisul  episcopal,  Sfînta 
Liturghie  şi  Te-Deumul  îndătinat  de  către  Prea  Sfinţitul  Episcop  Vasile,  cu  un 
sobor  de  preoţi  şi  diaconi,  prezenţi  fiind  membrii  Adunării  eparhiale  şi  salariaţii 
Centrului  eparhial. 

Lucrările  Adunării  eparhiale  au  început  la  ora  10,  sub  preşedinţia  Prea  Sfin¬ 
ţitului  Episcop  Vasile. 

In  cuvîntul  de  deschidere  a  lucrărilor,  Ierarhul  a  spus  între  altele:  „In  Adu¬ 
nările  noastre  eparhiale  ies  în  evidenţă  două  trăsături  ale  Bisericii  ortodoxe:  Intîi 
caracterul  de  responsabilitate,  pe  care  Biserica,  prin  slujitorii  ei,  şi-l  asumă  şi  în 
faţa  credincioşilor,  în  faţa  conştiinţei  lor,  şi  în  faţa  lui  Dumnezeu.  Este,  am  putea 
spune,  un  examen,  în  care  încercăm  să  ne  dăm  seama  despre  drumul  parcurs,  des¬ 
pre  realizările  pe  care  le-am  făcut  în  acest  an  şi  despre  rezultatele  acestei  munci. 
A  doua  trăsătură  a  Bisericii  ortodoxe,  care  iese  în  evidenţă  mai  ales  în  şedinţele 
Adunării  eparhiale,  dar  şi  în  şedinţele  Consiliilor  parohiale,  a  corporaţiilor  bise¬ 
riceşti,  este  caracterul  democratic.  Noi  datorăm  mitropolitului  Şaguna  acest  carac¬ 
ter.  Adică  este  străin  Ortodoxiei  clericalismul,  în  sensul  că  numai  clericii  ar  con¬ 
duce  şi  dispune  de  toate  treburile  bisericeşti.** 

„Şedinţa  Adunării  noastre  eparhiale  de  astăzi  şi  toată  activitatea  Bisericii 
şi  a  poporului  nostru  în  aceste  zile  se  desfăşoară  sub  semnul  unui  mare  impe¬ 
rativ:  imperativul  păcii  şi  armoniei  dintre  oameni  şi  popoare. 

Despre  nimic  nu  se  vorbeşte  astăzi  mai  mult  decît  despre  pace,  fiindcă  in¬ 
tr-adevăr  nu  există  o  dorinţă  mai  fierbinte  şi  mai  permanentă  a  oamenilor  decît 
dorinţa  de  pace  şi  nu  există  o  îngrijorare  mai  mare  a  oamenilor  de  astăzi  decît 
îngrijorarea  izbucnirii  unui  nou  război  mondial.  Aceasta  pentru  că  un  nou  război, 
In  condiţiile  tehnicii  moderne,  ar  însemna  un  cataclism  planetar. 

Ca  o  expresie  a  acestei  dorinţe  de  pace  a  fiilor  Bisericii  noastre,  care  se  unesc 
cu  dorinţa  de  pace  a  întregului  popor,  a  fost  Adunarea  Cultelor  din  România 
pentru  pace  de  la  Bucureşti,  în  care,  alături  de  reprezentanţii  cultelor  din  ţara 
noastră  şi-au  spus  un  cuvînt  autorizat  şi  peste  30  de  delegaţi  ai  Bisericilor  din 
întreaga  lume  şi  ai  unor  organizaţii  bisericeşti  intercreştine  din  Europa  şi  din 
celelalte  continente.** 

Prea  Sfinţia  Sa  anunţă  că  intîia  parte  a  lucrărilor  Adunării  eparhiale  are 
ca  temă:  „Pacea  şi  dezarmarea  —  imperative  esenţiale  ale  lumii  contemporane**, 
problematică  atît  de  proprie  şi  Bisericii  noastre,  urmînd  ca  partea  a  doua  să  fie 
rezervată  dezbaterilor  asupra  referatelor  despre  activităţile  administrativ-biseri- 
ceascâ,  culturală  şi  economică  din  eparhie  şi  de  la  Centrul  eparhial. 

înainte  de  trecerea  la  desfăşurarea  propriu-zisâ  a  lucrărilor,  P.  S.  Părinte 
Preşedinte  propune  păstrarea  unui  moment  de  reculegere  în  memoria  adormitului 
in  Domnul,  protopopul  Virgil  Mazilescu  de  la  Beiuş,  fost  membru  al  Adunării 
eparhiale,  trecut  la  cele  veşnice  în  luna  ianuarie  1985. 

In  deschiderea  primei  părţi,  P.  C.  Prot.  Augustin  Lucian,  vicar  eparhial,  a  dat 
citire  Apelului  celei  de-a  III -a  Adunări  a  Cultelor  din  România  pentru  pace,  din 
luna  septembrie. 

In  legătură  cu  această  acută  problemă,  de  largă  rezonanţă,  ce  polarizează 
atenţia  întregii  lumi,  au  luat  cuvîntul:  Dr.  Alexandru  Pop  (Oradea),  P.  C.  Prot. 
Aurel  Puşcaş  (Oradea),  Prof.  Traian  Blajovici  (Oradea)  şi  P.  C.  Prot.  Marcel  An- 
dreescu  (Zalău).  Vorbitorii  au  reliefat  gravele  pericole  ce  planează  asupra  omenirii 
prin  accelerarea  fără  precedent  a  cursei  înarmărilor,  prin  crearea  unor  tot  mai 
sofisticate  şi  mai  draconice  arme  de  distrugere  în  masă,  împotriva  cărora  popoarele 
din  întreaga  lume  se  ridică  tot  mai  unit  şi  mai  hotârît.  Evidenţiind  multiplele 

acţiuni  şi  iniţiative  în  favoarea  păcii  întreprinse  de  ţara  noastră,  de  Preşedintele 
ei.  Domnul  Nicolae  Ceauşescu,  în  cadrul  diferitelor  foruri  internaţionale,  vorbitorii 
şi-au  exprimat  deplina  lor  adeziune,  împreună  cu  toţi  clericii  şi  credincioşii  din 
cuprinsul  eparhiei,  la  toate  aceste  acţiuni,  ca  şi  la  vibrantul  Apel  al  celei  de-a 
Il-a  Adunări  a  Cultelor  din  Republica  Socialistă  România,  împreună  cu  hotărîrea 
de  a  face  totul  în  vederea  instaurării  unui  climat  de  pace  şi  armonie  în  în¬ 
treaga  lume. 

S-a  dat  apoi  citire  telegramei  omagiale  adresate  Domnului  Preşedinte  Nicolae 
Ceauşescu  şi  care  a  fost  primită  cu  aplauze  călduroase  de  cei  prezenţi.  In  telegramă 
se  spune  între  altele:  „Reprezentanţii  clerului  şi  credincioşilor  ortodocşi  români 
din  Episcopia  Oradiei,  întruniţi  în  şedinţa  anuală  a  Adunării  eparhiale,  azi  10 
noiembrie  1985,  Vă  rugăm  să  primiţi,  Domnule  Preşedinte,  sentimentele  noastre 
de  adîncă  gratitudine,  recunoştinţă  şi  admiraţie  pentru  neobosita  activitate  şi  clar¬ 
viziunea  cu  care  conduceţi  destinele  Patriei  şi  ale  poporului  nostru.  Sîntem  mîndri 
de  grandioasele  realizări  pe  plan  economic,  social  şi  cultural,  în  cele  două  decenii, 
de  cînd  la  cîrma  ţării  noastre  se  află  Excelenţa  Voastră,  patriot  înflăcărat  şi 
personalitate  de  imens  prestigiu  internaţional. 

Adunarea  eparhială  îşi  dă  totala  adeziune  la  noul  Apel  pentru  dezarmare 
şi  pace  al  Frontului  Democraţiei  şi  Unităţii  Socialiste  din  acest  an,  document  de 
mare  valoare  istorică  şi  cu  puternic  ecou  internaţional,  dezbătut  şi  însuşit  cu 
entuziasm  şi  deplină  satisfacţie,  în  conferinţe  speciale,  de  către  preoţimea  din 
eparhia  noastră  şi  împreună  cu  întregul  popor  îşi  exprimă  sentimentele  de  pro¬ 
fundă  dragoste  şi  recunoştinţă  faţă  de  Dumnevoastră,  Domnule  Preşedinte,  neobosit 
luptător  pentru  promovarea  păcii  în  lume,  pentru  asigurarea  destinderii,  promo¬ 
varea  colaborării  şi  sporirea  încrederii  între  toate  statele  lumii,  între  oameni  şi 
popoare. 

Ca  buni  fii  al  Bisericii  strămoşeşti  şi  ca  devotaţi  cetăţeni  ai  Patriei,  de  la 
graniţa  de  nord-vest  a  ţârii,  de  pe  frumoasele  meleaguri  de  străveche  şi  bogată 
cultură  şi  tradiţie  românească  ale  Ţării  Crişurilor,  Sătmarului  şi  Sălajului,  Vă 
asigurăm,  Domnule  Preşedinte,  de  profundul  nostru  respect,  de  ataşamentul  neţăr¬ 
murit  şi  de  hotărîrea  fermă  de  a  sprijini,  împreună  cu  toţi  fiii  Patriei,  tot  ceea 
ce  ţara  noastră  şi  Dumneavoastră  personal,  cel  mai  ales  şi  iubit  fiu  al  poporului 
nostru,  întreprind  pentru  ridicarea  României  socialiste  pe  culmi  tot  mai  înalte  de 
cultură  şi  civilizaţie,  spre  binele  şi  fericirea  întregii  noastre  naţiuni,  precum  şi 
pentru  făurirea  unei  lumi  mai  bune  şi  mai  drepte  pe  planeta  noastră.44 

De  asemenea  s-au  trimis  telegrame  Prea  Fericitului  Părinte  Patriarh  Iustin 
şi  altor  autorităţi  de  stat  şi  bisericeşti. 

Trecîndu-se  la  partea  a  doua  a  lucrărilor,  s-a  dat  citire  referatelor  asupra 
activităţii  administrativ-bisericeşti,  culturale  şi  economice  din  eparhie. 

A)  P.  C.  Prot.  îoan  Ţolescu  (Satu  Mare)  a  prezentat  referatul  asupra  rapor¬ 
tului  de  activitate  al  secţiei  administrativ-bisericeşti,  întocmit  de  P.  C.  consilier 
eparhial  Nicolae  Mara.  In  cadrul  referatului  se  ia  act  cu  multă  satisfacţie  despre 
bogata  şi  rodnica  activitate  duhovnicească,  misionară  şi  social-patriotică  a  Chiriar- 
hului,  precum  şi  cea  de  promovare  a  păcii  şi  bunei  înţelegeri  între  credincioşii 
şi  clerul  Bisericii  noastre  şi  cei  ai  celorlalte  culte  din  ţară,  ca  şi  în  cadrul  dele¬ 
gaţiilor  la  diferite  reuniuni  teologice  interconfesionale  în  ţară  şi  peste  hotare,  în 
larg  spirit  ecumenist. 

De  asemenea  se  ia  act  despre  activitatea  bisericească  şi  social-patriotică  a  pro¬ 
topopilor,  preoţilor  şi  cântăreţilor  bisericeşti,  ca  şi  a  Consiliilor  şi  Comitetelor 
parohiale. 

Se  iau  la  cunoştinţă  statisticile  administrative  şi  se  exprimă  elogioase  apre¬ 
cieri  asupra  activităţii  depuse  cu  multă  competenţă  şi  conştiinciozitate  de  P.  C. 
Arhid.  Dr.  Teodor  Savu,  inspector  eparhial  şi  P.  C.  Prot.  Ilie  Feier,  secretar  epar¬ 
hial,  care  s-a  pensionat  la  1  aprilie  1985. 

Sânt  apreciate  măsurile  luate  de  Centrul  eparhial,  sub  îndrumarea  directă  a 
Chiriarbului,  privind  dinamizarea  activităţii  pastoral-^misionare  a  preoţimii,  întărirea 
disciplinei  clerului  şi  contracararea  prozelitismului  neoprotestant. 

B)  P.  C.  Prot.  Costache  Mirea  (Cărei)  a  dat  citire  referatului  asupra  raportului 
secţiei  economice,  întocmit  de  P.  C.  consilier  eparhial  Ioan  Negroiu.  In  referat  se 
ia  act  de  starea  bunurilor  mobile  şi  imobile  ale  Episcopiei  şi  despre  realizările  gos- 


72 


MITROPOLIA  ARDEALULUI 


podâreşti  de  la  Centrul  eparhial,  protopopiate  şi  parohii  şi  anume:  biserici  recon¬ 
struite  ori  renovate,  picturi,  biserici  monumente  istorice  restaurate,  construcţii  şi 
reparaţii  de  case  parohiale,  împrejmuiri  de  biserici,  case  parohiale  şi  cimitire,  pro¬ 
curări  de  obiecte  de  inventar,  investiţii.  S-a  luat  act  totodată  şi  de  bugetul  Epis¬ 
copiei  pe  anul  în  curs,  venituri,  cheltuieli  şi  sold,  precum  şi  de  planul  financiar  pe 
anul  1986. 

C)  P.  C.  Prot.  Marcel  Andreescu  (Zalău)  a  citit  referatul  asupra  secţiei  culturale, 
raport  întocmit  de  P.  C.  vicar  eparhial  Augustul  Lucian  şi  P.  C.  inspector  eparhial 
Dorel  Rus.  Referatul  are  in  vedere  aportul  substanţial  al  Chiriarhului  la  îmbogăţirea 
vieţii  religios-morale  în  cadrul  parohiilor  din  eparhie,  prin  vizitele  pastorale,  sfin¬ 
ţirile  şi  binecuvîntările  de  biserici  şi  caise  parohiale  făcute  de  Prea  Sfinţia  Sa  şi 
în  acest  an,  zidind  sufleteşte  şi  insuflîndu-le  credincioşilor  ataşamentul  şi  dragostea 
faţă  de  Biserica  dreptmăritoare  şi  Patria  străbună. 

Se  consemnează  atenţia  tot  mai  sporită  care  se  acordă  pregătirii  viitorilor  slu¬ 
jitori  ai  sfintelor  altare,  Prea  Sfinţitul  Episcop  Vasile  interesîndu-se  îndeaproape  de 
buna  pregătire  teologică  şi  educarea  elevilor  seminarişti  şi  a  studenţilor  teologi  apar¬ 
ţinători  Episcopiei  noastre,  într-un  înalt  spirit  civic,  de  dragoste  şi  preţuire  a  mari¬ 
lor  realizări  ce  se  înfăptuiesc  în  Patria  noastră. 

Referatul  consemnează  participarea  şi  în  acest  an,  cu  bune  rezultate,  a  unor 
preoţi  la  cursurile  de  îndrumare  misionară  şi  pastorală.  De  asemenea  conferinţele 
preoţeşti  şi  activitatea  misionară  au  contribuit  în  însemnată  măsură  la  intensificarea 
trăirii  religios-morale  şi  a  conştiinţei  cetăţeneşti  a  preoţimii  şi  credincioşilor  din 
eparhie. 

S-au  trecut  apoi  în  revistă  publicaţiile  şi  lucrările  editate  de  Episcopia  Oradiei 
în  1985,  planul  editorial  pe  anul  viitor,  precum  şi  situaţia  bibliotecii  şi  arhivei  epar¬ 
hiale,  a  muzeului,  colecţiilor  şi  depozitelor  muzeale  cu  obiecte  ce  fac  parte  din 
Patrimoniul  Cultural  Naţional. 

Pe  marginea  referatelor  prezentate  au  luat  cuvîntul:  D-i  ing.  Ioan  Coţofan 
(Oradea),  D-l  Dumitru  Bărbulescu  (Beiuş),  P.  C.  Prot.  Ioan  Ţolescu  (Satu  Mare)  şi 
P.  C.  Prot.  Costache  Mirea  (Cărei),  care  au  făcut  aprecieri  asupra  cuprinsului  lor, 
exprimîndu-şi  satisfacţia  pentru  cursul  ascendent  al  tuturor  activităţilor  din  cadrul 
Eparhiei  şi  au  venit  cu  unele  sugestii  pentru  îmbunătăţiri  viitoare. 

La  închiderea  lucrărilor  Adunării  eparhiale,  Prea  Sfinţitul  Episcop  Vasile  a 
rostit  un  amplu  cuvînt,  relevînd  concluziile  generale  ce  se  desprind  în  urma  tuturor 
celor  prezentate.  „Dacă  în  ansamblu  —  a  apreciat  P.  S.  Sa  —  întreaga  activitate 
bisericească  din  cadrul  Eparhiei  s-a  desfăşurat  potrivit  cerinţelor  religios-morale, 
social-patriotice  şi  administrativ-gospodăreşti,  pe  viitor  se  cere  ca  toate  îndatoririle 
preoţeşti  să  fie  împlinite  la  un  nivel  şi  mai  ridicat  de  exigenţă  şi  cu  o  şi  mai  mare 
conştiinciozitate,  întrucât  această  împlinire  o  apreciază  şi  măsoară  conştiinţa  noas¬ 
tră,  credincioşii  pe  care  îi  păstorim  şi  în  ultimă  instanţă,  eshatologic,  însuşi  Mîn- 
tuitorul  Iisus  Hristos,  Păstorul  cel  mare.“ 

„Trebuie  să  mărturisim  —  a  arătat  Prea  Sfinţia  Sa  —  că  realizările  din 
acest  an  se  datorează,  în  bună  parte,  unor  două  cauze:  climatul  de  pace  în  care 
am  trăit  şi  spiritul  de  libertate  religioasă  de  care  se  bucură  Biserica  noastră,  alături 
de  celelalte  culte  din  ţară“. 

In  încheiere,  Chiriarhul  a  spus:  „Doresc  să  mulţumesc  colaboratorilor  de  la 
Centrul  eparhial  şi  preoţilor,  dar  mai  ales  doresc  să  mulţumesc  bunilor  noştri  cre¬ 
dincioşi.  Sf.  Apostol  Pavel  spune  creştinilor  din  Corint:  „Voi  sînteţi  lauda  şi  mîn- 
dria  mea!"  Dacă  fiecare  preot  ar  putea  să  spună  despre  credincioşii  săi:  „Voi  sîn¬ 
teţi  lauda  şi  mîndria  mea,  voi  sînteţi  cununa  vieţii  melel“,  atunci  putem  socoti  că 
ne-am  îndeplinit  îndatoririle  pe  care  le  avem  şi  faţă  de  Biserică  şi  faţă  de  ţara  şi 
poporul  nostru**. 


Pr.  Dorel  Rus 


Din  viaţa  patriei 


I.  Perspectivele  creaţiei  ştiinţifice  româneşti  în  actualul  cincinal 


Domeniul  energetic 

—  Prin  punerea  în  funcţiune  a  noilor  obiective  energetice,  producţia  de  ener¬ 
gie  electrică  va  fi,  în  1990,  cu  20  la  sută  mai  ridicată  decît  cea  a  anului  1985. 

—  Producţia  de  energie  electrică  realizată  în  hidrocentrale  va  atinge  24  la  sută 
din  totalul  energiei  produse  în  1990. 

—  Prin  înlocuirea  tehnologiilor  mari  consumatoare  de  energie,  se  va  asigura 
la  nivelul  anului  1990  o  reducere  a  consumului  de  energie  şi  de  combustibil  cu 
15—20  la  sută  faţă  de  1985. 

—  In  anul  1990,  producţia  de  energie  din  surse  noi  şi  recuperabile  va  fi  de 
peste  5  ori  mai  mare  faţă  de  1985. 

Industria  metalurgică 

—  Pe  baza  cercetării  ştiinţifice  şi  ingineriei  tehnologice,  ponderea  oţelurilor 
de  calitate  va  fi  în  1990  cu  65—67  la  sută  mai  mare  faţă  de  structura  producţiei 
din  anul  1985. 

—  La  producţia  de  laminate  finite  pline  se  va  asigura  un  grad  de  scoatere  de 
90  la  sută,  în  principal  prin  creşterea  ponderii  oţelului  turnat  continuu. 

Domeniul  chimiei  şi  petrolului 

—  Prin  extinderea  unor  procese  tehnologice  modeme,  se  va  asigura  obţinerea 
unui  grad  de  produse  albe  de  68 — 70  la  sută. 

—  Se  vor  perfecţiona  tehnologiile  de  sinteză  a  amoniacului  şi  îngrăşămintelor 
chimice,  de  fabricare  a  aluminiului  şi  de  concentrare  a  sulfului,  asigurîndu-se  ast¬ 
fel  reducerea  consumurilor  energetice  cu  15 — 20  la  sută. 

—  Pe  seama  introducerii  în  fabricaţie  a  noi  materiale,  se  va  realiza  un  grad 
de  înnoire  a  producţiei  de  peste  30  la  sută  în  anul  1990,  în  totalul  producţiei  valorice 
în  industriile  chimică  şi  petrochimică. 

Domeniul  construcţiilor  de  maşini 

—  Va  fd  dezvoltată  familia  de  motoare  diesel  de  200 — 500  CP. 

—  Va  fi  realizat  un  nou  tip  de  maşină  de  teren  ARO,  noi  autoturisme  de  mic 
litraj,  autocamioane  grele  echipate  cu  motoare  diesel  cu  consum  redus,  noi  tipuri 
de  troleibuze,  feribotul  de  12.000  tdw,  vrachiere  de  165.000  tdw. 

—  Se  vor  asimila  maşini  şi  utilaje  de  mare  productivitate  pentru  mecani¬ 
zarea  lucrărilor  miniere  din  subteran  şi  de  suprafaţă,  echipamente  pentru  foraje  de 
mare  adîncime,  platforme  de  exploatare  pentru  forajul  marin,  cazane  de  aburi 
perfecţionate  de  520  tone  pe  oră  pentru  arderea  şisturilor  bituminoase. 

—  Va  fi  realizat  un  tractor  universal  de  70  CP  pe  roţi,  cu  un  consum  speci¬ 
fic  redus,  o  nouă  familie  de  mică  putere,  în  construcţie  tipizată,  la  care  consumul 
de  metal,  energie  şi  manoperă  de  fabricaţie  se  va  reduce  cu  15 — 20  la  sută. 

Industria  electrotehnică  şi  electronică 

—  Se  vor  dezvolta  circuite  larg  integrate,  tranzistoare  de  putere  şi  comutaţie, 
componente  piezoceramice,  optoelectronice,  realizîndu-se  în  perioada  1986 — 1990, 
prin  forţe  proprii,  peste  100  de  tehnologii  de  nivel  tehnic  mondial  ridicat. 

—  La  nivelul  anului  1990  se  prevede  realizarea  unui  grad  de  înnoire  a  produc¬ 
ţiei  de  90  la  sută  şi  a  unui  grad  de  tipizare  de  98  la  sută. 

—  Se  vor  finaliza  cercetări  privind  centralele  telefonice  electronice  cu  capa¬ 
citate  pînă  la  120  mii  Unii  şi  echipamente  conexe  acestora. 

—  In  domeniul  motoarelor  electrice  se  va  modifica  structura  producţiei, 
imbunâtăţindu-se  fabricaţia  de  motoare  speciale  şi  servomotoare  cu  funcţii  com¬ 
plexe,  motoare  cu  rotor  disc,  motoare  cu  electronică  de  comandă  integrată,  motoare 
pas  cu  pas,  motoare  pentru  pompele  de  extracţie  a  petrolului. 

II.  Judeţul  Sibiu 

—  In  anul  1986,  volumul  total  al  investiţiilor  la  nivelul  judeţului  se  ridică 
la  aproape  2.8  miliarde  »lei,  din  care  un  miliard  lei  pentru  construcţii-montaj. 

—  In  anul  1986.  comparativ  cu  1985,  producţia  marfă  industrială  a  judeţului 
va  creşte  cu  4,9  la  sută,  ajungînd  la  46,4  miliarde  lei. 

—  In  anul  1986,  în  agricultura  judeţului  urmează  a  se  realiza  o  producţie 
agricolă  de  3,4 — 3,5  miliarde  lei,  din  care  producţia  animalieră  va  deţine  o  pondere 
de  aproximativ  57  la  sută. 

—  Volumul  de  mărfuri  livrate  la  export  în  acest  an  va  creşte,  faţă  de  reali¬ 
zările  din  1985,  cu  104,2  la  sută  pe  relaţia  clearing  ţări  socialiste,  şi  cu  123,9  la 
sută  pe  devize  convertibile. 

—  La  I.M.A.I.A.  Sibiu,  în  cadrul  acţiunilor  de  modernizare  şi  automatizare  a 
proceselor  de  producţie,  s-a  instalat  o  linie  automată  de  vopsit  piese  de  schimb 
prin  imersie. 

—  La  întreprinderea  mecanică  a  agriculturii  şi  industriei  alimentare  Sibiu  a 
fost  asimilat,  omologat  şi  introdus  in  fabricaţie  de  serie,  în  premieră  naţională, 
un  nou  produs.  Este  vorba  de  aparatul  de  măsurat  temperatura  la  cerealele  în 
vrac.  Primul  lot  de  asemenea  aparate  a  fost  deja  expediat  beneficiarilor,  întrunind 
aprecierile  acestora.  De  notat  că  noul  produs  înlocuieşte  un  aparat  similar  pro¬ 
venit  din  import. 

—  întreprinderea  Mecanică  Sibiu  a  expediat  primele  cinci  produse  —  foar¬ 
fecă  ghilotină  şi  prese  abkant  —  în  R.  F.  G.,  din  planul  acestui  an.  Partenerul  extern 
a  pretins  efectuarea  unor  modificări  funcţionale  şi  constructive  —  de  ultimă  oră  — 
care  au  fost  executate  cu  promptitudine,  astfel  că  produsele  respective  corespund 
exigenţelor  de  calitate. 

—  In  unităţile  din  Răşinari  şi  Sâlişte  din  cadrul  cooperativei  „Arta  Sibiului" 
—  se  execută  „covoare  româneşti*4,  renumite  prin  frumuseţea  motivelor  populare 
şi  bogăţia  de  culori,  iar  în  unităţile  din  Sibiu,  Copşa  Mică  şi  Dumbrăveni  se  exe¬ 
cută  „covoare  înnodate"  (In  exclusivitate  manual),  ambele  sortimente  fiind  oferite 
la  export.  Contractele  încheiate  cu  beneficiarii  externi  din  Italia,  S.  U.  A.  şi  R.  F.  G. 
sînt  o  mărturie  a  aprecierilor  de  care  se  bucură  —  peste  hotare  —  arta  populară 
românească.  Sînt  în  curs  de  finalizare  tratativele  —  pentru  noi  contracte  —  ci* 
parteneri  din  Franţa.  Prima  livrare  pentru  Italia,  de  „covoare  înnodate"  de  tip 
oriental  a  fost  deja  onorată. 

III.  Judeţul  Braşov 

—  Gama  tractoarelor  şi  utilajelor  realizate  de  întreprinderea  „Tractorul"  din 
Braşov  s-a  îmbogăţit  cu  un  nou  produs:  Buldoscreperul  pe  şenile  BS  2200  ASL, 
utilaj  complex,  cu  utilizări  multiple  în  construcţii  de  drumuri,  lucrări  de  hidroame¬ 
lioraţii,  hidrotehnice,  de  excavaţii  de  lignit,  pietriş,  nisip,  pămînt  etc.  Buldoscre- 
‘perul  este  echipat  cu  un  motor  de  220  CP  fabricat  la  întreprinderea  de  auto¬ 
camioane  din  localitate,  cu  un  sacrificator,  lamă  de  buldozâr  şi  lamă  de  tăiere,  o 
benă  cu  o  capacitate  de  opt  mc.  Buldoscreperul  poate  lucra  în  apă  pînâ  la  o 
adincime  de  1,8  metri.  In  acest  scop,  el  mai  este  dotat  cu  o  pompă  pentru  elimi¬ 
narea  apei  care,  eventual,  ar  ajunge  in  compartimentul  motorului.  Buldoscreperul 
a  fost  proiectat  de  Institutul  de  cercetare  ştiinţifică  şi  inginerie  tehnologică  pentru 
tractoare,  care  în  prezent  lucrează  la  pregătirea  unui  nou  produs. 

—  In  cadrul  întreprinderii  „Hidromecanica"  din  Braşov  a  fost  dată  în  exploa¬ 
tare  o  nouă  capacitate  de  producţie:  hala  de  prelucrare  mecanică  a  turbosuflante- 
lor.  mecanisme  care  supraalimenteazâ  motoarele  diesel  rapide.  Prin  concepţia  con¬ 
structivă  modernă  şi  tehnologiile  aplicate,  noua  capacitate  de  producţie  se  situează 
la  cel  mai  înalt  nivel  tehnic.  Prin  darea  în  exploatare  a  noii  capacităţi,  dotată 
cu  maşini  şi  agregate  de  un  înalt  grad  de  tehnicitate,  se  creează  condiţii  ca  uzina 

, .Hidromecanica*'  să  acopere  integral  necesităţile  economiei  naţionale  la  aceste 
produse. 

—  In  anul  1985  in  judeţul  Braşov  au  fost  puse  în  funcţiune  54  noi  capacităţi  de 
producţie. 

IV,  Judeţul  Mureş 

—  La  întreprinderea  „Metalotehnica"  din  Tirgu  Mureş  a  fost  realizată  o  nouă 
maşină  de  cusut  industrial  „C-4“  —  utilaj  de  înaltă  tehnicitate  şi  productivitate. 
Intre  performanţele  noii  maşini  se  înscriu  viteza  de  lucru,  echiparea  cu  noi 
mecanisme  care  îi  conferă  caracteristici  tehnice  şi  funcţionale  competitive  pe 
plan  mondial.  Astfel,  maşina  de  cusut  „C-4"  dezvoltă  o  viteză  de  3500  împun¬ 
sături  pe  minut,  cu  1300  mai  mult  decît  ale  celor  fabricate  anterior,  iar  prin 
utilizarea  mecanismului  de  acţionare  motostop  se  asigură  oprirea  acului  la  punct 
fix  ceea  ce  contribuie  la  creşterea  productivităţii  muncii,  precum  şi  la  economisirea 
de  energie. 

—  La  întreprinderea  „Electromureş"  din  Tg.  Mureş  a  început  producţia  de 
serie  a  unui  nou  casetofon  stereo.  Aparatul,  este  staţionar,  poate  înregistra  şi 
reda  semnale  audio  folosind  benzi  magnetice  închise  în  casete.  Acesta  este  cel  de 
al  lOwlea  produs  electronic  de  mare  tehnicitate  asimilat  de  specialiştii  mureşeni 
rn  ultimii  patru  ani.  In  acest  an  aici  se  vor  asimila  şi  realiza  alte  31  noi  tipuri  de 
produse  specifice. 

—  Pe  cele  două  platforme  din  Tîrgu  Mureş  şi  Dumbrăveni  in  primele  zile 
ale  acestui  an,  s-au  produs  peste  plan,  1100  tone  îngrăşăminte  chimice  lichide, 
900  tone  ndtrocalcar,  240  tone  acid  azotic,  250  tone  carbit,  280  tone  sulfat  de  aluminiu 
precum  şi  însemnate  cantităţi  de  melamină,  argon,  filme  radiografice  industriale  şi 
medicale.  De  asemenea  pe  întreg  judeţul,  în  aceeaşi  perioadă  de  timp,  s-a  produs 
suplimentar  5  milioane  kWh  energie  electrică,  produse  ale  industriei  electronice  şi 
electrotehnice  în  valoare  de  1,8  milioane  lei,  4000  km  conductori  electrici  izolaţi, 
50  mc  prefabricate  din  beton,  11.000  mp  geam  tras. 


V.  Judeţul  Cluj 

—  Aproape  80  ia  sută  din  producţia  realizată  de  Combinatul  de  utilaj  greu  din 
Cluj -Napoca  este  reprezentată  de  produse  noi  şi  modernizate.  O  mare  parte  din 
realizările  tehnice  din  ultimii  ani,  cum  sînt  noile  maşini  termoenergetice,  care 
utilizează  combustibili  solizi  inferiori,  presele  pentru  deformarea  plastică  a 
metalului,  utilaje  pentru  sectoarele  calde,  cilindrii  de  laminor  şi  altele  se  execută 
in  prezent  pentru  un  mare  număr  de  beneficiari  din  ţară,  iar  unele  se  exportă  în 
diferite  ţări  de  pe  glob.  Succeselor  de  pînâ  acum  li  se  adaugă  în  aceste  zile  noi 
realizări  de  prestigiu.  Astfel  au  fost  fabricate  şi  sînt  in  curs  de  livrare  două  noi 
tipuri  de  cazane  de  abur  cu  arzătoare  specializate  pentru  arderea  gazelor  sărace  de 
sondă,  destinate  industriei  petroliere,  care  vor  fi  folosite  atît  pentru  injecţia  abu¬ 
rului  în  stratul  petrolier,  cît  şi  pentru  deparafinâri.  Cazanele  sînt  dotate  cu  apara¬ 
tură  de  conducere  şi  supraveghere  automată  a  procesului  de  ardere.  Tot  în  aceste 
zile,  s-a  terminat  şi  este  pregătit  pentru  livrare  un  nou  tip  de  arzător  de  mare 
capacitate,  destinat  echipării  unor  petroliere  româneşti. 


VI.  Judeţul  Alba 

—  La  Combinatul  de  produse  sodice  din  Ocna  Mureş  au  fost  aplicate  în  pro¬ 
ducţie  o  serie  de  măsuri  care  vizează  îmbunătăţirea  fluxului  tehnologic,  funcţio¬ 
narea  instalaţiilor  şi  a  utilajelor  la  parametri  proiectaţi.  Datorită  acestor  măsuri 
au  fost  livrate  peste  prevederi  210  tone  sodă  calcinată,  50  tone  sodă  caustică,  480 
tone  bicarbonat  de  sodiu  şi  alte  produse.  Combinatul  de  lianţi  şi  materiale  refractare 
din  Turda  a  livrat  în  primele  zile  ale  anului,  2000  tone  ciment  în  avans.  Totodată 
se  livrează  zilnic  la  export  250  tone  ciment  alb.  In  prezent  se  fac  pregătiri  pentru 

începerea  producţiei  de  cimenturi  colorate  mult  solicitate  de  beneficiarii  din  ţară  şi 
la  export. 


VIL  Judeţul  Arad 

—  La  întreprinderea  de  vagoane  Arad  se  află  în  fabricaţie  un  nou  tip  de 
vagon  pentru  transporturi  agabaritice,  cu  o  capacitate  de  încărcare  de  95  tone. 
Avînd  o  lungime  de  peste  35  m,  vagonul  agabaritic  este  montat  pe  borghiuri 
speciale  şi  poate  atinge  viteze  sporite  de  circulaţie  în  condiţii  de  deplină  siguranţă. 
De  asemenea  se  află  în  procesul  de  fabricaţie  un  nou  tip  de  vagon  cu  basculare 
pe  ambele  laturi,  cu  sarcina  de  încărcare  de  peste  100  tone. 

—  La  întreprinderea  de  maşini-unelte  din  Arad  a  fost  omologat  şi  introdus 
în  fabricaţie  un  nou  tip  de  strung  de  înaltă  complexitate,  precizie  şi  productivitate, 
cu  comandă  numerică,  destinat  echipării  unor  întreprinderi  din  ţară. 


Vetre  străvechi  de  spiritualitate  românească 


MĂNĂSTIREA  BRÎNCOVEANU  DIN  SÎMBÂTA  DE  SUS, 

UN  SIMBOL  AL  LEGATURILOR  RELIGIOASE  ŞI  CULTURALE 
DINTRE  TRANSILVANIA  ŞI  TARA  ROMANEASCA 

Partea  I 

SCURTE  NOTE  ISTORICE  DESPRE  ŢARA  FĂGĂRAŞULUI 
ŞI  DESPRE  SATUL  SlMBATA  DE  SUS 

„Fâdnd  mult  timp  parte  din  Ţara  Românească,  legată  şi  după  aceea  de  ea  prin 
instituţiile  ei  fundamentale,  prin  comunitate  etnică,  aşezată  la  hotarul  dintre  Ţara 
Românească  şi  Transilvania,  Ţara  Făgăraşului  a  fost  mereu  o  punte  de  legătură 
între  două  ţări,  o  poartă  mereu  deschisă  pentru  circulaţia  dintr-o  ţară  în  alta“, 
afirma  unul  din  cei  mai  mari  istorici  ai  neamului  nostru,  acad.  David  Prodan, 
pe  baza  studiilor  sale  privind  vechea  organizare  a  acestei  ţări.1 

Unitatea  vieţii  pe  cele  două  versante  ale  Carpaţilor  sudici  a  fost  demon¬ 
strată  în  ultima  vreme  şi  pe  cale  arheologică.  Cercetările  de  la  Breaza,  Făgăraş  — 
localitate  situată  în  apropiere  de  Sîmbăta  de  Sus  — ,  unde  exista  o  cetate  numită  a 
lui  Negru  Vodă,  au  dus  la  descoperirea  unui  material  ceramic  din  secolul  al  XlII-lea 
asemănător  cu  acela  descoperit  la  sud  de  Carpaţi,  în  aşezările  de  la  Cetăţeni-Argeş 
—  unde  a  existat  o  altă  cetate  numită  a  lui  Negru  Vodă,  asemănătoare  aceleia  de 
la  Breaza  —  şi  Curtea  de  Argeş.2 

„Asemănarea  frapantă  a  materialului  ceramic  din  aceste  aşezări  şi  fortificaţii 
şi  datarea  lui  certă  în  secolul  al  XIIMea,  apropierea  tipologică  a  cetăţii  din  Făgă¬ 
raş  de  cele  de  la  sud  de  Carpaţi,  ca  şi  tradiţia  comună  ce  păstrează  numele  legen¬ 
darului  Negru  Vodă,  atît  în  Făgăraş,  la  Breaza,  cît  şi  la  Cetăţeni  sau  la  Cîmpulung44, 
au  determinat  pe  arheologi  şi  istorici  să  afirme  că  aceste  localităţi  aparţineau  unei 
comunităţi  româneşti  unitare  din  toate  punctele  de  vedere.  După  cum  s-a  subliniat, 
„probele  materiale  aduse  de  cercetările  de  la  Breaza,  Cetăţeni  şi  Curtea  de  Argeş 
demonstrează  o  vieţuire  intensă  şi  unitară  pe  ambele  laturi  ale  munţilor  Făgăraş, 
cu  mult  înainte  de  crearea  statului  feudal  independent  de  la  sud  de  Carpaţi44.3 

Desele  treceri  de  populaţie  de  pe  un  versant  pe  altul  al  Carpaţilor,  unitatea  de 
viaţă  a  populaţiei  de  aceeaşi  origine,  oa  şi  tradiţiile  despre  legendarul  Negru 
Vodă  —  existente  atît  în  Făgăraş,  cît  şi  la  sud  de  Carpaţi  —  au  înlesnit  crearea 
unei  tradiţii  larg  răspîndite  în  evul  mediu,  după  care  statul  feudal  Ţara  Româ¬ 
nească  ar  fi  fost  constituit  ca  urmare  a  „descălecatului44  lui  Negru  Vodă  din  Făgăraş 


1  David  Prodan,  Boieri  şi  vecini  în  Ţara  Făgăraşului  în  sec.  XVI — XVII 
(„Anuarul  Institutului  de  istorie44,  Cluj,  1963,  p.  300);  şi  extras.  Vezi  şi  Nicolae 
Nistor,  Ducatul  Amlaşului  şi  Făgăraşului,  punţi  de  legătură  cu  Ţara  Românească 
în  evul  mediu  („Mitropolia  Ardealului44,  1978,  nr.  7 — 9,  p.  468 — 475). 

Pentru  noţiunea  de  „ţară44,  care  precede  statul  feudal,  vezi  Radu  Popa, 
Premisele  cristalizării  vieţii  statale  româneşti,  în  voi..  Constituirea  statelor  feu¬ 
dale  româneşti.  Buc.,  1980,  red.  N.  Stoicescu,  p.  25 — 39. 

2  T.  Năgler,  Cercetările  din  cetatea  de  la  Breaza  („Studii  şi  Comunicări44, 
Muzeul  Brukenthal,  1969,  p.  89 — 121  +  1  pl.).  Tot  la  Breaza  a  fost  descoperită  şi  o 
cetate  dacică,  ceea  ce  dovedeşte  vechimea  locuirii  pe  aceste  plaiuri  făgărăşene. 

3  L.  Chiţescu,  O  formaţiune  politică  românească  la  nord  şi  la  sud  de  munţii 
Făgăraş  în  secolul  al  XlII-lea  („Rev.  de  istorie44,  1975,  nr.  7,  p.  1057 — 1066). 

la  sud  de  Carpaţi.4 5  Astfel,  în  cronica  Ţârii  Româneşti,  alcătuită  în  timpul  domniei 
lui  Matei  Basarab,  se  notează:  ,,Iar  cîiid  au  fost  în  cursul  anilor  de  la  Adarn  6798 
(  =  1290),  fiind  în  Ţara  Ungurească  (  =  Transilvania)  un  voievod  ce  l-au  chemat  Radu 
Negru  Voevod,  mare  herţeg  pre  Amlaş  şi  pre  Făgăraş,  râdicatu-s-au  de  acolo  cu 
toată  casa  lui  şi  cu  mulţime  de  noroade . . pogorîndu-se  pre  apa  Dîmboviţei,  înce- 
put-au  a  face  ţară  noao.  întâi  au  făcut  oraşul  ce-i  zic  Cîmpul  Lung.  Acolo  au 
făcut  şi  o  biserică  mare  şi  frumoasă  şi  înaltă.  De  acolo  au  descălecat  la  Argeş  şi 
iar  au  făcut  oraş  mare  şi  şi-au  pus  scaunul  de  domnie,  făcînd  curţi  de  piatră  şi 
case  domneşti  şi  o  biserică  mare  şi  frumoasă".* 

In  Ţara  Făgăraşului  exista  o  altă  tradiţie  despre  un  Negru  Vodă  care  ar  fi 
intrat  în  conflict  cu  un  senior  feudal  maghiar,  ceea  ce  ar  confirma  —  după  opinia 
unor  istorici  —  litigiul  de  stâpînire  care  a  fost  rezolvat  în  favoarea  lui  Ugrinus 
la  1291.  conflict  despre  care  vom  vorbi  mai  departe.  „Ţăranii  din  Ţara  Oltului, 
şi  anume  din  satul  Breaza,  păstrează  pînă  astăzi  amintirea  unui  conflict  între 
Negru  Vodă  şi  un  uzurpator  ungur,  din  pricina  căruia  voievodul  român  s-a  văzut 
silit  să-şi  caute  altă  ţară". 6 

După  cum  a  dovedit  autorul  rindurilor  de  faţă,  este  vorba  de  două  tradiţii: 
una  populară,  înregistrată  în  izvoare  încă  din  secolul  al  XVI-lea,  a  lui  Negru 
Vodă,  şi  o  alta  cultă,  apărută  în  secolul  al  XVII-lea,  în  care  „descălecătorul"  a 
căpătat  numele  de  Radu  Negru,  prin  confuzia  între  legendarul  Negru  Vodă  şi 
Radu  I,  primul  voievod  ctitor  amintit  de  pomelnicele  marilor  mănăstiri  din  Ţara 
Românească.7 

Nu  vom  insista  prea  mult  aici  asupra  problemei  „descălecatului",  despre  care 
s-a  scris  foarte  mult,  unii  istorici  aeceptînd  legenda,  alţii  respingînd-o.  Ţinînd 
seama  de  unitatea  de  viaţă  de  pe  cele  două  versante  ale  Carpaţilor,  aşa-numitul 
„descălecat"  ar  putea  fi  înţeles  ca  „mutarea  scaunului,  a  centrului  politic  dintr-o 
parte  în  alta  a  Carpaţilor  în  cadrul  aceleiaşi  comunităţi  şi  al  aceleiaşi  formaţiuni 
politice,  cu  tradiţii  străvechi  pe  ambii  versanţi  carpatini".8 

Indiferent  dacă  acceptăm  sau  nu  veridicitatea  tradiţiei  „descălecatului"  din 
Făgăraş  în  Ţara  Românească,  nu  putem  să  nu  subliniem  importanţa  acestei  tradiţii 
pentru  unitatea  neamului  nostru.  După  cum  mărturisea  G.  Brătianu  —  unul  din 
susţinătorii  cei  mai  fervenţi  ai  „descălecatului"  —  „însăşi  tradiţia  ce  o  aflăm  din 
cele  mai  vechi  cronici  ale  noastre,  tradiţia  descălecării  —  care  este  exactă  pentru 
Moldova,  deşi  pentru  Muntenia  pare  mai  mult  produsul  unei  legende  —  însăşi  des¬ 
călecarea  din  Ardeal  a  voievodului  întemeietor  de  ţară,  cu  oştenii  şi  curtea  sa,  faptul 
acesta  nu  cuprinde  în  el  cel  puţin  instinctul,  dacă  nu  conştiinţa  unei  origini  comune 
a  românilor  de  dincolo  şi  de  dincoace  de  Carpaţi?".9 10  Fără  îndoială  că  da.  Transil¬ 
vania  fiind  considerată  de  istoricii  noştri  un  adevărat  „ rezervor "  de  populaţie  româ¬ 
nească,'0  ce  s-a  revărsat  adesea  peste  culmile  Carpaţilor,  la  fraţii  lor  din  Ţara 
Românească  şi  Moldova. 


4  Vezi  pe  larg  N.  Stoicescu.  „ Descălecat "  sau  întemeiere?  O  veche  preocupare 
a  istoriografiei  româneşti.  Legendă  şi  adevăr  istoric ,  in  voi.  Constituirea  statelor 
feudale  româneşti,  p.  97 — 164. 

5  Istoria  Ţării  Româneşti,  1290 — 1690.  Letopiseţul  Cantacuzinesc,  ed.  C.  Gre- 
cescu  —  D.  S im one seu,  Buc.,  1960,  p.  1 — 3. 

6  I.  Moga,  Scrieri  istorice,  Cluj,  1973,  p.  22 — 23.  Vezi  şi  Ştefan  Pascu,  Voievo¬ 
datul  Transilvaniei ,  ed.  a  Il-a,  voi.  I,  p.  179 — 183,  care  reproduce  o  altă  tradiţie 
locală  despre  refugiul  lui  Radu  Negru  (nu  Negru  Vodă!)  în  cetatea  de  la  Breaza. 

7  De  pildă,  în  pomelnicul  mănăstirii  Cozia  se  spune:  „Radul  voievod  (acesta 
iaste  intîiul  domn  al  Ţării  Româneşti  ce  s-au  numit  Negru  vodă")  („Mitropolia 
Olteniei",  1979,  nr.  10 — 12,  p.  735).  De  aceea  credem  că  avea  dreptate  D.  Onciiul 
cmd  spunea  că,  deşi  această  tradiţie  „este  unul  din  cele  mai  interesante  feno¬ 
mene  din  istoria  legendelor  istorice . . trebuie  să  renunţăm  la  figura  legendară 
a  fondatorului  Radu  Negru"  ( Scrieri  istorice ,  I,  Buc.,  1968,  p.  672 — 673). 

8  L.  Chiţescu,  op.  cit.,  p.  1062. 

9  G.  Brătianu,  Formarea  unităţii  româneşti.  Factorii  istorici.  Buc.,  1940,  p.  4. 

10  C.  C.  Giurescu,  Transilvania  în  istoria  poporului  român.  p.  47 — 67  <cap. 
Transilvania,  rezervor  etnic  românesc ).  Vezi  şi  Ştefan  Ştefănescu,  Mişcări  demo¬ 
grafice  în  ţările  române  pînă  în  secolul  al  XVII-lea,  în  voi.  Unitate  şi  continuitate 
in  istoria  poporului  român,  Buc.,  1968,  p.  187 — 207. 

Ţara  Făgăraşului  constituie  în  acelaşi  timp  o  dovadă  convingătoare  că,  fără 
dominaţia  maghiară.  Transilvania  ar  fi  avut  o  organizare  asemănătoare  cu  Ţara 
Românească.  Aflată  mult  timp  sub  stăpânirea  domnilor  statului  de  la  sudul  Carpaţi- 
lor  şi  strîns  legată  de  împrejurările  formării  acestui  stat.  Ţara  Făgăraşului  a 
păstrat  multă  vreme  aceeaşi  organizare  socială  cu  ţara  din  care  făcuse  parte:  aici 
vechilor  cneji  le-au  luart  locul  boierii,  ca  şi  la  sudul  Carpaţilor,  vechii  voievozi  au 
dispărut  cu  totul  (spre  deosebire  de  restul  Transilvaniei,  unde  au  continuat  să  existe 
cneji  şi  voievozi),  iar  ţăranii  aserviţi  au  fost  numiţi  vecini,  ca  şi  în  Ţara  Româ¬ 
nească.  Chiar  după  transformarea  Ţării  Făgăraşului  în  domeniu  feudal,  adică 
într-un  domeniu  iobăgesc,  se  menţin  aci  „cei  doi  termeni  fundamentali  ai  socie¬ 
tăţii  feudale  din  Ţara  Românească:  boieri  şi  vecini".11 

După  cum  spunea  David  Prodan,  referindu-se  la  păstrarea  boierimii  locale, 
Făgăraşul  a  dus  dincolo  de  Carpaţi,  „ pînă  la  capătul  societăţii  feudale,  un  titlu 
românesc  de  libertate,  unui  din  termenii  fundamentali  ai  societăţii  feudale  româ¬ 
neşti,  moştenit  de-a  dreptul  din  Ţara  Românească**. 12 

Boierimea  de  aici  —  cu  toate  vicisitudinile  la  care  a  supus-o  stâpînirea  rega¬ 
tului  feudal  maghiar  —  a  rămas  tot  timpul  o  boierime  românească.  „Dacă  i  s-a 
pus  mereu  la  îndoială  nobleţea  în  raport  cu  principatul  Transilvaniei,  nu  i  s-a  discu¬ 
tat  nicicînd  calitatea  de  nobilime  specifică,  românească,  a  Ţării  Făgăraşului.  Neechi- 
valarea  ei  cu  nobilimea  Transilvaniei  a  dezavantajat-o  mult,  fără  îndoială,  dar  a  şi 
ferit-o  de  confundarea  în  nobilime  şi  prin  urmare  de  asimilare,  de  deznaţionalizare, 
a  ţinut-o  strîns  legată  de  ţară,  de  credinţa  răsăriteană  (  =  ortodoxă),  de  masa  româ¬ 
nească,  i-a  îndreptat  mereu  ochii  şi  spre  ţara  ei  de  origine.  Ţara  Românească*.13 

După  cum  rezultă  din  documentele  vremii,  obligaţiile  vecinilor  faţă  de  boieri 
nu  erau  prea  grele,  foarte  probabil  după  modelul  din  Ţara  Românească.  In  urba¬ 
nul  din  1640,  1-a  satul  Grind  —  unde  boierii  stâpîneau  două  treimi  din  moşia  satu¬ 
lui  —  se  specifică  faptul  că  acestor  boieri:  „şi  aici  în  sat,  cît  şi  în  ţara  Făgăraşului, 
vecinii  la  început  au  fost  datori  cu  astfel  de  slujbă,  anume  dacă  boierul  a  dat 
unui  veciin  de  fiecare  cîmp  pămînt  de  două  zile  arătură  şi  iarbă  de  cosit  pentru 
două  care  de  fîn,  atunci  vecinul  a  fost  dator  ca  pe  toate  semănăturile  lui  (ale 
boierului)  în  timpul  aratului  să  are  o  zi,  la  seceriş  să  secere  patru  clăi  de  bucate  şi 
la  cosit  de  asemenea  să  cosească  o  zi,  pe  care  ei  o  numesc  slujbă  de  clacă.  Peste 
aceasta,  de  Crăciun,  fiecare  veciin  e  dator  boierului  cu  un  car  de  lemne  de  foc, 
cu  o  găină  şi  cu  doi  colaci*4.14 

Din  acelaşi  text  înţelegem  că  procesul  de  detaşare  al  boierilor  din  masa  celor¬ 
lalţi  locuitori,  membri  ai  obştii  săteşti,  care  au  devenit  vecini  ai  boierilor,  a  fost 
asemănător  cu  acela  din  Ţara  Românească,  în  primul  rînd,  uzurparea  proprietăţii 
comune.  In  textul  urbanului  din  1640  se  spune:  „se  plîng  mulţi  dintre  ei  de  boieri 
că  moşiile  controversate  pe  care  ei  (vecinii)  le-au  stăpînit  după  înaintaşii  şi  strămoşii 
lor,  de  la  mulţi  cuprinzîndu-le  şi  acum  le  stăpînesc  prin  cuprindere  şi  cu  puterea, 
spre  marea  lor  pagubă  şi  nedreptate,  de  remedierea  cărora  între  ei  este  nevoie 
să  se  îngrijească  îngrijitori**,  adică  dregători.15 


11  D.  Prodan,  op.  cit.,  p.  170. 

12  Ibidem,  p.  291. 

13  Ibidem,  p.  299.  Unul  din  aceşti  boieri  de  origine  română.  Ştefan  Mailat 
—  devenit  mai  tîrziu  voievod  al  Transilvaniei  —  primea  la  1535  de  la  Ioan  Zâpolya 
cetatea  Făgăraş  „caeterisque  Oppidis,  Possessionibus,  villis,  praediis,  et  portionibus, 
quibuslibetque  juribus  possessionariis  ad  idem  castrum  de  jure . . (Hurmuzaki, 
Documente,  II/4,  p.  83-—84).  Despre  acest  voievod  al  Transilvaniei,  boier  român, 
originar  din  Comana  de  Jos  —  Făgăraş,  vezi  Pavel  Binder,  Ştefan  Mailat  (c.  1502 — 
155 1),  boier  român  şi  nobil  transilvănean.  Date  despre  românitatea  lui  („Studii**, 
1972,  nr.  2,  p.  301 — 309),  care  arată  că  —  după  Iancu  de  Hunedoara  şi  Bartolomeu 
Dragfi  —  este  al  treilea  român  care  ajunge  voievod  al  Transilvaniei. 

14  D.  Prodan,  Boieri  şi  vecini  în  Ţara  Făgăraşului,  p.  239. 

Deosebirea  dintre  vecini  şi  iobagi  rezultă  şi  din  alt  text  relativ  la  satul 
Comana  de  Jos,  unde  boierul  Ştefan  Colţat  „are  patru  vecini,  cum  obişnuiesc 
ei  să-i  numească  aici,  care  totuşi,  după  cum  însuşi  mărturiseşte,  nu  aşa  ca  iobagii . . 
ci  numai  cu  vecinătate  slujesc"  ( ibidem ,  p.  202).  Vecinia  din  Făgăraş  a  fost  desfi¬ 
inţată  îin  secolul  al  XVII-lea,  fiind  înlocuită  cu  iobăgia. 

15  Ibidem,  p.  240. 

La  rindul  lor,  boierii  fâgârăşeni  îşi  întemeiau  privilegiile  pe  „cărţile4*  domni¬ 
lor  Ţării  Româneşti  sau  pe  drepturile  moştenite  de  la  înaintaşi,16  ca  şi  boierii 
Ţării  Româneşti,  problemă  la  care  vom  reveni  mai  jos. 

« 


Am  insistat  asupra  acestor  împrejurări  nu  numai  pentru  a  înţelege  cît  mai 
bine  unitatea  de  viaţă  social-politică  dintre  Făgăraş  şi  Ţara  Românească,  dar  şi 
pentru  că  împrejurările  constituirii  statului  feudal  independent  de  la  sudul  Car- 
paţilor  sînt  legate  într-un  fel  de  istoria  aşezării  numită  Sîmbăta.  Astfel,  la  1291, 
demnitarul  maghiar  Ugrinus  a  revendicat  pe  seama  sa  dreptul  de  proprietate  asu¬ 
pra  Făgăraşului  şi  Sîmbetei  (Zumbothely  iuxta  fluvium  Olth),  drept  din  care 
—  susţinea  el  —  ar  fi  fost  înlăturat  în  chip  samavolnic.  Cercetînd  pricina  şi  con- 
statînd  că  „moşiile  au  fost  şi  sînt  ale  magistrului  Ugrinus44,  regele  maghiar  Andrei 
al  III-lea  a  hotărît  ca  posesiunile  respective  să  fie  restituite  acestuia.17 

Unii  istorici  au  folosit  acest  document  ca  pe  o  dovadă  a  plecării  unei  părţi 
din  populaţia  Făgăraşului  la  sud  de  Carpaţi,  ceea  ce  ar  confirma  afirmaţia  cronicii 
despre  „descălecatul44  din  Făgăraş,  la  1290,  evocată  mai  sus.18  Intrucît  documentul 
din  1291  nu  face  nici  o  referire  la  plecarea  românilor  din  Făgăraş  sau  la  confis¬ 
carea  acestui  domeniu  de  la  un  voievod  local  rebel,  ni  se  pare  că  el  nu  poate 
constitui  un  argument  pentru  datarea  „descălecatului". 

Făgăraşul  s-a  aflat  sub  stăpînirea  domnilor  Ţării  Româneşti  pînă  la  mijlocul 
secolului  al  XV-lea,  perioadă  in  care  domnii  au  întărit  proprietăţi  în  Ţara  Făgă¬ 
raşului  unor  boieri  locali.19  Sîmbăta  de  Sus  a  făcut  şi  ea  parte  dintre  satele  făgă- 
răşene  unde  au  existat  boieri  care  beneficiau  de  privilegii  eliberate  de  domnii 
Ţârii  Româneşti  ca  stăpîni  ai  Ţării  Făgăraşului. 

La  20  ian.  (1437),  Vlad  Dracul,  domnul  Ţării  Româneşti  şi  herţeg  (  =  duce) 
al  Amlaşului  şi  Făgăraşului,  dădea  un  hrisov  „slugii  domniei  mele  Roman,  nepotul 
boierului  Stanciu44,  cărora  le  întărea  stăpînirea  peste  satele  Voivodeni  şi  Săs- 
ciori-Loviştea  „şi  în  Sîmbăta  de  Sus  partea  lui  Baicu  şi  a  lui  Vlad,  muntele  cu 
numele  Moşul  şi  apa  Făgăraşului".  Moşiile,  care  erau  de  moştenire  ale  celor  doi 
boieri,  au  fost  scutite  „de  tot  felul  de  slujbe  şi  dări",  dintre  care  sînt  menţionate: 
dijma  oilor,  a  porcilor  şi  a  albinelor,  găleata  (din  cereale),  dijma  vinului,  plata 
finului,  cărăuşie,  obligaţii  pe  care  le  aveau  în  acea  vreme  şi  locuitorii  Ţării 
Româneşti. 

Din  documentul  respectiv,  constatăm  că  domnul  avea  în  Făgăraş  reprezen¬ 
tanţii  săi  pentru  strîngerea  acestor  dări;  lor  li  se  adresează  Vlad  Vodă  în  legă¬ 
tură  cu  cele  trei  moşii  din  Făgăraş  şi  proprietarii  lor,  care  urmau  „să  nu  fie 


16  De  pildă,  la  19  aug.  1511,  Paul  de  Thomor,  căpitanul  Făgăraşului,  întăreşte 
mai  multor  boieri  „ocinele  cu  drept  boieresc44  (officia  boeronatuum)  Viştea  de  Jos 
şi  Viştea  de  Sus,  foste  proprietăţi  ale  strămoşului  lor,  Costea,  „din  vechime,  din 
domnia  răposatului  şi  strălucitului  domn  Mircea  voievod44  (cel  Bătrîn)  (Hurmu- 
zaki.  Documente,  1 1/3,  p.  9 — 10  şi  Documenta  Romania  Historica,  B,  voi.  I,  p.  32 — 33). 

De  la  Mircea  cel  Bătrîn  au  rămas  şi  alte  documente  relative  la  moşii  din 
Ţara  Făgăraşului,  ca  cel  din  27  dec.  1391,  privitor  la  Scorei  (ibidem,  p.  37 — 38), 
20  iulie  1400,  relativ  la  satul  Mîndra  (ibidem,  p.  55  şi  I.  Puşcariu,  Fragmente 
istorice  despre  boierii  din  Ţara  Făgăraşului,  IV,  Sibiu,  1907,  p.  43—45)  etc. 

17  Hurmuzaki,  1/1,  p.  510.  O  analiză  amănunţită  a  documentului  la  A.  Decei, 
Contribution  ă  l’âtude  de  la  situation  politique  des  Roumains  de  Transylvanie  au 
XlII-e  et  au  XlV-e  siâcle  („Revue  de  Transylvanie44,  1940,  nr.  2,  p.  217 — 224).  Vezi  şi 
I.  Puşcariu,  Ugrinus  —  1291,  Buc.,  1901,  care  arată  că  Fugros  este  Făgăraş  şi 
Zumbutel  e  Sîmbăta,  şi  Oct.  Popa,  Ugrinus ,  1291,  Braşov,  1935  (extras  din  „Ţara 
Bîrsei44). 

18  Oct.  Popa,  Făgăraşul  sub  domnii  munteni ,  Făgăraş,  1935,  p.  4. 

19  I.  Minea,  Din  trecutul  stăpînirii  româneşti  asupra  Ardealului.  Pierderea 
Amlaşului  şi  Făgăraşului,  Buc.,  1914.  Primul  domn  care  a  întărit  stăpînirea  unor 
proprietăţi  în  Ţara  Făgăraşului  a  fost  Vlaicu-Vladislav  la  1372  (Documenta  Roma - 
niae  Historica,  B,  voi.  I,  Buc.,  1966,  p.  16 — 17). 

supăraţi  nici  de  slujbaşi,  nici  de  dregători,  nici  de  strîngătorii  de  dări,  cu  un  cuvînt 
de  nimeni  dintre  cei  trimişi  în  slujba  domniei  mele”/’0 

Din  documentul  citat  mai  sus  rezultă  că,  la  data  de  (1437),  parte  din  moşia 
satului  Sîmbăta  de  Sus  se  afla  în  stăpînirea  a  doi  boieri:  Roman  şi  unchiul  său, 
Stanciu,  greu  de  identificat. 

Menţionăm  că  documentul  din  (1437)  nu  este  singurul  de  acest  fel  relativ  la 
regiunea  unde  se  află  satul  Sîmbăta;  la  23  april  (1441)  acelaşi  voievod  Vlad  Dracul 
întăreşte  boierului  Stanciu  Moenescu  şi  fiilor  săi  Jumătate  din  Voila”.21  Din  textul 
documentului  aflăm  că  boierul  respectiv  era  din  Ţara  Românească,  avînd  proprie¬ 
tăţi  şi  în  judeţul  Prahova,  fapt  deosebit  de  important  pentru  a  înţelege  originea 
unei  părţi  din  boierimea  făgărăşeană,  care  nu  a  ajuns  însă  la  puterea  politică  a 
boierimii  muntene  din  pricina  stăpînirii  străine. 

La  începutul  secolului  al  XVI-lea  sînt  amintiţi  alţi  boieri  din  Sîmbăta  de 
Sus  la  1509,  1535  etc.” 

Satul  Sîmbăta  de  Sus  apare  apoi  adeseori  în  documente  în  prima  jumătate 
a  secolului  al  XVII-lea.  Astfel,  la  26  april.  1606,  mai  mulţi  boieri,  între  care  Ioan 
şi  Man,  nepoţii  lui  Aldea  Bica  din  Sîmbăta,  se  învoiesc  între  ei  cu  privire  la 
boieritul  din  Voivodeni  şi  Sîmbăta  de  Sus  şi  la  jumătate  din  boieritul  de  la  Sîm¬ 
băta  de  Jos,  martor  fiind  Gabriel  Haller,  căpitan  suprem  al  cetăţii  Făgăraş  (super 
boeronatu  in  possessione  Vaydafalva  pro  boeronatu  possessionum  Felso  Szombat- 
falva  medii  boeronatu  Kis  Szombata  nuncupatis).23  Din  documentul  citat  rezultă 
că,  la  data  amintită,  Sîmbăta  de  Sus  şi  cea  de  Jos  aveau  aceiaşi  proprietari. 

Mai  tîrziu,  la  1617,  principele  Gabriel  Bethlen  înnobilează  pe  preotul  român 
Oprea  Pilţe  cu  fiii  săi,  ridicîndu-i  „e  stătu  et  conditione  plebea  ac  ignobili  in  qua 
nati  sunt  et  hactenus  existerunt”.24 

Spre  mijlocul  secolului  al  XVII-lea  situaţia  socială  a  satului  se  schimbă,  ma¬ 
joritatea  locuitorilor  devenind  iobagi.  La  1637,  Matei  Zarassi  avea  aici  un  boierit, 
24  case  de  iobagi  şi  5  case  pustii;  Toma  Nemeş  avea  36  case  de  iobagi  şi  4  case 
pustii,  iar  văduva  lui  Gheorghe  Bay,  75  case  de  iobagi  şi  4  case  pustii,  din  care 
în  două  —  cumpărate  de  la  săteni  —  se  găseau  iobagi  de  ai  ei.25  La  1640  mai 
existau  în  sat  doar  4  boieri,  din  care  doi  au  fost  depuşi  în  rîndul  iobagilor,  unul 
era  vizitiul  principelui  G.  Râkoczi  I,  iar  al  patrulea,  popa  Radul,  era  preotul 
satului." 

Depunerile  de  boieri  începuseră  încă  din  vremea  domniei  lui  Gabriel  Bethlen, 
care  —  revizuind  titlurile  micii  nobilimi  —  a  trecut  în  rîndul  iobagilor  pe  boierii 
ce  nu-şi  puteau  proba  nobleţea  cu  acte,  pe  care  mulţi  din  boieri  nu  le  aveau. 
Acest  proces  nu  a  dus  însă  la  dispariţia  micii  boierimi  româneşti,  deoarece  —  pa¬ 
ralel  cu  scoaterea  unor  boieri  din  starea  privilegiată  în  care  se  aflaseră  pînă 


20  Documenta  Romaniae  Historica,  B,  voi.  I,  p.  143  şi  I.  Puşcariu,  Frag - 
mente  istorice  despre  boierii  din  Ţara  Făgăraşului,  IV,  p.  50 — 52. 

21  Ibidem,  p.  160—161. 

22  I.  Puşcariu,  Date  istorice  privitoare  la  familiile  nobile  române,  I,  Sibiu, 

1892,  p.  174,  175,  177.  Nu  insistăm  prea  mult  asupra  acestor  familii  deoarece  scopul 
lucrării  de  faţă  nu  este  acela  de  a  face  un  istoric  detaliat  al  satului  Sîmbăta  de 
Sus,  problemă  foarte  interesantă  de  altfel  pentru  trecutul  acestei  vechi  regiuni 
româneşti.  9 

23  A.  Veress,  Documente  privitoare  la  istoria  Ardealului,  Moldovei  şi  Ţării 
Româneşti,  VII,  Buc.,  1934,  p.  266 — 268. 

24  I.  Puşcariu,  Fragmente  istorice  despre  boierii  din  Ţara  Făgăraşului,  I,  Sibiu, 
1907,  p.  198—201. 

25  D.  Prodan,  Boieri  şi  vecini,  p.  200. 

26  Ibidem ,  p.  210.  Cel  mai  bogat  dintre  cei  patru  era  preotul,  care  avea:  un 
cal,  doi  boi,  o  junincâ,  3  vaci,  11  porci  şi  doi  stupi.  Boierii  din  Sîmbăta  erau  însă 
mult  mai  săraci  decît  cei  din  satele  vecine,  de  pildă  din  Lisa  sau  Pojorta,  care 
aveau  mai  multe  animale  (ibidem). 

Despre  situaţia  satului  la  1632,  cînd  avea  27  de  coloni  şi  5  văduve,  care  deţi¬ 
neau:  11  cai,  34  boi,  55  vaci,  106  oi  şi  92  porci  vezi  urbariul  publicat  de  D.  Prodan, 
Liviu  şi  Maria  Ursuţiu,  Urbariile  Ţării  Făgăraşului,  I,  1601 — 1650,  Buc.,  1970, 
p.  303—304. 

atunci  —  avea  loc  înnobilarea  altora.  La  1720 — 1721  existau  încă  725  de  boieri  in 
Ţara  Făgăraşului,  din  care  cei  mai  mulţi  (54)  la  Veneţia  de  Jos,  41  la  Mărgineni, 
40  la  Lisa.  39  la  Drâguş  şi  Viştea  de  Jos  etc.;  la  Sîmbâta  de  Sus  mai  existau  doar 
3  boieri  care  stâpîneau  numai  o  sesie  şi  doua  treimi/7  întrucît  moşia  satului  căpă¬ 
tase  intre  timp  un  alt  proprietar,  aşa  cum  vom  arăta  mai  departe. 

Un  capitol  important  in  istoria  satului  Simbăta  de  Sus  il  constituie  stăpinirea 
familiei  Brincoveanu  asupra  moşiei  sale,  problemă  legată  şi  de  trecutul  mănăstirii, 
apărută  în  timpul  acestei  stăpîniri.  După  cum  rezultă  din  mărturiile  vremii,  satul 
a  intrat  în  proprietatea  lui  Preda  Brincoveanu  în  anul  1654. 

Este  vorba  de  o  epocă  de  strînse  relaţii  politice  şi  culturale  intre  Ţara  Ro¬ 
mânească  şi  Transilvania,  între  Matei  Vodă  Basarab  şi  cei  doi  principi  din  familia 
Râkoczi,  Gheorghe  I  şi  II,  între  care  au  existat  o  serie  de  tratate  de  alianţă  şi 
cooperare  militară.  La  12  octombrie  1636  solii  lui  Matei  Basarab  trimişi  la  G.  Râ¬ 
koczi  I  declarau  că  „nici  cei  mai  bâtrîni  dintre  boierii  noştri  nu-şi  aduc  aminte 
să  fi  fost  o  legătură  atît  de  strînsâ  ca  aceea  de  acum,  recunoscută  de  toate  sta¬ 
turile  ţârii”,  iar  la  1652  —  vorbind  despre  aceeaşi  alianţă  —  domnul  Ţârii  Româ¬ 
neşti  întreba  pe  principele  Transilvaniei:  „de  cine  ne  vom  teme  dacă  ţările  noastre 
vor  păstra  buna  inţelegere  de  pină  acum?  In  afară  de  Dumnezeu ,  de  nimeni"* 

Am  evocat  această  atmosferă  de  antantă  cordială  dintre  Ţara  Românească  şi 
Transilvania  pentru  a  înţelege  mai  bine  împrejurările  în  care  nepotul  domnului, 
marele  său  vornic  Preda  Brincoveanu,  a  ajuns  proprietar  asupra  satului  Sîmbâta. 
La  11  martie  1654,  Susana  Lorântfi,  văduva  fostului  principe  Gheorghe  Râkoczi  I, 
a  zălogit  moşia  Sîmbâta  de  Sus  lui  Preda  vornicul  pentru  suma  de  2500  de  florini, 
menţionînd  că  se  aflase  pînă  atunci  în  stăpinirea  lui  Ştefan  Sulyok  de  Sopor,  fost 
consilier  intim  şi  vistier  al  lui  Gheorghe  Râkoczi  al  II-lea.  Motivele  zălogirii  —  pe 
lingă  suma  menţionată  mai  sus  —  erau  serviciile  credincioase  aduse  de  marele 
vornic  principilor  Gheorghe  Râkoczi  I  şi  II  (in  omnibus  rebus  et  negotiis  fidei  et 
industriae  suae  commissis  fideliter  et  constanter  exhibuit),  ca  şi  intervenţia  făcută 
de  Matei  Basarab,  domnul  Ţârii  Româneşti,  în  favoarea  lui  Preda,  nepotul  său 
(accedente  etiam  Illustrissimi  Domini  Principis  Matthaei  Bazarabii,  regni  Valachiae 
Transalpinae  Vaivodae  ac  haeredis  perpetui  propterea  facta  intercessione). 

Dania  principesei  a  fost  întărită  la  28  mai  1654  şi  de  fiul  ei,  principele  Gh. 
Râkoczi  al  II-lea,  în  termenii  următori:  „Prout  acceptamus,  approbamus,  ratifica- 
mus,  et  pro  eodem  Domino  Praeda  Vornik  haeredibusque  et  posteris  ipsius  utri- 
usque  sexus  universis  valituras  confirmamus".  lată  deci  mărturia  sigură  a  datei 
şi  împrejurărilor  în  care  satul  Sîmbăta  de  Sus  a  intrat  in  stăpinirea  familiei  Brin¬ 
coveanu.29 

După  cum  aflase  diaconul  Paul  de  Alep,  care  l-a  vizitat  pe  Preda  Brînco- 
veanu  în  1657  la  moşiile  sale  din  Ţara  Românească,  craiul  Gh.  Râkoczi  al  II-lea 
„îl  iubeşte  mult  (pe  Preda)  şi  îl  numeşte  tată”.  Acelaşi  diacon  ne  informează  că 
vornicul  Preda  —  care  era  un  om  foarte  bogat  şi  un  mare  ctitor  —  clădea  la 
acea  dată  o  mănăstire  in  Transilvania,  unde  stâpînea  „multe  sate”.'0 

De  la  Preda  Brincoveanu  —  ucis  de  Mihnea  al  III-lea  în  1658  —  satul  a 
rămas  nepoţilor  săi  de  fiu.  Constantin  şi  Barbu  (tatăl  acestora,  Papa,  fiul  lui 
Preda,  fusese  ucis  de  slujitorii  răsculaţi  la  1655). 

f 

27  D.  Prodan.  op.  cit.,  p.  286 — 287. 

28  N.  Stoicescu,  Matei  Basarab,  Buc.,  1982,  p.  94  şi  116.  Despre  legăturile 
cultural-bisericeşti  cu  Transilvania  vezi  Ioana  Cristache-Panait,  Rolul  lui  Matei 
Basarab  în  cultura  românilor  din  Transilvania,  in  voi.  Matei  Basarab  şi  Bucureştii , 
Buc.,  1983,  p.  65 — 70. 

29  Afirmaţia  lui  N.  Iorga,  Sate  şi  preoţi  din  Ardeal,  Buc.,  1902,  p.  153  (care 
citează  pe  Eder,  Exercitationes)  şi  Augustin  Bunea,  Episcopii  Petru  P.  A ron  şi 
Dionisie  Novacovici,  Blaj,  1902,  p.  335,  după  care  Gh.  Râkoczi  al  II-lea  ar  fi  ama¬ 
netat  lui  Preda  Brincoveanu  satul  pentru  suma  de  1800  de  florini  nu  este  înte¬ 
meiată,  ţinînd  seama  de  documentul  din  1654,  publicat  de  I.  Lupaş,  Documente  isto¬ 
rice  privitoare  la  moşiile  brîncoveneşti  din  Transilvania  şi  Oltenia.  1654 — 1823, 
Cluj,  1933,  p.  27 — 29.  Vezi  Anexa  I. 

30  Călători  străini  despre  ţările  române,  VI,  Buc.,  1976,  p.  216. 

Profitînd  de  nenorocirile  ce  loviseră  familia  Brîncoveanu,  principele  Transil¬ 
vaniei,  Mihai  Apaffi,  a  confiscat  satul,  ceea  ce  a  cauzat  protestele  familiei  şi  ale 
domnului  Ţării  Româneşti,  Radu  Leon,  care  scria  principelui,  la  26  oct.  1665:  „Mă 
încunoştinţează  nepoţii  vornicului  Preda,  Barbu  şi  Constantin,  că  moşia  lor,  Sîm- 
băta  de  Sus,  îndată  după  moartea  tatălui  lor,  aţi  ocupat-o  şi  nu  ştim  din  ce 
cauză.  V-am  scris  încă  de  două  ori  în  această  chestie.  Credeam  că  în  orice  ţară, 
dacă  omul  cumpără  moşie  pe  banii  săi  e  statornică  a  lui,  chiar  şi  în  ţara  măriei 
tale,  dar  văd  că  m-am  înşelat.  Să  daţi  moşia  înapoi,  căci  altcum  noi  sîntem  siliţi 
a  ne  despăgubi  prin  luarea  moşiei  lui  B<§ldi  pe  care  o  are  aici;  nu  voim,  dar, 
dacă  măria  ta  voieşti,  sîntem  siliţi  să  o  facem.  Moşia  valorează  7750  de  florini*4. 11 

In  timpul  domniei  lui  Mihai  Apaffi,  în  Sîmbăta  de  Sus  existau  încă  mici 
nobili.  La  29  ian.  1663  principele  ridică  din  nou  în  ceata  nobililor  pe  boierii 
Andrei  şi  Solomon  Bulbuc,  acordîndu-le  dreptul  de  a  avea  stemă  familiară  şi 
toate  privilegiile  şi  libertăţile  de  care  se  bucurau  nobilii  din  Transilvania  (sub 
merae  et  perfectae  nobilitatis  titulo,  quo  eos  ab  universis  et  singulis  cujuscunque 
status,  conditionis,  ordinis,  honoris,  officii  dignitatis  et  praeeminentiae  homines 
existant  insiguitos  dici,  teneri  et  nominari  volumus,  ferre  et  gestare,  omnibusque 
et  singulis  iis  honoribus,  gratiis,  privilegiis,  indultis,  libertatibus,  immunitatibus  et 
praerogativis,  quibus  coeteri  verinati  et  indubitati  nobiles  ac  militares  praedicti  regni 
noştri  Tran(silva)niae  et  partium  Hungariae  eidem  annexarum  homines  quomo- 
docunque  de  jure  et  ab  antiqua  consuetudine  utuntur,  fruuntur  et  gaudent,  per- 
petuo  uti,  frui  et  gaudere  valeant  atque  possint).” 

Moşia  a  fost  restituită  de  principele  Mihai  Apaffi  lui  Constantin  Brîncoveanu, 
la  o  dată  greu  de  stabilit.  In  documentul  păstrat  în  copie  şi  avînd  data  de  23  iunie 
1678  (cînd  Brîncoveanu  nu  era  încă  domn),  principele  Transilvaniei  întăreşte  dom¬ 
nului  „Constatin  Basaraba  â  Brankovan . . .  iobbagiones  igitur  totius  et  integrae 
possessionis  nostrae  Felso  Szambathfalva,  . . .  una  cum  territoriis,  sylvis,  et  monti- 
bus  ad  eandem  possessiones  spectantes,  et  concernentes”.  In  documentul  respectiv 
se  indică  şi  hotarele  moşiei:  satul  Drăguş,  rîul  Valea  Podului,  pădurea  care  începea 
la  Pîrîul  Semnelor,  apoi  muntele  Piatra  Roşie,  pădurea  Drăguşenilor,  muntele  boie¬ 
rilor  din  Viştea  de  Jos  (et  monte  also  Vistiensium  boeronum),  apoi  Pojorîta  şi  Lisa, 
spre  răsărit.  împreună  cu  moşia,  erau  trecuţi  în  stăpînirea  domnului  şi  iobagii 
fugiţi  în  Ţara  Românească,  iar  domnul  era  investit  cu  deplină  autoritate  asupra 
iobagilor:  „integram  possessionem,  una  cum  iobbagyonibus,  eorumque  filiis,  absque 
omne  fisei  noştri  praejudicio  donamus,  conferimus  authoritate  nostra  principali  iure 
irrevocabili,  et  ab  omnibus  vecturarum  praestationibus  eosdem  saepedictae  posses¬ 
sionis  iobbagyones  eximimus,  et  immunitamus”.u 

Data  documentului  de  mai  sus  trebuie  să  fi  fost  totuşi  1678,  numai  titlul  lui 
Constantin  Brîncoveanu  fiind  schimbat  în  copia  alcătuită  ulterior;  ca  dovadă  este 
scrisoarea  lui  Brîncoveanu  adresată  lui  Mihai  Apaffi  la  8  mai  1681,  cînd  satul  se 
afla  deja  în  stăpînirea  boierului  muntean.  In  această  scrisoare  Brîncoveanu  de¬ 
clara  că  „de  pe  moşia  mea  din  Sîmbăta  de  Sus,  popa  Solomon,  cu  fratele  său  mai 
mic  şi  cu  copiii  săi,  fiind  iobagi  rămaşi  de  la  înaintaşii  mei,  au  fugit,  avînd  elibe¬ 
rarea  de  la  măria  ta”.  Mai  departe  se  arăta  că,  „în  anii  trecuţi,  doi  iobagi  de  ai 


31  Magyar  Torbk  Okmdnytâr,  VI,  Budapesta,  1870,  p.  273 — 274;  vezi  şi  Ştefan 
Meteş,  Moşiile  domnilor  şi  boierilor  din  ţările  române  în  Ardeal  şi  Ungaria ,  Arad, 
1925,  p.  77. 

32  Ioan  Puşcariu,  Fragmente  istorice  despre  boierii  din  Ţara  Făgăraşului, 
Sibiu,  1907,  p.  229—332. 

33  N.  Densuşianu,  Monumente  pentru  istoria  Tierei  Făgăraşului,  Buc.,  1885, 
p.  40 — 43;  D.  Prodan,  Urbariile  Ţării  Făgăraşului,  II,  Buc.,  1976,  p.  882 — 884. 

In  actul  de  danie  făcut  de  banul  Grigore  Brîncoveanu  la  1823,  acesta  afirmă 
că  moşia  Sîmbăta  de  Sus  fusese  „dăruită4*  familiei  sale  de  Mihai  Apaffi,  „cum 
arată  şi  documentul  împărătesc  de  danie44,  fără  să  mai  amintească  de  zălogirea 
moşiei  la  1654;  dreptul  de  stăpînire  asupra  moşiei  se  întemeia  deci  pe  actul  lui 
M.  Apaffi.  Vezi  Emil  Vîrtosu  şi  Ion  Vîrtosu,  Aşezămintele  brîncoveneşti.  O  sută  de 
ani  de  la  înfiinţare,  1838 — 1938,  Buc.,  1938,  p.  426. 

mei,  tot  din  Sîmbăta,  au  trecut  pe  moşia  măriei  tale  de  la  Ibaşfălău;  acum,  voind 
să  vie  înapoi,  vă  rog  să  porunciţi  să-i  lase  să  vie”.34 

Mai  tîrziu,  la  4  mai  1690,  Constantin  Brîncoveanu  —  devenit  domn  —  intervenea 
pe  lingă  Mihai  Apaffi  în  favoarea  iobagilor  săi  din  Sîmbăta  de  Sus,  care  i  s-au 
plîns  la  Bucureşti  de  marile  dări  la  care  erau  impuşi;  domnul  arăta  cu  compasiune: 
,jplîngerile  lor  le-am  ascultat  nu  cu  puţină  durere4*.35  O  nouă  intervenţie  făcea 
domnul  în  aprilie  1709,  cînd  cerea  sâ  fie  scutite  de  dări  satele  sale  Sîmbăta  de  Sus 
şi  de  Jos  şi  Poiana  Mărului,36  iar  în  martie  1712,  domnul  —  care  devenise  principe 
al  sacrului  Imperiu  romano-german  —  trimitea  la  Consiliul  de  război  din  Viena  pe 
secretarul  său,  Petru  Grienner,  pentru  a  cere  scutirea  de  dări  pentru  satele  sale 
Sîmbăta  de  Sus  şi  de  Jos,  Poiana  Mărului  şi  Berivoi,  cel  puţin  pentru  o  vreme.37 

Intervenţiile  repetate  ale  domnului  deveniseră  necesare  datorită  faptului  că 
sarcinile  fiscale  ale  locuitorilor  Transilvaniei  crescuseră  peste  măsură  după  instau¬ 
rarea  stăpînirii  habsburgice.  In  cursul  unei  anchete  întreprinse  în  Ţara  Făgăraşului 
la  12  iulie  1726,  iobagii  de  pe  moşia  doamnei  Marica  Brîncoveanu  —  văduva  domnu¬ 
lui  —  arătau  situaţia  disperată  în  care  se  aflau  la  acea  dată  din  cauza  „poverilor 
grele4*  care  determinaseră  33  de  „pârechi  de  oameni44  să  pribegească  în  ultimii 
5 — 6  ani  „pentru  multele  mizerii44,  înşirate  astfel:  „Porţia  (pentru  armata  impe¬ 
rială  —  N.  S.)  cade  aşa  de  greu  asupra  noastră  că  în  adevăr  n-o  mai  putem  plăti 
fiindcă  n-avem  de  unde  şi  din  ce  s-o  cîştigăm;  hotarul  nostru  fiind  sărăcăcios,  abia 
putem  trăi  de  pe  o  zi  pe  alta.  Noi,  ce-i  drept,  de  4  ani  nu  prestăm  nici  un  serviciu 
cetăţii  Făgăraş,  nu  ţinem  soldaţi,  nici  la  poştăşit  nu  mergem,  dar  naturalele,  în 
afară  de  anul  acesta,  mai  totdeauna  le-nam  plătit  în  bani;  cînd  le  primeau  în  natură, 
griul,  fînul  şi  ovăzul,  ca  şi  în  anul  acesta,  griul  (trebuia  să  fie)  curat,  cernut  şi  cu 
vîrf  măsurat,  asemenea  şi  ovăzul  în  cîte  5  ferdele  cîbla  şi  două  care  de  fîn  primeau 
numai  în  unul,  dar  pe  lîngă  ceva  daruri  prezentate.  Cînd  vin  în  satul  nostru  execu¬ 
tori  pentru  darea  împărătească,  mânîncâ,  beau  peste  măsură,  risipesc,  poftesc  atîta 
vin  că  uneori  îl  şi  varsă;  bani  de  potcoave  (îi  iau)  de  la  fiecare  cîte  un  şuştac;  cu 
un  cuvînt,  atîta  trebuie  să  cheltuim  cu  ei,  că  se  urcă  la  Vz  din  darea  anuală  şi 
pentru  aceste  cauze  scrise  mai  sus,  dar  îndeosebi  pentru  darea  prea  mare  şi  sărăcia 
hotarului  nostru,  trebuie  noi  zi  cu  zi  să  sărăcim  şi  să  ne  pustiim4*.38 

Intre  timp,  la  13  august  1708,  în  testamentul  alcătuit  de  Constantin  Brînco¬ 
veanu,  moşiile  Sîmbăta  de  Sus  şi  de  Jos  fuseseră  lăsate  de  domn  celor  patru  fii 
ai  săi:  „satul  Sîmbăta  de  Sus,  oare  iaste  de  moşie,  cu  iobagii,  cu  casele,  cu  morile, 
cu  munţii,  să-l  împartă  în  patru  părţi  frăţeşte.  Satul  Sîmbăta  de  Jos,  care  l-am 
cumpărat  de  la  Bamfi  Gheorghie  gubernatorul,  cu  galbeni  de  aur  ungureşti  1000, 
sâ-1  ţie  iar  cîte  4  fraţi:  însă  tocmeala  ne  iaste  ca,  cînd  ar  da  banii  ce  scriu  mai 


34  Magyar  Torbk  Okmănytâr,  VIII,  Budapesta,  1872,  p.  131 — 132. 

35  Ibidem,  IX,  p.  310. 

36  Hurmuzaki,  Documente ,  XV/2,  p.  1534. 

37  C.  Giurescu  —  N.  Dobrescu,  Documente  şi  regeşte  privitoare  la  Constantin 
Brîncoveanu,  Buc.,  1907,  p.  219 — 220.  în  textul  latin  se  spune:  „ab  intimis  dictis 
pagis  dissipatos  ob  injuriam  revolutionis  Transylvaniae  primo  incolas  reduxerit 
dictorum  pagorum  a  contributionis  onere,  immunitatem,  exemptionemque  saltem 
ad  aliquod  temporis  spatium4*. 

38  Ştefan  Meteş,  Situaţia  economică  a  românilor  din  Ţara  Făgăraşului ,  I,  Cluj, 
1935,  p.  327—328. 

Situaţia  locuitorilor  satului  se  înrăutăţise  după  moartea  lui  C.  Brîncoveanu, 
care  reuşise  să  obţină  unele  scutiri  de  dări.  înainte  de  14  mai  1725,  văduva  sa  se 
plînsese  Camerei  aulice  despre  contribuţiile  şi  încartiruirile  la  care  erau  supuşi 
locuitorii  din  Sîmbăta  de  Sus  (Superiore),  care  începuseră  să  fugă  din  sat:  „veluti 
omni  protectione  destituti,  excesivo  quarteriorum  et  contributionum  onere  aggra- 
ventur,  ita,  ut  praelibati  subditi  emigrare,  fugamque  arripere  jamjam  incipiat44 
(C.  Giurescu  —  N.  Dobrescu,  op.  cit.,  p.  354).  Vezi  şi  ibidem,  p.  365  şi  390 — 391. 

sus,  să  şi-l  ia  iar  înapoi;  dacă  se  vor  da  banii,  să-i  împartă  în  patru  părţi,  să-şi 
ia  fieştecare  partea,  po  zloţi  250“. 39 


întrucît  cei  patru  fii  ai  lui  Constantin  Brîncoveanu  au  fost  ucişi  împreună 
cu  tatăl  lor,  din  porunca  sultanului,  satul  a  rămas  proprietatea  doamnei  Marica, 
văduva  lui  Constantin  Brîncoveanu.  înaintea  morţii,  doamna  Marica  a  lăsat  satul 
drept  moştenire  nepotului  său,  Constantin.  In  textul  testamentului  se  spune: 
,.Sîmbăta  şi  cu  toate  moşiile  din  Ţara  Ungurească  (= Transilvani  a),  cu  toţi  iobagii, 
ie  las  nepotului  Costandin,  că  sînt  cumpărate  de  moşi  de  strămoşi*4  40  (referire  la 
Preda  Brîncoveanu). 

Prin  grija  lui  Constantin  Brîncoveanu  —  noul  stăpîn  al  satului  —  la  21 
iunie  1723,  a  avut  loc  o  nouă  hotărnicie  a  moşiei  satului,  în  prezenţa  lui  Samuel 
Intzedi,  vice-căpitanul  cetăţii  Făgăraşului,  a  reprezentanţilor  „scaunului**  boierilor 
din  regiune,  între  care  Stancu  logofătul,  oare  era  jude  al  Făgăraşului,  a  locuitori¬ 
lor  din  satele  vecine:  Drăguş,  Viştea  de  Jos,  ca  şi  a  celor  din  Sîmbăta  de  Sus  şi 
a  reprezentanţilor  mănăstirii.  Dintre  semnele  de  hotar  invocate  în  actul  din  1723 
amintim:  Pîrîul  Semnelor,  Piatra  Roşie,  munţii  cu  zăpadă  (Făgăraş)  spre  hotarul 
cu  Ţara  Românească.  Cu  hotarele  stabilite  s-au  declarat  de  acord  şi  locuitorii  din 
Drăguş  şi  Viştea  de  Jos,  sate  vecine  cu  Sîmbăta  de  Sus.41 

Noul  stăpîn  al  satului  era  fiul  lui  Constantin,  unul  din  cei  patru  fii  ucişi  ai 
fostului  domn  al  Ţării  Româneşti,  singurul  bărbat  prin  care  s-a  continuat  spiţa 
şi  numele  familiei  Brîncoveanu.  Acest  nepot  al  domnului  a  avut  o  lungă  carieră 
politică  între  anii  1730  şi  1761,  cînd  a  ocupat  dregătoriile  de:  mare  comis,  mare 
stolnic,  mare  clucer,  mare  logofăt,  mare  vornic  şi  mare  ban,  decedînd  în  1762. 

înaintea  morţii  sale,  1a  22  febr.  1760,  Constantin  Brîncoveanu  recunoaşte  că 
avea  o  datorie  de  7725  de  florini  şi  50  de  creiţari  faţă  de  bancherul  Samuel  Doboşi 
din  Sibiu,  datorie  pentru  care  ipotechează  moşiile  sale  din  Transilvania:  Sîmbăta 
de  Sus,  Berivoi  şi  Poiana  Mărului.42 

Fiii  lui  Constantin,  Nicolae  şi  Emanuel,  nu  au  putut  plăti  datoria,  pentru  care 
au  purtat  lungi  şi  penibile  discuţii  cu  urmaşii  lui  Doboşi,  cărora  le-au  promis  timp 
de  10  ani  că  le  vor  achita  banii  datoraţi.43  Lungul  diferend  pentru  această  datorie 
a  făcut  necesară  intervenţia  guvernului  transilvănean,  care  sfătuia,  la  13  iulie 
1770,  pe  succesorii  lui  Constantin  Brîncoveanu  să  aplaneze  conflictul  fără  zgomot  şi 
fără  mari  cheltuieli,  iar  pe  urmaşii  lui  Doboşi  să  trateze  amical  problema  cu  prin¬ 
cipii  Brîncoveanu.  între  timp,  prin  adăugarea  dobînzilor  anuale,  datoria  ajunsese  la 
suma  de  circa  23.000  de  florini. 

întrucît  cei  doi  fraţi  nu  puteau  plăti  această  sumă  uriaşă,  la  11  iunie  1771 
urmaşii  lui  Doboşi  au  început  execuţia  —  potrivit  cu  sentinţa  tablei  judecătoreşti  — 
intrînd  în  stăpînirea  moşiei  Sîmbăta  de  Sus  şi  a  bunurilor  existente  pe  această 
moşie.44  Soţia  lui  Emanuel  Brîncoveanu,  care  locuia  în  castelul  brîncovenesc  din 
Sîmbăta  de  Sus,  a  fost  silită  să  se  mute  la  Braşov. 

Luarea  în  stăpînire  a  moşiilor  brîncoveneşti  nu  a  decurs  într-un  mod  prea 
liniştit  datorită  opoziţiei  iobagilor.  Samuil  Pongracz  —  însărcinat  cu  executarea 
sentinţei  —  raporta  că  la  Berivoi  a  fost  atacat  de  oamenii  familiei  Brîncoveanu  şi 
de  iobagi,  care  —  dînd  năvală  cu  strigăte  „haide  pe  el  feciori!**  —  au  stricat  poarta 
şi  au  rupt  scândurile,  ameninţîndu-1  cu  moartea.45 


39  N.  Iorga,  Documente  privitoare  la  Constantin  vodă  Brîncoveanu ,  Buc., 
1901,  p.  165;  Radu  vel  logofăt  Greceanu,  Viaţa  lui  Constantin  vodă  Brîncoveanu , 
ed.  Ştefan  Grecianu,  Buc.,  1906,  p.  277 — 278.  Dintr-o  plîngere  a  doamnei  Marica 
Brîncoveanu  din  1717,  adresată  împăratului  Carol  al  Vl-lea,  rezultă  că  satul  Sîmbăta 
de  Jos  fusese  ocupat  între  timp  de  cămara  imperială  (C.  Giurescu  —  N.  Dobrescu, 
op.  cit.,  p.  307;  vezi  şi  ibidem,  p.  323,  326  şi  365). 

40  P.  Şt.  Năsturel,  Diata  doamnei  Marica  a  lui  Constantin  vodă  Brîncoveanu 
(„Glasul  Bisericii**,  1960,  nr.  3 — 4,  p.  319). 

41  I.  Puşcariu,  Fragmente  istorice ,  p.  540 — 542. 

42  I.  Lupaş,  Documente  istorice,  p.  66 — 69. 

43  întreaga  corespondenţă  este  publicată  de  I.  Lupaş,  op.  cit.,  p.  69 — 121,  care 
o  şi  comentează. 

44  Ibidem,  p.  121—132. 

45  Ibidem ,  p.  140—141. 

După  alte  tratative,  In  1772,  fraţii  Nicolae  şi  Emanuel  Brincoveanu  s-au  împă¬ 
cat  cu  creditorii  lor,  prin  intermediul  negustorului  Dumitru  Marcu,  care  a  achitat 
el  datoria  şi  a  luat  în  stâpînire  moşiile  brîncoveneşti  din  Transilvania.  La  1794, 
Dumitru  Marcu  a  încercat  să-şi  scoată  banii  plătiţi  în  1772,  datorie  rămasă  acum 
pe  seama  vistierului  Nicolae  şi  vornicului  Matnolache  Brincoveanu.  Procesul  a  avut 
loc  în  faţa  domnului  Alexandru  Constantin  Moruzi,  care  a  hotârit  ca  Manolache 
Brincoveanu  —  care  avea  drept  de  proprietate  peste  jumătate  din  moşiile  respec¬ 
tive  —  trsă  trimită  omul  dumnealui  cu  vechilii  dimpreună  ca  să-i  facă  teslim  partea 
moşiilor  dumnealui,  să  şi  le  aibă  slobode,  şi  numai  decît  după  teslimatul  moşiilor 
să  urmeze  peşin  chezaşul  banii  aici  la  agenţie*'  (agenţia  Austriei,  care  stăpînea 
Transilvania).4* 

Diferendul  dintre  Dumitru  Marcu  şi  boierii  Brîncoveni  s-a  stins  la  sfîrşitul 
anului  1802  şi  Începutul  anului  1803,  cînd  —  achitîndu-se  datoria  —  principele 
Emanuel  Brincoveanu  a  fost  introdus  în  stăpinirea  moşiei  Sîmbăta  de  Sus.17 

In  această  perioadă  de  timp  în  care  moşia  de  ia  Sîmbăta  de  Sus  şi-a  schimbat 
temporar  stăpînul  (mai  exact  la  1785),  profitînd,  foarte  probabil,  de  situaţia  dificilă 
în  care  se  găsea  familia  Brincoveanu,  autorităţile  austriece  au  reuşit  să  demoleze 
mănăstirea. 

* 


Din  mărturiile  vremii  rezultă  că  viaţa  iobagilor  aflaţi  pe  moşiile  familiei 
Brincoveanu  era  mai  uşoară  decit  aceea  a  celor  ce  trăiau  pe  moşiile  nobililor 
maghiari,  care  se  plingeau  adeseori  de  exploatarea  nemiloasă  la  care  erau  supuşi. 
Astfel,  la  1726  ţăranii  din  Sîmbăta  de  Sus  —  moşia  doamnei  Marica  Brincoveanu  — 
mărturiseau  că  „ din  cauza  serviciului  la  doamna  noastră  am  putea  trăi,  fiindcă 
slujba  nu-i  prea  grea ";4®  în  schimb,  îi  apăsau  greu  contribuţiile  fiscale  (vezi  mai  sus). 

O  mărturie  asemănătoare  aceleia  din  1726  făceau  iobagii  la  1819,  cînd  arătau 
că  pe  vremea  cînd  se  aflau  sub  stăpinirea  familiei  Brincoveanu  aveau  obligaţii  mai 
uşoare:  „vemali  et  aestivali  tempo  re  hebdomandatim  tribus  diebus  tam  jugalibus, 
tam  laboribus  manua'libus  servitia  Dominalia  praestare  ac  supportare  tenebaniur, 
hvberno  autem  tempore  duobus  saltem  hebdomadatim  diebus  servire  obligabantur, 
stabit  itaque  in  arbitrio.  et  naturali  suarum  Celsitudinum  (modernorum  Exponentium) 
beniquitate  circa  servitia  eorundem  Jobbagionalia  gratiose  disponere"  49  Cu  acelaşi 
prilej,  iobagii  din  Sîmbăta  arătau  că  situaţia  se  schimbase  cînd  moşia  a  fost  aren¬ 
dată  (vezi  mai  jos). 

Spre  deosebire  de  cele  citeva  sate  aflate  in  stăpinirea  familiei  Brincoveanu, 
locuitorii  din  satele  vecine  cunoşteau  o  exploatare  nemiloasă.  La  1726  —  cînd  iobagii 
din  Sîmbăta  arătau  că  , .sluj ba"  lor  nu  era  prea  grea  —  iobagii  din  satul  vecin 
Pojorta  mărturiseau  că  erau  împovăraţi  greu  de  ,. slujba  domnească,  pentru  că  în 
fiecare  sâptăminâ  4  zile  slujba  ar  fi  suportabilă,  dar  se  fac  şase;  şi  ne  apasă  foarte 
mult  că  anual  trebuie  să  dăm  pentru  o  jumătate  de  vită  de  tăiat  cîte  4  fl(orini), 


46  V.  A.  Urechia,  Documente  inedite  din  domnia  lui  Alexandru  Constantin 
Moruzi,  1793 — 1796  (,, Analele  Acad.  Române.  Memoriile  Secţiei  istorice",  s.  II,  t.  XV, 
1895,  p.  562  şi  urm.)  şi  I.  Lupaş,  op.  cit.,  p.  20 — 21. 

La  8  mai  1798,  administraţia  averii  lui  Dumitru,  Gheorghe  şi  Ioan  Marcu 
scot  la  licitaţie  pentru  arendă  pe  4  ani  moşiile  Sîmbăta  de  Sus  şi  Poiana  Mărului, 
cu  fierăstraie  mari,  munţi,  păduri,  cîrciumi,  parc  de  vînâtoare,  livezi,  ogoare,  dijma 
de  oi  şi  porci  şi  cu  513/4  „sesiuni  coloniale"  Hurmuzaki,  Documente,  XV/2,  p.  1810. 

47  I.  Lupaş,  op.  cit.,  p.  157 — 161.  Despre  procesul  purtat  cu  locuitorii  din 
Drâguş  pentru  stăpânirea  unei  păduri  la  1808  vezi  „Ţara  Birsei",  1929,  p.  322. 

48  Ştefan  Meteş,  Situaţia  economică  a  românilor  din  Ţara  Făgăraşului,  I,  Cluj, 
1935,  p.  328. 

49  Ştefan  Meteş,  Viaţa  agrară,  economică  a  românilor  din  Ardeal  şi  Ungaria. 
Documente  contemporane,  1508 — 1820,  Buc.,  1921,  p.  293. 

Aşa  se  explică  faptul  că,  la  1784,  locuitorii  unor  sate  din  Făgăraş,  ,,dupâ 
pilda  din  Sîmbăta  de  Jos  (fostă  moşie  brincoveneascâ,  pe  care  se  făceau  numai 
două  zile  pe  săptămână)  au  hotârit  ca  de  acum  încolo  să  nu  facă  mai  mult  de 
două  zile  de  slujbă  pe  săptămână"  (David  Prodan,  Răscoala  lui  Horea,  II,  Buc.. 
1979.  p.  212). 

pentru  4  măsuri  de  unt  cîte  16  şuştaci44  etc.  La  rîndul  lor,  sătenii  din  Arpaşu  de 
Jos  —  moşia  contelui  Iosif  Teleki  —  se  plîngeau  că  stăpînul  lor  doar  „spre  iarnă, 
după  ce  şi-a  isprăvit  tot  lucrul,  ne  lasă  şi  nouă  2  zile  să  ne  lucrăm4*,  dar  cum 
începe  primăvara  „facem  slujbă  săptămîna  întreagă44,  inclusiv  sărbătorile,  „ca  şi 
cînd  noi  n-am  avea  niciodată  sărbătoare44.  Cînd  s-au  plîns  de  situaţia  lor  grea, 
stăpânul  i-a  bătut  „straşnic44.50 

La  1820,  ţăranii  din  Drăguş  —  sat  aflat  în  stăpîmrea  familiei  Brukenthal, 
care  stâpînea  şi  satul  vecin  Sâmbăta  de  Jos  —  mărturiseau  că  situaţia  lor  se  agra¬ 
vase  sub  noua  stăpînire:  „de  cînd  sîntem  sub  stăpîmrea  asta,  la  care  sâujbâ, 
cînd  răsare  soarele  să  fim  în  brazdă,  la  prînz  nu  ne  lasă  un  sfîrtai  de  ceas  să 
răsuflăm;  la  minaj  un  porţion  de  fîn  la  patru  vite  şi  nici  atîta  vreme  nu  ne  îngă- 
dueşte  ca  să  poată  vitele  noastre  acel  porţion  de  fîn  cu  odihna  a-1  mînca,  unde 
mai  de  mult  am  avut  slobozenie  de  dimineaţa  pînă  la  6  ceasuri  pe  locul  cel  dom¬ 
nesc  să  paştem  vitele,  atunci  am  înturnat  la  brazdă  şi  până  la  prînz  am  lucrat, 
cînd  iară  un  ceas  odihnă  ne-a  dat;  seara  la  6  ne-a  slobozit  de  am  venit  acasă,  dar 
acuma  ne  ţine  pînă  noaptea  (pe)  întunerec;  şi  de  multe  ori,  cînd  s-a  întâmplat  de 
îi  lună,  şi  pe  lună  ne  făceau  de  lucram  cu  vitele  nu  numai,  dar  acuma  de  2  ani 
n-am  avut  vreme  să  grăpăm  locul  cel  domnesc  şi  a  aprins  paie  pe  cîmp  şi  aşa  ne-au 
făcut  de  am  grăpat  locul;  ne-au  minat  la  căratul  gunoiului  şi  ne  dă  cu  soroc  lucru, 
adecăte  aitîta  ne  dă  cît  noi  nu  putem  nici  de  cum  birui  şi  aşa  stricăm  vitele;  cine 
lucră  azi  un  lucru  domnesc,  aceia  cum  ii  mâine  şi  de  multe  ori  nici  a  3-a  zi  nu  poate 
lucra;  cu  o  vorbă,  sărăcie  mai  mare  nu  poate  să  fie  într-un  sat  cum  e  la  noi44. 
După  oe  înşirau  şi  alte  obligaţii  grele  şi  nedrepte,  ţăranii  din  Drăguş  arătau  că  toate 
acestea  „atîta  au  speriat  pe  oamenii  noştri,  de  nu  mai  ştim  încătrău  s-o  luăm44.51 

Situaţia  locuitorilor  din  Sâmbăta  de  Sus  s-a  schimbat  şi  ea  în  rău  cînd  boierii 
Brîncoveni  nu  s-au  mai  ocupat  direct  de  moşie.  La  1819  —  cînd  moşia  era  arendată 
grecului  Mina  Zotta  —  bătrânii  şi  juraţii  satului  descriau  astfel  situaţia  lor  şi  rela¬ 
ţiile  cu  arendaşul:52  „Noi  n-am  făcut  slujbă  după  urbarium  care-1  avem,  nici  îna¬ 
intea  făcutului  urbarium,  nici  după  aceia,  fără  am  avut  obiceiul  acesta:  cum  că  la 
Crăciun  fieşte  care  gazdă  a  dat  cîte  o  găină;  gazda  cu  4  boi  cu  un  trupaş  lîngă  el 
într-un  an  odată  vara,  cînd  a  fost  păşune,  au  dus  un  groş  de  scînduri  în  slujbă; 
gazda  cu  2  boi  s-au  împreunat  2  inşi  fără  trupaş  şi,  aducînd  şi  aceia  cîte  un  groş. 
iar  li  s-au  luat  în  slujbă.  Iară  o  gazdă  care  a  avut  fundus  mai  mare  şi  moşie  mai 
multă,  ori  cu  2  boi  ori  cu  4  boi,  a  lucrat  o  zi,  i  s-a  luat  în  slujbă  de  o  săptămînă, 
cu  trupul  a  făcut  2  zile;  şi  acest  obiceiu  îl  avem  pînă  în  ziua  de  azi,  nici  nu  ne-a 
silit  nimenea  să  facem  noi  slujbă  după  urbarium,  fără  numai  domnu  arindaş  acest 
de  acum,  de  cînd  s-a  băgat  în  iosag  de  3  ani  încoace  ne-o  început  a  sili,  dară  noi 
tot  nu  am  făcut  altmintrilea  fără  după  obiceiul  nostru  cel  vechiu  şi  rînduiala  prin- 
tzului,  care  arătăm  în  scrisoare  aicea. 

4.  Bunătăţi  satul  acesta  nu  prea  are,  că  locu-i  pietros,  cu  2  boi  nu  putem  ara 
fără  cu  4;  grîu  nu  putem  prăsi,  fără  numai  săcară  şi  ovăs,  şi  încă  la  sâcară  trebuie 
să  gunoim  în  toţi  anii  şi  nici  aşa  nu  se  prea  face.  Hotară  avem  numai  două;  fîna- 
ţele  care  le  avem  mai  pe  samă  sint  pe  lîngă  nul  cel  mare  şi  cît  creşte  apa  minten 
calcă  ierburile,  la  altul  îi  macină  şi  pămîntul.  In  hotarul  nostru  de  2  ori  nu  putem 
cosi,  fără  cît  într-o  grădină  cosim  de  2  ori  dacă  îl  gunoim.  Fînu-i  sec,  de  nu-i  de-a 
îngrâşa  vite.  Păşune  de  vite  mărunte  tot  mai  avem  puţinică,  dară  de  vite  mari, 
ales  în  hotarul  cel  de  jos,  chiar  n-avem,  fără  tocmim  cu  bani  păşune  la  munte,  după 
care  tocmeală  vine  pe  cîte  1  bou  30  de  creiţari.  —  Ape  de  adăpat  avem  destule. 
—  Pădure  de  lemne  de  cămine  şi  de  foc  am  avut  bunişoare,  care  a  ţinut-o  satul  supt 
bună  grijă,  dar  de  3  ani  încoace,  de  cînd  s-a  băgat  arîndaşul  de  acuma,  tare  ne-a 
stricat,  le-a  tăiat  şi  le-a  vîndut,  de  după  aceasta  nici  de  cămin  nu  vom  avea  şi  de 
lemne  de  foc  mare  lipsă  vom  răbda.  Pădurea  este  dela  sat  cale  de  V2  de  zi.  Ghinde 
de  jir,  unde  am  putea  îngrâşa  porci  n-avem.  —  Pometuri  şi  grădini  de  legumi  iară 
nu  prea  avem,  că  nici  nu  prea  umblăm  după  ele.  —  Topile  avem  destule.  —  Mori 
domneşti  iar  aici  în  sat  avem  de  putem  la  toată  vreme  măcina.  —  Loc  de  tîrg 


50  Ştefan  Meteş,  Situaţia  economică  a  românilor  din  Ţara  Făgăraşului .  p.  277 
şi  319.  Vezi  şi  ibidem,  p.  304  (Drăguş),  p.  309  (Lisa)  etc. 

51  Ştefan  Meteş,  Viaţa  agrară ,  economică  a  românilor  din  Ardeal  şi  Ungaria , 
p.  272—273. 

52  Ibidem,  p.  294—296. 

avem  la  Făgăraş,  care  de  aicea  ţine  un  mii  şi  jumătate.  Iară  se  află  şi  bunătatea 
aceasta,  că  avem  slobozenie  să  putem  face  fieştecare  piuă  şi  dîrste,  dară  piuă  din 
voia  noastră  nu  facem,  fără  mai  cu  samă  facem  dîrste;  care  le  face,  nu  ne  opreşte 
nimenia.  Dela  o  dîrste  plătim  la  bir  împărătesc  1  zlot  şi  15  creţari;  la  curte  pînâ 
acuma  am  plătit  51  de  creţari,  dară  acuma  arîndaşul  pofteşte  un  ţol,  care  este 
3 — 4  şi  5  zloţi.  Am  avut  pînă  mai  aceşti  ani  4  joagere  omeneşti  (  =  private),  pe  care 
pentru  plată  mai  puţinică  au  putut  săteni  tăia  scînduri,  dară  acuma  al  treilea  an 
arîndaşul  le-a  stricat  joagerile,  pe  oameni  i-a  păgubit,  că  nu  le-a  plătit  preţul  şi 
a  făcut  joageri  domneşti,  unde,  dacă  duce  omul  un  gros  să-şi  taie  pe  sama  lui,  nu-1 
mai  vede,  că  arîndaşul  îl  cuprinde  pe  sama  lui. 

5.  La  noi  nu  se  ştie  care  este  iobag  cu  heiu  întreg  şi  cu  moşie  întreagă,  fără 
o  gazdă  de  frunte  biruieşte  loc  de  arătură  de  16  gălete,  din  care  o  parte  se  poate 
numi  loc  mai  bumişor,  două  părţi  sînt  de  ovâs.  Fînaţ  la  noi  o  gazdă  bună  se  pot 
pune  de  5  care  de  fîn. 

6.  Slujbele  la  noi  se  fac  după  împărţitul  heiurilor  şi  moşiilor;  altul  care  nu 
împârţeşte  cu  nimenea  [pămîntul]  face  într-o  săptămînâ  ori  cu  2  boi  ori  cu  4  o  zi 
şi  i  se  ia  in  slujbă  2  zile,  cu  trupul  face  2  zile,  dară  care  împărţeşte  cu  alţi  fraţi 
face  slujba  numită,  altul  într-a  doua,  altul  într-a  patra  şi  alţii  într-a  şasea  săptă- 
mină.  Iarăşi  mersul  şi  venitul  ni  s-au  luat  în  slujbă.  Mai  de  mult  calea  de  aici  ori 
pînă  la  Sibiiu  ori  pînâ  la  Braşov  cu  2  boi  ni  se  lovea  în  slujbă  de  6  zile,  dară  acum 
numai  în  4  zile  ni  se  ia  bun. 

7.  La  noi  alte  dijma  n-au  fost  fără  din  zece  clăi  de  bucate  de  toamnă  şi  de 
ovâs  am  dat  şi  dăm  şi  acuma  una;  din  cucuruz  mai  de  mult  n-am  dat  nici  o  dijmă, 
fiindcă  noi  cucuruz  nu  putem  prăsi  altmintrilea,  fără  dacă-1  închidem  în  loc  cu 
gard,  dară  de  vre-o  23  de  ani  încoace  ni  se  ia  şi  din  cucuruz.  —  Pentru  un  porc 
mare  sau  pentru  2  mici  plătim  3  creţari,  dela  o  oaie  cu  lapte  3  creţari,  dela  o  oaie 
stearpă  ori  care  iernează  în  ţară  (  =  Muntenia)  cîte  1  potor.  —  Noi  la  curte  am  dat 
şi  dăm  şi  acuma  la  Crăciun  o  găină,  pentru  care  mai  de  mult  ni  se  ierta  slujba 
pe  o  sâptămînă,  dară  acum  nu  ni  se  iartă.  Alte  nu  dăm  nimica. 

8.  La  noi  în  amindouă  Sîmbătele  de  Sus  sînt  puste,  mici  cu  mari,  78,  carele 
mai  cu  samă  toate  pustişaguri  le-am  pomenit,  pe  altele  mai  puţinele  am  pomenit 
şi  case,  care  s-au  stricat.  Acu  pentru  ce  au  rămas  pustii  acestea:  aceea  că  noi  fun- 
duşurile  şi  moşiile  le-am  împărţit  totdeauna  după  rudenie,  de  unde  dacă  un  obagiu 
a  avut  un  fundus  mare,  acela  cu  moşie  cu  toţi  copiii  l-au  împărţit  într-atîtea  părţi 
cîţi  inşi  au  fost,  cel  mai  mic  a  rămas  în  casa  părintească,  fraţii  ceilalţi,  dacă  au  luat 
fete  cu  care  au  căpătat  case,  acolo  s-a  băgat  ori  dacă  le-a  plăcut  a  făcut  case  pe 
funduşul  nevestii  şi  care  le-au  fost  rămas  din  funduşul  părintesc  le-au  lăsat  pustie. 
Altul,  dacă  s-a  învechit,  ori  casa  părintească,  ori  care  a  căpătat  casă  cu  nevasta, 
una  a  lăsat-o  pustie  şi  s-a  tras  pe  heiu  celălalt,  şi  de  aici  vine  că  fundusurile  noas¬ 
tre  ori  cu  casa,  ori  pustele  într-atîtea  părţi  se  împărţesc  şi  s-au  împărţit  de  nu  se 
mai  poate  hotărî  care  este  fundus  întreg  şi  care  de  cît  este.  Din  pustele  acestea 
care  obagiu  cît  stâpîneşte  le  vom  spune  de-a  rîndul  la  scrisoarea  funduşilor. 

9.  Pădurit  este  slobod,  care  are  voie  şi  putere  poate  vinde  cît  vrea,  dară  nu 
prea  vindem  că  sîntem  săraci  de  mai  nu  putem  aduce  pe  sama  noastră,  necum  să 
mai  ducem  şi  de  vîndut.  Domnul  nostru  afară  de  hotarul  satului  aici  aproape 
nu  are  pădure.  Funduşurile  o  putut  vinde  în  zălog  fieştecare  cum  a  vrut  opre¬ 
lişte  totdeauna*4. 

* 


Moşia  a  rămas  în  stăpînirea  familiei  Brîncoveanu  pînă  în  aprilie  1823,  cind 
banul  Grigore  Brîncoveanu  a  dăruit-o ,  împreună  cu  Poiana  Mărului  bisericii  şi 
şcolii  greceşti  din  Braşov.  Motivul  acestei  donaţii  era  faptul  că  lingă  biserică  se 
aflau  mormintele  lui  Emanuel  Brîncoveanu  —  tatăl  lui  Grigore  —  al  surorii  sale 
Elena,  precum  şi  al  mamei  sale,  Zoiţa,53  care  se  refugiase  la  Braşov  în  1821,  nepu- 


53  După  însemnări  contemporane,  Emanuel  Brîncoveanu  a  murit  la  25  april 
1811,  fiind  îngropat  „cu  mare  paradie  la  biserica  cea  din  cetate44;  mormîntul  se 
afla  în  grădina  bisericii,  fiind  „foarte  înfrumuseţat44.  Soţia  sa  a  decedat  la  20  aug. 
1821,  fiind  înmormîntată  „cu  mare  pompă*4  în  aceeaşi  groapă  cu  soţul  său  (N.  Iorga, 
Braşovul  şi  românii.  Scrisori  şi  lămuriri,  Buc.,  1905,  p.  265).  Despre  mormîntul 
Elenei,  sora  lui  Grigore,  vezi  ibidem,  p.  246. 

tind  suporta  „tristele  evenimente  aduse  asupra  patriei  de  nişte  rebeli  străini44. 
Grigore  Brîncoveanu  îşi  amintea  el  însuşi  că  trăise  în  cetatea  Braşovului  vreme  de 
6  ani  „în  linişte  şi  consideraţiune*4  (1806— -1812). 

Veniturile  celor  două  moşii  urmau  a  fi  folosite  jumătate  pentru  rugăciuni  de 
pomenire  şi  fapte  de  milostenie  creştinească,  iar  cealaltă  jumătate  pentru  mărirea 
şcolii,  la  care  conducătorii  bisericii  să  fie  obligaţi  a  angaja  dascăli  greci  pentru 
gramatică  şi  filozofie,  precum  şi  un  dascăl  pentru  limba  germană,  care  să  acorde 
instrucţie  gratuită  copiilor  de  religie  ortodoxă  din  Braşov. 

Actul  de  donaţie  din  1823  mai  prevedea  şi  unele  dispoziţii  cu  privire  la  bise¬ 
ricile  din  cele  două  sate,  ai  căror  preoţi  urmau  să  fie  scutiţi  de  dări,  ca  şi  despre 
scutirea  de  dijma  din  porumb  a  locuitorilor  din  Poiana  Mărului,  care  duceau  lipsă 
de  hrană. 

în  încheiere,  donatorul  dispunea:  „conducătorii  companiei  greceşti  şi  epitropii 
bisericii  Sf.  Treime  din  Braşov  vor  îngriji  de  o  cît  mai  dreaptă  şi  mai  bună  chiver- 
nisire  a  celor  două  moşii,  îndeplinind  toate  dispoziţiile  donatorului  şi  păstrîndu-le 
nevătămate,  ca  să  nu  fie  traşi  la  răspundere  în  faţa  scaunului  de  judecată  a  Atot¬ 
puternicului44.54 

Donatorul  moşiei,  Grigore  Brîncoveanu,  învăţase  cu  multă  sîrguinţă  la  înalta 
şcoală  grecească  din  Bucureşti,  avea  pasiunea  cărţilor  de  ştiinţă  şi  ocrotea  literatura 
grecească,  la  modă  în  capitalele  ţărilor  române  la  începutul  secolului  trecut.  El 
însuşi  tradusese  în  neo-elenică  Principiile  logicii  şi  filozofiei  morale  a  lui  Hei- 
neccius,  vestit  filozof  german,  pe  care  a  tipărit-o  la  Viena  în  1808.  Biblioteca  sa 
se  afla  la  şcoala  comunităţii  greceşti  din  Braşov  (comunitate  în  care  se  găseau  şi 
mulţi  români,  îndeosebi  macedoneni);  banul  Grigore  Brîncoveanu  locuise  în  Braşov 
în  timpul  războiului  ruso-turc  din  1806 — 1812,  cînd  se  legase  de  micuţa  biserică 
lîngă  care  i-au  fost  îngropaţi  părinţii.'5 

Istoricul  I.  Lupaş  —  care  a  publicat  documentul  de  danie  din  1823  —  a  con¬ 
damnat  cu  multă  asprime  „actul  grecesc  al  banului  Grigore  Brîncoveanu44,  care  ar 
fi  dat  uitării  „silinţele  românilor  braşoveni  de  a-şi  dezvolta  vechea  lor  şcoală44.  Nu 
trebuie  să  uităm  însă  că  Grigore  Brîncoveanu  era  un  boier  grecizat  în  parte  şi 
apoi  că  între  aşa-zişii  „greci44  (adică  ortodocşi)  din  Braşov,  se  aflau  şi  mulţi  negus¬ 
tori  aromâni  care  vorbeau  greceşte.55bis 

Conducătorii  bisericii  greceşti  din  Braşov  nu  au  administrat  prea  bine  bunu¬ 
rile  încredinţate,  ceea  ce  a  născut  nemulţumirea  familiei  Brîncoveanu.  De  aceea, 
între  1858  şi  1868,  unul  dintre  urmaşii  donatorului  din  1823,  Bibescu- Brîncoveanu, 


54  I.  Lupaş,  op.  cit.f  p.  22 — 24  şi  161 — 165.  O  altă  copie  în  traducere  germană  a 
actului  grecesc  de  donaţie  a  fost  publicat  de  Bartolomei  Baiulescu,  Monografia 
comunei  bisericeşti  gr.  or.  române  a  Sfintei  Adormiri  din  cetatea  Braşovului , 
Braşov,  1898,  p.  107 — 110. 

în  testamentul  său,  întocmit  la  17  iunie  1824,  banul  Grigore  Brîncoveanu 
întărea  din  nou  dania,  cerînd  urmaşilor  ca,  după  încetarea  sa  din  viaţă,  „să  dăru¬ 
iască  bisericii  greceşti  din  cetatea  Braşovului  moşiile  Sîmbăta  şi  Poiana  Mărului, 
aflate  în  Transilvania,  înmînînd  epitropilor  bisericii  şi  deosebitul  meu  înscris  de 
danie,  pecetluit,  împreună  cu  documentele  vechi44  (Emil  Vîrtosu  şi  I.  Vîrtosu, 
O  sută  de  ani  de  la  înfiinţarea  Aşezămintelor  Brîncoveneştif  1838 — 1938 . . .,  Buc., 
1938,  p.  435). 

In  biserica  grecească  se  găseşte  un  tablou  în  ulei  al  lui  Grigore  Brîncoveanu 
„principe  al  Austriei,  cavaler  al  Rusiei  şi  mare  ban  al  principatului  Ţării  Româ¬ 
neşti44  ( ibidem ,  p.  432). 

55  N.  Iorga,  op.  cit.,  p.  246 — 247. 

55  bis  Vezi  Andrei  Oţetea,  Pătrunderea  comerţului  românesc  în  circuitul  inter¬ 
naţional  (în  perioada  de  trecere  de  la  feudalism  la  capitalism ),  Buc.,  1977,  p.  118, 
care  arată:  „Sub  numele  de  „greci44  —  care  pentru  întreg  Apusul  Europei  avea 
o  aocepţiune  confesională,  semnificînd  ortodocşi  —  se  cuprindeau  greci,  români, 
aromâni  şi  slavi  de  sud,  mai  ales  bulgari44.  Vezi  şi  N.  Camariano,  Uorganisation  et 
Vactivite  culturelle  de  la  compagnie  grecque  de  Braşov  (1777 — 1850)  („Balcania44, 
VI,  1943,  p.  201—241). 

a  încercat  să  revoce  dania,  dar  fără  succes*1  Cînd  con9istoriul  ortodox  din  Sibiu 
a  cerut  epitropilor  greci  să  prezinte  socotelile  pentru  revizuire,  aceştia  au  contes¬ 
tat  dreptul  consistoriului  de  a-i  controla.57  Din  cauza  acestei  împotriviri,  la  21  mar¬ 
tie  1868,  mitropolitul  Andrei  Şaguna  a  pus  biserica  grecească  din  Braşov  sub  inter¬ 
dict  canonic. 

Conflictul  a  fost  soluţionat  în  1886  de  justiţia  ungară,  care  a  dat  insă  cîştig 
de  cauză  bisericii  greceşti  pe  care  a  supus-o  arbitrar  episcopului  sîrb  din  Buda. 
„Aşa  s-a  sfîrşit  îndelungatul  proces  al  urmaşilor  lui  Constantin  Brincoveanu  pentru 
satele  din  sudul  Transilvaniei,  ajunse  în  stăpinirea  familiei  lor  în  secolul  al  XVII- 
lea,  intr-un  timp  cînd  legăturile  acestui  Principat  cu  Ţările  Române  erau  aşa  de 
strinse,  fiind  şi  soarta  lor  politică  aproape  identică*'.58 

„Biserica  grecească,  moştenitoare  a  Brîncovenilor,  n-a  voit  să  păstreze  mănăs¬ 
tirea  clădită  de  dînşii  intru  pomenirea  lor ...  Şi  aici  grecii  au  făcut  ceea  ce  li  s-a 
imputat  cu  dreptate  în  ţară.  mistuirea  averilor  mănăstireşti,  lăsînd  să  se  nimicească 
de  timp  mănăstirea  însăşi**. 59 

Nedreptatea  s-a  reparat  tîrziu,  după  un  secol  de  stăpîniire  a  bisericii  greceşti 
asupra  moşiei  lui  vodă  Brincoveanu,  la  1922,  dată  ce  a  marcat  începutul  unei  noi 
epoci  in  istoria  mănăstirii  Sîmbăta  de  Sus,  despre  care  vom  vorbi  în  paginile 
următoare. 


Bisericile  satului 

înainte  de  construirea  mănăstirii  lui  Constantin  Brincoveanu,  în  sec.  XVII, 
in  Simbăta  de  Sus  (răsăriteană)  exista  o  biserică  de  lemn.  Ea  este  menţionată  în  mai 
multe  documente,  dintre  care  amintim  pe  cel  din  25  mai  1617,  prin  care  Gabriel 
Bethlen,  principele  Transilvaniei,  ridică  în  rîndul  nobililor  pe  preotul  Oprea  Pilţe 
din  Sîmbăta  de  Sus,  împreună  cu  fiii  săi,  eliberindu-i  din  starea  de  iobăgie  şi  scu- 
tindu-i  de  taxele  şi  contribuţiile  „tam  ordinariarum,  quam  extraordinariarum",  de 
„lucrum  Camerae*'  etc.60 

In  anul  1647  sînt  înregistraţi  la  Sîmbăta  de  Sus  4  preoţi:  Comşa,  Aldea, 
Solomon  şi  Albu,61  iar  la  1658  —  cînd  satul  a  fost  vizitat  de  inspectori  reprezentanţi 
ai  stâpînirii  calvine  de  atunci  a  Transilvaniei  —  erau  numai  doi  preoţi:  Comşa  şi 
Radu.  Inspectorii  notează  însă  că  „din  partea  domnului  Preda  vornicul  (stăpînul 
satului)  nu  s-au  înfăţişat  nici  preoţii  nici  juraţii;  de  ce  ginduri  au  fost  îndemnaţi 
şi  de  ce  spirit  au  fost  aţiţaţi  nu  se  ştie4'.62  Se  vede  că  vornicul  Preda  Brincoveanu 
era  destul  de  influent  ca  să-şi  ferească  preoţii  de  amestecul  inspectorilor  calvini. 

La  1697  biserica  a  primit  o  Evanghelie  de  la  Constantin  Vodă  Brincoveanu, 
care  nu  construise  încă  mănăstirea.  Iată  textul  însemnării:  „Iaste  dat[ă]  de  pomană 
de  bun  stâpîn[ul]  nostru,  Io  Constantin  Bfasarab]  B [rîncoveanu]  voevod,  bisericii 


56  Una  din  plingerile  sale  către  Agenţia  austriacă  din  Bucureşti,  din  9  april 
1862,  este  publicată  de  B.  Baiulescu,  op.  cit.,  p.  186 — 187.  Nemulţumiţi  erau  şi  foştii 
iobagi  din  Sîmbăta  de  Sus  care  erau  pedepsiţi  cu  asprime  de  reprezentanţii  comu¬ 
nităţii  greceşti;  bâtrinii  din  sat  îşi  aminteau  faptul  că,  înainte  de  1848,  sătenii 
erau  închişi  în  pivniţele  fostuilui  castel  brîncovenesc  de  arendaşii  dornici  de  cit 
mai  mari  ciştiguri  realizate  din  munca  locuitorilor. 

57  Ioan  Puşcariu,  Notiţe  despre  intîmplările  contemporane.  Sibiu,  1913,  p.  144 — 
145.  Despre  relaţiile  dintre  biserica  greacă  din  Braşov  şi  Mitropolia  ortodoxă  a 
Transilvaniei  vezi  articolul  S/.  biserică  din  Braşov-Cetate  cu  hramul  Sf.  Treime 
(„Telegraful  Român*',  23  aprile  1932). 

58  I.  Lupaş,  Documente  istorice,  p.  23 — 24. 

59  N.  Iorga,  Neamul  românesc  în  Ardeal  şi  Ţara  Ungurească,  I,  p.  107. 

60  Ioan  Puşcariu,  Fragmente  istorice  despre  boierii  din  Ţara  Făgăraşului,  I, 
Sibiu,  1907,  p.  198—201. 

61  David  Prodan,  Liviu  şi  Maria  Ursuţiu,  Urbariile  Ţării  Făgăraşului,  I,  p.  832. 

62  Vaier  Literat  şi  M.  Jaray,  „ Vizite “  calvineşti  la  preoţii  români  din  Ţara 
Făgăraşului  („Anuarul  Inst.  de  istorie  naţională**.  Cluj.  VII,  1936 — 1938,  p.  601 — 602). 

de  lemn  ot  Sîmbăta  de  Sus,  în  Ţeara  Oltului,  ţinutul  Făgăraşului  *. 63  încă  din  această 
vreme  biserica  intrase  deci  în  grija  familiei  Brincoveanu. 

Dintre  preoţii  din  secolul  al  XVIII-lea,  cunoştem  pe  Comşa  Şandru  boier  şi 
Matei  Şandru,  care  apar  ca  martori  la  o  hotărnicie  a  moşiei  lui  vodă  Brincoveanu 
la  21  iunie  1723. 

Numele  altor  preoţi  ne  sînt  cunoscute  dintr-o  însemnare  din  1748,  aflată  pe  un 
Apostol  din  1683,  păstrat  în  biserica  din  Sîmbăta  de  Sus  (răsăriteană),  unde  citim: 
„Acest  svîntu  Apostol  al  bisericii  Sîmbetii  de  Sus,  luat  de  la  părintele  Anania  pe  un 
sărindar  drept  fl[orini]  9;  şi  am  făcut  un  sărindar  popii  despre  bisearica  de  lemn, 
popa  Ionaşcfo],  popa  Mihai,  popa  Bucur  Moisi;  după  aceia  popa  Mihai  şi-a  luat 
partea  lui,  popa  Bucur  Moisi  partea  lui,  iar  popa  Ionaşc[o]  [au  dat]  de  o  [au] 
legat  mariaşi  5;  şi  o  au  şi  răscumpărat  de  doară  de  la  popa  Mihai  peste  tot  ca  să 
nu  mai  aibă  treabă;  şi  au  rămas  buni  ctitori  Mihai,  popa  Ionaşcfo]  şi  popa  Bucur 
Moise.  Mai  1748“ .<* 

Conform  conscripţiei  din  1750,  toţi  locuitorii  satului  Sîmbăta  de  Sus  erau  orto¬ 
docşi;  satul  avea  două  biserici,  cu  9  preoţi  şi  770  de  suflete.65  In  1761  funcţionau 
tot  9  preoţi  ortodocşi  cu  o  biserică  şi  299  de  familii  de  credincioşi  —  toti  ortodocşi,66 
Făgăraşul  fiind  una  din  regiunile  transilvane  unde  locuitorii  au  refuzat  să  accepte 
unirea  cu  Roma  şi  datorită  mănăstirii  de  la  Sîmbăta,  aşa  cum  vom  arăta  in  partea 
a  doua  a  lucrării. 

La  29  martie  1761,  preotul  Gligorie  din  Simbăta  de  Sus  se  împrumuta  cu 
40  de  costande  de  la  jupînul  Manicati  din  Sibiu.67 

In  iunie  1788,  cînd  parohia  a  fost  vizitată  de  episcopul  Ghedeon  Nichitici, 
funcţionau  patru  preoţi:  Matei  Petru,  Matei  Cojocariu,  Matei  Ciuta  şi  Matei  Vlăda.68 

La  1805  existau  în  Sîmbăta  de  Sus  două  parohii  ortodoxe:  în  cea  răsăriteană 
funcţionau  3  preoţi:  Matei  Vlegera  şi  Ioan  Popovici  (care,  fiind  hirotonisiţi  în  Ţara 
Românească,  sînt  suspendaţi  de  la  slujbă)  şi  Ioan  Ispoc,  care  slujeau  la  o  biserică 
clădită  în  1786,  parohia  avînd  171  familii.  In  Sîmbăta  apuseană  erau  229  de  familii 
şi  alţi  3  preoţi:  Bucur  Bega  (hirotonisit  în  Ţara  Românească  la  1762),  Matei  Petru 
şi  Matei  Mardan.69 

La  1846  numărul  preoţilor  se  redusese  la  cîte  unul  de  fiecare  parohie:  în  paro¬ 
hia  răsăriteană,  cu  171  familii,  slujea  preotul  Ioan  Ispars,  iar  în  cea  apuseană,  cu 
196  familii,  preotul  Ioan  Mardan.70 

Este  important  de  reţinut  faptul  că  cele  două  biserici  din  sat  au  fost  reclădite 
in  secolul  al  XVIII-lea,  una  de  către  boierii  Brîncoveni,  iar  cealaltă  de  egumenul 
mănăstirii  Simbăta:  este  vorba  de  biserica  Sf.  Teodor  Tiron  din  Sîmbăta  de  Sus  — 
Apuseană,  construită  de  Nicolae  şi  Manolache  Brincoveanu  la  1784  şi  pictată  la 


63  N.  Iorga,  Studii  şi  documente,  XIII,  p.  184.  Este  foarte  probabil  că  în 
favoarea  acestei  biserici  intervenea  doamna  Marica  Brincoveanu  într-o  plîngere  adre¬ 
sată  împăratului  de  la  Viena  la  26  iunie  1725,  în  care  arăta  că  episcopul  unit 
Pataki,  după  ce  a  răpit  ortodocşilor  biserica  brîncovenească  din  Făgăraş,  vrea  să  facă 
acelaşi  lucru  şi  cu  biserica  din  Sîmbăta  (Pataki,  cogente  sacerdotes  et  procura tores 
ecclesiae,  at  accipiat,  argenterias  aliaque  ab  eoclesia;  pariter  infestat  ecclesiam, 
quae  in  possessione  nostra  Szombatfalva  est“).  Vezi  „Archivul"  lui  T.  Cipariu, 
1867,  p.  515. 

64  N.  Iorga,  op.  cit.,  p.  185. 

65  Tranţilvania"  ioni  n  746 

66  V.  Cioban,  Statistica  românilor  din  Ardeal  din  1760 — 1762,  Cluj,  1926, 
p.  61.  Vezi  şi  Silviu  Dragomir,  Istoria  desrobirii  religioase  a  românilor  din  Ardeal 
în  sec.  XVIII,  II,  Sibiu,  1930,  p.  279. 

67  N.  Iorga,  Studii  şi  documente,  XII,  p.  74 — 75. 

68  I.  Puşcariu,  Documente  pentru  limbă,  p.  148. 

69  „Transilvania” ,  1911,  p.  274 — 275. 

70  Ştefan  Meteş,  Viaţa  bisericească  a  românilor  din  Ţara  Oltului,  Sibiu,  1930, 
p.  100.  Unii  urmaşi  ai  preotului  Mardan  au  ţinut  apoi  în  arendă  castelul  Brinco¬ 
veanu  din  Sîmbăta  de  Sus. 

1795  şi  de  biserica  Adormirea  Maicii  Domnului  din  Simbăta  de  Sus  —  Răsăriteană, 
construită  la  1786  (după  dărimarea  mănăstirii)  de  egumenul  Visarion.71 

Am  prezentat  pe  scurt  istoricul  celor  două  biserici  deoarece  ele  se  aflau  pe 
moşia  familiei  Brincoveanu,  care  le-a  purtat  de  grijă.  Astfel,  în  actul  de  donaţie 
din  1823,  prin  care  banul  Grigore  Brincoveanu  ceda  moşiile  Sîmbăta  de  Sus  şi 
Poiana  Mărului  bisericii  greceşti  din  Braşov,  se  prevedea  ca,  din  veniturile  celor 
două  moşii,  „ bisericile  ortodoxe  aflătoare  în  cele  două  sate  să  fie  ţinute  totdeauna 
in  bună  ordine,  făcîndu-li-se  reparaţiile  necesare  ca  să  nu  se  ruineze;  numele  dona¬ 
torilor  să  fie  pomenit  la  toate  liturghiile4*.  In  plus,  se  mai  prevedea  ca  „preoţii 
acestor  biserici  să  nu  fie  obligaţi  niciodată  să  plătească  dijmă,  fiind  scutiţi  de 
această  sarcină  ca  să  se  roage  neîncetat  pentru  donatori,  pentru  locuitorii  satelor  şi 
pentru  toţi  creştinii  evlavioşi**.72 


Palatul  lui  Constantin  Brincoveanu 

Data  construirii  acestui  palat  —  distrus  în  decursul  timpului  —  nu  ne  este 
cunoscută,  deoarece  inscripţia  pusă  de  primul  ctitor  a  dispărut.  Construirea  sa 
trebuie  pusă  în  legătură  cu  dorinţa  domnului  Ţării  Româneşti  de  a-şi  asigura 
un  loc  de  refugiu  în  Transilvania,  pentru  a  scăpa  de  primejdia  ce  o  reprezentau 
pentru  el  otomanii.  Se  ştie  astfel  că,  la  1695,  voievodul  s-a  adresat  generalului 
austriac  Veterani  şi  apoi,  după  moartea  acestuia,  urmaşului  său,  prinţul  Vaudemont, 
cerîndu-le  să  intervină  pe  lîngă  împărat  ca  să-i  acorde  permisiunea  de  a  se  refugia 
la  nevoie  în  provinciile  imperiale.  La  1701,  domnul  Ţârii  Româneşti  a  obţinut 
permisiunea  cerută,  sub  forma  unui  ordin  scris  adresat  de  Curtea  imperială  gene¬ 
ralului  austriac  din  Transilvania  ca  —  dacă  Brincoveanu  va  fi  silit  să-şi  părăsească 
scaunul  —  să  fie  primit  cu  toţi  ai  săi  şi  tratat  după  cuviinţă.73 

Este  foarte  posibil  ca  frumosul  palat  de  la  Sîmbăta  de  Sus  să  fi  fost  construit 
la  scurt  timp  după  această  dată,  el  urmînd  să  slujească  de  eventuală  reşedinţă 
domnului;  înţelegem  astfel  grija  marelui  ctitor  care  a  fost  Brincoveanu  de  a-şi 
construi  un  palat  corespunzător,  aşa  cum  erau  spendidele  case  domneşti  de  la 
Mogoşoaia,  Doiceşti  sau  Potlogi. 

Alegerea  sa  s-a  oprit  la  Sîmbăta  de  Sus,  care  devenise  în  această  vreme 
centrul  unui  întins  domeniu  brîncovenesc  ce  cuprindea  şi  moşiile  Sîmbăta  de  Jos 
şi  Poiana  Mărului.  La  alegerea  acestui  loc  a  contribuit,  fără  îndoială,  şi  peisajul 
deosebit  de  frumos,  apreciat  de  un  om  de  gust  ca  Brincoveanu. 

Studiul  vestigiilor  rămase  (pivniţele  şi  unele  elemente  de  piatră  cioplită) 74 
dovedeşte  o  mare  asemănare  intre  acest  palat  brîncovenesc  şi  acela  de  la  Mogo¬ 
şoaia,  construit  la  1702,  dar  care  este  ceva  mai  mare. 

Locuit  încă  în  secolul  al  XVIII-lea  de  familia  Brincoveanu,  palatul  a  fost 
părăsit  după  aceea,  ruinîndu-se  treptat  în  secolul  trecut,  ca  atîtea  alte  valoroase 
monumente  vechi  de  arhitectură  românească. 


71  Ibidem,  p.  98 — 100  şi  idem.  Mănăstirile  româneşti  din  Transilvania  şi 
Ungaria,  Sibiu,  1936,  p.  87.  Tot  Visarion  a  dăruit  bisericii  două  sfeşnice  mari  de 
lemn  de  chiparos  sculptat  artistic  şi  o  iconiţă  a  Maicii  Domnului,  ferecată  cu  13 
pietre  mari  şi  cu  12  ţinte  de  argint. 

72  I.  Lupaş,  Documente  istorice  privitoare  la  moşiile  brîncoveneşti  din  Tran¬ 
silvania  şi  Oltenia,  p.  23. 

73  C.  Giurescu  şi  N.  Dobrescu,  op.  cit.,  p.  134. 

74  Singurul  studiu  cunoscut  nouă  asupra  vestigiilor  palatului  se  datoreşte  lui 
Şerban  Semo,  Pe  marginea  unor  vestigii  ale  curţii  brîncoveneşti  de  la  Sîmbăta 
de  Sus  („Revista  Muzeelor*4,  1967,  nr.  2,  p.  169 — 171),  ale  cărui  date  le  folosim  în 
descrierea  noastră. 

Asemănarea  coloanelor  cu  căpiţele  cu  cele  de  la  Mogoşoaia  a  fost  remarcată 
şi  de  Virgil  Drăghiceanu,  în  amintirea  lui  Constantin  Brincoveanu,  1714 — 1914 . 
Lăcaşurile  voievodului  şi  viaţa  lui.  Ochire  arheologică  şi  istorică.  Buc.,  1914,  p.  107, 
care  considera  că  zidirea  acestui  bogat  palat  „fu  unul  din  motivele  detronării  lui 
Brincoveanu4*  (Vezi  mai  jos  nota  79). 

La  începutul  secolului  nostru,  N.  Iorga  mai  vedea  încă  în  curtea  palatului 
reclădit  de  Grigore  Brîncoveamu  un  capitel  frumos  săpat  în  piatră  sau  „o  mare 
floare  de  piatră  aşezată  pe  nişte  dărâmături41,  care  slujea  drept  bancă.  In  poarta 
de  zid,  clădită  de  Grigore  Brîncoveanu  la  1800,  se  vedeau  „doi  stîlpi  de  aceştia 
(sculptaţi)  întregi  şi  patru  căpiţele,  care  cu  vîrful  în  sus,  care  cu  vîrful  în  jos44.75 
Aceste  lucrări  de  artă  —  constata  istoricul  —  făcuseră  parte  din  vechiul  palat  pe 
care  îl  clădise  C.  Brîncoveanu  „pentru  a -şi  adăposti  aici  zilele  din  urmă,  dacă 
mazilia  ar  fi  să-l  scoată  înainte  de  moarte  din  scaunul  domnesc  al  ţării  sale“. 
„Curţile  frumoase,  cu  stîlpii  de  horbote  săpate,  s-au  dărîmat  cu  încetul  şi  sătenii  au 
luat  din  ele  piatră  şi  cărămidă  pentru  căsuţele  lor44,  rămînînd  pe  locul  palatului 
doar  „o  mocirlă  de  cărămizi  măcinate44.76 

Lîngă  casele  ridicate  de  C.  Brîncoveanu,  la  începutul  secolului  trecut,  banul 
Grigore  Brîncoveanu  —  care  a  locuit  cîţiva  and  în  Transilvania,  foarte  probabil  şi 
la  Sîmbăta  —  a  construit  alte  clădiri  şi  acareturi,  pe  care  le  enumeră  el  însuşi  la 
1826:  conacul  cel  mare,  casele  cele  mici  ale  logofătului,  fabrica  de  rachiu,  mori, 
fierăstraie,  pătule,  grădini,  împrejmuiri  „şi  multe  alte  îmbunătăţiri44.77 

In  clădirea  cea  mare  cu  etaj  au  locuit  mai  tîrziu  reprezentanţii  bisericii  gre¬ 
ceşti  şi  arendaşii  moşiei.  Vîndută  după  primul  război  mondial  şi  recuperată  de 
stat,  clădirea  a  fost  transformată  la  1925  în  cămin  de  odihnă  pentru  scriitori, 
ziarişti  şi  artişti  plastici  şi  dramatici,  care  îşi  petreceau  aici  concediile  în  timpul 
verii 78 

Vizitatorul  de  astăzi  nu  mai  poate  vedea  decît  ultimele  vestigii  ale  palatului 
lui  C.  Brîncoveanu:  o  poartă  ca  un  arc  de  triumf,  două  mari  pivniţe,  suprapuse 
de  o  clădire  de  plan  dreptunghiular,  cu  aspect  baroc,  şi,  risipite  în  fostul  parc  al 
palatului,  diverse  elemente  arhitecturale  din  piatră  sculptată.  In  anii  1965 — 1966 
un  număr  de  17  fragmente  din  piatră  sculptată  (6  postamente  de  coloană,  4  căpiţele, 
3  fragmente  de  corpuri  de  coloană  şi  4  console)  au  fost  aduse  la  palatul  brînco- 
venesc  de  la  Mogoşoaia. 

Prima  din  pivniţele  amintite  (avînd  o  suprafaţă  de  36,27  m2  şi  înălţimea 
maximă  de  4,56  m)  este  accesibilă  numai  din  interiorul  actualei  clădiri.  La  con¬ 
strucţia  zidului  —  a  cărui  grosime  depăşeşte  cu  puţin  un  m  —  s-au  folosit  cără¬ 
mizi  şi  bolovani  de  piatră.  Pivniţa  are  un  plan  dreptunghiular,  fiind  acoperită 
de  un  semicilindru. 

In  cea  de-a  doua  privinţă  —  mult  mai  mare  (82,92  mJ)  —  se  intră  din  afara 
actualei  clădiri,  printr-un  gîrlici.  în  centrul  ei  se  află  un  pilon  masiv  de  cărămidă, 
ridicat  pe  o  bază  dreptunghiulară.  Din  acest  pilon  central  se  desfac  patru  arcuri, 
creîndu-se  astfel  patru  compartimente,  deasupra  cărora  se  ridică,  pe  pandantivi, 
cîte  o  calotă  sferică.  Grosimea  zidului  este  ceva  mai  mare  decît  la  pivniţa  mică 
(1,30  m),  dar  sistemul  de  construcţie  şi  dimensiunile  cărămizilor  sînt  aceleaşi. 

Asemănarea  acestor  pivniţe  cu  cele  ale  palatelor  brîncoveneşti  de  la  Mogo¬ 
şoaia  şi  Potlogi  este  izbitoare:  acelaşi  puternic  pilon  central  de  plan  dreptunghiu¬ 
lar,  aceleaşi  patru  compartimente  acoperite  de  calote  sferice,  acelaşi  gen  de  feres¬ 
tre,  chiar  aceleaşi  nişe  în  zid.  Este  vorba  aproape  de  o  identitate;  diferă  doar  pro¬ 
porţiile. 


75  Este  vorba  de  coloane  corintice  angajate  şi  căpiţele  provenite  din  vechiul 
palat  brîncovenesc  (Şerban  Semo,  op.  cit.,  p.  170). 

76  N.  Iorga,  Neamul  românesc  in  Ardeal  şi  Ţara  Ungurească ,  I,  Buc.,  1906, 
p.  103—105. 

77  Emil  Vîrtosu  şi  I.  Vîrtosu,  op.  cit.,  p.  437. 

Este  foarte  posibil  ca  la  castelul  de  la  Sîmbăta  de  Sus  să  se  fi  găsit  şi  o 
stemă  de  principe  imperial  a  lui  C.  Brîncoveanu,  pe  care  urmaşii  său  au  moştenit-o. 
Vezi  Virgil  Drăghiceamu,  Constantin  Brîncoveanu  conte  ale  Regatului  Ungar  şi 
principe  al  Sacrului  Imperiu  Roman.  Steme  şi  portret ,  Buc.,  1915  (extras  din  „Con¬ 
vorbiri  literare44,  sept.  1915). 

78  G.  T.  Niculescu-Varone,  Castelul  Brîncoveanu  de  la  Sîmbăta  de  Sus ,  jude¬ 
ţul  Făgăraş,  cămin  de  odihnă  pentru  scriitori,  ziarişti  şi  artişti  români.  Monografie , 
Buc.,  1941.  Citind  cartea  funduară  a  proprietăţii,  autorul  amintit  arată  că  acest 
castel  a  fost  „reconstituit  în  anul  1882  cu  12  odăi44  ( ibidem ,  p.  16). 

De  altfel,  asemănarea  merge  şi  mai  departe:  palatele  de  la  Mogoşoaia,  Potlogi 
şi  Sîmbâta  de  Sus  au  aproape  acelaşi  plan:  un  dreptunghi  regulat  şi  în  mijlocul 
fiecărei  faţade  cîte  o  ieşitură,  o  încăpere  mai  mare  pe  faţadele  laterale,  un  foişor 
pe  faţada  principală  (unde  este  intrarea),  iar  pe  faţada  opusă,  spre  grădină,  o 
loggie  formînd  o  încăpere  mare,  deschisă,  cu  coloane  de  piatră  sculptată  ce  susţin 
arcada. 

Elementele  cele  mai  reprezentative  ce  s-au  păstrat  din  fastul  palat  brinco- 
venesc  de  la  Sîmbâta  de  Sus  sînt  fragmentele  de  piatră  sculptată  ce  prezintă  şi  ele 
asemănări  evidente  cu  cele  de  la  Mogoşoaia:  aceleaşi  elemente  de  ornamentaţie,  cu 
unele  deosebiri  de  tratare.  Astfel,  un  fragment  de  capitel  cu  frunze  ajurate  este 
asemănător  cu  capitolele  foişorului  de  la  Mogoşoaia:  aceleaşi  volute  suprapuse  de 
mici  semi-palete,  aceleaşi  frunze  de  acant,  dar  mai  ales  aceeaşi  floare  de  lalea  cu 
trei  petale  ce  se  ridică  la  capătul  unui  lujer  fin,  între  frunzele  de  acant.  Capitelele 
coloanelor  de  la  loggia  palatului  Mogoşoaia  sînt  identice  cu  capitelele  incrustate 
in  poarta  mai  nouă  a  fostului  palat  de  la  Sîmbăta:  frunze  de  acant  înalte,  ajurate, 
şi  aceeaşi  floare  de  acant  ce  le  suprapune,  cu  sepalele  larg  desfăcute  în  jurul  peta¬ 
lelor  bobocului  de  floare. 

Apropierile  se  observă  şi  in  cazul  altor  elemente  sculptate  în  piatră,  apropieri 
care  merg  uneori  pinâ  la  cele  mai  mici  amănunte.  O  asemănare  frapantă  cu  pie¬ 
sele  analoage  de  la  Mogoşoaia  o  au  postamentele  de  coloană  (ornamentaţia  supra¬ 
feţelor  laterale,  apoi  a  plintei  şi  a  torurilor  bazei,  lucrată  cu  mai  puţin  rafinament, 
foloseşte  exact  aceleaşi  elemente).  Ornamentaţia  tamburilor,  coloanelor  torse  de  la 
Sîmbăta  se  apropie  mult  de  cea  a  coloanelor  loggiei  de  la  Mogoşoaia  şi  chiar  de  cele 
ale  coloanelor  palatului  lui  Brincoveanu  de  la  Bucureşti  (păstrate  şi  acestea 
încrustate  în  poarta  palatului  Mogoşoaia).  Două  console  aduse  de  la  Sîmbăta  sînt 
identice  cu  un  tip  de  console  din  interiorul  palatului  de  la  Mogoşoaia  etc. 

In  concluzie,  datorită  acestor  numeroase  asemănări,  se  poate  spune  că  pala¬ 
tul  brîncovenesc  de  la  Sîmbăta  de  Sus  a  fost  construit  de  aceeaşi  echipă  de  meşteri 
care  a  lucrat  la  palatul  de  la  Mogoşoaia  şi,  evident,  în  aceeaşi  epocă  (circa  1701 — 
1702).™ 

Prof.  Dr.  Nicolae  Stoicescu 


79  Deşi  asemănările  dintre  cele  două  palate  brîncoveneşti  pledează  pentru 
această  datare,  nu  putem  neglija  opinia  lui  Anton  Maria  del  Chiaro  —  secretarul 
domnului  pentru  limba  italiană  —  după  care  palatul  de  la  Sîmbăta  de  Sus  ar  fi  fost 
construit  după  1703,  cind  domnul  a  fost  chemat  de  sultan  la  Adrianopole,  de  unde 
a  scăpat  cu  mare  greutate,  plătind  sume  considerabile.  El  spune:  „nenorocitele 
împrejurări  ale  ultimului  timp  ii  făcură  (pe  Brincoveanu)  să  se  gîndească  serios  la 
găsirea  unui  adăpost  mai  sigur,  unde  să  se  retragă  cu  numeroasa  sa  familie.  Inves¬ 
tise  dinainte  o  parte  din  averea  sa  la  băncile  din  Viena  şi  Veneţia  şi  cumpără  şi 
în  Transilvania  moşii,  între  care  două  care  se  numesc  Sîmbăta,  unde  începu  clădi¬ 
rea  unui  palat,  căci  amintirea  groazei  din  anul  1703,  cînd  fu  chemat  la  Adrianopol, 
nu-i  dădea  linişte  şi  ţinea  la  unicul  scop  de  a  fugi“  ( Revoluţiile  Valahiei ,  Iaşi, 
1929,  p.  105). 

In  capetele  de  acuzare  aduse  de  Poarta  otomană  lui  C.  Brincoveanu  figurează 
şi  faptul  că  urmărea  să  fugă  cu  toată  familia  şi  bogăţiile  sale  în  Transilvania, 
„unde,  în  acest  scop,  a  cumpărat  multe  moşii,  pe  una  din  ele  (=  Sîmbăta  de  Sus 
—  N.  S.)  pregătindu-se  chiar  clădirea  unui  mare  palat*'  ( ibidem ,  p.  111). 


Mărturii  din  trecutul  zbuciumat  al  Transilvaniei 


DIN  VREMEA  LUI  ŞAGUNA  [II] 


ÎNSEMNĂRI  după  documente  inedite 

PRIVITOARE  LA  ISTORIA  MENTALITĂŢILOR  ŞI  A  VIEŢII  CULTURALE 

ŞI  BISERICEŞTI  DIN  TRANSILVANIA.1 


Originea  „contractului  bunei  învoiri44  în  Transilvania 


Căsătoriile,  probabil  încă  din  vremuri  mai  vechi  decît  vremea  lui  Şaguna,  se 
angajau  în  scris  în  faţa  unor  martori,  şi  angajamentul  se  chema  Contractul  bunei 
învoiri.  Iată  o  astfel  de  constatare  scrisă  în  româneşte,  cu  caractere  latine,  deşi 
cu  o  ortografie  latinizantă  obositoare: 

,^După  înalta  poruncă  împărătească  din  30  iunie  1815  nr.  434  eşire,  mirele 
tînărul  Andrei  Ardeleanu  din  (Jşdi^ 2  şi  mireasa  Paraschiva  fiica  dumnealui 
George  Sîntion  tot  din  satul  Oşdula,  venind  înaintea  noastră  a  mai  jos  iscăliţilor, 
şi  făcîndu-li-se  cuviincioasă  cercetare,  fieştecare  de  sine  cu  chiar  gura  sa  au  măr¬ 
turisit,  precum  că  învoiala  între  dînşii  spre  a  păşi  la  legiuita  căsătorie  este  din 
a  lor  bună  voie  şi  mare  dragoste  ce  au  unul  spre  altul,  şi  cum  că  despre  aceasta  nu 
vor  da  sminteală  de  a  strica  taina  sfintei  căsătorii  pînă  la  moartea  lor,  cum  şi 
despre  rudenia  'lor  [că]  se  află  între  dînşii  adică  al  5-lea  grad  de  cuscrie,  întărind 
aceasta  cu  tragerea  crucii  lingă  iscălitura  numelor*4. 

Semnează  mirii  şi  şase  martori,  toţi  prin  punerea  degetelor.  Mai  jos  sem¬ 
nează  preotul  Neculai  Popescu  şi  fiul  acestuia,  Nicolae  Popescu  junior.  Oşdula, 
9  nov.  1847. 

Au  făcut  şi  cerere  de  dispensă  de  cununie  pentru  înrudirea  de  gradul  al 
cincilea.  Asemenea  „contracte44  se  încheie  şi  astăzi  în  Transilvania.  Originea  lor  e 
prin  urmare  într-o  „poruncă  împărătească44. 

Particularităţi  de  limbă:  ennalta  =  înalta;  enpereteaske= împărătească;  /ecen- 
dulisie= făcîndu^li-se;  csercsetare  —  ce rcetare;  cheszetori =căsătorie;  csaszta  =  aceasta. 

Arhiva  Şaguna,  51 


Altă  cerere  de  dispensă  de  cununie  pentru  rude  în  gradul  al  6-lea,  între  Ioan 
Todoran  şi  Ana  lui  Radu  Mitan  din  Hftrmap,  e  scrisă  cu  caractere  cirilice.  Scrie 
protopopul  Alexius  Verza,  la  12/24  septembrie  1847.  Adresa  pentru  poştă  e  însă 
în  latineşte. 

Arhiva  Şaguna,  50 


1  Continuare  din  nr.  trecut.  Acolo  unde  nu  se  indică  unde  se  află  docu¬ 
mentul,  înseamnă  că  e  din  arhiva  tractului  II  Sibiu,  descoperită  de  noi  şi  încă 
neinventariată.  Ea  se  află  acum  tot  în  Arhiva  Mitropoliei  Ardealului,  Sibiu. 

2  E  vorba  de  parohia  Ojdula,  prot.  Sf.  Gheorghe. 

Serviciul  contumancial  Turnu  Roşu,  sub  semnătura  Dr.  Lorenz,  scrie  prima¬ 
rului  din  Sălişte  la  9  septembrie  1847,  în  limba  germană,  că  petiţia  locuitorilor 
Dumitru  şi  Oprea  Borcea  >privind  aducerea  acasă  a  vitelor  de  pe  munţii  Săcelului 
—  mai  sus  de  Cordon  şi  pichetul  Piatra-Albă  —  a  fost  aprobată  de  marele  coman¬ 
dant  cu  condiţia  ca  vitele  să  stea  sub  contumacie  timp  de  25  de  zile  pe  spesele  lor. 
Documentul  provine  de  la  prof.  I.  Lupaş. 

Fondul  Şaguna,  49 

* 


Sub  titlul  „Onorate  domnule  Arhivareş“,  protopopul  Nicolae  Ghiaja  al  Albei 
de  Sus,  îi  scrie  lui  Moise  Fulea  la  Sibiu,  amestecînd  alfabetul  latin  cu  cel  -slavon, 
despre  Maria  Grusea  din  Haşfalău,  care  pentru  a  putea  divorţa  trebuia  mai  întîi 
să-şi  cheme  bărbatul  dispărut  prin  Edictalis  Citatie.  Roagă  Consistoriul  să-i  aprobe 
să  tipărească  această  citaţie  la  tipografia  din  Sibiu  în  atîtea  exemplare  în  cîte  e 
necesară,  femeia  fiind  dispusă  să  plătească  pentru  aceasta  1  fl.  Această  citaţie  va 
trebui  depusă  la  Vicarul  general  Şaguna  pentru  ca  el,  la  rîndul  său,  s-o  trimită 
regescului  guvern. 

Particularităţi:  unele  cuvinte  sînt  scrise  în  întregime  cu  alfabetul  latin,  precum: 
Regescul  Guvern ,  Domn ,  exemplar,  citaţie,  toate  celelalte  fiind  scrise  cu  caractere 
slavone. 

Fondul  Şaguna,  47 

♦ 


Şaguna  către  Spiridon  Jurcovan,  protopop  de  Drăguş,  cu  nr.  553  din  1  iulie 
1847,  cu  caractere  latine: 

„Din  privinţa  aceea  că  cu  mare  întristare  trebuie  să  înţeleagă  Consistoriul 
Diecezan  din  Nota  Măritului  General  Comando  din  24  aprilie  a.  c.  nr.  1636,  neîn- 
destularea  acelui  Mărit  General  Comando  în  privinţa  parohilor  noştri  Olah  Arpas, 
Avisalom  Nan,  Nicolae  Grama  din  Dridif  şi  Ioan  Florea  senior  din  Făgăraş,  pentru 
chivernisirea  cea  rea  şi  nepurtarea  de  grijă  de  învăţătura  religioasă  şi  catehizaţia 
tinerimii  militare  din  numitele  locuri.  —  Iată  de  ce  ţi  s-ar  da  de  aici  o  învăţătură 
scurtă  cum  trebuie  să  urmeze  toţi  cateheţii  militarişti,  în  privinţa  catehizaţiei 
pruncilor;  pe  susnumiţii  parohi  să-i  soroceşti  încoace  poruncindu-le  ca  pe  viitoarea 
29/10  iulie  a.  c.  negreşit  să  se  afle  faţă  înaintea  Consistoriului  spre  a  li  se  da  cuviin¬ 
cioasa  instrucţie  în  lucrul  acesta". 

Semnează  Andrei  Schaguna,  general  vicar. 

Particularităţi:  aqueea  =  aceea;  quo  cu  quea  =  că  cu  cea;  aquesta  =  acesta. 

Arhiva  Şaguna,  44 

* 

Un  sinod  protopopesc  extraordinar  al  Tractului  II  Sibiu,  adunat  în  sala 
Seminarului  din  Sibiu,  discută  la  9  noiembrie  1871,  sub  preşedinţia  protopopului 
Ioan  Popescu,  problema  veniturilor  stolare.  Sinodul  e  alcătuit  din  36  de  membri, 
preoţi  şi  laici.  Iau  parte  la  discuţii  preotul  Ioan  Droc  junior,  deputatul  Bucur 
Cioran  din  Răşinari  şi  Vasile  Neamţu.  Se  alcătuieşte  o  comisie  care  să  cerceteze 
la  faţa  locului  situaţia  acolo  unde  există  îndoieli  asupra  declaraţiilor  comitetelor 
parohiale.  (Din  Protocolul  şedinţei).  Alături,  pe  o  foaie  volantă,  cineva  a  notat 
taxele  ce  se  puteau  percepe  pentru  unele  slujbe  religioase: 

1.  la  îngropăciune  maximum  1  fl.  50  cr.  minimum  40  cr. 


2.  îngropăciune  prunci 

99 

50  cr. 

99 

20  cr. 

3.  cununia 

99 

5  fl.  — 

99 

40  cr. 

4.  maslu 

99 

70  cr. 

99 

20  cr. 

5.  o  sfeştanie 

99 

20  cr. 

99 

10  cr. 

6.  botez 

99 

30  cr. 

99 

10  cr. 

7.  Cînd  naşte  muerea 

99 

20  cr. 

19 

2  cr. 

8.  Eşirea  femeii  din  casă 

9» 

20  cr. 

99 

4  cr. 

9.  La  Bobotează  la  sfinţirea  caselor 

99 

50  cr. 

99 

16  cr. 

Un  alt  sinod  protopopesc,  care  îl  continuă  pe  cel  de  mai  sus  la  21  ianuarie 
1872,  discută  despre  veniturile  stolare,  în  vederea  „îmbunătăţirii  soartei  preoţilor*4. 
Printre  altele,  se  deplînge  faptul  că  unele  inspecţii  la  parohii  însemnează  de  fapt 
cheltuieli  In  plus  pentru  preoţi. 

* 


Şaguna  către  protopopul  Ioan  Popescu  din  Sibiu  II  (cu  nr.  15  din  15  ianuarie 
1872):  „Din  cuprinsul  protocolului  inventigaţional  ce  au  luat  parohii  noştri  din 
Boiţa  asupra  purtării  preotului  nostru  din  Purceşti  Ioan  Simon,  pentru  patima 
acestuia  în  jocuri  de  cărţi,  am  văzut  că  nici  membrii  Comitetului,  nici  cei  ai  oficiu¬ 
lui  sătesc,  n-au  mărturisit  alta  fără  că  ei  nu  ştiu  nimic  despre  această  patimă. 

Fiindcă  însă  eu  am  înţeles  de  la  persoane  vrednice  de  crezămînt,  care  n-au 
nici  o  cauză  a  fi  către  acel  preot  cu  duşmănie,  şi  ei  mi- au  arătat  mie  lucrul  din 
intenţiunea  cea  mai  bună  pentru  delăturarea  patimei  în  jocuri  de  cărţi  din  partea 
unui  preot,  pentru  aceea  recomand  Prea  Cinstiei  Tale  ca,  cu  prilejul  cel  dintîi,  cînd 
vei  ieşi  la  Porceşti,  să  faci  atenţi  pe  membrii  comitetului  parohial  şi  pe  cei  ai 
oficiului  sătesc,  că  ei  foarte  mult  au  păcătuit  dacă  au  ascuns  patima  preotului  lor, 
şi  vor  răspunde  înaintea  lui  Dumnezeu,  dar  să  ştie  şi  aceea  că  nimic  nu  poate  să 
rămînă  în  taină,  ci  se  descopere,  după  cum  vedem  din  tîmplările  lumei,  căci  cuvin¬ 
tele  lui  Christos  se  împlinesc. 

Şi  fiindcă  am  înţeles  şi  pentru  preoţii  noştri  Ioan  Dodcanu  din  Sebeşul  de  Jos, 
şi  Toma  Munduca  din  Sebeşul  de  Sus,  că  ar  fi  dedaţi  la  băutură,  pentru  aceea  să-i 
soroceşti  înaintea  mea  pre  19  ianuarie  a.  c. 

Sibiu,  15  ianuarie  1872**. 

După  ce  semnează  cu  cerneală  violetă  „Andreiu*4,  sigur  pe  mîna  sa,  deşi  era 
numai  cu  un  an  înainte  de  moarte,  Şaguna  adaugă  cu  mîna  sa,  cu  ceeaşi  cerneală: 

„P.  S.  Singur  (adică  personal,  n.  n.)  să-i  aduci  la  mine  pe  ceşti  doi  citaţi  preoţi, 
la  10  ore  dimineaţa,  în  19-lea  ale  curentei.44 

In  problemele  disciplinare  Şaguna  a  fost  întotdeauna  aspru! 

• 

Ana  Bădilă  din  Avrig,  căsătorită  în  ianuarie  1871  de  preotul  Mihail  Cândea, 
cu  Zoii  Popenţiu,  la  30  iunie  acelaşi  an,  cere  divorţul  din  cauza  t, silei  şi  a  urei  nedu¬ 
merite  contra  luiu.  Termenul  acesta:  „ ură  nedumerită 44  e  prezent  în  toate  procesele 
de  divorţ  ale  vremii.  Probabil  înseamnă  „ură  inexplicabilă44.  A  fost  căsătorită  cu 
sila,  cu  un  om  pe  care  din  copilărie  nu  l-a  putut  suferi.  S-a  lăsat  sfătuită  de  preoţi, 
care  i-au  explicat  sfinţenia  tainei  căsătoriei,  dar  degeaba.  Cînd  n-au  ajuns  sfaturile, 
a  fost  dojenită  şi  chiar  „ pusă  în  fiare  şi  subt  arestu ,  dar  nimic  n-a  putut-o  abate 
de  la  gîndul  ei.  „Mai  bine  moartă  decît  vie  cu  el44.  O  ameninţă  cu  securea,  o  fugă¬ 
reşte,  ţipă  noaptea  etc. 

Alte  acte  de  la  dosar  confirmă  spusele  femeii.  Iată  o  adeverinţă  din  partea 
preotului  Mihail  Cândea: 


Adeverinţă 

•  s 

Care  se  dă  din  partea  subscrisului  precum  Ioil  Popenţiu,  s-au  înfăţişat  în 
20  iunie  a.  c.  cu  mueria  sa  Ana  Bădilă  şi  puindu-mi  toată  silinţa  ca  să-i  împac  şi 
văzînd  că  nu-s  de  ajuns  numai  sfaturile  şi  dojenile,  şi  în  fiare ,  supt  arest  s-au 
pus  mueria ,  cugetînd  că  doară  aşa  o  voi  putea  pleca,  ca  să  meargă  la  bărbat,  dînsa 
pre  lingă  toate  acestea  nici  într-un  chip  nu  se  învoieşte,  escuzîndu-se  cu  aceste: 
că  e  silită  şi-i  e  urît  de  bărbat;  aşa,  pre  lîngă  aceasta  Adeverinţă,  se  trimit  la  Prea 
Onoratul  Scaun  Protopopesc,  spre  a-şi  descoperi  mai  pre  larg,  cauza  nertraiului  lor. 

Avrig,  în  11  iulie  871.  .  "  *  • 

Mihael  Candea 
paroh  gr.  ort.“ 

Sentinţa  consistoriului  protopopesc  a  fost:  divorţ  în  favoarea  amîndurora,  ca 
să-şi  poată  fiecare  reface  viaţa  printr-o  altă  căsătorie.  împărţirea  bunurilor  urma 
a  se  hotărî  pe  cale  civilă. 

* 


Nicolae  Veştemean  din  Porceşti,  produce  la  20  iulie  1871  un  act  asupra  cheltu¬ 
ielilor  şi  pagubelor  suferite  cu  prilejul  procesului  de  divorţ  cu  soţia  sa  Maria  Purece: 

1.  Pertru  purtarea  procesului  la  Scriitoriu  30  fl. 

2.  Pentru  cartea  de  cununie  1  fl. 

3.  Atestat  de  botez  1  fl. 

4.  Cântarului  pentru  espedarea  actelor  procesuale  60  cr. 

5.  Drumuri  la  Sibiu  7  fl. 

6.  Alte  5  fl.  96  cr. 

7.  Mai  multe  epistole  trimise  1  fl.  — 

Suma  46  fl.  56  cr. 

i 

Cum  fosta  soţie  a  plecat  în  România,  i-au  murit  prin  neingrijire  unsprezece 
oi  şi  capre,  a  cîte  4  fl.  una,  un  purcel  de  3  fl.,  a  pierdut  două  găleţi  de  griu  în  val. 
de  10  fl.,  şi  o  chindea  de  culme  de  1  fl.  In  total  104  fl.  şi  56  cr. 

Cuvinte  în  actele  proceselor  de  divorţ  din  deceniul  al  7-»lea  al  sec.  al  XlX-lea: 
demîndarea,  co guaşei. 

* 


învăţătorul  D.  Henţiu  raportează  la  13  februarie  1872  situaţia  şcolară  a  clasei 
a  Il-a  din  comuna  Sadu  la  sfîrşitul  semestrului  I.  A  avut  51  de  elevi,  băieţi  şi 
fete  între  9  şi  12  ani.  A  predat  88  de  zile,  adică  pe  totalul  elevilor  4480  de  zile. 
Din  acestea  au  fost  frecventate  2549,  iar  1939  zile,  deci  mai  puţin  de  jumătate,  au 
fost  absentate. 

Pentru  clasa  I  raportează  la  aceeaşi  dată  învăţătorul  Ioan  Barbu  care  a  avut 
67  de  copii  între  6  şi  7  ani,  printre  care  şi  cîţiva  de  8  şi  9  ani.  E  reclamat  învăţă¬ 
torul  de  la  clasa  a  II -a  Henţiu  pentru  că  a  promis  să  predea  muzica  şi  la  clasa  I, 
dar  nu  s-a  ocupat  deloc  de  aceasta.  Elevilor  li  s-a  predat:  Abecedarul,  Scrierea , 
Compunerea,  Rugăciunile,  Cîntarea  şi  Istoria  Biblică .  A  predat  tot  88  de  zile,  adică 
pe  totalul  elevilor  5896  de  zile,  din  care  s-au  absentat  1640  zile. 

Examenele  s-au  dat  „în  faţa  preotului  local  Constantin  Simtionu,  a  notarului, 
a  judelui,  a  comitetului  parohial  şi  a  mai  multor  săteni'* *. 

♦ 


lată  şi  o  situaţie  jalnică  la  Şelimbăr: 

Răspuns 

Către  Prea  Onoratul  Scaun  Protopopesc  al  2-lea  tract  gr.  ort.  în  Sibiu, 

Prea  Onorate  Domnule  Protopoape!  După  hîrtia  [pe]  care  aţi  trimis-o  la 
Şelimbăr,  sînt  silit  a  da  răspuns,  pentru  neţinerea  şcoalei  şi  a  veni  cu  conspectul 
şcolar.  Conspectul  este  acesta: 

Cîţi  copii  sînt  obligaţi  de  şcoală  33 
Cîţi  au  cercetat  şcoala  4 

Cîtă  vreme  s-a  ţinut  şcoala  6  zile, 

fiindcă  nu  s-au  adus  lemne;  dacă  am  adus  lemne,  n-au  vrut  să  le  strice.  Aşa  s-a 
îndelungat  pînă  la  Bobotează,  după  aceea  au  zis  să  se  podească  şcoala.  Toate  s-au 
făcut,  şi  despre  toate  v-am  înştiinţat,  la  urma  ne -am  înţeles  ca  să  ţin  şcoala  vreo 
două  luni  pînă  or  ieşi  la  lucru  şi  la  păstorie. 

Cînd  i-am  .adunat  pre  comiteţi  în  şcoală,  ca  să  le  arăt  lucrul  şi  să  le  (tocmim), 
sau  să  regulăm  şcoala  după  porunca  Prea  Sfinţiei  Sale,  a  sărit  Nicolae  Roşea  cu 

feciorii  lui  să  mă  bată,  şi  mi-au  oprit  plata  pentru  poditul  şcolii;  a  zis  că  cine  m-a 
pus  dascăl,  să  mă  ţie.  Din  anul  1871  mi-a  rămas  simbria  9  fl.  90  cr.  de  n-am 
putut-o  scoate. 


Şi  mă  rog  Domnule  Protopoape  ca  să  faceţi  bunătate  să  descurcaţi  lucrul,  să 
soroceşti  pe  aceia  care  au  fost  de  faţă  Sfinţiei  Sale  Cînd  m-a  învoit  să  fiu  dascăl, 
că  m-a  ţinut  toată  iama  opăcit,  a  făcut  o  ruşine  la  poporul  nostru,  încît  mi-e  ruşine 
a  mai  veni  în  faţa  Sfinţiei  Sale  că  au  rămas  elevii  neînvăţaţi  şi  eu  încă  de  pagubă, 
că  nu  mi-am  putut  vedea  de  nice  un  lucru. 


Şelimbăr,  în  24  martie  1872 


Stan  Dragomir" 


La  28  februarie  1846  protopopul  Braşovului  Ioan  Popasu  scrie  Consistoriului 
din  Sibiu  cu  caractere  latine.  Particularităţi:  ă  şi  î  sînt  încă  slavone,  pentru  că  nu 
existau  în  alfabetul  latin:  quare=care;  quum=cum. 

Arhiva  Şaguna,  2 

♦ 


Protopopul  de  Alba,  Ioan  Moga,  scrie  la  2  martie  1846  în  latineşte:  Venerabili 
Consistorio  n.  v.  (nou  uniţi)  Transylvaniensi  Domini  gratiosissimi  Colendissimi 
Cibinii ,  iar  la  expeditor:  A  Diacono  non  unita  Alba  Superiore.  Textul,  în  româneşte, 
cu  caractere  latineşti,  e  un  răspuns  la  întrebarea  dacă  cineva  a  trimis  ajutoare 
băneşti  Fondului  pentru  zidirea  Seminarului  neunit  din  Sibiu.  Ni  se  spune  că, 
printr-un  decret  guvernamental  din  25  ianuarie  1830,  episcopul  Vasile  Moga  fusese 
dispensat  de  administrarea  acestui  fond  care  a  trecut  pe  seama  înaltei  Case  Pro¬ 
vinciale  care,  probabil,  nu  putea  fi  controlată.  Protopopul  raportează  că  nimeni  din 
protopopiatul  său  n-a  depus  bani  tla  numita  Casă. 

Particularităţi:  alternează  pe  c  cu  k;  dezspre= despre;  atseja= aceea;  Vaszile  = 
Vasile;  foszt= fost;  szau  =  sau;  enkredintzat  =  încredinţat;  czinszttre = cinstire. 

Arhiva  Şaguna,  3 


Şi  protopopul  Vasile  Bălan  din  tractul  Szekului  scrie  adresa  la  8/20  februarie 
1846,  tot  în  latineşte  Admodum  Reverende  Domino  Domino  Moyse  Fule,  Consistorii 
Praeposito  non  uniţi  Cibiniensi  per  Magnum  Principatum  Transilvaniae,  a  Cibinii, 
iar  la  expeditor:  Ab  Archidiacone  non  urato  Szâkiensi.  Anunţă,  în  limba  română, 
cu  caractere  latine,  că  a  trimis  guvernului,  prin  Pop  Dimitrie  din  Apa  Nuşfalău, 
informaţii  despre  preotul  neputincios  Theodor  Moldovan,  şi  îl  roagă  pe  Moise 
Fulea  să  se  intereseze  dacă  scrisoarea  sa  a  ajuns  la  groful  Bethlen  Jânos  care  a 
cerut  personal  informaţiile,  spre  a  hotărî  dacă  se  poate  da  numitului  preot  un  cape¬ 
lan  (preot  ajutător). 

Particularităţi:  întrebuinţează  pe  v  slavo nesc  <b);  ts  în  loc  de  ce;  sză,  pentru 
să;  k  slavonesc  în  loc  de  c  latinesc;  scrie  latineşte  Archivum  şi  Gubemium. 

Arhiva  Şaguna,  4 

* 


Ministrul  S.  Iosika,  cu  nr.  210  din  1846,  anunţă  în  limba  germană  pe  arhi¬ 
episcopul  şi  mitropolitul  Sîrb  de  Carlovăţ,  Raiacici,  că  în  27  iunie  1846  arhimandritul 
Andrei  Şaguna  (Andreas  Schaguna)  a  fost  numit  vicar  al  Bisericii  ortodoxe  ardelene 
şi  că  va  fi  plătit  cu  2000  florini  austrieci  pe  an  (copie). 

Arhiva  Şaguna,  6 

Aproximativ  acelaşi  text,  tot  către  Iosif  Raiacici,  se  află  şi  în  limba  latină, 
cu  precizarea  că  salariul  şi-l  va  încasa  din  fondul  sidoxial  şi  că,  arhimandritul 
Kovilegensi  Andrea  Schaguna,  e  numit  vicar  administrativ  al  diecezei  greoo-răsări- 
tene  ne-unite  a  Transilvaniei.  Semnează  Samuel  baron  Iosika. 


Arhiva  Şaguna,  7 

Sigilat  cu  sigiliul  său  de  ceară  roşie,  foarte  bine  imprimat,  reprezentind  o 
masă  şi  un  potir  peste  care  coboară  din  înălţime  un  porumbel  —  Sf.  Duh  —  între 
literele  latineşti  Z.  B.,  Zaharia  Boiu  (scris  Boy),  paroh  şi  administrator  protopopesc 
în  Sighişoara,  scrie  Venerabili  Graeci  Ritus  n.  un.  Transilvaniensium  Supremo  Con - 
sistorio  Dominis  Dominis  Colendissimis,  Cibinii,  in  stricte  officiosis.  Se  plînge,  în 
limba  română,  cu  caractere  latineşti,  împotriva  protopopului  Mediaşului  Vasile 
Androne,  care  nu-i  trimite  nişte  relaţii  cerute  în  termen  de  8  zile,  insistînd  să  i  se 
ceară  explicaţii  prin  magistratul  locului.  Sighişoara  13/1  iulie  1846. 

Arhiva  Şaguna,  8 

Ioan  Hannia  scrie  la  13  august  1846  „Prea  Onoratului  Consistoriu44  informînd 
asupra  conflictului  dintre  preotul  Petru  Bădilla  din  Poplaca  şi  judele  Oprea  Mun- 
tiu,  cercetare  cerută  de  comisarul  politic,  „prea  onoratului  domn  senator  Ioh.  Roth44. 
Textul  e  în  româneşte,  cu  caractere  latine. 

Particularităţi:  nu-1  are  pe  z,  folosind  în  loc  pe  d;  quare  querea  una  quorque- 
tare= care  cerea  o  cercetare;  anteactă  —  antecedenţă;  prequum  =  precum;  ausculta= 
asculta. 

* 


O  frumoasă  scrisoare  în  limba  latină  cu  menţiunea  urgens ,  scrie  Nicolae 
Baiul(escu),  din  Viena,  lui  Ioan  Hania  la  Sibiu,  cerîndu-i  informaţii  despre  fiul 
preotului  Vlad  Dan  din  Zămeşti,  Andrei.  Tatăl  îi  scrisese  Arhiepiscopului  Iosif 
Raiacici  ca  să-l  hirotonească  pe  fiu  capelan,  şi  voia  să  ştie  dacă  Arhiepiscopul  a 
cerut  de  la  Hania  sau  de  la  Consistorul  din  Sibiu  informaţii  despre  tînărul  Andrei 
Dan.  Din  Viena,  30  noiembrie  1846. 

In  Arhiva  Şaguna,  12 

Reverendissimo  Domino  Andreae  Şaguna  per  Magnum  Transylvaniae  Princi- 
patum  Generali  Vicario,  necnon  Venerabili  Consistorio  Episcopali  Graeci  ritus  non 
uniţi:  Dominis  mihi  singulariter  collendissimis,  Cibinii.  Pe  această  adresă  scrie 
preotul  Voina  Pitişi,  probabil  în  28  august  1846  sau  1847,  vicarului  general  Andrei 
Şaguna,  cerîndu-i  permisiunea  să  facă  o  călătorie  „în  Principatul  vequin  al  Vala- 
chiei,  aproape  de  graniţă,  în  termin  de  (pe  timp  de,  n.  n.)  9  zile44. 

Particularităţi:  mărog  =  mă  rog;  casava=ca  să  vă;  porunqui= porunci;  fără 
niqui  =  fără  nici;  foloseşte  pe  z= rezoluţie;  a-mi  da  voe  slobodă  =  a-mi  da  încu¬ 
viinţare. 

* 


Zaharia  Costan  şi  Gheorghe  Blegu  Bătrînu  din  Braşov,  dau  la  15/27  septem¬ 
brie  1846  un  „ Revers 44  prin  care  atestă  că  au  primit  înapoi  de  la  protopopul  Ioan 
Popasu  5  florini  pe  care  îi  plătiseră  ca  taxă  pentru  o  dispensaţie  de  spiţa  a  şasea 
de  sînge  pentru  fiii  lor  Gheorghe  Constantin  şi  Elena  a  lui  Gheorghe  Blegu.  Pro¬ 
babil  „dispensaţia44  nu  fusese  necesară!  Scrierea  e  cu  caractere  slavone.  Literele  t,  f, 
n,  d,  i,  m  sînt  latineşti. 

Particularităţi:  se  folosesc  două  puncte  după  cuvintele  prescurtate. 

* 


La  31/19  decembrie  184d  Şaguna  trimite  o  circulară,  scrisă  de  mînă  cu  carac¬ 
tere  latine,  preoţilor  din  protopopiatul  Făgăraş,  prin  care  îi  anunţă  că  a  numit 
„Interimal  Administrator  Protopopiatului  vacant,  pe  poftitul  de  voi  capelan  de  la 
Făgăraş  Petru  Popescu44.  Le  cere  să  semneze  circulara  şi  s-o  trimită  înapoi  ca  să 
se  păstreze  la  ,^Archivum“.  Semnează  31  de  preoţi,  plus  administratorul  Petru  Po¬ 
pescu,  dintre  care  17  cu  caractere  latineşti,  şi  15  cu  caractere  slavone.  Şaguna  sem¬ 
nează  viguros,  cu  majuscule  şi  supraliniare  pompoase:  „Andreiu  Schaguna.  General 
vicar44. 


Arhiva  Şaguna,  13 

Protopopul  din  Haţeg,  Mihail  Maximilian  cere,  printr-o  scrisoare  cu  caractere 
latine,  la  15  ianuarie  1847,  dispensă  de  cununie  pentru  gradele  6  şi  7  de  sînge  pentru 
Toma  Sturza  şi  Eva  Achiriasca  din  Bosarod  şi  pentru  Adam  Bretianu  şi  Opriţa 
Vlădiţoae  din  K6  Boldogfalon.  Li  s-a  dat. 

Arhiva  Şaguna,  14 

* 

In  arhiva  Şaguna  există  foarte  multe  cereri  de  dispense  de  rudenie  pentru 
căsătorie.  Erau  sate  mici,  în  care  cu  timpul  toţi  se  înrudeau! 

* 


Protopopul  din  Satulung,  Alexius  Verza,  arată  în  3/15  februarie  1847  că,  deşi 
a  fost  numit  împreună  cu  preotul  Ioan  Martinovici  într-o  comisie  de  anchetă 
împotriva  monahului  din  Teii 3  (nu  se  dă  numele,  n.  n.),  nu  va  putea  participa, 
pentru  că  e  cumnat  cu  preotul  şi  n-ar  fi  legal  să  fie  două  rude  în  comisie.  Şi-apoi 
tocmai  ei  sînt  reclamanţii,  ceea  ce  iarăşi  e  ilegal,  şi  alţii  de  alte  naţii  abia  aşteaptă 
aşa  ceva.  Totuşi  n-a  fost  dispensat  el,  ci  cumnatul  său,  în  locul  său  fiind  numit 
protopopul  Ioan  Petric. 

Scris  cu  caractere  latine.  Particularităţi:  ketsi= căci;  sztingat se =stîngace; 
fce=că;  ledsi= legi.  Adresa  în  latineşte:  Venerabili  Consistorio  Episcopali  dis-uni - 
torum  Transylvaniensium  Dominis  Gratiosissimis  colendissimis  humillime,  a  Cibinit 

Arhiva  Şaguna,  21 

« 


De  la  scaunul  protopopesc  al  Mureşului  i  se  scrie  lui  Şaguna  la  9  februarie 
1847  pe  adresa:  Măriei  Sale  Prea  Onoratului  Domn  general  vicar  al  Clerului  ne  unit 
din  Transilvania  şi  arhimandrit  de  Kovil  Andrei  Schaguna,  cu  adincă  plecăciune, 
la  Sibiu.  Protopopul  Ioan  Pannovici  cere  dispensă  de  cununie  în  post  pentru  Simion 
Luca  din  Ocna,  rămas  cu  cinci  copii  mici  după  moartea  soţiei,  copii  „care  au  neîn¬ 
conjurată  lipsă  de  femee  care  să-i  grijească".  Fata  se  cheamă  Ana  a  lui  Simion 
Pârvu,  tot  din  Ocna.  Promite  că  „nici  un  ospăţ  nu  se  va  ţinea3 4'.  Textul  e  scris  cu 
caractere  latine. 

Dintr-o  notă  a  cancelariei  se  înţelege  că  Şaguna  a  dat  dispensa  cerută. 

Arhiva  Şaguna 

* 


Gyenye  Iure  îi  scrie  lui  Şaguna  la  11  februarie  1847,  în  limba  maghiară.  Hîr- 
tia  nu  a  fost  înregistrată.  Nu  poartă  ca  toate  celelalte  însemnarea  despre  data 
primirii  şi  a  expedierii  răspunsului. 

Arhiva  Şaguna,  23 


Protopopul  Ioan  Petric  din  Braşov  îi  scrie  (cu  caractere  latine)  lui  Ioan  Hanea 
„absoluto  teologo  Vienensi,  archivario  episcopali,  a  Cibinii14,  confirmînd  că  a  primit 
„scriptura44  sa  din  5  martie  1847,  prin  care  îi  anunţa  moartea  unui  medic  român 
din  Oraviţa.  L-a  şi  anunţat  pe  „domnul  redactor  Baritz,  quare  s-au  şi  făgăduit  quot 
mai  curend  a-1  publica  în  Coloanele  sale44.4 

Arhiva  Şaguna,  29 

La  17  martie  1847  Gyorgy  Krisztei  Petru  scrie  Consistorului  din  Sibiu  în 
limba  maghiară,  probabil  o  reclamaţie.  Ioan  Hania,  arhivar,  notează  rezoluţia  de 
12  rinduri  a  Consistoriului  din  6  mai  1847,  în  limba  latină! 

Arhiva  Şaguna,  30 

# 


3  Teliu  (prot.  Braşov). 

4  E  vorba  de  „Gazeta  Transilvaniei44  redactată  de  G.  Bariţiu. 

Cuvinte  intr-o  scrisoare  a  preotului  Dionisie  Adamovioi  din  Abrud  către  Ioan 
Hania,  din  29  martie  1847:  requisitii  =  scrisori;  demîndare=  cerere;  expeduire  —  trimi¬ 
tere;  cumche —cum  că;  să  expeduiască  = să  trimită;  din  sminteală  s-au  făcut =din 
greşeală. 

Arhiva  Şaguna,  32 

* 


Preotul  Ioan  Verzea  din  Cernat  cere  învoire  să  meargă  în  Ţara  Românească 
unde  are  o  „economie  de  vite“,  oi  şi  cai.  A  auzit  că  a  fost  un  vifor  mare  şi  s-ar 
duce  să  vadă  ce  s-a  întîmplat.  Scrie  cu  caractere  latine,  in  aprilie  1847.  Preotul 
Ieremia  Verzea  din  Satulung  îşi  dă  acordul  de  a-1  suplini  (la  5  aprilie  1847).  Pro¬ 
topopul  Ioan  Popescu  din  Braşov  înaintează  actele  la  Consistor  la  Sibiu  la  18  apri¬ 
lie  1847.  La  19  aprilie  i  se  dă  un  act  în  limba  germană  că  poate  pleca.  Probabil 
aşa  cereau  autorităţile  pentru  eliberarea  paşaportului. 

Particularităţi:  Terra  Românească;  peste  tot  ă  în  cuvinte  cu  grafia  latină, 
este  slavon. 

Arhiva  Şaguna,  36 

* 


Mulţi  preoţi  cer  permisiunea  de  a  călători  in  România.  Ex.  preotul  Alexandru 
Odor  din  Turcheş,  la  16  aprilie  1847,  pe  motiv  că  are  acolo  un  proces. 

Protopopul  Ioan  Popasu  avizează. 

Particularităţi:  zice  România;  în  alte  corespondeţe  scrie  Terra  Românească 
sau  Principatul  Valahiei  (vezi  Arhiva  Şaguna,  36). 

Arhiva  Şaguna,  34,  37 

* 


Intr-o  lungă  scrisoare  (cu  caractere  slavone),  preoţii  Avram  Stănciulea  şi  Ioan 
Câlefariu  din  Sărata  scriu  la  2  mai  1847  protopopului,  că  autorităţile  locale  îi  silesc 
pe  ortodocşi  să  le  facă  biserică  uniţilor,  sub  ameninţarea  că  vor  fi  puşi  în  fiare,  sau 
că  li  se  va  lua  biserica  lor.  Ortodocşii  erau  170  de  „gazde“,  deci  capi  de  familie,  iar 
uniţii  erau  20  „de  poporeni44.  Preoţii  arată  că  împreună  cu  o  delegaţie  de  ortodocşi 
s-au  adresat  solgăbirăului  Carol  Gherghi  lanoş,  evident  maghiar,  întrebîndu-1  dacă 
este  poruncă  de  la  guvern  ca  poporenii  ortodocşi  să  facă  această  prestaţie  cu  bra¬ 
ţele  şi  cu  carele  pentru  biserica  unită,  şi  li  s-a  răspuns  că  nu  numai  poporenii,  ci  şi 
ei,  preoţii,  trebuie  să  iasă  cu  carele  şi  să  care  piatră.  Cei  care  nu  vor  merge,  „se 
vor  pune  în  fiare44.  „Cu  acest  cuvînt  —  scriu  ei  mai  departe  —  ne-au  dat  dosul 
(ne-au  întors  spatele,  n.  n.),  iară  pe  unul  din  noi,  anume  Gheorghe  Comşa,  l-au  pus 
în  fiare  şi  l-au  trimis  în  străji  la  Făgăraş,  pentru  că  au  fost  şi  el  acolo44  (deci  nu 
făcuse  nimic  altceva,  n.  n.). 

„Intorcindu-se  preoţii  acasă,  supăraţi,  în  aceeaşi  zi  a  venit  Birăul  (primarul 
unit,  după  cum  arată  la  începutul  scrisorii,  dîndu-i  şi  numele:  Gheorghe  Popa  Stan- 
ciu,  n.  n.)  şi  juraţii,  cu  fiarele  în  mînă,  la  toată  casa,  şi  au  zis  că,  care  nu  va 
merge  (la  muncă  la  biserica  unită),  au  poruncă  să-l  pună  în  fiare  şi  sâ-1  trimită 
la  Făgăraş  după  celălalt.  Vâzînd  poporenii  noştri,  care  sînt  peste  170  de  gazde,  că 
aşa  tare  îi  îngrozeşte,  toţi  au  ieşit  cu  carâle  la  piatră,  zicîndu-ne  că  dacă  nu 
sintesm  harnici  (în  stare,  n.  n.)  să-i  stâpînim,  ei  îşi  vor  căuta  alt  stâpîn. 

„Pentru  aceea,  strîmtoraţi  fiind  noi  pe  toate  părţile,  din  pricină  că  vedem 
cu  ochii  că  rămîinem  fără  de  oi  despre  o  parte  şi  despre  alta  că  şi  însuşi  pre  noi 
ne  sileşte  să  lucrăm,  să  facem  Biserică  unită,  care  lucru  ni  se  pare  că  în  toată 
ţara  nu  se  va  fi  întîmplat,  tare  ne  rugăm  ca  dacă  ai  vreo  putere  (se  adresează 
protopopului,  n.  n.)  să  nu  ne  laşi  să  ne  batjocorească  uniţii  şi  să  ne  ia  poporenii, 
că  poporenii  aşa  zic,  că  dacă  tot  aşa  îi  sileşte,  ei  duminica  viitoare  se  vor  înştiinţa 
că  se  dau  uniţi,  şi  altă  biserică  nu  le  mai  trebuie,  ci  ceilalţi  uniţi  împreună  cu  popa 
lor  să  intre  în  biserica  noastră  —  doară  numai  din  pricina  aceasta  îi  sileşte  ca  să 
se  unească  toţi.  Dar  nu  e  drept  a-i  sili,  căci  noi  cînd  am  zidit  biserica  noastră, 
poporenii  cei  uniţi,  care  au  fost  cam  7 — 8  gazde,  nu  ne-au  dat  nici  o  mînă  de 
ajutor44.  Cei  doi  preoţi  încheie  în  panică:  „La  aceasta  aşteptăm  grabnică  mîngîiere44. 


Arhiva  Şaguna,  38 

In  aceeaşi  zi  administratorul  protopapesc  Spiridon  Jurcovan  din  DrăgUş  îi  scrie 
vicarului  general  Şaguna,  cu  adresa  in  limba  germană,  cu  caractere  gotice,  dar  cu 
textul  scrisorii  în  limba  română,  cu  caractere  latineşti: 

„După  cum  din  aici  cu  plecăciune  în  original  alăturata  jalbă  a  preoţilor  neuniţi 
din  satul  Sărata  te  vei  milostivi  a  vedea  prea  luminat  Mărirea  Ta,  domnul  Solgă- 
birău  al  locului  Caroly  Gyergy  Ianos  sileşte  pe  poporenii  neuniţi  din  numitul  sat 
Sărata  spre  a  aduna  piatră  împreună  cu  cei  uniţi  pentru  zidirea  unei  biserici  unite, 
din  care  pricină  toţi  poporenii  noştri  de  aoolo  care  sînt  170  de  gazde,  zic  că  vor  trece 
la  legea  unită,  şi  pe  poporenii  cei  uniţi  împreună  cu  parohul  lor  îi  vor  primi  în 
biserica  cea  neunită. 

La  care  neputîndu-i  eu  în  grabă  pe  acei  preoţi  mîngîia,  îndrăznesc  fără  zăbavă 
a  aşterne  milei  Măriei  Tale  jalba  lor,  spre  a-şi  căpăta  acea  mîngîiere  prin  mijlo¬ 
cirea  Măririi  Tale. 

La  care  rămîn  întru  adîncă  cucernicie,  al  prea  luminat  Măririi  Tale,  umilit 
fiu  Spiridon  Jurcovan,  administrator,  Drăguş  14/2  mai  1847“ . 

Particularităţi:  dsalba  = jalba;  midsotsirea= mijlocirea;  tsei= cei;  gasde  =  gazde, 
capi  de  familie;  pleketsune =plecăciune;  satul  Szerata  =  Sărata. 

Cancelaria  episcopiei  din  Sibiu  trimite  reclamaţiile  la  autorităţile  civile,  înso¬ 
ţite  de  o  scrisoare,  în  Limba  latină ,  pe  care  Şaguna  o  completează  cu  mîna  sa, 
adăugîndu-i  12  rînduri,  de  unde  se  vede  că  ştia  perfect  latineşte. 

Arhiva  Şaguna,  39 

* 


Preotul  Sava  Popovici  din  Răşinari  întreabă  pe  protopopul  Moise  Fulea  dacă 
surorile  Stana  şi  Sora,  fiicele  cantorului  unit  Mihail  Bîrsan,  trecute  la  ortodoxie, 
au  nevoie  de  ceva  acte  în  plus  în  afară  de  adeverinţele  de  la  preotul  unit  Iov  Popu 
că  au  părăsit  uniaţia.  Pot  fi  considerate  ortodoxe  fără  alte  formalităţi?  Li  s-a  răs¬ 
puns  că  e  de  ajuns  şi  că  vor  fi  considerate  neunite  (8/20  mai  1853,  cu  caractere 
cirilice). 

* 


La  18/30  iunie  1853  comuna  Cacova  din  cercul  Săliştei  înaintează  situaţia 
examenelor  după  cursurile  de  vară.  Tabelul  e  alcătuit  cu  caractere  latine,  cu  un 
scris  influenţat  de  grafia  maghiară  şi  germană:  ware= vară;  facserea  = facerea; 
keruia= căruia;  daszkal  =  dascăl;  kurszului  = cursului;  cseti rea  =ceti rea;  Waszilie  — 
Vasile.  Ocupaţia  părinţilor  copiilor  e:  oier,  zsogerariu,  merariu,  csoban,  berelas, 
zidariu,  cozsokariu,  armei atar. 

Cursurile  au  fost  urmate  de  35  de  elevi  între  6  şi  10  ani,  băieţi  şi  fete.  Li  s-a 
predat:  Cetirea,  Scrisoarea,  cu  slove  latine  şi  româneşti,  4  specii  ale  Aritmeticii  şi 
cu  capul  (desigur  ode  4  operaţiuni,  n.  n.),  Catehismul,  Istoria  Bisericii,  Bucoavna, 
Geografia  Ardealului,  Glasuri,  Cintările  din  Liturghie,  Spunerea  Apostolului ,  Cartea 
năravurilor  bune 5  (morala,  n.  n.),  Slovenirea. 

Situaţia  e  semnată  de  preoţii  Toma  Popovici  şi  Ştefan  Bîrsan  şi  alţi  şapte 
săteni,  toţi  scriind  cu  caractere  cirilice,  în  afară  de  Toma  Popovici. 


Cursuri  de  vară  pentru  fete  la  Sălişte  în  1853,  din  mai  pînă  în  iulie,  raportate 
de  învăţătorul  Teodor  Miilea.  Au  frecventat  52  de  fete  între  6 — 10  ani,  cele  mai 
multe  fiice  de  oieri,  apoi  de  mesari  pleşcari,  covaci,  opincari,  hăznari  şi  o  fiică  de 
negustor.  Frecvenţa  foarte  proastă.  Din  86  de  zile,  cele  mai  multe  absentează  cîte  61, 
50,  23,  30,  67,  40,  72,  75,  79  zile.  Nici  una  nu  totalizează  86  de  zile.  Semnatarii  situa¬ 
ţiei  remarcă  această  „îndărăptăciune",  dar  laudă  rîvna  învăţătorului  care,  totuşi,  a 
obţinut  rezultate  bune  la  examene.  Pe  o  parte  din  fete  le-a  învăţat  cîte  ceva  din 
Istoria  biblicească,  Catehismul  cel  mic,  Cetire  şi  Rugăciunile  cele  bisericeşti;  pe 
altele  le-a  învăţat  Cetirea  din  Ceaslov,  Rugăciunile  şi  Cunoaşterea  cifrelor,  pe  care 
de  altfel  le-au  învăţat  toate  „scolasticele**. 


5  Tipărită  în  1819  de  Moise  Fulea. 


104 


MITROPOLIA  ARDEALULUI 


Situaţia  se  înaintează  la  19  iulie  1853,  iar  semnăturile  de  preoţi,  juzi,  titori 
şi  săteni  sînt  cu  caractere  cirilice,  deşi  tabelele  şi  toate  datele  sînt  scrise  cu  carac¬ 
tere  latine. 

# 

Tot  în  anul  1853  şi  tot  din  Sălişte  raportează  şi  învăţătorul  Bucur  Cupp 
rezultatele  examenului  de  vară  a  „Şcolii  normaliceşti“,  cu  40  de  elevi  şi  18  eleve 
între  7 — 10  ani.  Fii  şi  fiice  de  oieri,  de  pîndari,  de  negustori  şi  hăznari.  Frecvenţa 
foarte  proastă  şi  aici:  din  86  de  zile  se  absentează  52,  39,  40,  50,  68,  69,  72,  70,  75, 
57  zile.  Purtarea  e  notată  la  unii  cu  bună,  la  alţii  cu  bunişoară,  dezmerdată , 
îndărătnică,  slabă,  de  rînd,  blîndă,  de  mijloc.  Printre  obiectele  obişnuite,  Cetirea, 
Silabisirea,  Catehismul,  Istoria  bibliceascâ,  2  speţe  ale  Aritmeticii.  Apare  şi  Dato- 
rinţele  supuşilor  către  monarhul  lor.  19  iulie  1853.  Semnăturile  cu  caractere  cirilice. 
Tabelele  cu  caractere  latine. 

* 


La  Sălişte  erau  multe  şcoli.  O  dare  de  seamă,  tot  pentru  cursul  din  vară  din 
1853,  e  înaintată  de  învăţătorul  Ioan  Cruţu,  avînd  evidenţa  a  34  de  elevi.  Frecvenţa 
ca  şi  la  ceilalţi:  foarte  slabă.  Mai  multe  zile  absentate  decît  prezente  la  cursuri: 
frecventate  per  total  număr  de  elevi:  1379  zile;  absentate  1626  zile! 

* 


Altă  clasă  a  fost  condusă,  tot  în  Sălişte,  de  învăţătorul  Dumitru  Cupp  în 
aceeaşi  vară  1853,  cu  48  de  elevi,  cu  aceeaşi  programă  analitică  şi  cu  aceleaşi  nume¬ 
roase  absenţe.  Zile  frecventate:  1445,  absentate  2704. 

Comitetul  sătesc  constată  şi  aici  „îndărătnicia**  şi  îşi  promite  s-o  îndrepte. 
Tabelul,  ca  şi  cel  de  mai  sus,  e  scris  cu  caractere  latineşti;  observaţiile  finale  cu 
caractere  cirilice,  ca  şi  cele  12  semnături.  19  iulie  1853. 

* 


O  jurisprudenţă  interesantă  provenind  de  la  Şaguna  şi  scrisă  chiar  de  mîna  lui. 
Cu  nr.  152  din  24  mai  1853:  „Prea  Cinstite  Părinte  Protopoape!  In  urma  celor  ce 
mi  le-ai  raportat  Prea  Cinstia  Ta  subt  ziua  de  astăzi,  ridic  opreliştea  mea  şi  îngă- 
duesc  preotului  nostru  resignante  din  Tălmăcel  Ioan  Săcărea  nunta  cea  a  doua. 
Andrei,  episcop*'.  Scrisoarea  e  adresată  protopopului  Moise  Fulea.  E  scrisă  cu 
caractere  cirilice,  dar  adresa  cu  caractere  latineşti,  de  o  altă  mînă,  probabil 
de  secretar. 

* 


Cu  nr.  25372/1389  din  1852  Şaguna  trimite  instrucţiuni  publicate  pe  foi 
volante  cu  privire  la  îndatoririle  cultivatorilor  de  tabac,  spre  a-i  apăra  de  călcarea 
legii  şi  de  eventuale  consecinţe  păgubitoare. 

• 

Judele  Simion  Roman,  cinci  juraţi  şi  12  membri  ai  comunităţii  săteşti  din 
Sadu,  reprezentînd  toată  obştea,  Si  scriu  episcopului  Şaguna  la  28  iunie  1851.  In 
afară  de  jude  şi  de  notarul  Ioan  Neagoe,  toţi  ceilalţi  semnează  prin  punerea 
degetelor.  Şaguna  era  numit:  „Episcop  al  religiei  gr eco -răsăritene  din  Marele 
Principat  al  Transilvaniei*' .  E  rugat  să  ia  aminte  la  faptul  că  preotul  Dimitrie 
Popovici  a  trecut  din  această  lume,  iar  ceilalţi  doi  preoţi, Nicolae  Savovici  şi  Ştefan 
Popovici  sînt  foarte  înaintaţi  în  vîrstă  şi  obosiţi,  şi  mai  trebuie  să  mai  facă  servicii 
şi  în  filia  Cisnădie.  „Ca  unul  ce  e  îndatorat  a  purta  de  grijă  naţiei  române “, 
e  rugat  să  le  sfinţească  preot  pe  învăţătorul  Constantin  Simtion,  pe  care  toţi  îl 
cunosc  şi  îl  apreciază  drept  vrednic  pentru  această  înălţare. 

Lucrurile  erau  însă  puţin  mai  complicate.  Ştefan  Popovici  nu  era  numai 
bătrîn  şi  neputincios,  ci  era  şi  socrul  lui  Constantin  Simtion.  El  îl  voia  pe  ginerele 
6ău  capelan,  în  aşa  fel  încît  să  rămînă  şi  el  mai  departe  în  funcţiune  şi  să-şi 
asigure  şi  succesiunea  în  familie. 

Şaguna  îi  scrie  protopopului  Moise  Fulea  să  capete  unele  informaţii  suplimen¬ 
tare:  „Mai  înainte  de  a  determina  ceva  în  lucrul  acesta,  să  scrie  (preotul  Ştefan 
Popovici,  n.  n.)  Prea  Cinstiei  Tale  ca  să  arăţi  încoace:  cum  stă  lucrul  cu  parohii 
şi  cu  parohiile  din  Sadu?  Şi  parohul  suplicante  Ştefan  Popovici  îndreptatu-şi-au 
viaţa  sa  cea  scandaloasă  şi  părăsitu-s-au  de  beţia  căreia  i-au  fost  cu  totul  dedat?“ 
(Nr.  639/1851,  scrisoare  de  mînă,  cu  caractere  cirilice). 

* 

Potrivit  hotărîrii  nr.  380  din  11  mai  1850,  la  6  noiembrie  1851  (cu  nr.  699/856) 
Şaguna  anunţă  pe  protopopul  Moise  Fulea  că  l-a  hirotonit  pe  diaconul  Toma 
Filip  întru  preot  şi  l-a  numit  capelan  ajutător  parohului  bătrîn  din  Porceşti,  cu 
numele  tot  de  Toma  Filip,  probabil  tatăl  celui  dintîi.  „Să-l  introduci  deci  în 
dregâtoria  lui,  îndatorind  pe  acum  numitul  paroh  ca  să  poarte  grijă  ca  numitul 
nou  hirotonitul  capelan  să  se  deprindă  bine  cu  toate  funcţiile  preoţeşti  şi  să  porţi 
grijă  ca  să  vieţuiască  stării  sale  întru  toate  amăsurat,  îndatorindu-1  deosebit  ca 
Circulariul  meu  din  1  decembrie  1846  adeseori  să-l  procitească  şi  să  urmeze 
celor  întrînsul  cuprinse**  6  (cu  litere  cirilice). 

Un  oarecare  N.  N.  din  Consistoriul  diecezan  Caransebeş-Vîrşeţ  îi  mulţumeşte 
lui  Şaguna  pentru  trimiterea  cuvîntării  pe  care  a  ţinut-o  la  Qlmuitz.  A  primit 
19  exemplare. 

Vîrşeţ,  17/29  martie  1849,  în  1.  română,  cu  caractere  slavone. 

Arhiva  Şaguna,  76 

0 


In  anul  şcolar  1871 — 1872  în  comuna  Rîu  Sadului,  la  sfîrşitul  semestrului  de 
iarnă  s-au  prezentat  la  examene  32  de  elevi  între  6 — 12  ani.  Părinţii  lor  au  trecut 
în  dreptul  ocupaţiei:  „economi  de  vite**.  Toţi  elevii  au  avut  purtarea  bună.  Li  se 
predase:  Cetirea ,  Rugăciunile,  şi  Bucoavna,  Istoria  Biblică,  Catehismul  mic ,  Grama¬ 
tica  română ,  Geografia,  Computu  (aritmetica,  n.  n.),  Calcularea  şi  Scrierea.  Elevii 
au  fost  notaţi  cu  e,  1-e,  a-i  şi  i.  Examenul  s-a  ţinut  în  faţa  comitetului  bisericesc 
care  semnează  mai  jos,  toţi  prin  punerea  degetului,  afară  de  preotul  Veştemean. 
Pe  învăţător  îl  chema  Ioan  Veştemean. 

Rîu  Sadului,  19  februarie  1872. 

0 


Parohia  Bungard,  înaintează  cu  nr.  889  din  31  decembrie  1872  Inventarul. 
Are  o  biserică,  zidită  din  piatră  şi  cărămidă  în  anul  1824,  o  şcoală  confesională 
cu  pivniţă  dedesubt,  zidită  din  zid  şi  acoperită  cu  ţiglă,  cumpărată  în  1856,  şi  mai 
are  o  casă  pentru  învăţător  şi  o  şură  cu  grajduri.  In  biserică  se  află  3  rînduri 
de  veşminte.  Parohia  are  8  iugăre,  şi  1445  stînjeni,  totalizînd  două  cimitire  şi 
17  terenuri  agricole  şi  grădini. 

Cărţi  în  inventarul  bisericii:  Biblia  de  Blaj,  Evanghelie  de  Bucureşti,  Liturghier 
de  Rîmnic,  2  Apostole,  unul  de  Sibiu  şi  unul  de  Bucureşti,  1  Psaltire  mare,  1 
Psaltire  mică,  3  Molitfelnice  de  Rîmnic,  Blaj  şi  Sibiu,  1  Cazanie  de  la  Bălgrad, 
Predici  de  Petru  Maior,  1  Drept  Canonic  de  Sibiu  (1854),  1  Mărgăritar  sau  Zlataust 
de  Bucureşti,  2  Propovedanii  la  morţi,  dintre  care  una  de  Sibiu7,  alta  fără  pagină 
de  titlu,  1  Triod  de  Rîmnic,  2  Stratnice  sau  Continuări  de  Triod,  de  Blaj,  2  Pen- 
ticostare,  unul  de  Rîmnic  şi  altul  de  Bucureşti,  1  Octoih  de  Pesta,  1  Octoih  de  Blaj, 
1  Antologhion  de  Rîmnic,  12  Minee  de  Pesta,  1  Ceaslov  de  Sibiu,  1  Ceaslov  bogat, 
de  Rîmnic,  1  Octoih  mic  de  Bucureşti,  1  Prăvilioară  de  ispovedanie  de  la  Bucu¬ 
reşti  şi  mai  multe  protocoale  începînd  cu  1793,  1  cărticică  cu  Tîlcul  Evangheliilor, 


6  Se  ştie  că  acest  „Circulariu**  dimpreună  cu  „arhiva  consistorială  şi  biblio¬ 
teca  de  3000  de  cărţi  ale  lui  Şaguna  au  fost  arse  în  1849.  Cuprinsul  lui  e  redat 
(după  un  exemplar  al  parohiei  Bungard)  de  I.  Lupaş  în  scrierea  comemorativă 
„Mitropolitul  Andrei  Şaguna**,  Sibiu,  1909,  p.  51 — 54. 

7  Nu  se  cunosc  „Propovedanii**  decît  de  Buda  (1809)  şi  de  Blaj  (1794).  Cea 
de  Sibiu  are  data:  1812. 

de  Sibiu  (1854),  1  Chiriacodromion  de  Sibiu  (1855),  1  Pravilă  mică  de  Govora,  de  la 
Matei  Basarab  (1640),*  unele  din  ele  aflate  azi  în  Biblioteca  Mitrop.  Sibiu. 

In  şcoală,  în  afară  de  tabla  neagră  de  perete,  mai  exista  o  hartă  a  Transil¬ 
vaniei  din  1871,  o  ladă  cu  litere  mobile,  o  masă  şi  un  9caun  pentru  învăţător, 
o  sobă  de  zgură,  pe  picioare.  Mai  aveau  3  obligaţiuni  de  stat  de  valori  sub  1000  de 
fl.,  o  Fundaţiune  bisericească  şi  una  şcolară  în  folosul  respectivelor  instituţii. 

Preotul  şi  epitropii  ştiu  să  scrie,  dar  ceilalţi  membri  ai  Comitetului  parohial 
pun  degetul. 


Cauzele  de  divorţ  se  judecau  în  faţa  unei  Comisii  Matrimoniale  bisericeşti  in 
care  erau  cooptaţi  de  obicei  şi  doi  bărbaţi  de  încredere  locali  (mutus  regius),  de 
preferinţă  dintre  juzi. 

Aşa,  de  pildă,  Ioan  Buta  reclamă  pe  soţia  sa  Călina  Buta,  născută  Filip,  şi 
cere  divorţul  din  motive  de  beţie.  La  dosar  se  păstrează: 

1.  O  suplică  a  Călinei  Filip  din  8  decembrie  1870,  care  va  fi  voit  să  preîn¬ 
tâmpine  reclamaţia  soţului,  dar  n-a  reuşit. 

2.  Acţiunea  lui  Ioan  Buta,  din  26  decembrie  1870. 

3.  Răspunsul  în  scris  al  Inctei  (acuzatei),  din  25  ian.  1871. 

4.  Replica  A ctorelui  (acuzatorului,  cel  ce  a  intentat  divorţul),  din  12  februarie 

1871. 

5.  Duplica  Inctei,  din  26  aprilie  1871. 

6.  Triplica  A  ctorelui,  din  15  mai  1871. 

7.  Quadruplicarea  Inctei,  din  6  iulie  1871. 

8.  Protocolul  de  investigaţiune,  din  13  iulie  1871. 

9.  Reflexiunile  Actorelui,  din  14  iulie  1871. 

10.  Declaraţia  Inctei  că  nu  poate  reflecta  nimic  şi  că  lasă  la  aprecierea 
forului  divorţial  hotărîrea  —  21  iulie  1871. 

11.  Contrareflexiunile  Inctei,  din  16  august  1871,  care  se  va  fi  râzgîndit  asupra 
renunţării  iniţiale. 

12.  Trei  atestate,  două  de  botez,  ale  celor  doi  care  se  aflau  în  proces,  unul 
de  cununie. 

13.  Propunerea  defensorului,  din  11  septembrie  1871. 

14.  Extras  din  protocolul  şedinţei  Consistorului  arhidiecezan,  ca  senat  bise¬ 
ricesc,  din  2  noiembrie  1872,  nr.  959. 

Aşadar  procesul  a  durat  doi  ani.  Pînâ  la  nr.  7  inclusiv,  schimbul  de  replici 
e  intre  cei  doi  soţi.  Protocolul  de  investigaţiune  e  consemnarea  declaraţiei  marto¬ 
rilor,  după  care  urmează  din  nou  „reflexiunile**  celor  doi  care  sînt  în  proces, 
urmate  la  rindul  lor  de  „propunerea  defensorului'*,  care  e  de  fapt  procurorul  pro¬ 
cesului,  el  apărînd  legea,  după  care  Consistoriul  pronunţă  sentinţa. 

în  cazul  în  speţă,  Ioan  Buta  a  recuzat  doi  martori  şi  anume,  pe  pr.  Ioan 
Dragomir  şi  pe  notarul  comunal  Ioan  Paul  care,  dînd  mărturie,  n-au  vrut  să  pres¬ 
teze  jurămîntul.  Ioan  Buta  fusese  jude,  aşa  că  ştia  cum  să-şi  apere  cauza.  El  face 
notarului  imputări  de  părtinire:  „Au  nu-şi  aduce  notarul  aminte  de  cite  ori  mer¬ 
geam  eu  la  dinsul  şi  mă  jeluiam  că  am  găsit  oale  cu  rachiu  pitulate ?“  Ba  chiar 
trebuie  să-şi  amintească  şi  faptul  că  adusă  în  faţa  notarului,  soţia  a  promis  „că  nu 
va  mai  hea  pre  pitulate “.  Notarul  declară  că  acuzata  e  harnică,  dar  Ioan  Buta 
replică:  „Nu  ştiu  ce  harnică  a  putut  fi  Incta,  cînd,  mai  cu  seama  toată  vara  se 
îmbăta,  numai  ca  să  o  bat,  ca  să  fugă  şi  să  nu  lucre /"  Ii  mai  pune  notarului  între¬ 
barea:  „ Văzut-a  dl.  notariu  măcar  o  dată  spălind  sau  ţesînd?  Nu  ştie  dînsul  că  nici 
un  prînz  sau  cină  nu  era  în  stare  a  pune  pe  masă?  Şi  totuşi  îndrăzneşte  a  o 
declara  de  harnică!  Cînd  eram  bolnav,  nu  ştie  bine  dl.  notar  că  de  harnică  ce  era 
Incta,  răbdam  zile  întregi,  pînă  cînd  străinii  îmi  făceau  cîte  ceva  de  mîncare,  ba 
chiar  şi  dumnealui  imi  trimetea.  Şi  totuşi  o  cunoaşte  de  harnică!  Nu  ştie  dl.  notar 
de  cite  ori  îmi  zicea:  „Desparte-te  şi  o  lasă  dracului,  că  cu  o  astfel  de  muere  tot 
nu  poţi  trăi.  Ce  este  şi  mai  ridiculos,  [e  că]  domnul  notar  o  cunoaşte  şi  de  curată. 
Eu  nu  pricep  în  ce  înţeles  ia  domnul  notar  curăţenia  Inctei?  In  intrul  (înăuntrul. 


8  Acest  impresionant  inventar  de  cărţi  bisericeşti  se  explică  şi  prin  faptul 
că  parohia  din  Bungard  adăpostea  pe  negustorii  „greci**  înainte  ca  aceştia  să  fie 
autorizaţi  a-şi  ridica  biserică  în  oraşul  Sibiu. 

n.  n.)  corpului  nu  putea  încăpea  curăţenia.  Ce  ieşea  pe  gură,  cind  vorbea  chiar  cu 
dumnealui,  era  silită  a-şi  pune  mîneca  la  gură.  Au  nu  e  aşa  domnule  notar ?  Apoi 
exteriorul,  ce  se  atinge  de  veşminte,  încă  n-a  fost  curată,  deoarece  pe  de  o  parte 
o  oprea  lenea,  pe  de  altă  parte  beţia,  a-şi  spăla  veşmintele.  în  fine ,  adaugă  Ioan 
Buta  insinuant,  mai  rămine  golătatea  corpului !  Poate  aici  ţinteşte  dl.  notar?!  — 44 

Şi  Ioan  Buta  încheie: 

„ Ruşine  de  un  om  ca  dumnealui,  carele  voieşte  a  se  numi  cult  şi  stă  în  capul 
poporului,  a  mărturisi  minciuni,  încă  minciuni  grosolane,  dovedite  de  minciuni  in 
13  mărturii  jurateu  (sub  jurămînt,  n.  n.). 

La  sfîrşit  cere  ca  notarul  să  depună  jurămînrt,  iar  de  nu,  să  i  se  rînduiască 
altă  Comisiune  investigatoare,  în  aşa  fel  încît  totul  să  se  facă  sub  prestare  de 
jurămînt. 

Ioan  Buta  avea  talent  literar!  De  altfel  îşi  scria  singur  declaraţiile  şi  replicile, 
pe  dnd  soţia  punea  degetul  pe  ale  ei.  I  le  scria  scribul  satului.  (Reflexiunile  de 
mai  sus  poartă  data  de  14  iulie  1871).  In  15  mai,  în  Triplică ,  Ioan  Buta  ceruse 
desfacerea  căsătoriei  „din  cauză  de  beţie,  preacurvie,  prădare  şi  putoarea  gurii 
lnctei ",  din  care  cauză  a  urmat  din  partea  lui  „o  ură  nedumirită ".  Cere  voie  să 
facă  altă  căsătorie. 

Reţinem  şi  din  Triplică  sa  unele  expresii  şi  fraze  care  merită  să  fie  menţionate. 
Astfel  referindu-se  la  duplica  soţiei  el  scrie:  „Duplica  lnctei  o  privesc  simplu  [ca 
pe  o]  parte  de  o  (dintr-o,  n.  n.)  Cazanie  din  secolul  trecut ".  „Cu  o  astfel  de  soţie 
cum  a  fost  încta,  mă  mir  că  n-am  rămas  ca  degetul ".  Incta  „bea  vinars ",  „se  îmbăta 
ca  o  scroafă “  (de  ce  ca  o  scroafă!,  n.  n.)  fiind  „o  beţivă  în  grad  superlativ "  şi  „o 
prăpăditoare "  (cheltuitoare  fără  rost,  n.  n.).  Incta  a  foal  găsită  „ dormind  în  şopu 
(şopru,  n.n.)  beată  şi  goală  din  sus  de  naştere  şi  a  mai  fosl  găsită  şi  dormind  prin 
cucuruz  beată,  de  au  găsit-o  volintirii  (jandarmii,  n.  n.)‘\ 

Se  vede  că  unul  din  investigatori  era  totuşi  de  partea  femeii,  căci  la  un  moment 
dat  Ioan  Buta  scrie:  „In  zadar  se  sileşte  domnul  împuternicit  (al  Consistorului, 
n.  n.)  a  declara  cele  arătate  de  mine  de  minciuni,  cînd  chiar  Incta  nu  le  neagă  şi 
nici  nu  le  va  nega  înaintea  comisiei  de  investigaţiune.  Poate  cugelă  domnul  împuter¬ 
nicit  a-mi  face  şi  mie  Protocol  falsificat?  Au  cugetă  că  cu  astfel  de  mofturi  (argu¬ 
mente  false,  n  n.)  mă  va  speria  pre  mine  şi  mă  voi  arunca  în  lac  —  să  nu  se  teamă! 
Puteţi  scrie  cazanii  cu  astfel  de  mofturi  secături  nu  de  şase  coaie,  ci  de  douăzeci 
de  coaie,  că  tot  nu  vă  veţi  ajunge  scopul \ 

Ioan  Buta  se  prezintă  mai  departe  ca  „om  între  cei  mai  înaintaţi  ai  comu¬ 
nei şi  se  simte  ruşinat  să  mai  ţină  o  astfel  de  soţie.  Arată  că  i-a  adus  adesea 
băuturi  „ca  să  bea  acasă,  ca  nu  mergînd  pe  uliţă  şi  îmbătîndu-se  să  piardă  baniiu, 
dar  ea  mergea  la  vecini,  se  îmbăta,  spărgea  vasele  şi  plătea  de  trei  ori  ca  să  nu  se 
afle.  E  acuzat  că  a  bătut-o!  Ei  bine,  scrie  el:  „Cum  că  n-am  maltratat-o  încă  de 
timpuriu  îmi  exprim  părerea  de  rău,  că  poate  aşi  fi  scos-o  din  dobitocia  ei,  dar 
să  fi  început  de  pe  atunci  dnd  încă  obiceiul  nu  se  prefăcuse  în  patimă ". 

In  Quadruplică,  soţia  încearcă  o  apărare  slabă,  notată  sub  dictat.  Recunoaşte 
că  a  băut,  dar  că  el  i-a  dat  băutura.  Se  vede  că  nu  putea  nega,  beţiile  ei  fiind  de 
notorietate  publică,  aşa  că  trebuia  doar  să  le  explice.  In  legătură  cu  acuzaţia  că 
17  ani  nu  i-a  făcut  de  mîncare,  Călina  Buta  găseşte  o  replică  frumoasă  deşi,  desigur, 
nu  îndeajuns  de  concludentă:  „Oare  crede  dneva  că  Actorele  in  17  ani  au  trăit 
nemîncat?u  Ea  îl  acuză  pe  Ioan  Burta  că  a  vrut  să  pună  mîna  pe  averea  ei,  pe  care 
acum  terminând-o,  nu  mai  are  nevoie  de  ea. 

Referindu-se  la  falsurile  făcute  de  împuternicitul  Consistoriului  în  notarea 
declaraţiilor  unor  martori,  Călina  Buta  devine  ameninţătoare,  desigur  negând  falsu¬ 
rile:  „Despre  vorba:  protocol  falsificat  va  vorbi  imputernidtul  cu  Ion  Buta  între 
4  ochi".  Aluzie  la  bătaie? 

Faţă  de  acuzaţiile  soţiei,  Ioan  Buta  replică  plin  de  humor:  „Eu  n-am  zis  că 
sînt  infalibil,  poate  că  vrea  Incta  să  fie;  mă  bucur  apoi  (că)  am  cîştigat  şi  pe  al 
doilea  infalibil  pe  pămîntr  După  Papa  de  la  Roma,  desigur! 

Acuzatorul  constată  faptele  în  sarcina  piritei  Călina  Buta  şi  faptul  că  acestea 
au  provocat  în  sufletul  soţului  „o  ură  nedumerită ".  Acesta  era  termenul  tehnic 
pentru  a  descrie  o  situaţie  de  limită:  ură  inexplicabilă.  Această  ură,  scrie  acuzatorul 
I.  Maxim  la  11  septembrie  1871,  „devine  impediment  dirimatoriu  (dărîmător,  n.n.) 


108 


MITROPOLIA  ARDEALULUI 


pentru  căsătoria  dintre  aste  ambe  feţe  (persoane,  n.  n.)  şi  nimicirea  legăturii  casnice 
cade  sub  baza  cap.  70  din  Pravilă44. 

El  propune  desfacerea  căsătoriei  în  favoarea  soţului,  cu  dreptul  de  a  se  recă¬ 
sători.  Acuzata  să  nu  aibă  dreptul  de  a  se  recăsători,  „ pentru  ca  să  nu  cadă  şi  alte 
persoane  în  cursa  de  a  lua  pe  Incta  de  soţie,  pînă  cînd  nu  va  dovedi  deplină 
îndreptare44 . 

La  8  noiembrie  1872,  Consistoriali  arhidiecezan,  ca  Senat  bisericesc,  aprobă 
hotărârea  Scaunului  protopopesc  din  21  septembrie  1871.  Extrasul  din  Protocolul 
şedinţei  Consistorului  e  semnat  de  Nicolae  Frateşiu,  secretar  eparhial. 

Particularităţi  de  limbă:  midiuloculu  =  mijlocul;  cadianie= cazanie;  în  diadaru  = 
în  zadar;  să  spesediu=s&  cheltuiesc;  stînd  noi  în  discurs =stînd  de  vorbă. 


Aron  Necşia,  învăţător  la  şcoala  primară  din  Porceşti,  scrie  protopopului  la 
10  februarie  1872,  cu  nr.  8,  următoarea  scrisoare: 

„Reverendisime  Domnule  Protopop! 

Convingîndu-mă  din  experienţa  proprie  cum  că  exerciţiul  gimnastical  face  o 
nespusă  impresdune  nu  numai  corpului  şcolarului,  ci  chiar  şi  al  celor  veniţi  la 
etate  matură,  şi  această  experienţă  mai  cu  seamă  o  am  cîştigat  anul  expirat  în 
satul  Medieşieni  (Megyesfalva),  unde  am  funcţionat  ca  învăţătoriu  —  cutez  a  vă 
împărtăşi  următoarele:  Eu  de  mic  eram  pasionat  spre  acest  exerciţiu  şi  pînă  eram 
în  Normală  am  cercetat  regulat  gimnastica  sabiana,  încît  am  capacitat  atît,  de 
sum  în  stare  a  instrui  şi  pe  alţii,  şi  anume  pre  [cei]  care  cercetează  şcoalele 
noastre  confesionale  normale.  —  Avînd  eu  aşa  dară  plăcere  spre  a  instrui  şi  pre 
alţii,  respective  pre  elevi  —  în  Megyesfalva  —  cu  ordinul  şi  ajutoriul  Rev.  D.  Prota 
Part.  Trombiţaşiu  am  reuşit  cu  voia,  şi  comuna  a  fost  silită  a  rădica  o  gymnastică 
după  cum  am  avut  planul  cel  mai  potrivit,  neputîndu-se  periclita  nici  un  elev 
pe  care  respectuos  îl  anexează  aici  sub  ./.  Despre  progresul  în  gimnastica  din  anul 
expirat  s-ar  putea  cerceta  de-a  dreptul  de  la  Rev.  Dr.  Prota  sus-amintit. 

Dîndu-mi  eu  cu  socoteala  că  în  scurt  timp  vom  fi  învăţătorii  siliţi  a  intro¬ 
duce  gimnastica  în  şcoalele  noastre,  atît  cea  simplă  cît  şi  cea  forţată,  mi-am 
supozat  că  ar  fi  rezonabil  a  o  introduce  şi  aici. 

Apropiindu-se  aşadară  timpul  cînd  aş  putea  să  iniţiez  în  ăst  exerciţiu  firesc 
mai  întîi  simplu  şi  pînă  ce  firesc  atare  s-ar  putea  ridica  şi  o  gymnastică  pentru 
exerciţiul  forsat  în  curtea  şcoalei  şi  a  bisericei,  care  loc  ar  fi  cel  mai  de  reco¬ 
mandat.  De  costat  nu  costă  aici  mult,  deoarece  lemne  sunt  gratis  de  cari  avem 
necesitate  spre  acest  scop. 

Respectuos  arătîndu-vi-le  acestea,  vă  rog  Reverendisime  binevoiţi  a  le  lua 
în  dreapta  considerare  şi  a  eda  un  ordin  atît  comitetului  Parohial,  cît  şi  off.  comu¬ 
nal  local  spre  a-mi  da  ajutoriu  la  redarea  gymnasticei  cel  mult  pănă  în  termen  de 
o  lună,  că  pănă  la  examen  se  pot  face  şi  aci  un  progres.  Aşteptând  un  rezultat 
îmbucurătoriu 

Primiţi,  vă  rog  Reverendisime,  încredinţarea  osebitei  mele  consideraţiuni  de 
stima  şi  devotament  ce  vă  conserv 

Porceşti  în  Faur.  10.  872.  prea  plecat  şi  prea  supus  serv 

Aron  Necşia 
învăţăt.  prim. 


In  anexă  se  află  un  caiet  în  care  sînt  desenate  aparate  de  gimnastică:  un  corp 
înclinat  pentru  urcat  şi  coborît,  o  bîrnă  rotundă,  la  înălţime  „pe  care  să  meargă 
elevul  în  diverse  chipuri*',  două  paralele  pe  care  „se  vor  face  exerciţii  mai  cu  seamă 
numai  cu  mîinile,  în  diverse  feluri**,  bară  pentru  „diverse  învîrtituri,  atît  în  puterea 
mîinilor  cît  şi  cu  picioarele**,  scară  montată  pe  un  stîlp,  pe  care  „să  se  suie  elevul 
cu  mîinile  şi  picioarele*',  un  stîlp  rotund  şi  luciu,  cu  loc  de  odihnă  „niţelu**,  pe 
care  să  se  urce  elevul,  „funie  pentru  sărituri**,  care  se  mută  tot  mai  sus,  „şi  care  e 
aşezată  cu  o  greutate  la  cap,  în  aşa  fel  încît  la  atingere  să  cadă  (bara  care  astăzi 

e  de  lemn,  n.n.),  scară  de  funie,  cu  trepte  de  lemn,  pe  care  să  se  suie  elevul,  două 
„prăjinuţe  pe  care  elevii  să  se  urce  şi  numai  Sn  mîini  şi  altfel“,  o  funie  simplă 
agăţată  de  sus,  pe  care  să  se  urce  elevul  şi,  în  final,  o  scară  de  lemn  obişnuită,  pe 
care  elevii  să  se  urce  „şi  numai  în  mîini,  şi  altfel41 . 

Pentru  toate  acestea  se  dau  schiţe  desenate  cu  tuş  negru,  destul  de  stîngaci, 
dar  pe  înţeles,  cu  explicaţii  scrise  sub  fiecare  figură.  La  sfîrşit,  sub  „nota  bene41 
ee  arată  că  mai  este  nevoie  de  două  polmole  din  pămînt,  dintre  care  unul  vine 
lung  ca  de  un  stînjen  şi  jumătate,  „peste  care  se  aruncă  elevul  din  îndepărtare, 
frăzimîndu-se  numai  cu  mîinile  pe  el,  sau  apoi  şi  fără  razim44.  Altul  vine  mai 
mult  rotund,  peste  care  se  aruncă  cu  picioarele  desfăcute,  rezemîndu-se  la  mijlocul 
ei  cu  mîindle.  Şi,  în  fine,  „un  şanţ  peste  care  se  aruncă44.  Caietul,  pe  care  în  cele 
de  mai  sus  l-am  transcris  aproape  cuvînt  cu  cuvînt,  poartă  titlul:  „Planul  unei 
gimnastici  acomodate  şcoalelor  noastre  săteşti  şi  potrivită  şi  elevilor  lor,  compus 
de  Aron  Necşia,  Porceşti ,  în  ianuarie  1872“. 

Parohul  şi  preşedintele  comitetului  parohial  din  Porceşti,  Ioan  Dragomir,  îi 
scrie  şi  el  protopopului  la  28  februarie  1872,  despre  „necesitatea  ce  simt  românii 
pentru  şcoli  şi  exerciţii  cu  gimnastică  şi  pentru  folosul  mare  ce-1  aduce  o  astfel 
de  şcoală  cu  aparatele  recomandate44.  Trimite  onorabilului  for  protopresbiterial 
desenele,  împreună  cu  raportul  învăţătorului  primar  Aron  Necşia.  „Convingîndu-se 
de  acest  folos  —  continuă  el  —  toţi  membrii  adunaţi  s-au  decis  şi  au  votat  fără 
vreo  excepţiune  pentru  a  se  ridica  o  astfel  de  şcoală  în  curtea  şcoalei  comunale, 
nefiind  alt  loc  potrivit.  Sperăm  că  în  timp  de  2  săptămîni  va  fi  gata44. 

Sîntem  în  faţa  unuia  dintre  primele  proiecte  de  manual  de  gimnastică  pentru 
şcoalele  săteşti.9  Aşa-zisa  „ şcoală  de  gimnastică “  pomenită  în  raport,  va  fi  fiind 
desigur  o  sală  de  gimnastică  şi  nu  o  şcoală  specializată,  profesională. 

Protopopul  Ioan  Popescu  răspunde  pozitiv: 

Onorabilului  Părinte  Ioan  Dragomir,  Paroh  şi  preşedinte 
al  Comitetului  parohial,  in  Porceşti 

învăţătorul  primar  Aron  Necşiu  mi-a  împărtăşit  alăturatul  proiect  pentru 
aparate  de  gimnastică,  spre  a  le  examina  şi  a  le  acomoda  autorităţilor  locale  din 
Porceşti  ca  să  se  facă. 

Examinîndu-le,  le-am  aflat  corespunzătoare  şi  vi  le  trimit  cu  aceea  ca  să 
adunaţi  Comitetul  parohial  şi  reprezentanţa  comunală  şi  luînd  lucrul  în  dezbatere 
să  aduceţi  şi  hotărîre  asupra  lor.  Aş  dori  mult  ca  să  hotărîţi  şi  să  şi  faceţi  fără 
amînare  acele  aparate,  carii  ise  pot  face  cu  puţine  spese  şi  sunt  prescrise  a  se 
vface  prin  legea  dietei  din  Pesta  din  1878  şi  prin  legea  congresului  nostru  din  1870. 

Cum  zic,  mi-ar  pare  bine  să  fiţi  DVoastră  cei  dintîi  (s.  n.)  cari  au  făcut  acele 
aparate  fără  a  fi  fost  siliţi.  Intr-un  an  de  zile  vor  trebui  să  aibă  asemenea  aparate 
toate  şcoalele.  DVoastră  să  vă  grăbiţi  că  deoarece  aveţi  învăţător  cunoscător  de 
gimnastică,  să  le  faceţi  în  grabă,  şi  copiii  să  se  deprindă  ca  la  examenul  de  vară 
să  poată  arăta  ceva  şi  din  gimnastică.  Vă  trimit  şi  raportul  învăţătorului,  pe  carele 
să  mi-1  reîntoarceţi,  arătîndu-mi  ce  aţi  făcut. 

In  privinţa  locului,  am  să  observ  ca  aparatele  de  gimnastică  nu  pot  fi  puse 
în  curtea  bisericei,  pe  unde  intră  oamenii  în  biserică.  Aceasta  e  legea,  să  se  pună 
în  curtea  sau  grădina  şcoalei. 

Sibiu,  18  faur  1872. 

I.  Popescu 
prot. 

* 

învăţătorii  din  Avrig  trimit  la  5  februarie  1872,  la  protopopiatul  II  Sibiu  un 
„ Extras  din  Protocolul  Clasificaţiunilor  elevilor  şi  elevelor  umblători  la  şcoala 
confesională  greco  ortodoxă  din  clasa  I  şi  a  II -a  pe  semestrul  primu  al  anului 
scolastic  1871/72  din  comuna  Avrig“.  E  un  act  scris  cu  o  îngrijire  deosebită,  cu  o 
caligrafie  perfectă. 


9  A  se  vedea  circulara  cu  nr.  359/1869  dată  de  Şaguna  (text  la  Gh.  Tulbure: 
Mitrop.  Şaguna,  Sibiu,  1938,  p.  363). 


110 


MITROPOLIA  ARDEALULUI 


In  clasa  întîi  au  frecventat  78  de  elevi  şi  eleve.  Cu  excepţia  celor  doi  fii  ai 
preotului  Mihai  Cândea,  Ioan  şi  Nicolae,  toţi  fii  de  plugari,  majoritatea  în  virată 
de  8  şi  9  ani,  dar  fiind  şi  dţiva  de  6  şi  jumătate,  7  şi  10  ani.  Clasa  era  împărţită 
in  două  Despărţăminte ,  probabil  clase  paralele,  în  prima  fiind  28,  în  a  doua  50. 
Din  primul  Despărţămînt  au  frecventat  şcoala  toţi.  Din  al  doilea,  12  elevi  fie  că  au 
lipsit  de  tot,  fie  că  au  venit  tîrzriu  la  şcoală,  aşa  că  n-au  putut  fi  examinaţi.  Doi 
elevi  n-au  putut  fi  examinaţi  la  Cetire,  pentru  că  n-au  avut  cărţi.  Purtarea  la  toţi 
a  fost  bună. 

Materiile  de  invăţămînt  au  fost:  Rugăciuni,  Cetirea,  Silabisirea,  Computu 
(aritmetica,  n.  n.),  Scrierea  şi  Cîntul.  S-au  mai  notat  şi  Dirigenţia  şi  Atenţiunea. 

In  clasa  a  doua  au  fost  26  de  elevi  şi  eleve,  între  10 — 12  ani,  dar  avînd  şi 
dţiva  de  13 — 14.  In  afară  de  Ilina  Niculae,  fata  preotului  Ioan  Niculae,  toţi  erau 
fii  de  plugari.  Toţi  au  frecventat.  Li  s-au  predat:  Catehismul,  Cetirea  românească. 
Gramatica,  Scrierea  românească,  Cetirea  germană.  Scrierea  germană,  Istoria  naţio¬ 
nală,  Geografia,  Computul  şi  Cîntul.  Notarea  la  ambele  clase  s-a  făcut  cu  urmă¬ 
toarele  calificative:  rău,  îndestul,  bunicică,  de  mijloc,  bună,  foarte  bună,  abia  1, 
1  (prima),  2  (secunda),  eminent. 

Actul  e  semnat  de  Vasile  Maxim,  director,  Ioan  Niculae  —  paroh,  şi  de  încă 
16  persoane,  membri  în  consiliul  bisericesc  şi  „dregători  comunali44,  cum  scrie 
directorul  Maxim.  Dintre  semnături,  patru  sînt  prin  punerea  degetului  şi  şase  cu 
caractere  cirilice.  Actul  e  scris  în  întregime  cu  caractere  latine. 

* 


Reverendisime  Domnule  Protopoape! 

Conform  lăudabilului  înţeles  din  hîrtiia  cu  nr.  49/872  cu  datul  18  faur,  cutez 
a  relata  următoarele: 

In  24  1.  c.  am  adunat  membrii  comitetului  parohial  precum  şi  ai  oficiului  co¬ 
munal  şi  le-am  descoperit  necesitatea  ce  o  simt  românii  pentru  şcoli,  sau  exerdţii 
in  gimnastică,  şi  pentru  folosul  mare  ce-1  aduce  o  astfel  de  şcoală  cu  aparatele 
recomandate,  pre  care  le  şi  retrimit  onorab.  for  protopresbiteral  dimpreună  cu 
raportul  învăţătoriului  primariu  A.  Necşia,  aici  sub  ./  . .  Convingîndu-se  de  acest 
folos  toţi  membrii  adunaţi,  s-a  decis  şi  votat  fără  vreo  excepţiune  pentru  de  a  se 
ridica  o  astfel  de  şcoală  în  curtea  şcolii  comunale,  nefiind  alt  loc  potrivit.  Sper 
că  în  timp  de  două  sâptămîni  va  fi  gata,  despre  care  la  timpul  său  iarăşi  vă  vom 
în  cunoştinţa  respectuos. 

Porceşti,  în  28  faur  1872. 

Comitetul  parohial 
Ioan  Dragomir 
paroh  şi  preşedinte 

(text  manuscris,  cu  caractere  latineşti). 

* 


Preotul  Sava  Popovici  din  Răşinari  anunţă  rezultatele  examenelor  de  la  şcoala 
din  sat,  la  sfîrşitul  semestrului  I: 

Prea  Onorate  P.  Protopresbdtere! 

La  însărcinarea  Prea  Onoratei  Domniei  tale  ddto  14  faur  a.  c.  nr.  48  de  a 
conduce  examenele  cu  şcolarii  din  Institutul  nostru  de  aici,  în  ordinea  şi  datina 
de  pînă  acum,  pe  semestrul  acesta  de  iarnă,  am  onoarea  a  vă  face  cunoscut  că  după 
programa  On.  direcţiuni  şcolare,  ieri  în  16  la  8  ore  dimineaţa  s-au  făcut  începutul 
examenelor  cu  pruncii  şi  fetiţele  împărţiţi  în  6  clase,  în  număr  de  219,  adică  139 
prunci  şi  80  fetiţe,10  cari  au  durat  neîntrerupt  pînă  la  4Vi  ore  după  amiază. 


10  Separarea  după  sex  a  elevilor  (băieţi  şi  fete)  se  face  de  către  mitrop. 
Andrei  Şaguna  începînd  cu  anul  1869  prin  aceeaşi  Circulară  351.  Cf.  Tulbure, 
op.  cit.,  p.  121. 

Răspunsurile  examenelor  au  fost  peste  tot  mulţămitoare,  cu  toate  că  învăţă- 
mîntul  din  cauza  boalei  „anghina  dditeritis4*  ce  au  domnit  între  prunci,  au  fost 
întrerupt  tocmai  la  midilocu  pe  una  lună  de  zile  şi,  şi  după  aceea  cercetarea  şcolii 
din  partea  unor  prunci,  şi  mai  cu  seamă  fetiţe,  au  fost  cam  slăbuţă,  după  arătarea 
D.D.  învăţători  cari  însă  cu  zel  au  căutat  a  suplini  cele  negleje.  Lucruri  de  mină 
ale  fetiţelor:  împletituri  de  ciorapi,  pieptare,  scuxteice,  cusături,  încă  n-au  lipsit, 
dintre  oare  au  tras  atenţiuni  privitorilor  două  cămeşi  cusute,  una  românească  cu 
găurele,  cum  se  poartă  pe  la  noi,  alta  nemţească,  şi  două  icoane  lucrate  de  fetiţele 
cele  mai  mărişoare. 

Pre  lingă  a  căror  împărtăşire  cu  toată  stima  sum. 

Al  Prea  Onoratu  Domniei  Tale 
devotat,  Sarva  Popovici 
paroh  loc. 

Răşinari,  în  15  faur  1872. 

* 


Preotul  Gheorghe  Vlad  din  B  ung  ard  întreabă  dacă  în  următoarea  relaţie  de 
rudenie  poate  săvîrşi  cununia:  Stana  şi  Nuţa  sînt  surori 

Stana  a  născut  pe  Nicolae 
Nuţa  a  născut  pe  Maria 
Maria  a  născut  pe  Nuţa  (II) 

Nicolae  vrea  să  ia  pe  Nuţa  (II) 

Gradul  de  rudenie  este  de  treapta  a  V-a,  deci  Nuţa  (II)  era  nepoată  de  verişoarâ 
lui  Nicolae.  La  5  noiembrie  1849  Şaguna  hotărăşte:  „tinerii  aceştia  se  pot  cununa'* 
(cu  caractere  cirihce). 


Preotul  Ştefan  Popovici  din  Sadu  a  fost  acuzat  de  Gheorghe  Muşat  din 
parohia  sa,  că  şi-ar  fi  însuşit  10  florini  proveniţi  de  la  vînzarea  unui  loc  proprietate 
a  bisericii;  chemat  la  Sibiu,  declară  că  i-a  trecut  în  Protocol  şi  în  registrul  de 
venituri.  Şaguna  îi  scrie  protopopului  Moise  Fulea  să  ordone  numitului  preot  să  se 
prezinte  la  centrul  eparhial,  cu  protocolul,  spre  a  face  dovada  nevinovăţiei  sale, 
„fiind  pînă  atunci  oprit  de  la  slujbă4*  (Nr.  300,  din  30  martie  1850,  cu  caractere 
cirilice). 

* 


La  13  noiembrie  1849,  cu  nr.  25,  protopopul  Moise  Fulea  trimitea  o  circulară 
preoţilor  din  protopopiatul  II  Sibiu,  transmiţîndu-de  ordinul  1730  al  Guvernatorului 
civil  şi  militar  al  Transilvaniei,  prin* care  se  anunţa  organizarea  unui  curs  de  şase 
luni  pentru  cei  ce  ar  fi  voit  să  devină  învăţători  în  şcolile  săteşti.  Trebuia  să  se 
selecţioneze  25  de  inşi,  dintre  cei  care  vor  prezenta  atestate  şcolare  bune.  In  acelaşi 
timp  protopopul  transmitea  şi  o  dispoziţie  a  comandantului  districtului  militar  al 
Sibiului,  cu  nr.  482,  ca  să  „se  arate  care  dascăli  nu  s-au  făcut  părtaşi  revoluţiei  de 
curîrud  trecute  şi  nu  s-au  compromitat.  Că  numai  unii  ca  aceştia  vor  putea  rămînea 
în  slujbele  lor".  Cei  „care  s-au  compromitat  să  se  îndepărteze  din  slujba  lor  şi  alte 
persoane  destoinice  să  se  orînduiască  în  locul  loru.  Se  cerea  un  tabel  şi  despre 
aceştia,  arătîndu-se  cum  şi  în  ce  chip  „au  fost  mestecaţi  în  revoluţie 44  (cu  carac¬ 
tere  cirilice). 

* 


Mâriuţa,  fiica  răposatului  preot  ortodox  loan  Bucur  din  Sâcâdate,  căsătorită 
cu  un  unit,  avînd  neînţelegeri  cu  el,  au  ajuns  la  Judecată  civilă.  Bărbatul,  în  situa¬ 
ţia  de  a  pierde  procesul,  s-a  adresat  protopopului  unit.  Acesta  i-a  dat  cîştig  de  cauză. 
Măriuţa  s-a  adresait  lui  Şaguna  care,  la  20  decembrie  1849,  hotărăşte  că  s-a  călcat 
axioma  juris:  Actor  sequitur  forum  Incatti,  deci  judecata  protopopului  unit  e  nulă, 
nefiind  Mârd/uţa  sub  jurisdicţia  lui.  Protopopul  Moise  Fulea  e  îndatorat  să  comunice 
şi  să  declare  drept  „nelegiuită44  această  ho  ţări  re  (cu  caractere  chirilice). 

Nr.  9/1850. 

Prea  Cinstite  Domnule  Protopoape, 

O  nouă  epocă  a  răsărit  pentru  noi  românii,  cînd  prea  bunul  nostru  împărat 
prin  constituţia  sa  din  4  martie  1849  în  paragraful  al  5-lea  a  aşezat:  că  fiecare 
naţie  are  drepturi  asemenea  de  a-şi  păstra  şi  de  a-şi  cultiva  naţionalitatea  şi 
limba,  şi  dreptul  acesta  nu  se  poate  vătăma.  Spre  acest  sfîrşit  de  neaparată  lipsă 
este  ca  după  ce  constituţiunea  cea  veche  a  Ardealului,  foarte  vitregă  pentru  noi, 
au  răposat,  şi  în  locul  ei  se  introduc  legi  şi  orînduieli  corespunzătoare  trebuinţe¬ 
lor  şi  spiritului  timpului  de  astăzi  —  să  ne  nevoim  a  ne  face  cît  mai  desăvîrşit 
cunoscute  orînduielile  şi  aşezările  acestea  nouă  ale  stâpînirii  noastre.  Aceasta 
trebuie  să  o  facă  de  obşte  tot  românul  bine  simţitor,  dar  mai  vîrtos  preoţimea  a 
cărei  chemare  este  de  a  învăţa  pe  popor,  a-1  povăţui  şi  a-1  lumina,  oricînd  se  află 
la  îndoială  sau  întru  neştiinţă,  care  îndatorinţă  numai  atunci  va  putea  împlini 
preotul,  cînd  le  va  şti  el  toate  acelea,  cele  ce  se  cer  de  la  un  învăţător  al  poporului. 

Acestea  sînt  pricinile  care  mă  îndeamnă  ca  atît  pe  Prea  Cinstita  Ta,  cum  şi  prin 
Prea  Cinstia  Ta  pe  preoţimea  tractului  din  dregătorii,  să  vă  provoc  ca  fieşte  care 
să  prenumăraţi  la  Gazeta  împărăţiei,  că  de  la  1  aprilie  crt.  va  ieşi  afară  şi  pentru 
Ardeal,  în  toate  limbile  Patriei  noastre,  prin  urmare  şi  în  limba  română,  şi  în 
care  se  vor  publica  nu  numai  toate  legile  şi  orînduielile  cele  nouă  ale  stăpînirii, 
dar  şi  alte  ştiri  însemnate  şi  vrednice  de  ştiut  pentru  orice  cetăţean.  Sînt  încredin¬ 
ţat  cum  că  preoţimea  noastră  care  totdeauna  au  arătat  rîvnă  către  cele  bune 
şi  folositoare,  şi  de  astă  dată  cu  cea  mai  mare  căldură  va  îmbrăţişa  această  arhi- 
păstoreascâ  a  mea  [sfătuire],  cu  atît  mai  vîrtos  cu  cît  întreprinderea  aceasta  a 
înaltului  nostru  guvern  purcede  din  acea  părintească  îngrijire  cu  care  înalta 
aceeaşi  [stâpînire]  se  nevoieşte  întocmirile  sale  cele  bune  şi  folositoare  a  le  face 
cunoscute  şi  celui  de  pe  urmă  supus,  că  aşa  şi  fiecine  să  se  ştie  folosi  de  sine  — 
care  tendinţă  iubitoare  de  sudiţi  a  guvernului,  şi  de  acolo  se  poate  vedea  către  a 
înlesni  purtarea  Gazetei  acesteia  şi  celui  mai  sărac,  preţul  ei  pe  un  an  l-au  hotărît 
în  2  fiorini  argint,  adică:  6  doi  zezeri.  Prea  Cinstia  Ta  îndată  după  primirea  acestui 
Circular  să  te  sileşti  a  strînge  prenumeraţii  de  la  preoţi  şi  dascăli.  Şi  numele  pre- 
număraţilor  dimpreună  cu  banii,  cel  mult  pînă  în  8/20  februarie  să  le  administrezi 
încoace,  iar  Gazeta  o  veţi  primi  totdeauna  prin  expediţia  Cancelariei  noastre 
episcopeşti  cu  cea  mai  mare  acurateţe. 

Impărtăşindu-vă  tuturor  arhiereasca  mea  binecuvîntare  râmîn  al  vostru  de 
tot  binele  voitor,  Arhiereu 

Andrei  Şaguna 
episcop 

Sibiu  18/30  ianuarie  1850. 

* 


Protopopul  Moise  Fulea  recomandă  preoţilor  şi  învăţătorilor  cartea  lui  Andrei 
Murăşanu:  Icoana  creşterii  cei  rele,  „foarte  bine  prelucrată*4,  la  preţul  de  „1  zolot 
de  argint  preţuită44.  Şaguna  porunceşte  ca  fiecare  preot  şi  învăţător  să  o  cumpere 
şi  Fulea  e  obligat  să-i  raporteze  de  executare  (cu  nr.  7  din  23/11  decembrie  1849, 
cu  caractere  cirilice). 

* 


Preoţii  din  Feldioara  fac  dificultăţi  protopopului  Moise  Fulea.  Şaguna  îi 
ordonă  prompt:  „Ţi  se  rescrie  ca  pe  numiţii  neascultători  preoţi  din  Feldioara  să-i 
soroceşti  încoace  pe  joia  viitoare,  26  ale  curgătoarei,  ca  înaintea  Consistoriului  să 
dea  seama  de  purtarea  lor44,  (nr.  11,  12  ianuarie  1850,  cu  caractere  cirilice). 

* 


Preotul  scos  din  funcţie,  Adam  Tănase,  din  Sebeşul  de  Jos  a  săvîrşit  nişte 
cununii.  Şaguna  ordonă  să  se  săvîrşească  toate  cununiile  din  nou,  dacă  cei  în  cauză 
voiesc  să  rămină  împreună  (nr.  12  din  12  ian.  1850,  cu  caractere  cirilice). 

Comandantul  suprem  de  armată  din  Ungaria,  baronul  de  Haynau  a  întemeiat 
o  fundaţie  pentru  militarii  din  armata  împărătească  şi  ungurească  „care  în  urma 
bătăilor  din  anii  1848  şi  1849  au  rămas  schi-lăviţi44.  Se  cere  contribuţia  preoţilor  şi 
a  credincioşilor  (nr.  235  din  22  decembrie  1849,  cu  caractere  oirilioe). 

* 

Necazuri  mari  pe  capul  învăţătorului  din  Comăţel,  Iosif  Neamţu.  Juraţii  nu 
vor  să^i  plătească  salariul  pe  anul  1851  şi  nu  numai  ei.  Sătenii  refuză  toţi  plata. 
L-au  , suduit  de  marnă44,  şi  „multe  ce  nu  s-au  căzut  au  măscărit  din  gură".  Face  o 
întîmpinare  la  directorul  şcolii,  la  6  noiembrie  1852,  cu  un  scris  frumos,  cu  carac¬ 
tere  latine,  semnînd  „Iosephus  Neamtzu,  dascăl  neunit  din  Kornetzelu44. 

Dintr-o  hîrtie  a  preotului  Ioan  Aron  (semnează  Ioanne  Aron),  din  15  noiem¬ 
brie  1852,  către  protopop,  hîrtie  păstrată  în  copie,  tot  cu  caractere  latine,  înţelegem 
cîte  ceva  din  atitudinea  satului.  învăţătorul  locuise  la  preot  şi  îl  servise  mai  ales 
pe  acesta.  Judele  i-ar  fi  spus:  „că  dacă-ţi  trebuie  slugi,  să-ţi  tocmeşti,  nu  să-ţi  ţie 
satul44.  Preotul  anunţă  că  nu  va  mai  interveni  în  acest  caz. 

Cuvinte  mai  deosebite:  a  amerincia=a  ameninţa;  audiul= auzul;  rogat= rugat. 


Preotul  Simion  Gusu  din  Avrig  cere  lui  Şaguna  să-i  dea  pe  clericul  (studentul 
în  teologie)  Gheorghe  Cocoş  ca  preot  capelan  (ajutor),  fiind  el  bolnav.  Şaguna 
constată  că  în  Avrig  mai  există  doi  parohi  „tineri  şi  în  virtute44.  Aceştia  să-4  ajute 
şi  pe  preotul  Simion  Gusu  în  parohia  lui  (nr.  182  din  23  februarie  1850,  cu  caractere 
cirilice,  întreaga  adresă  fiind  scrisă  de  Şaguna  către  protopopul  Moise  Fulea).  Mai 
apoi,  în  22  iunie  1850  cei  din  Avrig  au  cerut  înfiinţarea  unui  post  de  diacon,  pro¬ 
babil  pentru  acelaşi  cleric.  Şaguna  scrie  din  nou  că,  avînd  acolo  „trei  parohi  tineri 
şi  în  virtute44  (în  putere,  n.  n.),  nu  le  poate  satisface  cererea  (nr.  572,  1850,  cu 
caractere  cirilice). 


Dr.  ANTONIE  PLAMADEALA 
Mitropolitul  Ardealului 

Însemnări,  note,  comentarii 


19C6  —  ANUL  INTERNAŢIONAL  AL  PĂCII 


Lumea  de  astăzi  se  află  într-o  stare  de  conflicte  rar  întîlnite  în  istoria  sa 
multimilenară.  Şi  ceea  ce  este  mai  dureros,  este  faptul  că  aceste  stări  de  conflict, 
crize  şi  tensiuni  se  manifestă  şi  se  intensifică  mai  ales  în  Europa.  Aici,  mai  mult 
ca  oriunde  în  lume,  în  loc  să  se  manifeste  puterea  iubirii  jertfelnice  a  lui  Hristos, 
care  este  „pacea  noastră”  (Efes.  II,  14 — 15),  aici  lumea  se  dezbină  împărţită  fiind 
in  zone  de  influenţă  şi  blocuri  militare  gata  pentru  confruntare.  Pare  de  necrezut 
că  în  locul  edificării  unei  conştiinţe  responsabile  faţă  de  viaţă  şi  pace,  preocu¬ 
pările  principalilor  factori  sînt  angajate  în  direcţia  unei  teribile  înarmări  nucleare 
cu  arme  tot  mai  sofisticate,  aici  în  Europa  fiind  amplasate  cea  mai  mare  parte 
din  dispozitivele  tactice  nucleare  existente  pe  glob. 

Pericolul  este  cu  adevărat  real,  cursa  înarmărilor,  pe  măsură  ce- se  acumu¬ 
lează  tot  mai  multe  arme,  tot  mai  sofisticate,  încărcate  cu  putere  de  distrugere 
tot  mai  mare,  care  ameninţă  nu  numai  pămîntul,  ci  şi  cosmosul,  cursa  aceasta  va 
putea  exploda  intr-o  zi,  dacă  nu  este  oprită  la  vreme. 

Dar  pericolul  este  real  şi  prezent  sub  multe  forme.  Este  prezent  astăzi  şi 
miine,  este  prezent  sub  forma  fricii,  sub  forma  spaimei.  Fiind  real  el  exercită 
realmente  o  teroare  psihologică,  gata  să  transforme  lumea  noastră  cuminte  într-o 
lume  handicapată  din  cauza  fricii. 

Pericolul  este  prezent  şi  sub  forma  cheltuielilor  extraordinare  ce  se  fac  pen¬ 
tru  înarmare.  Toate  aceste  cheltuieli  sînt  absurde,  fiindcă  sînt  cheltuieli  pentru 
distrugere.  Armele  distrugătoare  nu  au  absolut  nimic  creator  în  ele,  chiar  dacă 
geniul  creator  al  omului  a  fost  implicat  în  construcţia  lor,  la  descoperirea  lor. 
Geniul  uman  însuşi  a  fost  angajat  într-o  lucrare  lipsită  de  sens,  din  moment  ce 
scopul  este  distrugerea,  autodistrugerea.  Este  o  lucrare  de  sinucidere. 

Pericolul  este  prezent  şi  prin  dereglările  pe  care  le  aduce  în  gîndirea  ome¬ 
nească.  Se  deteriorează  substanţial  valoarea  vieţii,  - a  civilizaţiei,  a  culturii,  a  tot 
ceea  ce  a  achiziţionat  cu  greu  omenirea  de-a  lungul  secolelor  de  cercetări,  de 
eforturi,  de  suferinţe. 

De  aceea,  aici  mai  ales,  dar  nu  numai  aici,  avem  şi  noi  un  cuvînt  de  spus, 
pentru  că  noi  ştim  că  viaţa  e  darul  lui  Dumnezeu. 

Acest  dar  al  lui  Dumnezeu  este  ameninţat  astăzi  de  distrugere,  nu  de  către 
alte  forţe,  ci  de  însăşi  mintea  şi  inima  omului.  Omul  are  o  poziţie  unică  pe  pămînt 
şi  în  ansamblul  creaţiei.  El  este  singura  făptură  a  lui  Dumnezeu  creată  după  chipul 
Lui,  purtătoare  şi  creatoare  de  valori,  capabilă  de  o  permanentă  desăvîrşire.  Toate 
aceste  valori,  şi  mai  presus  de  orice  viaţa,  cu  toate  posibilităţile  şi  realizările  ei, 
ne  sînt  încredinţate  spre  păstrare,  fructificare  şi  progres  continuu.  Orice  atentat 

la  viaţa  omului  este  o  jignire  adîncă  adusă  lui  Dumnezeu.  „Glasul  sîngelui  fratelui 

tău  strigă  către  Mine  din  pămînt”  (Fac.  IV,  10).  Uciderea  semenului  este  o  violare 
gravă  a  uneia  dintre  poruncile  fundamentale  ale  legii  divine:  „Să  nu  ucizi.”  Dum¬ 
nezeu  este  Domnul  şi  izvorul  vieţii,  şi  pentru  aceea  a  trimis  pe  Fiul  Său  în  lume 
ca  să  restaureze  valoarea  divină  a  vieţii  prin  însăşi  jertfa  Sa,  „ca  lumea  viaţă 
să  aibă  şi  mai  multă  să  aibă”  (In.  X,  10). 

Viaţa  ne-a  fost  dată  de  Dumnezeu  şi  nimeni  nu  poate  dispune  de  ea. 

Omul  nu  are  dreptul  să-şi  suprime  nici  viaţa  sa  şi,  cu  atît  mai  mult,  viaţa 

altuia.  Fiecare  om  este  o  existenţă  unică,  nereparabilă  cu  un  dar  şi  o  menire  pro¬ 
prie  în  lume,  dar  pentru  ca  viaţa  să  dăinuiască  este  necesară,  ca  o  condiţie  „sine 
qua  non”,  pacea. 

In  credinţa  noastră  creştină  pacea  este  concepută  ca  un  corolar  al  mîntuirii. 
De  aceea  întîlnim  foarte  des  în  paginile  Scripturii  îndemnuri  ca  acestea:  „Pace 
să  aveţi  între  voi”  (Mc.  IX,  50);  „Căutaţi  pacea  cu  toată  lumea  şi  sfinţenia  fără 
de  care  nimeni  nu  va  vedea  pe  Dumnezeu”  (Evr.  XII,  14).  Iar,  după  mărturisirea 
Sf.  Părinţi  ai  Bisericii,  nici  o  osteneală  nu  e  prea  mare  pentru  a  apăra  viaţa  şi  a 
păstra  şi  dobîndi  pacea,  căci  fără  ea  toate  celelalte  sînt  de  prisos. 

Iată  deci,  atîtea  temeiuri  în  învăţătura  noastră  care  ne  îndeamnă  să  fim 
apărătorii  vieţii  şi  păcii. 

Prin  învăţătura  noastră  creştină,  noi  ne  alăturăm  fără  nici  o  şovăire,  fără 
nici  o  reţinere,  luptătorilor  pentru  pace.  De  aceea,  Biserica  noastră  a  aderat  la 
toate  apelurile  Frontului  Democraţiei  şi  Unităţii  Socialiste  iniţiate  de  către  Domnul 
Preşedinte  Nicolae  Ceauşescu  şi  şi-a  adus  aportul  ei  prin  cele  3  Adunări  ale  Cul¬ 
telor,  pentru  decarmare  şi  pace,  care  au  avut  loc  la  Bucureşti. 

Politica  de  pace  şi  colaborare  cu  toate  statele  pe  care  o  duce  ţara  noastră  şi 
care  corespunde  nu  numai  interesului  ei  firesc,  direct,  ci  şi  întregii  lumi  contem¬ 
porane,  sînt  valori  ale  epocii  noastre,  care  trebuie  apărate  cu  orice  preţ,  deoarece 
absenţa  lor  pune  în  primejdie  însuşi  destinul  civilizaţiei  contemporane.  Vocaţia 
internaţională  a  României,  prin  personalitatea  distinsului  ei  Preşedinte,  este  una¬ 
nim  recunoscută,  iar  participarea  noastră  la  viaţa  internaţională  este  o  expresie 
a  progresului  general  al  ţării  şi  a  voinţei  db  a  contribui  la  soluţionarea  proble¬ 
melor  lumii  contemporane. 

Consecventă  dorinţei  sale  de  pace  şi  progres,  România  a  militat  şi  militează 
cu  succes  în  acest  sens,  iar  multe  din  acţiunile  iniţiate  de  ea  se  bucură  de  un 
ecou  deosebit  chiar  în  cel  mai  înalt  forum  internaţional,  O.  N.  U. 

După  ce  anul  1985  a  fost  dedicat  tinerei  generaţii  sub  deviza  „Anul  Inter¬ 
naţional  al  Tineretului.  Participare,  dezvoltare,  pace”,  în  urma  unei  generoase 
iniţiative  româneşti,  Adunarea  Generală  a  O.  N.  U.  a  proclamat,  la  încheierea  se¬ 
siunii  din  anul  trecut,  anul  1986  „Anul  Internaţional  al  Păcii*',  în  urma  unei  ini¬ 
ţiative  la  care  ţara  noastră  este  coautoare,  evidenţiind  încă  o  dată  justeţea  şi 
larga  audienţă  a  politicii  de  promovare  a  păcii,  promovată  de  ţara  noastră,  de 
Preşedintele  ei.  Această  acţiune  românească  se  înscrie  firesc  în  şirul  lung  de 
acţiuni  promovate  de  România  în  vederea  înlăturării  armelor  şi,  în  primul  rînd, 
a  celor  nucleare  şi  instaurării  păcii,  încrederii,  a  dreptăţii  în  lume. 

Din  anul  1965  încă,  România  a  iniţiat  la  O.  N.  U.  un  proiect  de  rezoluţie, 
adoptat  de  Adunarea  Generală,  intitulat  „Acţiuni  pe  plan  regional  în  vederea 
îmbunătăţirii  relaţiilor  de  bună  vecinătate  între  state  europene,  aparţinînd  unor 
sisteme  social-politice  diferite”. 

Apoi,  de  la  înalta  tribună  a  sesiunii  solemne  a  Adunării  Generale  a  O.  N.  U. 
din  octombrie  1970,  Preşedintele  României  a  prezentat  un  amplu  program  vizînd 
încetarea  războaielor  şi  conflictelor  armate  între  state,  înfăptuirea  dezarmării  gene¬ 
rale  şi,  în  primul  rînd,  a  dezarmării  nucleare.  Tot  la  propunerea  României,  Adu¬ 
narea  Generală  a  O.  N.  U.  a  înscris  pe  ordinea  de  zi  a  celei  de-a  34-a  sesiuni  a  sa 
punctul  intitulat  „Reglementarea  prin  mijloace  paşnice  a  diferendelor  dintre  state”. 

In  anul  1972,  Adunarea  Generală  a  O.  N.  U.  a  adoptat,  tot  în  urma  unei  ini¬ 
ţiative  româneşti,  o  rezoluţie  cu  privire  la  „creşterea  rolului  O.  N.  U.  în  menţinerea 
şi  consolidarea  păcii  şi  securităţii  internaţionale,  în  dezvoltarea  cooperării  între 
toate  statele  şi  promovarea  normelor  de  drept  internaţional  în  relaţiile  interna¬ 
ţionale”.  De  un  larg  ecou  s-a  bucurat  Documentul  din  1975,  referitor  la  „Nece¬ 
sitatea  întăririi  rolului  O.  N.  U.  în  viaţa  internaţională,  a  perfecţionării  activităţii 
sale”;  „Declaraţia  privind  reglementarea  paşnică  a  diferendelor  internaţionale”, 
din  1982  şi  1983.  Preocupată  de  abolirea  forţei  sub  toate  aspectele  ei,  România  a 
propus  de  asemenea,  la  Conferinţa  de  la  Stockholm,  încheierea  unui  „tratat  gene- 
ral-european  de  nerecurgerea  la  forţă  şi  ameninţarea  cu  forţa”. 

In  acelaşi  sens  al  promovării  relaţiilor  paşnice  şi  al  îndepărtării  pericolului 
nuclear  se  înscriu  şi  apelurile  adresate  în  mod  repetat  conducătorilor  statelor  nu¬ 
cleare  U.  R.  S.  S.  şi  S.  U.  A.  şi  întregii  lumi  de  către  Preşedintele  ţării  noastre.  Tot 
Domnia  Sa  arată  că  „viaţa  demonstrează  că  problemele  grave  ale  epocii  noastre 
nu  pot  fi  soluţionate  decît  cu  participarea  activă  a  tuturor  statelor  şi  naţiunilor, 
indiferent  de  mărimea  sau  orînduirea  lor  socială.  Pacea  poate  fi  asigurată  numai 
prin  acţiuni  unite  ale  tuturor  statelor  şi  popoarelor  lumii.  Mai  mult  ca  oricînd, 

este  foarte  actuală  o  întîlnire  a  statelor  din  cele  două  grupări  militare  —  Tratatul 
de  la  Varşovia  şi  N.  A.  T.  O.  Tot  aşa  de  actuală  şi  necesară  este  şi  intensificarea 
acţiunilor  comune  ale  tuturor  statelor  din  Europa”. 

In  acest  context,  România  va  acorda  şi  în  continuare  o  importanţă  cu  totul 
specială  forurilor  internaţionale  de  negocieri  din  rîndul  cărora  rememorăm  acum 
„Conferinţa  de  la  Stockholm  pentru  încredere,  colaborare,  dezarmare  şi  pace  în 
Europa”,  „Tratativele  de  la  Viena  privind  reducerea  trupelor  şi  armamentelor  în 
Europa  centrală”,  „Conferinţa  pentru  dezarmare  de  la  Geneva”. 

In  cadrul  exigenţelor  primordiale  ale  dezarmării  şi  păcii,  în  contextul  ulti¬ 
melor  evoluţii  ale  climatului  politic  internaţional,  opinia  publică  a  urmărit  cu 
justificat  interes  întîlnirea  sovieto-americană  la  nivel  înalt  de  la  Geneva. 

Pornind  de  la  împrejurările  deosebit  de  complexe  ale  actualităţii  internaţio¬ 
nale,  de  la  ponderea  economică  şi  militară  a  celor  două  mari  puteri,  ţara  noastră 
a  salutat  încă  de  la  început,  ideea  unei  întîlniri  la  nivel  înalt  a  conducătorilor 
U.  R.  S.  S.  şi  S.  U.  A.  Intr-o  recentă  cuvîntare  a  Preşedintelui  ţării  noastre,  Domnul 
Nicolae  Ceauşescu,  se  individualizează  punctul  de  vedere  conform  căruia,  după 
întîlnirea  la  nivel  înalt  sovieto-americană  ce  a  deschis  calea  continuării  negocie¬ 
rilor,  este  necesară  o  intensificare,  pe  toate  planurile,  a  activităţii  depuse  pentru 
sprijinirea  nobilei  cauze  a  dezarmării,  securităţii  şi  conlucrării  rodnice. 

Dimensiunea  pericolului  pe  care  îl  reprezintă  creşterea  fără  precedent  a  cursei 
înarmărilor  şi  în  primul  rînd  a  celei  nucleare,  a  determinat  diversificarea  şi  am¬ 
plificarea  ripostei  hotărîte  a  opiniei  publice,  din  întreaga  lume.  Nicicînd  comuni¬ 
tatea  mondială  nu  a  mobilizat  forţe  social-politice  atît  de  diverse,  pentru  înfăp¬ 
tuirea  ţelului  comun  —  apărarea  păcii. 

Muncitori,  ţărani,  intelectuali,  funcţionari,  oameni  de  artă,  personalităţi  de 
prim-rang  ale  vieţii  politice  şi  ştiinţifice,  avînd  convingeri  politice,  filozofice,  reli¬ 
gioase  de  o  mare  diversitate,  s-au  reunit  pentru  prima  dată  în  istorie,  pentru  a 
alcătui  un  „front  uman  comun  pentru  pace”,  avînd  convingerea  că  acest  „front 
va  învinge”. 

Proclamarea  anului  1986  de  către  Adunarea  Generală  a  O.  N.  U.,  ca  „Anul 
Internaţional  al  Păcii“,  iniţiativele  strălucite  ale  României  şi  propunerile  de  pace 
şi  dezarmare  ale  preşedintelui  ei  constituie  o  grăitoare  mărturie  a  consecvenţei  cu 
care  ţara  noastră  acţionează  pentru  afirmarea  intereselor  vitale  ale  omenirii,  de¬ 
monstrează  voinţa  fermă  a  poporului  român  de  a  contribui  la  oprirea  cursei  eveni¬ 
mentelor  spre  o  catastrofă  nucleară,  la  apărarea  vieţii  şi  consolidarea  păcii. 

Conştientă  că  lucrează  pentru  edificarea  însăşi  a  împărăţiei  lui  Dumnezeu, 
care  este  dreptate,  pace  şi  bucurie  în  Duhul  Sfînt,  Biserica  noastră  strămoşească 
6prijină  activ  pe  toţi  cei  care  luptă  pentru  viaţă  şi  pace  pe  pâmînt. 

Arhid.  prof.  C.  Voicu 

TREI  DECENII  DE  LA  PRIMIREA  ROMÂNIEI  IN  ORGANIZAŢIA 

NAŢIUNILOR  UNITE 

încă  în  timpul  celui  de  al  doilea  război  mondial,  avînd  vie  în  memorie  istoria 
lipsită  de  glorie  a  Ligii  Naţiunilor,  popoarele  lumii  s-au  arătat  preocupate  de  per¬ 
spectivele  făuririi  unei  organizaţii  internaţionale  care  să  slujească  cu  adevărat 
cauza  menţinerii  şi  consolidării  păcii  postbelice. 

Condiţiile  istorice  de  atunci  explică  deosebirea  calitativă  a  acesteia  în  raport 
cu  Liga  Naţiunilor. 

Fixate  cronologic,  etapele  au  fost  marcate  de  anumite  evenimente  şi  anume: 

—  1941  —  septembrie  —  la  Consfătuirea  internaţională  de  la  Londra,  guver¬ 
nul  sovietic  prezintă  o  declaraţie  privind  asigurarea  păcii  postbelice.  Aşa  a  apărut 
„Comitetul  consultativ  asupra  politicii  externe  de  după  război",  cu  sarcina  de  a 
studia  posibilităţile  creării  unei  organizaţii  a  naţiunilor  pentru  asigurarea  păcii 
mondiale. 

—  1  ianuarie  1942  —  se  publică  la  Washington  declaraţia  semnată  de  33  de 
state  aliate,  între  care:  U.  R.  S.  S.,  S.  U.  A.,  Marea  Britanie  şi  China,  document  care, 
la  propunerea  preşedintelui  S.  U.  A.  Franklin  D.  Roosevelt  —  a  fost  intitulat  „De-  • 
claraţia  Naţiunilor  Unite”. 

—  Octombrie  1943  —  guvernul  sovietic  iniţiază  la  Moscova  o  conferinţă  a 
miniştrilor  de  externe  ai  celor  patru  care  a  hotărît  înfiinţarea  „intr-un  termen 
cît  mai  scurt,  în  scopul  menţinerii  păcii  şi  securităţii  internaţionale,  a  unei  orga¬ 
nizaţii  internaţionale  întemeiate  pe  principiul  egalităţii  suverane  a  tuturor  statelor 
iubitoare  de  pace”. 

—  In  decembrie  1943  —  la  Conferinţa  de  la  Teheran  şefii  de  guverne  au 
confirmat  această  hotărîre.  în  toiul  războiului,  reprezentanţii  la  cel  mai  înalt  nivel 
ai  principalelor  puteri  ale  coaliţiei  antifasciste  au  marcat  necesitatea  colaborării 
şi  răspunderea  pentru  instaurarea  unei  trainice  păci  postbelice. 

—  Intre  21  august  şi  7  octombrie  1944  s-a  ţinut  la  Dumbarton  Oaks,  statul 
Washington,  conferinţa  pregătitoare  —  cu  diferenţe  de  opinii  —  pentru  viitoarea 
organizaţie,  care  totuşi  a  elaborat  „Propunerile  premergătoare  pentru  constituirea 
unei  organizaţii  internaţionale  de  securitate*',  precum  şi  „Statutul  viitoarei  orga¬ 
nizaţii44  care  să  dispună  de  mijloacele  necesare  atingerii  scopurilor  sale. 

—  Februarie  1945  —  Conferinţa  de  la  Ialta,  unde  şefii  guvernelor  U.  R.  S.  S., 
Marii  Britanii  şi  S.  U.  A.  au  stabilit  că  O.  N.  U.  trebuie  să  fie  un  organ  de  asi¬ 
gurare  a  păcii  şi  securităţii,  aprobînd  principiul  unanimităţii  marilor  puteri,  prin¬ 
cipiu  de  o  mare  însemnătate  pentru  activitatea  organizaţiei,  realizîndu-se  şi  pro¬ 
blema  procedurii  de  vot  în  „Consiliul  de  Securitate”,  hotărîri  care  demonstrau  posi¬ 
bilitatea  realizării  colaborării  internaţionale  în  spiritul  coexistenţei  paşnice. 

—  Aprilie — iunie  1945  —  Conferinţa  de  la  San  Francisco,  unde  au  fost  pro¬ 
puse  1200  de  amendamente,  completări,  modificări  de  texte,  discuţii  etc.,  ca  în 
sfîrşit  la  26  iunie  să  se  adopte  documentul  constitutiv  —  Carta  Naţiunilor  Unite  — 
cod  al  coexistenţei  paşnice,  semnat  de  51  de  state  socotite  membre  fondatoare  ale 
O.  N.  U.,  care  a  intrat  în  vigoare  la  24  octombrie  1945. 

S-a  înfiinţat  deci  o  Organizaţie  a  Naţiunilor  Unite,  în  conjunctura  istorică 
în  care  marile  puteri  au  avut  şi  au  putut  să  ia  o  hotărîre  grea,  care  nu  favoriza 
totuşi  egalitatea  totală  cu  statele  mici,  conform  declaraţiei  reprezentantului  Kenyei 
la  O.  N.  U.,  după  30  de  ani:  „cele  cîteva  state  mici  şi  slabe  care  au  participat 
atunci  ...  în  realitate  au  fost,  cu  tot  respectul,  ceva  mai  mult  decît  observatori 
privilegiaţi.” 

Acordurile  de  la  Ialta  indicau  ca  la  Conferinţa  de  la  San  Francisco  să  fie 
invitate  toate  statele  care  declaraseră  război  unuia  sau  mai  multor  state  ale  Axei, 
pînă  la  1  martie  1945. 

România  care  a  înfăptuit  toate  aceste  acte  încă  din  august  1944,  alăturîn- 
du-se  cu  toate  forţele  umane  şi  materiale  Coaliţiei  Naţiunilor  Unite  nu  a  primit 
asemenea  invitaţie.  Efectivele  angajate,  pe  toată  durata  războiului,  din  partea 
României  au  fost  de  540.000  de  militari,  din  care  170.000  pierderi  (morţi,  răniţi, 
dispăruţi). 

Contribuţia  economică  la  război  a  fost  de  peste  un  miliard  de  dolari  (valută 
1938),  ceea  ce  înseamnă  de  patru  ori  veniturile  bugetare  ale  României  pe  exerci¬ 
ţiul  financiar  1937 — 1938.  Atît  de  masivă  a  fost  mobilizarea,  încît  postul  de  radio 
Londra  remarca  la  7  ianuarie  1945:  „dintre  toate  naţiunile  care  luptă  împotriva 
Germaniei  hitleriste,  România  se  situează  azi  în  al  patrulea  rînd  în  ce  priveşte 
numărul  de  ostaşi  care  participă  la  bătălia  de  distrugere  a  nazismului”,  iar  repre¬ 
zentantul  U.  R.  S.  S.,  ministrul  de  externe,  remarca  la  Conferinţa  de  pace  de  la 
Paris  din  1946:  „hnpreună  cu  noi,  noua  Românie  democratică  a  făcut  sacrificii 
şi  noi  toţi  recunoaştem  sacrificiile  aduse  de  poporul  român  acestei  cauze.” 

Armata  română,  în  numai  opt  zile  (23 — 31  august),  a  înlăturat  prin  forţe  proprii 
ocupaţia  trupelor  hitleriste  de  pe  o  mare  parte  a  teritoriului  ţării  —  150.000  km2  — 
o  suprafaţă  egală  cu  cea  a  Danemarcei,  Olandei,  Belgiei  şi  Elveţiei  la  un  loc.  După 
încă  două  luni  a  fost  eliberat  întreg  teritoriul  naţional,  după  care  alături  de  tru¬ 
pele  sovietice  a  trecut  la  izgonirea  inamicului  de  pe  teritoriile  Ungariei,  Ceho¬ 
slovaciei  şi  Austriei. 

Contribuţia  României  la  înfrîngerea  fascismului  alături  de  naţiunile  aliate, 
îndreptăţea  ţara  noastră  la  statutul  de  aliat,  cu  toate  drepturile  şi  obligaţiile  ce 
decurgeau  din  acest  statut,  inclusiv  dreptul  de  a  participa  la  lucrările  Conferinţei 
de  la  San  Francisco.  Marile  puteri  au  refuzat  însă  României  calitatea  de  aliat,  şi 
mai  mult  chiar,  şi  pe  aceea  de  co-beligerantă,  fiind  considerată  chiar  „ţară  inamică**. 

La  12  septembrie  1944,  a  avut  loc  Conferinţa  de  Armistiţiu  la  care,  deşi  se 

consemna  angajarea  plenară  a  ţârii  noastre  în  război  alături  de  Naţiunile  Unite 
(Art.  1),  România  era  considerată  un  stat  învins  de  război. 

Delegaţia  română,  luînd  atitudine,  a  cerut  eliminarea  din  text  a  acestei  apre¬ 
cieri  eronate,  şi  introducerea  următorului  text:  „In  urma  colaborării  cu  Puterile 
Aliate,  România  a  dobîndit  calitatea  de  putere  aliată  sau  cel  puţin  de  putere 
co-beligerantă.“  Situaţia  nu  a  fost  redresată  nici  atunci  cînd  guvernul  U.  R.  S.  S., 
in  Decretul  Prezidiului  Sovietului  Suprem,  cu  prilejul  decorării  şefului  statului 
român  cu  Ordinul  „Victoria**,  recunoştea  jertfele  poporului  român  în  războiul  anti¬ 
hitlerist,  şi  nici  după  propunerea  delegatului  R.  S.  S.  Ucraina  ca  României  să  i  se 
recunoască  statutul  de  co-beligerantă.  Pentru  motivarea  respectivă  a  votat  totuşi, 
Ucraina.  Cehoslovacia,  Bielorusia  şi  Franţa. 

Delegatul  ( Cehoslovaciei  la  conferinţă  declara:  „Contribuţia  armatei  române 
la  victorie  a  fost  incomparabil  mai  mare  decît  aceea,  de  pildă  a  Italiei,  care  a  fost 
recunoscută  ca  stat  co-beligerant.  Proporţia  reiese  mai  bine  dacă  se  ţine  seama 
de  numărul  populaţiei.  România,  cu  o  populaţie  de  14.000.000  de  locuitori,  a  arun¬ 
cat  în  luptă  15 — 29  divizii,  în  vreme  ce  Italia  cu  47.000.000  de  locuitori,  a  putut 
pune  în  linie -numai  6  divizii.  în  plus,  armata  română  a  capturat  peste  100.000  de 
soldaţi  germani  şi  unguri,  ceea  ce  reprezintă  aproape  10  divizii  inamice.** 

Lipsită  deci  de  dreptul  legitim  de  stat  co-beligerant.  România  a  fost  împie¬ 
dicată  să  participe  la  Conferinţa  de  constituire  a  O.  N.  U.,  dar  cu  toate  acestea  a 
căutat  să  adere  la  organizaţie  imediat  după  intrarea  în  vigoare  a  Cartei,  aşa  încît 
la  10  iulie  1947  Guvernul  român  a  adresat  Secretarului  General  al  Organizaţiei 
Naţiunilor  Unite  cererea  de  admitere  a  României  în  organizaţie.  Şi  de  data  aceasta 
vremurile  ne-au  fost  nefavorabile,  dată  fiind  atmosfera  de  denaturare  a  realităţilor 
generate  de  „războiul  rece“  declanşat  în  vremea  aceea. 

Au  urmat  ani  de  intense  eforturi,  de  refacere  a  economiei  naţionale,  de  în¬ 
vingere  a  numeroaselor  greutăţi  şi  consolidarea  treptată  a  statului.  în  1948  Româ¬ 
nia  devine  membră  a  Organizaţiei  Mondiale  a  Sănătăţii,  a  Organizaţiei  Meteoro¬ 
logice  Mondiale,  a  Uniunii  Internaţionale  a  Telecomunicaţiilor  şi  a  Uniunii  Poştale 
Universale  —  toate  acestea  instituţii  specializate  ale  O.  N.  U. 

La  12  iunie  1954  —  Consiliul  Economic  Social  al  O.  N.  U.  adoptă  o  rezoluţie 
prin  care  declară  că:  „nu  se  opune  la  primirea  României  în  U.  N.  E.  S.  C.  0.“ 

Proiectul  de  rezoluţie  al  Canadei  privind  primirea  de  noi  state  în  organizaţie 
(din  octombrie — noiembrie  1955)  a  fost  aprobat  de  Plenara  Adunării  Generale,  ast¬ 
fel  că  problema  admiterii  României  şi  a  altor  state  în  organizaţie  a  putut  să  revină 
în  faţa  Consiliului  de  Securitate  la  10  decembrie  1955. 

Şedinţa  Adunării  Generale  a  început  la  14  decembrie  1955,  la  orele  21,  sub 
conducerea  preşedintelui  Khilian  Josse  Maza  care  urma  să  examineze  2  docu¬ 
mente.  Al  doilea  document  era  proiectul  de  rezoluţie  propus  de  41  de  state,  prin 
care  se  prevedea  admiterea  în  O.  N.  U.  a  următoarelor  ţări:  Albania,  Iordania, 
Islanda,  Portugalia.  Ungaria,  Italia,  Austria,  România,  Bulgaria,  Finlanda.  Ceylon, 
Nepal.  Libia,  Cambodgia,  Laos  şi  Spania. 

Admiterea  României  in  organizaţia  mondială  devenise,  din  punct  de  ve¬ 
dere  juridic,  o  realitate. 

In  dupâ-amiaza  zilei  de  15  decembrie  1955,  România  a  votat  pentru  prima 
dată  în  O.  N.  U.,  iar  la  20  decembrie  1955,  a  fost  consemnată,  în  procesele  verbale, 
prima  intervenţie  a  României  cu  ocazia  ceremoniei  de  închidere  a  sesiunii,  unde 
şi  cînd,  reprezentantul  român  a  declarat:  „Şedinţa  în  care  România  a  fost  admisă 
în  Organizaţie  a  fost  o  zi  istorică  pe  care  poporul  român  a  aşteptat-o  8  ani.  Admi¬ 
terea  noastră  constituie  o  parte  a  unei  acţiuni  importante  care  a  marcat  un  pas 
major  spre  înfăptuirea  universalităţii  acestei  organizaţii**,  reafirmînd  în  continuare 
adeziunea  fermă  a  guvernului  român  la  principiile  Cartei  O.  N.  U.  şi  hotărîrea 
sa  de  a  contribui  la  împlinirea  obiectivelor  supreme  ale  Naţiunilor  Unite.** 

La  19  decembrie  1955,  guvernul  român  informează  oficial  pe  Secretarul  Ge¬ 
neral  O.  N.  U.  că  a  numit  ca  reprezentant  permanent  al  României  la  O.  N.  U.  pe 
Profesorul  Atanasie  Joja,  cu  rangul  de  ambasador  extraordinar  şi  plenipotenţiar, 
iar  la  9  martie  1956  a  avut  loc  ceremonia  ridicării  drapelului  de  stat  al  României 
la  sediul  din  New  York  al  O.  N.  U. 

Evenimentul  era  senzaţional,  cunoscînd  că,  din  1950  nici  o  ţară  nu  a  intrat 
in  O.  N.  U.  pînâ  la  14  decembrie  1955. 

O  mutaţie  esenţială  în  activitatea  O.  N.  U.  s-a  produs  după  1960,  odată  cu 
votarea  celebrei  declaraţii  a  Naţiunilor  Unite  privind  acordarea  independenţei 
ţărilor  şi  popoarelor  coloniale.  Azi,  faţă  de  51  de  state  fondatoare,  numărul  sta¬ 
telor  membre  a  ajuns  la  159,  organizaţia  apropiindu-se  de  situaţia  ideală  pe  planul 
participării  —  de  universalitate. 

Sediul  O.  N.  U.  cu  zeci  şi  sute  de  săli,  sute  de  birouri,  5.400  de  ferestre,  lifturi 
rapide  sau  lente,  mii  de  telefoane,  sute  de  km  de  cabluri  telefonice  şi  -electrice, 
25  km  de  covoare,  3.000  delegaţi  în  timpul  sesiunii,  450  corespondenţi,  200  fotore¬ 
porteri  acreditaţi  permanent,  7.000  de  funcţionari  şi  20.000  în  tot  sistemul  O.  N.  U., 
milioane  de  pagini  şi  documente  tipărite  pe  an,  cuvlntări  însumînd  cam  un  milion 
de  cuvinte  pe  zi,  5.000  de  maşini  de  scris  la  care  se  adăugă  cele  de  fotocopiat, 
multiplicat,  tipărit,  50.000  de  valize  şi  colete  diplomatice  care  pleacă  în  medie  pe 
an  în  136  de  ţări,  ghizi  care  explică  în  25  de  limbi  de  pe  glob,  inclusiv  ghizi  spe¬ 
ciali  pentru  surdo-muţi  etc. 

Finanţarea  se  ridică  la  750  milioane  dolari  pe  an  obţinuţi  din  cotizaţiile  sta¬ 
telor  membre,  plătite  conform  unor  haremuri  speciale. 

Cu  toate  acestea,  s-a  menţionat  la  O.  N.  U.  că  potrivit  statisticilor,  bugetul 
anual  al  O.  N.  U.  este  ceva  mai  mic  decît  bugetul  Departamentului  Pompierilor  din 
New  York,  cu  comentariul  că:  „In  timp  ce  pompierii  sting  incendii,  relativ  mici, 
Naţiunile  Unite  îşi  propun  să  stingă  războaie  locale,  conflicte  de  proporţii,  să 
rezolve  problemele  foametei,  subnutriţiei  şi  bolilor  şi  să  prevină  o  catastrofă  nu¬ 
cleară.*' 

Iată  deci  cîteva  aspecte  care  lasă  să  se  observe  greutatea  şi  importanţa  nume¬ 
roaselor  iniţiative  ale  României  în  forul  O.  N.  U.,  iniţiative  admise,  votate,  semni¬ 
ficative  prin  diversitatea  problematicii  abordate. 

Acum  la  30  de  ani  de  cînd  România  a  devenit  membră  a  O.  N.  U.,  bilanţul 
intervenţiilor  şi  contribuţiilor  ei  la  problemele  majore  privind  diverse  aspecte  ale 
vieţii  internaţionale,  face  ca  activitatea  sa  în  cadrul  Organizaţiei  să  se  bucure  în 
mod  îndreptăţit,  de  un  larg  şi  prestigios  ecou  în  rîndurile  opiniei  publice  mondiale. 

Prestigiul  de  care  a  reuşit  să  se  bucure  România  socialistă  în  cadrul  acestui 
forum  mondial  a  fost  şi  faptul  că,  au  fost  confirmaţi  reprezentanţi  ai  ţării  noastre 
în  înalte  funcţii  de  conducere  ale  O.  N.  U.  cît  şi  ale  instituţiilor  sale  specializate. 
A  fost  şi  este  o  recunoaştere  adusă  prezenţei  României  pe  arena  internaţională, 
prezenţă  de  înaltă  autoritate  politică  şi  morală. 

Cităm  în  acest  sens  fie  chiar  şi  numai  declaraţia  Secretarului  General 
actual  al  O.  N.  U.,  Javier  Perez  de  Cuellar,  la  conferinţa  de  presă  organizată  la 
Bucureşti: 

„Era  pentru  mine,  în  calitatea  mea  de  Secretar  General  al  O.  N.  U.,  un  fel  de 
obligaţie  să  vizitez  o  ţară  a  cărei  fidelitate  faţă  de  principiile  Naţiunilor  Unite 
este  atît  de  cunoscută.  Am  rămas  cu  puternica  impresde  că  Preşedintele  Nicolae 
Ceauşescu  este  un  om  care  crede  în  Organizaţia  Naţiunilor  Unite,  care  crede  că 
O.  N.  U.  este  un  instrument  adecvat  pentru  soluţionarea  problemelor  internaţionale. 
Vreau  să  vă  mărturisesc  că  încrederea  pe  care  o  are  Domnia  Sa  în  O.  N.U.  este 
pentru  mine  o  sursă  de  reconfortare  şi  de  încredere  în  rolul  Organizaţiei. 

Este  ceea  ce  ne-am  dorit,  este  ceea  ce  am  fost  şi  sîntem  siguri  că  putem 
îndeplini  prin  mesajul  nostru  de  luptă  pentru  pace  şi  egalitate,  pentru  care  luptăm, 
pentru  viaţa,  binele  şi  fericirea  noastră,  a  tuturor  popoarelor  omenirii." 

Pr.  Dumitru  Dan 
Vicar  arhiepiscopesc 


Recenzii 


Preot  Dr.  Ştefan  Slevoacă,  FĂCLII  PENTRU  DREAPTA  CREDINŢA. 
Predici.  Editura  Episcopiei  Buzăului,  1985,  314  p. 


S-au  publicat,  în  decursul  istoriei  Bisericii,  nenumărate  volume  de  cuvîntări 
bisericeşti  pentru  folosul  credincioşilor  şi  ca  surse  de  inspiraţie  pentru  preoţi  în 
tîlcuirea  practică  a  conţinutului  Revelaţiei  divine.  Dintre  acestea,  marea  majori¬ 
tate  şi-au  pierdut  actualitatea  fiindcă  omenirea  şi-a  modificat  mentalitatea  şi  şi-a 
sporit  gradul  de  emancipare  spirituală,  înlăturînd  multe  dintre  problemele  cu 
care  societatea  omenească  s-a  confruntat  în  trecut. 

Creştinismul  zilelor  noastre  se  confruntă  cu  probleme  de  ordin  religios-moral 
şi  social  generate  de  societatea  timpului  nostru,  cărora  Biserica  este  chemată  să 
le  dea  o  rezolvare  corespunzătoare  şi  convingătoare  în  lumina  învăţăturii  creştine 
şi  să  o  transmită  pe  calea  propovăduirii  —  activitate  înscrisă  în  misiunea  ei  de 
către  Mîntuitorul  Iisus  Hristos. 

Şi  în  vremea  noastră  au  apărut  apreciabile  volume  de  predici  pilduitoare, 
între  care  se  înscrie  şi  acesta  al  Pr.  Dr.  Ştefan  Slevoacă,  pe  care  cu  deosebită 
bucurie  îl  semnalăm. 

Cartea  de  faţă  se  înscrie,  după  „Popasuri  duhovniceşti**  (Craiova,  1946)  şi 
„Predici  la  duminici  şi  sărbători**  (Bucureşti,  1979),  ca  al  treilea  volum  din  pre¬ 
dicile  acestui  vrednic  slujitor  al  altarului,  care-i  încununează  activitatea  predi- 
catorială  ce  a  văzut  lumina  tiparului  pînă  acum.  Acest  al  treilea  volum  este  pre¬ 
cedat  de  o  prefaţă  (p.  5 — 10)  semnată  de  Prea  Sfinţia  Sa  EPIFANIE,  Episcopul 
Buzăului,  în  care  autorul  este  astfel  prezentat:  „P.  C.  Sa  este  un  preot  bine-cu- 
noscut  în  Biserica  Ortodoxă  Română,  o  personalitate  eminentă  a  clerului  nostru. 
După  frecventarea  unor  cursuri  speciale  de  omiletică  la  Universitatea  din  Viena, 
P.  C.  Sa,  timp  de  zece  ani,  a  fost  predicator  de  catedrală,  slujire  pe  care  a  îm- 
plinit-o  cu  aleasă  dăruire  şi  distincţie.  Apoi  s-a  dedicat  cu  zel  apostolesc  pastoraţiei 
de  suflete  din  oraşul  Cîmpulung  Moldovenesc  şi  în  Vama  din  judeţul  Suceava.  în 
anul  1969,  părintele  Ştefan  Slevoacă  a  fost  trimis  de  Patriarhia  Română  ca  preot 
misionar  al  Arhiepiscopiei  Ortodoxe  Misionare  Române  din  Statele  Unite  ale  Ame- 
ricii,  unde  a  slujit  opt  ani  de  zile“  (p.  7).  „Sîntem  încredinţaţi  că  volumul  de  pre¬ 
dici  al  părintelui  Ştefan  Slevoacă,  publicat  şi  prezentat  de  noi  acum,  va  împlini 
un  gol  în  literatura  noastră  omiletică  şi  va  fi  de  un  real  folos  şi  ajutor  atît  preo- 
ţimii  noastre  de  la  sate  şi  oraşe  cît  şi  credincioşilor  mireni  care  îl  vor  citi**  (p.  10). 

In  „Cuvînt  înainte**,  autorul,  după  ce  precizează  îndatorirea  Ierarhiei  Bisericii 
de  a  propovădui,  precizează  scopul  acestor  cuvîntări,  adică  de  a  folosi  la  „apărarea 
dreptei  credinţe  în  contextul  ivirii  şi  activităţii  noilor  erezii  din  Biserică,  denunţînd 
rătăcirile  de  la  calea  ortodoxiei  noastre  bimilenare  şi  militînd  pentru  păstrarea 
unităţii  noastre  ca  neam,  „ca  toţi  să  fie  una"  ...  Nădăjduim  că  fraţii  preoţi  vor 
avea  astfel  la  îndemînă  un  instrument  folositor  şi  de  inspiraţie,  o  nouă  „făclie** 
pentru  călăuzirea  turmei  cuvîntătoare  spre  zările  luminoase  ale  viitorului**  (p.  12). 

Cele  60  de  predici  cuprinse  în  prezentul  volum  sînt  grupate  în  cinci  părţi. 

In  partea  întîi,  intitulată  Pentru  pacea  a  toată  lumea,  se  cuprind  două  predici 
în  care  autorul,  sprijinit  pe  argumente  biblice  şi  patristice,  ne  încredinţează  în 
mod  convingător  că  pacea  este  condiţia  vieţii  noastre  şi  că  creştinii  sînt  chemaţi 
să  apere  pacea.  „Ce  este  Hristos  pentru  noi  credincioşii?  Sfîntul  Apostol  Pavel 
răspunde  admirabil:  „Hristos  este  pacea  noastră**  (Efeseni  2,  14).  Intr-adevăr,  prin 
tot  ce  a  făcut  şi  învăţat,  Mîntuitorul  a  fost  în  cel  mai  înalt  chip  divinul  făcător 
de  pace.  El  ne-a  asigurat  pacea  cu  Dumnezeu  prin  vărsarea  sîngelui  Său  pe  cruce, 
ne-a  asigurat  pacea  cu  noi  înşine  prin  slăbirea  şi  omorîrea  patimilor  şi  a  poftelor 
omului,  păcatului  din  noi,  pacea  cu  aproapele,  prin  proclamarea  şi  învăţarea  subli- 

mei  porunci  a  iubirii:  „Să  vă  iubiţi  unul  pe  altul.  Intru  aceasta  vor  cunoaşte  toţi 
că  sînteţi  ucenicii  Mei,  dacă  veţi  avea  dragoste  unii  faţă  de  alţii**  (Ioan  13,  35).  E 
clar  ca  lumina  soarelui  că  un  fiu  al  Bisericii,  un  credincios  adevărat,  nu  poate  fi 
decît  un  făcător  de  pace“  (p.  18). 

Partea  a  doua,  In  slujba  dreptei  credinţe  (p.  27 — 84),  cuprinde  un  ciclu  de 
13  cuvîntări  axate  pe  probleme  de  credinţă  ce  au  fost  şi  sînt  şi  azi  răstălmăcite 
de  diferite  grupări  religioase  desprinse  de  Biserica  Ortodoxă.  în  aceste  predici, 
autorul  apără  puritatea  credinţei  în  legătură  cu  crezul  creştinilor,  unitatea  creştină, 
ascultarea  creştinilor,  dreapta  credinţă  şi  eresurile,  biserica  —  locaş  de  închinare, 
Sf.  Liturghie,  botezul  copiilor,  prea-cinstirea  Maicii  Domnului,  cinstirea  Sfinţilor, 
a  Sf.  Cruci  şi  a  Sf.  Icoane.  Considerăm  că  este  vrednic  de  amintit,  în  acest  sens, 
doar  următoarele  cuvinte  în  legătură  cu  biserica —  locaş  de  închinare:  „In  biserică 
se  împlineşte  una  dintre  cele  mai  utile  şi  mai  necesare  lucrări  de  pedagogie  umană. 
Aici  virtutea  este  lăudată,  viciul  şi  păcatul  combătute.  Aici  părinţilor  li  se  arată 
cum  să  crească  bine  copiii,  tinerilor  cum  să  se  păstreze  curaţi.  Aici  cel  sărac  este 
mîngîiat  şi  încurajat,  cel  avut  învaţă  mila  şi  iubirea  de  fraţi.  Din  amvon  nu  se 
propovăduieşte  decît  ceea  ce  este  adevărat,  drept,  cinstit,  vrednic  de  laudă,  ceea 
ce  întreţine  vigoarea  şi  sănătatea  morală  a  naţiunii.  Cu  ce  s-ar  putea  înlocui 
această  lucrare  de  luminare  a  poporului?  Cu  nimic  în  lumea  asta!14  (p.  48). 

Tot  în  sprijinirea  dreptei  credinţe  se  înscriu  şi  cele  25  de  cuvîntări  din  partea 
a  treia  înmănunchiate  sub  titlul  In  apărarea  vieţii  morale  (p.  91 — 206),  cea  mai 
extinsă  parte  din  acest  volum.  Temele  explicate  se  referă  la  Decalog,  la  păcat  şi 
răutatea  lui,  la  păcatele  capitale:  mîndria,  lăcomia,  iubirea  de  argint,  desfrînarea, 
invidia,  mînia,  lenea. 

Treptele  desăvîrşii  creştine  se  intitulează  a  patra  parte,  în  care  autorul  (în  opt 
cuvîntări)  explică  Sf.  Taină  a  Mărturisirii  şi  a  împărtăşaniei  şi  condiţiile  ce  trebuie 
să  le  împlinească  creştinul  spre  a  înainta  pe  calea  desăvîrşirii  (p.  213 — 250). 

A  cincea  parte  (p.  253 — 312)  cuprinde  12  cuvîntări  legate  de  Familia  creştină, 
în  care  autorul  tratează  teme  legate  de  pregătirea  pentru  căsătorie  şi  unitatea 
căsătoriei,  respingerea  divorţului,  scopul  căsătoriei:  naşterea  de  copii,  combaterea 
avortului,  educarea  copiilor  şi  mijloace  în  educarea  acestora:  dragostea,  învăţătura 
sănătoasă  şi  exemplul  părinţilor. 

Asupra  cuvîntărilor  cuprinse  în  acest  volum  merită  să  spunem  un  cuvînt  de 
apreciere  atît  în  privinţa  formei  cît  şi  a  conţinutului  lor. 

In  ce  priveşte  structurarea  lor,  este  de  remarcat,  în  primul  rînd,  aranjarea 
lor  într-o  înlănţuire  logică.  Dacă  Iisus  Hristos  a  venit  în  lume  ca  să  aducă  pace 
pe  pămînt,  să  împace  pe  om  cu  Dumnezeu  şi  cu  semenii  lui,  primele  două  cuvîn¬ 
tări  tratează  tocmai  despre  pace,  despre  pacea  care  trebuie  să  caracterizeze  viaţa 
creştinilor  şi  combaterea  oricăror  surse  ce  o  pot  periclita.  Tot  în  spiritul  păcii  se 
înscriu  şi  celelalte  predici  cuprinse  în  părţile  privind  credinţa,  viaţa  morală,  desă- 
vîrşirea  creştină  şi  viaţa  de  familie.  Toate  cuvîntările  au  drept  ţintă  relevarea 
posibilităţilor  de  realizare  a  voii  lui  Dumnezeu  pe  pămînt. 

Ca  formă,  aceste  cuvîntări  sînt  predici  strict  tematice.  După  o  introducere 
adecvată  care  reuşeşte  să  trezească  şi  să  menţină  trează  atenţia  ascultătorilor, 
autorul  anunţă  tema,  pe  care  apoi,  în  tratare,  o  dezvoltă  şi  o  expune  detaliat. 
Apelează  cu  deosebită  competenţă  la  argumente  care  să  satisfacă  nu  numai  raţiu¬ 
nea  ci  şi  sentimentul  şi  voinţa  ascultătorilor.  Argumentele  utilizate  sînt  extrase 
din  Sf.  Scriptură  şi  Sf.  Tradiţie,  din  istoria  Bisericii  şi  din  vieţile  sfinţilor,  din 
cugetările  marilor  filozofi  şi  oameni  de  ştiinţă  precum  şi  din  logica  sănătoasă  a 
raţiunii  umane.  Ele  satisfac,  în  acest  sens,  pe  orice  tip  psihologic  de  credincios: 
intelectualist,  sentimentalist,  voluntarist  etc. 

In  încheiere,  autorul  adresează  îndemnuri  convingătoare  pentru  trăirea  în 
viaţa  de  fiecare  zi  a  adevărurilor  explicate,  indicînd  şi  felul  în  care  se  poate 
realiza  aceasta. 

In  ce  priveşte  conţinutul,  am  menţionat  că  predicile  din  acest  volum  sînt 
tematice,  axate  pe  probleme  de  credinţă  şi  morală  ortodoxă,  pe  care  unele  grupări 
creştine,  desprinse  de  Biserică,  le  prezintă  denaturat.  Cu  o  competenţă  de  admirat, 
autorul  apără  învăţătura  de  credinţă  şi  de  viaţă  creştină  care  e  posibilă  numai 
în  cadrul  Bisericii,  fiindcă  Sf.  Scriptură  este  a  Bisericii  şi  numai  ea  este  împu¬ 
ternicită  să  o  explice  credincioşilor.  ( 

Temele  tratate  nu  urmează  ciclul  pericopelor  evanghelice  din  Duminici  şi 
sărbători,  dar  pot  fi  utilizate  de  preoţii  predicatori  după  ce  îşi  vor  fi  stabilit  ce 
anume  temă  vor  propovădui  din  conţinutul  pericopei  evanghelice  sau  a  apostolului 
ce  se  citeşte  la  Sf.  Liturghie.  Spre  ex.  la  Duminica  vameşului  şi  fariseului  se  pot 
alege  ca  teme  de  propovăduire,  pe  lingă  adevărata  şi  falsa  rugăciune,  şi  păcatul 
mîndriei  sau  despre  adevărata  pocăinţă,  teme  cuprinse  în  acest  volum.  Despre 
mîndrie:  „Mîndria  este  o  boală  a  sufletului,  un  fel  de  intoxicaţie  cu  iubirea  de 
sine  ...  O,  cîte  forme  nu  îmbracă  viciul  de  care  vorbim!  . . .  Unul  se  laudă  cu 
frumuseţea  trupului,  altul  cu  averea.  Unul  se  umflă  în  pene  îmbrăcîndu-se  în  haine 
luxoase,  altul  zicînd  că  se  trage  din  neam  nobil  şi  este  învăţat.  Ici  vedem  pe  unul 
care  umblă  după  ranguri  şi  onoruri  ca  lupul  după  pradă.  Dincolo  stă  altul  care, 
ca  fariseul  in  templu,  priveşte  cu  dispreţ  la  semenul  său  şi  exclamă  cu  deosebită 
satisfacţie:  „Ce  bine  că  nu  sînt  ca  ceilalţi  oameni!**  (p.  166).  Iar  despre  adevărata 
pocăinţă  —  p.  218 — 221.  La  parabola  talanţilor,  pentru  combaterea  lenei,  preotul 
va  găsi  material  suficient  in  această  carte.  Un  ex.:  „Mai  întîi  lenea  pricinuieşte 
decăderea  fiinţei  omeneşti.  Fierul  rugineşte  dacă  nu-i  folosit.  Aerul  neprimenit 
dă  naştere  la  boli.  O  apă  stătută  se  strică  şi  dă  naştere  Ia  tot  felul  de  infecţii  şi 
miazme  râu  mirositoare.  Asemenea  acestora  e  omul  care  se  dedă  la  trîndăvie:  el 
decade,  se  tîmpeşte,  îşi  pierde  darurile  pe  care  firea  le-a  sădit  în  trupul  şi  sufletul 
său.  Leneşul  este  expus  la  mii  de  ispite,  de  gînduri  necurate  şi  păcate.  „Dacă 
omul  este  ocupat**,  zice  un  părinte  bisericesc,  „este  ispitit  de  un  singur  drac.  Pe 
cînd  leneşul  este  ispitit  de  mulţi  draci**.  Din  şederea  fără  ocupaţie  iese  dezgustul 
de  viaţă,  umblarea  în  neorînduială,  iscodirea,  clevetirea,  desfrînarea**  (p.  207 — 208). 

Cartea  aceasta  cuprinde  şi  excelente  modele  de  predici  ocazionale  pentru  Sf. 
Taină  a  Căsătoriei  şi  a  Botezului.  Dacă  la  oficierea  Sf.  Taine  a  căsătoriei  se  mai 
predică,  este  necesar  ca  şi  la  aceea  a  Botezului  să  se  propovăduiască  învăţătura 
divină  în  legătură  cu  naşterea  şi  creşterea  copiilor. 

Stilul  acestor  cuvîntări  este  adecvat  spiritului  biblic  şi  pretenţiilor  culturale 
ale  oricărei  categorii  de  credincioşi.  Biblicitatea,  claritatea,  popularitatea  şi  natu¬ 
raleţea  sînt  cîteva  din  caracteristicile  esenţiale  ale  stilului  acestor  predici. 

Dar  le  mai  este  comună  încă  o  caracteristică  esenţială,  anume,  legătura  lor 
fiinţialâ  cu  neliniştile  şi  năzuinţele  sufleteşti  ale  credincioşilor.  Ele  sînt  ca  o  con¬ 
vorbire  de  la  suflet  la  suflet;  de  la  sufletul  păstorului  care  simte  îndatorirea 
propovăduirii,  şi  pe  care  o  face  din  adîncâ  chemare  şi  dragoste,  la  sufletul  obidit 
şi  încărcat  de  păcate  şi  neputinţe  care  aşteaptă  o  mînă  izbăvitoare.  Ele  sînt  predici 
ale  preotului  de  vocaţie  către  păstoriţii  pe  care  vrea  să-i  salveze. 

Dorim  autorului  lor.  părintelui  Dr.  Ştefan  Slevoacâ,  ca  Dumnezeu  sâ-i  rîn- 
duiască  viaţă  îndelungată,  în  deplină  sănătate  şi  cu  sporite  puteri  de  muncă  spre 
a  îmbogăţi  şi  cu  alte  cuvîntări  tezaurul  propovăduirii  noastre,  al  Bisericii  Ortodoxe. 

Ne  alăturăm  şi  noi,  total,  convingerii  Prea  Sfinţiei  Sale  EPIFANIE,  Episcopul 
Buzăului,  care  a  binecuvîntat  şi  sprijinit  apariţia  acestei  cărţi,  că  ea  „va  fi  de  un 
real  folos  şi  ajutor  atît  preoţimii  noastre  de  la  oraşe  şi  sate,  cît  şi  credincioşilor 
mireni  care  o  vor  citi**. 

Pr.  prof.  Dr.  Sebastian  Şebu 

Mihai  Berza,  PENTRU  O  ISTORIE  A  VECHII  CULTURI  ROMA¬ 
NEŞTI  (culegere  de  studii  editată,  cu  o  traducere  şi  note  de  Andrei  Pip- 
pidi,  Editura  Eminescu,  Bucureşti,  1985,  XLV -1-264  pagini). 

Mort  acum  şapte  ani  (5  octombrie  1978),  profesorul  Mihai  Berza,  fost  director 
al  Institutului  de  studii  sud-est  europene  şi  savant  de  renume  mondial,  era  atît  de 
exigent  cu  sine  însuşi  şi  atît  de  modest  în  comportarea  lui  încît  lumea  abia  acum 
îşi  dă  seama,  de  ce  în  urma  disciplinei  aspre  a  muncii  pe  care  şi-a  impus-o,  publi¬ 
caţia  de  faţă  a  ajuns  să  constituie  ea  însăşi  „prima  carte**  a  acestui  mare  învăţat 
român,  carte  tipărită  de  foştii  lui  elevi  şi  colaboratori. 

De  fapt,  volumul  acesta  cuprinde  21  de  studii  legate  în  primul  rînd  de  „isto¬ 
riografie  şi  istorie  culturală**,  urmînd  ca  restul  de  alte  „patru  volume  de  cîte  400 
pagini  din  recolta  unei  întregi  jumătăţi  de  veac**,  socotite  de  el  a  fi  „de  oarecare 
folos*4,  să  se  publice  de  acum  înainte.  Nu  trebuie  să  uităm  că,  deşi  invitat  să  ţină 

conferinţe  în  unele  ţări  străine,  atunci  cînd  i  s-a  îmbiat  din  partea  Sorbonei  „doc¬ 
toratul  honoris  causa",  de  care,  singurul  român  care  s-a  învrednicit  a  fost  numai 
Nicolae  Iorga,  profesorul  M.  Berza  a  ţinut  să  declare  cu  delicateţe  că  pentru  el 
e  „mai  important  să  poată  realiza  ceea  ce  încă  n-a  ajuns  să  realizeze  şi  să  facă 
tot  ceea  ce  s-ar  fi  cuvenit  să  facă  şi  n-a  făcut".  In  schimb,  într-o  vreme  în  care 
de  pildă,  numele  lui  Gh.  L  Brătianu  nu  era  pronunţat,  Berza  a  fost  cel  care  —  ca 
fost  ucenic  şi  colaborator  —  i-a  pregătit  tipărirea  frumosului  volum  antologic  inti¬ 
tulat  „Tradiţia  istorică  despre  întemeierea  statelor  româneşti".  Dar  cel  mai  mult 
a  popularizat  opera  marelui  Nicolae  Iorga  al  cărui  elev  din  a  doua  generaţie  a 
fost.  Ca  şi  Iorga  şi  Pârvan,  tot  aşa  putea  declara  şi  Berza:  „Cred  în  cei  mari  şi 
tăcuţi,  în  aceia  al  căror  suflet  cuprinde  tot  cît  am  suferit,  tot  cît  am  luptat.  In 
ei  cred." 

Coborîtor  dintr-un  vechi  neam  de  răzeşi  cărturari  din  trecut  (nâsc.  1907), 
tinârul  Mihai  Berza  a  fost  remarcat  de  timpuriu  de  profesorii  Universităţii  ieşene 
Ilie  Minea  şi  Gh.  I.  Brătianu,  care  l-au  recomandat  pentru  studii  de  specialitate 
la  „Şcoala  Română"  din  Roma  (1931 — 1934),  unde  a  ajuns  să  prezinte  o  răsună¬ 
toare  teză  despre  primele  veacuri  de  existenţă  a  oraşului  italian  Amalfi,  despre 
care  şi  cercetătorii  de  specialitate  de  azi  declară  că  n-a  fost  depăşită  de  alta.  In 

1935  a  urmat  cursuri  de  specializare  şi  la  Paris  la  celebra  „Ecole  pratique  des 

Hautes  Etudes",  după  care  a  fost  chemat  secretar  la  Institutul  de  Istorie  Uni¬ 
versală  condus  de  N.  Iorga,  în  care  calitate  a  îngrijit  timp  de  7  ani  redactarea 

„Revistei  istorice  a  Sud-Estului  european"  (în  1.  franceză).  Paralel  ţine  şi  cursuri 
la  Şcoala  de  arhivistică,  iar  din  1950  a  fost  chemat  la  catedra  de  istorie  universală 
a  evului  mediu.  Ca  un  rod  deosebit  al  muncii  de  tinereţe  ne-a  rămas  de  la  el 
studiul  de  peste  450  pagini  dactilografiate  despre  „Regimul  economic  al  dominaţiei 
otomane  în  Moldova  şi  Ţara  Românească",  problemă  pe  care  a  şi  prelucrat-o  mai 
tîrziu  şi  a  prezentat-o  în  tratatul  de  „Istoria  României"  publicat  de  Academia 
R.  S.  R. 

Dar  atît  în  cursurile  sale  universitare,  cît  şi  mai  tîrziu  (după  1965  cînd  s-a 
creat  „Institutul  de  studii  sud-est  europene"  al  cărui  conducător  a  fost  pînă  în 
clipa  morţii),  Mihai  Berza  a  studiat  şi  predat  capitole  din  cele  mai  diverse  ca 
„Istoria  Italiei",  „Istoriografia  medievală  şi  modernă",  „Societatea  Europei  apusene 
în  sec.  X — XV",  „Răscoalele  ţărăneşti  în  sec.  XIV — XVI",  „Oraşul  medieval  în 
Europa  apuseană",  „Cultura  europeană  în  sec.  XI — XV",  „Criza  societăţii  medievale 
franceze  în  sec.  XIV — XV",  „Formarea  relaţiilor  capitaliste"  etc.  In  general,  spre 
deosebire  de  concepţia  precumpănitor  idealistă  a  dascălului  său  (N.  Iorga),  pro¬ 
fesorul  Mihai  Berza  acordă  atenţie  mai  mare  studierii  condiţiilor  sociale  ale  vremii, 
intrucît  cercetările  mai  noi  au  dovedit  că  orice  monument  de  artă  şi  orice  operă 
de  cultură  propriu-zisă  trebuiesc  înţelese  în  contextul  istoriei,  al  vieţii  sociale  a 
epocii  respective.  Aşa  se  explică  de  ce  el  a  ajuns  să  redacteze  în  1958  impozantul 
„Repertoriu  al  monumentelor  şi  obiectelor  de  artă  din  timpul  lui  Ştefan  cel  Mare", 
după  ce  ani  de-a  rîndul  se  dedicase  studierii  manuscriselor  şi  miniaturilor  din  acea 
epocă  de  maximă  dezvoltare  a  geniului  popular  românesc,  care  a  fost  epoca  lui 
Ştefan  cel  Mare. 

Etapa  de  culme  a  activităţii  ştiinţifice  desfăşurate  de  prof.  M.  Berza  se  leagă 
de  pregătirea  celor  două  congrese  internaţionale  desfăşurate  la  noi  în  ţară:  al 
XlV-lea  Congres  de  bizantinologie  din  1971  şi  al  IV-lea  Congres  de  studii  sud-est 
europene  din  1974.  Maestru  în  expunerea  celor  mai  complete  adevăruri  istorice, 
M.  Berza  a  privit  mereu  fenomenul  istoric  român  în  strînsă  interdependenţă  de 
fenomenul  european  dar  în  faţa  căruia  poporul  român  totdeauna  a  reacţionat  în 
chip  original,  propriu. 

Cele  21  de  studii,  publicate  în  volumul  despre  care  vorbim,  ne  dau  să  înţe¬ 
legem  că  M.  Berza  a  fost  în  mod  precumpănitor  pasionat  de  istoria  culturii.  Dintre 
aceste  studii,  7  sînt  publicate  în  text  francez,  unul  în  limba  italiană,  aşa  cum  au 
fost  ele  rostite  ca  referate  în  cadrul  reuniunilor  sau  a  unor  simpozioane  inter¬ 
naţionale,  restul  sînt  rostite  în  româneşte,  în  cadrul  şedinţelor  Academiei  ori  ale 
Institutului  de  Istorie  „N.  Iorga"  cu  prilejul  unor  comemorări. 

In  toate  aceste  studii  se  pot  admira  deopotrivă  atît  seriozitatea  informaţiei 
cît  şi  stilul  plăcut  şi  clar  al  expunerii. 

Comemorarea  celor  „500  de  ani  de  la  întemeierea  Putnei"  (p.  33 — 39)  ne  con¬ 
vinge.  prin  condiţiile  în  care  a  avut  ea  loc  despre  „legitimitatea  domniei"  celui 

mai  mare  voievod,  iar  despre  această  mănăstire  trebuie  să  reţinem  specificul: 
1.  monumentului,  2.  al  tradiţiei  sale  culturale  şi  3.  al  simbolului  său  naţional. 

Din  studiul  redactat  în  1.  franceză  intitulat  „Turcii,  Imperiul  Otoman  şi  rela¬ 
ţiile  româno-turceşti  în  istoriografia  moldovenească  a  secolelor  XV — XVII4*  (p. 
75 — 103)  reţinem  două  observaţii  ale  lui  Gr.  Ureche:  „Belgradul  a  însemnat  pînă 
la  1521  apărarea  întregii  creştinătăţi  apusene44,  „turcului  cu  cît  îi  dai,  cu  atîta 
îţi  cere  mai  mult.4*  Iar  din  Cronica  lui  Miron  Costin  declaraţia  plină  de  amără¬ 
ciune:  „vezi  cît  de  liberi  erau  înainte  veievozii,  pe  cînd  acum  ei  nu  mai  sînt!44 

Vorbind  despre  „umanismul  sud-est  european44  (p.  105 — 111),  îtf.  Berza  recu¬ 
noaşte  că  la  baza  lui  trebuie  să  stea,  pe  lîngâ  interesul  pentru  cultura  clasică, 
afirmarea  valorii  omului,  ideea  înnobilării  lui  prin  cultură  şi  în  ultima  analiză 
aspirarea  către  libertate. 

In  cursurile  de  vară  de  la  Sinaia  din  1967,  Berza  a  conferenţiat  despre  inter¬ 
ferenţa  dintre  „Cultura  românească,  şi  cultura  europeană  în  sec.  XVII — XVIII4* 
scoţînd  în  evidenţă,  de  pildă,  cele  peste  400  de  scrieri  de  cultură  universală  (afară 
de  cele  de  cuprins  religios)  aflate  în  biblioteca  Stolnicului  Cantacuzino,  iar  la  Aca¬ 
demiile  domneşti  de  la  Iaşi  şi  Bucureşti  studiau  tineri  din  toate  ţinuturile  din 
Balcani. 

De  încheiere,  reţinem  din  studiul  privitor  la  „Conştiinţa  unităţii  de  neam  la 
români  în  Evul  mediu4*  (p.  195 — 200)  următoarele:  „Conştiinţa  comunităţii  de  neam 
îşi  are  neîndoielnic  originile  în  popor.  Ea  nu  vine  nici  de  afară,  şi  nici  nu  coboară, 
intr-o  societate  structurată  în  clase,  de  sus  în  jos,  ci  este,  în  forma  sa  elementară, 
un  fapt  de  experienţă.  Neamul  tău  sînt  toţi  cei  care  vorbesc  ca  tine.  El  se  întinde 
pînă  acolo  unde  înţeleg  graiul  celorlalţi.  în  aceste  condiţii,  conştiinţa  comunităţii 
etnice  este  tot  atît  de  veche  cît  poporul  însuşi.44 

Or,  încă  în  1559  diaconul  Coresi  spunea  deschis  „să  înţeleagă  toţi  oamenii 
cine-s  rumâni  creştini44.  Poate  că  ar  trebui  să  mai  adăugăm  că,  spre  deosebire  de 
popoarele  slave  ori  de  cel  grecesc,  singuri  românii  vor  folosi  de  acum  înainte  ca 
limbă  de  cult  limba  vie,  vorbită  de  popor,  fapt  care  a  ajutat  cel  mai  mult  la 
vehicularea  ideii  de  unitate  de  neam,  patria  unităţii  naţionale  de  mai  tîrziu. 

Dar  şi  celelalte  studii  sînt  pline  de  observaţii  judicioase  şi  fiind  expuse  cu  o 
claritate  deosebită,  se  citesc  cu  mult  folos. 

Pr.  prof.  T.  Bodogae 


Viorica  Ungureanu,  Nicolae  Titulescu ,  REFLECŢII,  Bucureşti,  1985, 
113  p. 

Nicolae  Titulescu  a  fost  unul  dintre  cei  mai  mari  diplomaţi  ai  veacului  nos¬ 
tru.  In  vorbirea  şi  scrisul  său  se  reflectează  nu  mai  puţin  idei  morale  şi  filozofice, 
care  fundamentau  argumentele  sale  juridice  în  variatele  probleme  în  faţa  cărora 
era  pusă  ţara. 

Volumul  de  care  ne  ocupăm  şi  care  poartă  discret,  pe  dosul  paginei,  semnă¬ 
tura  Viorica  Ungureanu,  constituie  un  extras  de  maxime  din  opera  lui  Nicolae 
Titulescu. 

Ele  se  referă  la  stat,  societate,  justiţie,  politică,  la  relaţiile  dintre  oameni  şi 
dintre  popoare,  mai  ales  că  Nicolae  Titulescu  s-a  dovedit  a  fi  „un  clar  şi  realist 
prevăzător  al  viitorului4*,  gîndirea  titulesciană  „constituia  o  pace  durabilă,  spri¬ 
jinită  pe  principiile  totdeauna  valabile  ale  dreptului  şi  moralei  internaţionale44. 

Cuprinsul  volumului  este  variat  şi  bogat.  El  este  precedat  de  cuvîntul  înainte 
al  literatului  George  Macovescu,  fost  şi  dînsul  ministru  de  externe. 

In  cap.  2  Viorica  Ungureanu  îl  prezintă  pe  Nicolae  Titulescu,  filozoful  drep¬ 
tului  şi  al  diplomaţiei.  Urmează  un  tabel  cronologic  în  care  se  încadrează  eveni¬ 
mentele  şi  persoana  lui  N.  Titulescu  de  la  1882,  cînd  se  naşte  şi  pînă  în  1941,  cînd 
se  stinge  din  viaţă  unul  dintre  cei  mai  mari  diplomaţi  ai  Europei. 

Reflecţiile  se  grupează  în  şapte  capitole:  I  „Drept44,  II  „Diplomaţie44,  III  „Poli¬ 
tică  internă44,  IV  „Politică  externă44,  V  „Mozaic”,  VI  „Titulescu  despre  sine  însuşi” 
şi  VII  „Idees  choisies44  (Idei  alese).  Urmează  bibliografie  şi  indice  tematic. 

Reflexiile  sînt  atît  de  variate,  cît  de  multiple  sînt  problemele  care  se  pun, 
privind:  dreptatea,  libertatea,  demnitatea,  patriotismul,  egalitatea,  securitatea,  agre¬ 
siunea,  războiul  şi  pacea,  munca  şi  morala. 

Iată  cîteva  exemplificări:  „Morala  consideră  pe  om  sub  un  unghi  de  per- 
fectibilitate“  . . .,  „morala  este  una  pentru  toţi1*,  „Nu  poate  exista  morală  desă- 
vîrşită  fără  o  morală  unică1*,  „Nu  există  religie  durabilă  dacă  ea  nu  creează  un 
rai  şi  un  infern1*;  „Avem  în  noi  flacăra  vieţii  eterne**  ...  In  ce  priveşte  pacea, 
ea  este,  înainte  de  toate,  „o  stare  de  spirit,  pacea  nu  este  o  simplă  vorbă,  pentru 
a  o  obţine,  nu  ajunge  să  o  afirmăm,  trebuie  să  o  organizăm1*,  „Idealul  nostru  esU 
organizarea  păcii  mondiale11. 

Desigur  un  om  de  talia  lui  Nicolae  Titulescu  se  referă  şi  la  alte  aspecte  ale 
vieţii  şi  la  alte  domenii  ale  gîndirii  care  o  reflectă  aspiraţiile  poporului  român  şi 
ale  umanităţii  în  general. 

Titulescu  avea  o  logică  „sui  generis1*.  La  o  aluzie  răutăcioasă  că  o  cutare 
mare  personalitate  este  doar  copil  de  cizmar,  el  a  răspuns  spontan:  „Hristos  a  fost 
tîmplar.1* 

Nicolae  Titulescu  credea  în  forţa  spiritului,  în  omul  civilizat,  conştient  de 
misiunea  lui  în  istorie  (p.  VIII),  el  a  fost  un  filozof  al  dreptului  şi  al  diplomaţiei, 
„mînuind  ca  nimeni  altul  pîrghiile  complicate  ale  relaţiilor  politice,  contribuind 
la  îndreptarea  omenirii  spre  starea  păcii,  a  cărei  lumină  binefăcătoare  să  cuprindă 
pentru  totdeauna  întreaga  Terră1*  (p.  IX). 

Calitatea  sa  de  mare  diplomat  şi  de  mare  umanist  era  dedublată  de  cea  de 
mare  patriot.  Aceste  calităţi  le  afirmase  în  variatele  sale  posturi:  de  jurist,  filozof, 
profesor,  orator,  avocat,  deputat,  senator,  membru  al  Academiei  Române,  ziarist, 
parlamentar,  ambasador,  ministru  de  externe  şi  ministru  de  finanţe. 

Deşi  a  trăit  mulţi  ani  în  străinătate,  datorită  activităţii  sale,  totuşi  niciodată 
n-a  uitat  problemele  esenţiale  ale  patriei,  „Chestiunile  României  fac  parte  din 
mine11  (124),  zicea  el.  Nu  voi  cruţa  nimic  pentru .  ţară,  integritatea  României  în 
primul  rînd.  Referindu-se  la  Ardeal,  încă  în  1915  afirmase  că:  „România  nu  poate 
fi  întreagă  fără  Ardeal1*  (XII). 

Temele  preferate  ale  lui  Nicolae  Titulescu  erau  securitatea,  prietenia,  pacea 
şi  patria;  cele  urgisite  erau  războiul  şi  „dreptul  forţei  care  izbeşte  în  forţa  drep¬ 
tului1*  (VIII). 

Valoarea  gîndirii  şi  activităţii  sale  îl  vădeşte  şi  interesul  pe  care  l-a  stîmit 
Nicolae  Titulescu  în  scrisul  românesc. 

Viorica  Ungureanu  înşiră  52  de  autori  care  s-au  ocupat  de  persoana  lui 
Nicolae  Titulescu,  de  omul,  gîndirea,  politica,  patriotismul  său. 

Intre  aceşti  autori  se  rînduie:  Mihnea  Gheorghiu,  Lucian  Blaga,  Ştefan  Andrei, 
George  Macovescu,  Ştefan  Pascu  şi  alţii. 

Preţuirea  străinilor  o  vădesc  doctoratele  onorifice  pe  care  le-a  obţinut  la 
universităţi  celebre  şi  interesul  produs  în  lumea  gînditorilor  străini  contemporani 
marelui  diplomat,  precum  sînt  Jaques  de  Launay,  Genevieve  Tabouis,  ş.  a. 

Viorica  Ungureanu  făcînd  o  sinteză  a  gîndirii  lui  Nicolae  Titulescu  a  adus  un 
important  serviciu  cauzei  româneşti,  a  mijlocit  o  mai  bună  înţelegere  a  frămîntărilor 
din  veacul  nostru,  şi  o  cunoaştere  mad  deplină  a  lui  Nicolae  Titulescu. 

Cartea  se  impune  atenţiei  prin  caracterul  ei  documentar. 

Pr.  prof.  pens.  Nicolae  Neaga 

Treceri  la  cele  veşnice 


t  Preotul  IOAN  MĂRGINEAN 


Cu  adincă  durere  am  aflat,  toţi  cei  care  l-am  cunoscut,  că  Dumnezeu  a 
chemat  la  Sine  în  ziua  de  30  octombrie  1985  pe  cel  care  a  fost  aici,  pe  pământ, 
preotul  Ioan  Mărginean. 

Adormitul  în  Domnul  a  văzut  lumina  zilei  la  data  de  3  septembrie  1950  în  loca¬ 
litatea  Lodroman,  judeţul  Alba,  din  părinţii  Ilie  şi  Sofia  Mărginean. 

Şcoala  elementară  o  urmează  în  localitatea  Tîrnava,  judeţul  Sibiu,  unde  părinţii 
işi  stabilesc  domicilii,  iar  Liceul  teoretic  în  oraşul  Mediaş.  După  terminarea 
studiilor  liceale,  simţind  nevoia  de  a  sluji  lui  Dumnezeu,  în  anul  1969  —  în  urma 
examenului  de  admitere  —  este  declarat  reuşit  la  Institutul  Teologic  Universitar  din 
Sibiu,  şcoală  teologică  pe  care  o  absolvă  în  anul  1973.  In  toamna  aceluiaşi  an 
obţine  şi  academicul  titlu  de  „licenţiat  în  teologie**. 

Tot  în  anul  1973  îşi  uneşte  destinul  vieţii  cu  cel  al  tinerei  Marcoş  Maria  din 
localitatea  Geacăş,  jud.  Sibiu.  Căsătoria  lor  a  fost  binecuvântată  de  Cel  de  sus  cu 
trei  copii  —  Ionică,  Mihaela  şi  Dana. 

în  14  octombrie  1973  intră  în  via  Domnului,  fiind  hirotonit  preot  pe  seama 
parohiei  Laslea,  prot.  Mediaş,  unde  păstoreşte  pînă  la  1  aprilie  1974,  cînd  este 
transferat  la  parohia  Geacăş,  prot.  Mediaş,  jud.  Sibiu.  In  această  parohie  păstoreşte 
pînă  la  1  aprilie  1984  cînd  se  pensionează  de  boală.  In  urma  pensionării  se  stabi¬ 
leşte  cu  întreaga  familie  la  Mediaş.  Aici  îndeplineşte  o  perioadă  scurtă  funcţia 
de  casier  la  Oficiul  Protopopesc. 

In  dorinţa  fierbinte  de  a  reveni  în  mijlocul  credincioşilor  săi  a  acceptat  să 
fie  supus  unei  complicate  operaţii  de  cord.  Datorită  gravităţii  bolii  şi  slăbiciunii 
trupeşti,  cu  toate  că  operaţia  a  reuşit,  inima  părintelui  Ioan  a  încetat  să  bată  pentru 
totdeauna  în  zorii  zilei  de  30  octombrie  1985  în  spitalul  Fundeni  din  Bucureşti. 

Prohodirea  rămăşiţelor  păminteşti  s-a  făcut,  conform  rînduielii  stabilite  pen¬ 
tru  înmormântarea  preoţilor,  în  Catedrala  ortodoxă  din  Mediaş  la  data  de  1  noiem¬ 
brie  1985,  de  către  un  impresionant  sobor  de  preoţi  şi  diaconi  în  frunte  cu  P.  C. 
Pr.  Prof.  pens.  Atexandru  Moisiu,  delegatul  I.  P.  S.  Mitropolit  Dr.  Antonie  al 
Ardealului.  P.  C.  Pr.  Prof.,  la  sfîrşitul  prohodului,  a  dat  citire  şi  a  înmînat  fami¬ 
liei  îndoliate  scrisoarea  de  condoleanţe  a  I.  P.  S.  Mitropolit  Antonie  al  Ardealului. 

Scurta  viaţă  —  doar  de  35  de  ani  —  şi  activitatea  pastorală  şi  ad m in is trată v- 
gospodăreascâ  a  răposatului  în  Domnul  au  fost  prezentate  de  P.  C.  Pr.  Ioan  Găban 
—  protopopul  Mediaşului.  In  numele  credincioşilor  parohiei  Geacăş,  unde  defunctul 
a  păstorit  zece  ani,  a  vorbit  actualul  preot  al  acestei  parohii  C.  Pr.  Stroia  Leontin 
Gheorghe,  care  a  arătat  jalea  ce-a  cuprins  întreaga  parohie  la  aflarea  morţii 
părintelui  Ioan,  precum  şi  faptul  că  părintele  Ioan  rămîne  veşnic  în  amintirea 
celor  pe  care  i-a  păstorit. 

Părintele  Ioan  e  mort  acum,  corpul  său  neînsufleţit  fiind  depus  în  Cimitirul 
Central  din  Mediaş,  unde  cei  care  l-au  cunoscut,  cînd  vor  avea  ocazia  să  treacă  pe 
acolo,  vor  pune  în  mod  sigur  la  căpătîi  o  lacrimă  şi  o  floare  zicând: 

—  Domnul  Dumnezeu  să-i  facă  parte  de  fericirea  veşnică  şi  de  bucuria 
aleşilor  Săi! 


Diac.  Liviu  Claudiu  Moisiv 


/ 


TIPARUL  TIPOGRAFIEI  EPARHIALE 

SIBIU 


DIN  VIAŢA  PATRIEI 


Perspectivele  creaţiei  ştiinţifice  româneşti  în  actualul  cincinal  . 


VETRE  STRĂVECHI  DE  SPIRITUALITATE  ROMÂNEASCA 

Prof.  Dr.  NICOLAE  STOICESCU:  Mănăstirea  Brîncoveanu  din  Sîmbăta  de 
Sus  (I) . 


MĂRTURII  DIN  TRECUTUL  ZBUCIUMAT  AL  TRANSILVANIEI 

Dr.  ANTONIE  PLAMADEALA,  Mitropolitul  Ardealului:  Din  vremea  lui  Sa- 
guna  (II) . 


ÎNSEMNĂRI,  NOTE,  COMENTARII 

Arhid.  prof.  C.  VOICU:  1985  —  Anul  Internaţional  al  Păcii  . 

Pr.  DUMITRU  DAN:  Trei  decenii  de  la  primirea  României  în  O.  N.  U.  . 

RECENZII 

Pr.  prof.  Dr.  SEBASTIAN  ŞEBU:  Preot  Dr.  Ştefan  Slevoacâ,  Făclii  pentru 
dreapta  credinţă.  Predici.  Editura  Episcopiei  Buzăului,  1985,  314  p.  . 

Pr.  prof.  T.  BODOGAE:  Mihai  Berza,  Pentru  o  istorie  a  vechii  culturi  româ¬ 
neşti  (culegere  de  studii  editată,  cu  o  traducere  şi  note  de  Andrei  Pippidi, 
Editura  Eminescu,  Bucureşti,  1985,  XLV -f  264  pagini) . 

Pr.  prof.  NICOLAE  NEAGA:  Viorica  Ungureanu:  Nicolae  Titulescu,  Reflecţii , 
Bucureşti,  1985,  113  p . 


TRECERI  LA  CELE  VEŞNICE 
Diac.  LI  VIU  C.  MOISIU:  Preotul  Ioan  Mărginean 


MlThUPOLlEl 


SIBIU 


